
Literatura a ţinut pasul cu secolul 


În anul Centenarului Marii Uniri și în pregătirea unui colocviu 
organizat de Filiala Cluj a USR, Zilele prozei, revista Steaua din 
octombrie a.c. a publicat, prin strădania Irinei Petraş şi a lui Victor 
Cubleşan, un sondaj de opinie generat de întrebarea Care sunt, în 
opinia domniilor voastre, cele mai bune o sută de cărți de proză 
românească în perioada 1918-2018? Cei doi iniţiatori ai sondajului 
configurează cadrul şi condiţiile în care se desfășoară, semnificația şi 
conținutul opiniilor. Chiar dacă, vorba Irinei Petraş, „literatura nu ţine 
matematic pasul cu istoria decît arareori”, deși uneori poate să o ia şi 
înaintea... trecutului, „premonitor”, chiar dacă opiniile merg de la 
recunoașterea unei liste generoase de autori, pînă la greutatea de a alege 
100 de cărţi reprezentative, totuşi lista comună a atins 726 de titluri. 
Desigur că în propunerea titlurilor a fost mult subiectivism, mai ales că 
între respondenţi s-au numărat mai mulți poeți sau prozatori decît critici 
literari, dar, pe ansamblu, este confortant să constatăm că literatura a 
ținut pasul cu secolul. Acest lucru reiese şi devine mai pregnant dacă 
depăşim cadrul strict al sondajului pomenit mai sus și ne gîndim de 
asemenea la poezie, teatru, critică literară. Da, desigur, am cunoscut 
mari momente cu valoare istorică, economică sau socială, au fost 
perioade fericite sau nefericite ale societății noastre, dar literatura n-a 
coborit sub istorie, nu şi-a abandonat destinul. Măreţul moment istoric 
are corespondențe şi în litera scriitorilor. 

În perioada evenimentelor care precedă, reflectă sau încheie 
Unirea, cînd mari bărbați ai ţării trasează destinul naţiunii, un scriitor 
care, în aparență, pare să fugă de cotidian, să se sustragă din epiderma 
acestuia, sondeză sufletul omului din epocă, dibuindu-i identitatea 
profundă şi afirmînd-o exemplar. În vreme ce în marile cancelarii şi în 
sălile unde se semnează tratate se cîştigă bătălii politice, Rebreanu 
iniţiază bătăliile scrisului pe care îmi permit să-l numesc major. Unirea 
s-a clădit, iată, şi din amărăciunea tragică a lui Remus Lunceanu sau 
uimirea sfişietoare a lui David Pop (Calvarul, Catastrofa), din setea de 
pămînt şi de iubire a lui Ion (on), din frământările lui Apostol Bologa 
(Pădurea spînzuraților). Cum spune Ion Simuţ la un moment dat, „În 
anii 1918-1919, Liviu Rebreanu avea în lucru, în sertar, în diverse faze 
de redactare, nu mai puţin de trei romane...” Asta, da, literatură de 
sertar! Dar nu în sensul dat de noi mai târziu!... Erau cărți lucrate cu 
„conştiinţa construcţiei”, iar Calvarul „este confesiunea uniformă şi 
omogenă a unui singur personaj”. lată cum 


spiritul timpului, în metafora unui 6 . 
asemenea personaj, se inițiază uniform şi Editorial 
omogen întru singularitate, am putea zice 

„uniune”, „unire”. E şi timpul acelui David Pop care, într-un fel, 
descoperă cum celălalt, care vine furios și categoric spre el, este el 
însuşi, dobîndindu-și astfel o identitate tragică şi, totuşi, victorioasă!... 

Să ne amintim sfîrşitul lui David Pop: 

„ÎL cuprinse dorința mare de-a fi izbit de un glonte din vale. Îşi 
închipuia că lovitura aceea va fi mîngîierea sufletului său rebegit. (...)/ 
Apoi deodată, fără să-și dea seama, scoase scrisoarea Elvirei şi începu 
s-o citească, liniştit, nepăsător de ceea ce se întîmpla în jurul lui. Citea 
şi zîmbea și nu mai auzea nici hămăitul mitralierei, nici ropotul 


„Bă Acad. loan-Aurel 
| Menut 


Jin anul Centenarului 

puştilor, nici bubuitul tunurilor. Se simţea acuma 
bine, mulţumit şi fericit. Cine ştie cîtă vreme o 
mai fi trecut? David parcă era pe altă lume. Nici 
nu pricepu nimic cînd se pomeni brusc cu o mînă 
zdravănă, încleștîndu-i-se după ceafă și cînd auzi, 
aproape, un glas sălbatic:// — Pune mîna pe el, 
plutoniere!/ Sări drept în picioare, vru să se 
zvîrcolească, îi trecu prin minte ca o străfulgerare 
să pună mîna pe revolver, cînd zări în faţa lui pe 
ofițerul cel bărbos, cu ochii însîngeraţi, fără 
chipiu, cu stropi mari de sudoare pe o chelie 
lucitoare, ţipînd răgușit, apropiindu-se în goana 
mare. Mitraliera amuţise. [...]// Ar fi vrut să zică o 
vorbă, dar simţea că nu mai are glas. Se minună 
cînd totuşi își auzi vocea:/ — Datoria... [...]/ Din 
gît însă îi izbucni un gemăt surd:/ — Frate... 
român.../ Plutonierul îi auzi vorbele şi se întoarse 
sălbatic: — Ne omorîşi cinci ceasuri cu mitraliera şi 
acuma mai zici că ești frate?... Grijania și anafura 
ta de cîine! Cu patul puștii, cu amîndouă mîinile îl 
trăsni peste cap. [...]/ David Pop era singur. 
Pămîntul scormonit de ghiulele se potrivea să-i 
facă culcuş bun, iar soarele milos îl săruta pe ochii 
mari minunați, pe obrajii însîngerați, pe gura 
strîimbă, pe toată fața scofilcită. Şi zîmbetul 
mortului răspundea şi acuma parcă mai umilit, mai 
necăjit:// — Frate... român...” Oare gîndirea noastră 
(identitară) a lămurit această secvenţă din opera 
rebreniană? Oare profesorii şi elevii școlii noastre 
au reflectat suficient — fie şi în acest an — asupra 
acestei secvenţe, desluşind-o fără să o arunce în 
clișeu didactic? 

Şi, chiar în momentul înfăptuirii Unirii, un 
tînăr scriitor, un viitor mare poet, dar acum doar o 
prezență amestecată în mulțime, tăcut şi 
insignifiant, merge cu fratele său la Alba Iulia, 
fără să poată să-şi facă „loc în sala Adunării”. La 
întoarcerea spre casă, Lucian Blaga trece printr-un 
moment pe care îl consemnează astfel: „Cînd dam 
să ieşim din sat, numai ce auzim dintr-o curte, 
neașteptat, în noapte, un strigăt de copil:/ 
«Trăiască România  dodoloaţă!»”. România 
„rotundă” într-o cultură „rotundă”?!... Adică într-o 
cultură coerentă. 

Multe se pot spune despre relaţia celor doi 
scriitori (ardeleni?) cu actul Unirii, cu căutarea 
identităţii noastre, cu afirmarea acesteia, despre 

miracolul trecerii lor prin epocă. Direct sau nu, 
scriitorii sunt legați de istorie, mai ales cînd 
aceasta înseamnă trecere prin viaţă, expresie a 
existenţei. Scriitorii se insinuează într-un anume 
Timp, aflat în curgere continuă, îi dau identitate şi 
culoare, îl fac vizibil, apt pentru a deveni istorie, 
fie şi istorie... literară. 

Mergînd pe cursul Timpului Centenar, vom 
putea constata că scriitorii au fost prezenți cu 
opere semnificative în acest interval. Așa cum 
putem găsi o sută de cărți de proză (roman sau 
proză scurtă) care pot fi luate în considerare, tot 
așa se pot avea în vedere cărți de poezie, de teatru, 
de eseu, de critică literară. Perioada interbelică 
este destul de bogată în asemenea exemple, de la 
moderniști la avangardă. Dar să nu uităm că, în 
secetosul ev totalitarist, am avut totuşi o poezie de 
zile mari, încununată de creația lui Nichita 
Stănescu. Cu prezenţa unor critici literari care au 
ținut buna „direcţie” estetică a literaturii. Lista ar 
fi generoasă și aici, inclusiv cu prezența unor 
scriitori care, deşi au făcut compromisuri 
ideologice, au dat şi opere de valoare. Nu intrăm 
acum în detalii şi în controverse și nici nu vrem să 
ignorăm vreun aspect ce ţine de o asemenea 
situație... Revenirea literaturii la cursul firesc după 
"89 este în desfășurare. 

Am marcat momentul Centenarului cum se 
cuvine? E de reflectat. Iar reflecția se va întinde pe 
ani. Important e să nu amorțească... Şi să gene- 
reze un comportament „identitar” pe măsură, în 
conformitate cu caracteristici native ale acestui 
popor, care are, în ciuda unor deziluzii, „răbufniri” 
istorice remarcabile. În contextul acestui an 
aniversar, poate ar trebui să reținem prestaţia 
publică a rectorului Universităţii Babeş-Bolyai din 
Cluj-Napoca, acad. loan-Aurel Pop. Prin lucrările 
ştiinţifice, articolele, interviurile și conferințele 
sale, a contribuit ferm la cunoașterea şi înțelegerea 
multor aspecte legate de istoria noastră, de Marea 
Unire, fiind, într-un fel, un serios ambasador al 
acestui Centenar. Desigur, nu ocolim nici prestaţia 
altor oameni de cultură — istorici, scriitori, 
artişti... 

E greu să ţinem pasul cu istoria. Cu aceea 
aflată în plină desfășurare. Dar dacă pașii noștri ar 
încetini sau s-ar opri, istoria ce ar mai putea face? 


Acad. Dr. loan-Aurel Pop sau despre „atuul onestităţii” 
istoriografice românești 


Discursul istoriografic al  distinsului 
președinte al Academiei Române ni se 
descoperă, încă de la teza sa de doctorat!, ca 
fiind unul fundamentat pe documente, pe 
izvoare istorice credibile despre care nu 
se poate spune că nu vorbesc despre 
români. Chestiunea cnezatelor din 
Transilvania apare astfel ca un 
completiv fericit şi deplin 
argumentat documentar la 
opus-ul alcătuit de acad. 
Ştefan Pascu, discutabilul! 
(Ana Dumitrean) Voivodat 
al Transilvaniei”. Dar acest 
subiect este în sine tema 
celei mai largi şi celei mai 
profesionale cercetări a dis- 
tinsului nostru preşedinte al 
Academiei Române şi Rector 
al UBB: Transilvania. 

Această temă este crucială 
pentru mulți istorici şi literați, aş 
aminti aici doar câțiva dintre ei, cei 
apropiați sufletului meu: David Prodan, 
Ioan Lupaş, Şt. Pascu, Mircea Zaciu, N. 
Edroiu, Ct. C. Giurescu, Ioan-Aurel Pop, Ioan 
Bolovan. Toate aceste lucrări au nevoie de un 
ghid metodologic de abordare, ghid oferit de 
amplele cercetări ale dlui acad. Ioan-Aurel 
Pop. Bibliotheca Rerum Transsilvaniae, edita- 
tă de Centrul de Studii Transilvane din Cluj- 
Napoca, care ne oferă lucrările axate pe 
această temă, dar şi cele precum: Romanians 
and Hungarians from the 9-th to the 14-th 
Century sau De manibus Vallacorum scisma- 
ticorum..., Românii şi România în Europa: 
între Occidentul latin și Orientul Bizantin, 
Mărturii medievale privind numele românilor 
și a graiului lor în limba română, Rădăcinile 
medievale ale regiunii (provinciei) istorice 
Transilvania (Sec. IX — XIII), toate vin să 


Pr. loan CHIRILĂ ph. d. 


întregească imaginea unui proiect foarte bine 
articulat, ce poate fi subscris ideii de recon- 
figurare a discursului istoriografic românesc 
dincolo de ideologizare şi exagerata misti- 
ficare prin obiectivitate terminologică, 
argumentare documentară ŞI 
declişeizare, atitudini, stări, tehnici 
ce ne aduc în faţă atuul 
onestității şi crezul unui istoric 
cucerit de adevăr, dar 
conştient de faptul că noi nu 
putem să-l cuprindem 
nicicând în integralitatea sa, 
dar putem măcar să nu-l 
deformăm. Un foarte bun 
exemplu în acest sens este 
cea mai recentă lucrare 
publicată de dl academician 
împreună cu Al. Simon, Re de 
Dacia, un proiect de la 
sfârșitul evului mediu”. 

Magistrul evocat în acest 
material este în fapt un model de 
pregătire, echilibru şi dăruire. A fost 
fascinat de dascălul de latină, își amintește de 
sala unde a cântat Porumbescu Crai Nou, nu 
uită Cronicile şi $cheiul, rămâne alumnul 
Liceului Şaguna, nu rupe vraja lui Hadrian 
Daicoviciu, ştie să adune bunătatea de la toți, 
aduce respectul Istoria ca 
cuvenit tuturor și 
zidește noi gene- 
rații de istorici vrăjindu-i cu elocinţa și 
spontaneitatea epitetelor și a comparaţiilor sau 
cu jocul particulelor din vechea latină, dar mai 
ales cu munca pe documente. Parcă ar fi loc 
de o definiție: istoria este ceea ce s-a întâm- 
plat şi s-a consemnat şi ceea ce dezvoltarea 
logică cere ca discursul să fie întreg ca unitate 
de prezentare şi nu ca părere proprie indivi- 
duală. 


experiență de viaţă 

Nu pot să nu vă dau un exemplu 
dintr-un studiu citat mai sus: Rădăcinile 
medievale..., în care ni se prezintă teoriile cu 
privire la locul de naștere a poporului român, 
se declină pe bază de date documentare 
poziţia autorului: la nord de Dunăre, chiar în 
interiorul arcului carpatic, pentru ca apoi să ni 
se ofere date pertinente pentru înţelegerea 
toponimului Transilvania, componenţa etnică 
în jurul anului 900, istoria ducatelor din 
Transilvania, cucerirea Transilvaniei de către 
unguri într-o perioadă de cca 200 de ani și 
despre organizarea Voivodatului Transilvaniei 
plecând de la for- 
mele organizatorice 
locale. Toate aceste 
elemente pot fi per- 
cepute ca un back- 
ground pentru cer- 
cetările ulterioare; 
de ex: am parcurs 
legislația maghiară 
adoptată în secolele 
XIII — XV şi am 
găsit elemente foarte 


Moe mart Pop 
t Seer pertinente privitoare 
la aserțiunile istorio- 


EIN- e grafice emise de 


domnia sa. De aceea, cei care au făcut 
exegeza quasitotală a operei sale au formulat 
exprimări de genul: „personalitate de excepție 
a ştiinţei, culturii și vieții publice din România 
contemporană, academicianul Ioan-Aurel Pop, 
prin vasta şi prodigioasa-i activitate, prin 
modelul de probitate ştiinţifică, morală şi de 
atitudine civică, şi-a binemeritat încrustarea 
numelui în galeria marilor intelectuali români, 
ducând faima și prestigiul ştiinţei şi culturii 
româneşti departe peste hotarele ei politico- 
administrative”*, acestea au determinat MAE 
să-l „coopteze în diplomaţia culturală, domnia 
sa fiind director al Centrului Cultural Român 
din New York (1994-1995) şi director al 
Institutului Român de Cultură şi Cercetare 
Umanistică din Veneția  (2003-2007)%. 
Acestor  caracterizări aş alătura spiritul 
dedicaţiei didactice exemplare a profesorului 
față de studenții săi, prezenţa sa constantă la 
cursuri, elaborarea de suporturi de curs şi 
participarea în cadrul reuniunilor științifice cu 

comunicări ce acoperă Istoria națională și 
istoria Europei, el lansând conceptul de 
naţiune medievală, readucând în primplan 
importanța instituțiilor medievale, a pale- 
ografiei latine și a primatului documentului 
pentru istoriografia focusată pe adevăr şi nu 
pe mitologii sau constructe artificiale târzii ale 
intelectualității. 

După 1989, alături de loan Bolovan, va 
elabora sub egida Academiei Române com- 
pendiul de Istorie a României, care, fiind 
realizat la un deceniu și jumătate de la căderea 
comunismului în România, constituie rezul- 
tatul sintetizării celor mai recente cercetări 
istorice, aducând noi interpretări în legătură 
cu multe dintre episoadele trecutului româ- 
nilor, fiind o reconstituire a trecutului în acord 
cu criteriul adevărului, atât cât este omului dat 
să-l cunoască”, iar despre adevăr şi teoriile 
contemporane despre acesta găsim cea mai 
succinta prezentare în  Dezinformarea şi 
Centenarul Marii Uniri’. 

Putem spune că domnia sa ne oferă 
tehne-ul specific istoriografiei fundamentate 
pe adevăr şi în acelaşi timp oferă elementele 
de identificare a structurilor constitutive ale 
axiologiei culturale românești şi universale. În 
acest sens, Re de Dacia ni se descoperă ca 
argument pentru ucenicia ziditoare și modelul 
cel mai explicit de deconstrucţie a clişeelor şi 
inadvertenţelor preluate de unii în discursul 
contemporan. Ne întâlnim aici cu Dacia și 
Europa Regina, cu regii din principatele ro- 
mâne și Moscova, cu un text cifrat milanezo- 
ungar, dar în cuprinsul propriu zis al cărții 
construite pe verticală desființăm multe abor- 
dări subiective ce atestă faptul că în expozeul 
istoriografic conceptele şi interpretarea docu- 
mentelor este esenţială pentru a se ajunge la 
adevăr. Un subiect de istorie culturală, exem- 
plar dezvoltat în cercetarea domniei sale, fiind 
Cronicile”, atât cele româneşti cât şi cele 
ungare sau vieneze, abordarea analitic-compa- 
ratistă a acestora fiind magistral exemplificată 
în lucrările specifice. Lor se adaugă asumarea 
rezultatelor pertinente ale colegilor de breaslă, 
sporind astfel caracterul de adevăr imuabil şi 
îmbogăţind valoarea comunicării istorice a 
lucrărilor domniei sale. 

Lucrările dlui academician acoperă un 
teritoriu vast: istoria politică a Transilvaniei; 


relațiile românilor cu maghiarii; istoria cultu- 
rii şi civilizației româneşti; istoria naționali- 
tăților; istoria României; istorie universală; 
lingvistică; istorie instituțională; istorie 
bisericească şi varia. La final aş dori să 
remarc asumarea responsabilități mărturisirii 
oneste a adevărului istoric despre români și 
despre naţiuni. Este în poziţia de „cea mai 
audibilă şi credibilă voce de istoric” care 
mărturiseşte cu convingere ceea ce a scris şi a 
publicat în limbi de circulaţie internațională 
(franceză, engleză, germană, spaniolă, itali- 
ană, maghiară) adevărul despre români. Are și 
o constituantă romantică, ea se datoreşte firii 
sale lirice, melomane și încântărilor sale 
filosofico-poetice, care astfel te răpesc spre 
orizonturile profunde ale culturii române, spre 
Crai Nou, spre Trilogia culturii, spre Celibi- 
dachi şi Brâncuși, spre Ștefan, Brâncoveanu, 
Mircea şi Mihai, spre genuni şi spre Luceafăr, 
deopotrivă. 

O notă aparte: cinstirea înaintaşilor prin 
pagini de Laudatio din care transpare mereu 


Note: 


1.  Adunările cneziale din Transilvania în secolele 
XIV — XVI, Cluj-Napoca 1989. 

2. Şt. Pascu, Voivodatul Transilvaniei, IV vol., Ed. 

Dacia, 1972, 1979, 1986, 1989. Părerea distinsei 

noastre colege este oarecum îndreptăţită şi totuşi dl 

acad I. A. Pop nu merge în această direcție ci 

manifestă o atitudine ceuharistică față de acad. 

Pascu, vezi Transilvania, starea noastră de veghe, 

Ed. Şcoala Ardeleană, Cluj-Napoca, 2016, pp. 227- 

237: „aş vrea să spun tinerei generaţii să nu se lase 

amăgită de aparenţe... a fost o personalitate de-a 

lungul întregii sale vieţi” (233-234). 

Ed. Şcoala Ardeleană, Cluj-Napoca, 2018. 

4. Dr. Habil. În istorie Ghe. Cojocaru, Însușirea 

corectă a destinelor poporului român în istorie ca 

preocupare dominantă a academicianului Ioan- 

Aurel Pop, Akademos 2/2015, p. 6. 

Ibidem. 

6. A. Pop, Națiunea română medievală, 1998 — a se 
vedea aici şi conceptul de conștiință naţională 
medievală, extrem de important pentru înţelegerea 
faptului că Transilvania a fost mereu un spațiu 
civilizațional al Europei centrale. 

7. Ghe. Cojocaru, art. cit., p. 7. 

8. Discurs rostit în 26 apr. 2014 la Academia 
Română, p. 2: Adevărul-corespondență (sau echi- 

epifania alitheică şi aghatică, sunt memorabile 
mărturiile despre Hadrian Daicoviciu, Ştefan 
Pascu, Pompiliu Teodor, David Prodan sau 
cele despre Nicolae Iorga, Gh. I. Brătianu, C. 
C. Giurescu, loan Lupaş, P. P. Panaitescu, 
pagini din care poţi învăţa faptul că, dacă vrei 
să devii săvârşitor al binelui şi mărturisitor al 
adevărului, cât este cu putință omului, trebuie 
să înveţi să aduni de la toţi binele şi adevărul, 
ele te vor conduce la săvârşirea veşnică. 
Istoria noastră nu a fost nici pură, nici 
imaculată, dar nici oribilă și plină de dezastre, 
deoarece românii, ca orice alt popor, nu au 
fost nici îngeri, nici demoni, ci oameni. 
„Entitatea transilvană este un dat al trecutului, 
dar, în același timp, ne însoţeşte peste tot, 
astăzi, sub ochii noştri. E singurul loc din 
Europa unde o biserică bizantină stă lângă 
bazilica romană, lângă o biserică gotică şi 
lângă alta barocă, stă o sinagogă...”, ea este 
leagănul convieţuirii şi starea noastră de 
veghe, zice omul acad. dr. loan-Aurel Pop, 
dând mărturie despre demnitatea românilor. 


valență) = discursul sau teoria trebuie să se 
adecveze cât mai exact cu realitatea; ideile 
specialiștilor reflectă realitatea aşa cum este ea, o 
descriu şi o prezintă oamenilor în mod cât mai 
apropiat de felul cum este ea. 1. Adevărul-coerenţă 
(de la Kant încoace) = ideile sunt adevărate dacă 
sunt compatibile cu ansamblul ideilor considerate 
la un moment dat adevărate, dacă nu contravin 
acestora. 2. Adevărul-semnificație = semnele şi 
codurile prin care se comunică făuresc ele însele 
realitatea, iar această realitate virtuală devine 
adevăr; 3. adevărul se manifestă în funcţie de 
utilitate. Prin urmare, adevărul poate să fie diferit 
pentru fiecare grup de oameni şi chiar pentru 
fiecare individ, după principiul că un leu înseamnă 
ceva pentru cel care nu are decât cincizeci de bani 
şi cu totul altceva pentru cel care are un milion de 
lei. Această relativizare fără limite a adevărului în 
general a condus, implicit şi inevitabil, la relati- 
vizarea adevărului istoric, care, pentru unii, nici nu 
mai există şi, prin urmare, nu mai trebuie căutat. 

9. A se vedea: Izvoare privind evul mediu româ- 
nesc..., Cronicile braşovene, Diplomele maramure- 
șene ş.a. 

loan-Aurel Pop — un om al echilibrului 


Irina PETRAȘ 


Am scris de mai multe ori despre Ioan- 
Aurel Pop şi cărţile sale. Reiau aici câteva 
secvenţe. 

Este una dintre personalitățile cele mai 
proeminente ale României de azi, o prezență 
carismatică, o voce de o expresivitate rară, un 
om al echilibrului, cu abordări profund 
documentate și mereu înțelepte ale tuturor 
chestiunilor zilei. Citindu-i cărțile, spuneam 
altă dată, găseşti în ele o excelentă carte de 
vizită, concentrând toate valenţele persona- 
lităţii autorului. E prezent loan-Aurel Pop 
istoricul, cel pentru care trecutul nu e simplă 
literă moartă sau inventar de cronologii seci și 
controversate, ci chiar povestea de la temelia 
prezentului („Istoria oferă explicaţii pentru 
toate fenomenele prezentului — fiindcă nimic 
din ceea ce se petrece acum, sub ochii noştri, 
nu este fără rădăcini”; „Dacă istoria a fost 
cândva «învăţătoarea vieţii» şi acum nu mai 
este, atunci societatea noastră este bolnavă. 
Dacă istoria nu a fost niciodată «învăţătoarea 
vieții», atunci ne îmbătăm cu iluzii și facem 
«vorbe de clacă»... Să-i convingem pe 
contemporanii noştri că viaţa vine din trecut și 
merge încă spre viitor şi că trecutul nu este 
niciodată mort, ci este viață trăită”). Îl 
descoperi pe cititorul și degustătorul de 
literatură bună, pentru care textul scris se 
cuvine a fi nu doar exact şi nepărtinitor în 
încheierile sale, ci şi rostit memorabil, în 
cuvinte potrivite care să probeze caratele 
limbii române. ÎL întâlnim în fiecare pagină pe 
loan-Aurel Pop omul cetății, prezent în miezul 
lucrurilor şi gata să pună umărul la bunul lor 
mers. Atent la seisme mai mari ori mai 
mărunte ale vremii, intervine prompt și 
expresiv de câte ori simte că punctul pe i a 
fost rătăcit în polemici goale. Îl găsim pe 
Profesorul îndrăgostit de Universitate şi de 
rosturile acesteia în lumea contemporană, cel 
care ştie, pe urmele lui Vasile Pârvan, care 

este „datoria vieții noastre”. Citim elogiile 
sale atent cumpănite la marile figuri ale 
culturii naționale şi argumentele sale ferme 
despre legitimitatea sentimentului naţional. E 
prezent pretutindeni, în fiecare literă, 
ardeleanul, de veghe la statura „învăţatei 
Transilvanii”, lucrând la durarea ei fiindcă îi 
ştie durerea. Este autor şi coordonator de 
impresionante spectacole ale rădăcinilor noas- 
tre — întrepătrunse cu ale altor neamuri, dar 
păstrându-şi autonomia şi specificitatea. 
Cărțile sale despre Transilvania pariază 
în egală măsură pe știința istoriei, ca 
instrument de conservare şi formalizare a 
datelor despre omenire, cât şi pe istoria ca 
povestire/ „istorie”, adică interpretare, inevi- 
tabil dependentă de poziții subiective, perso- 
na(lizat)e. Istoria are, în accepțiunea sa, 
obiectivitatea sobră şi neutră a oricărei ştiinţe, 
dar nu poate ignora varietatea derutantă a 
perspectivelor asupra unei anume perioade 
sau a unui anume eveniment. În plus, menirea 
ei poate fi şi aceea a menţinerii echilibrului, a 
furnizării de instrumente pentru o bună 
convieţuire în ciuda chiar a diferențelor de 
abordare. Cu atât mai mult în cazul unui 
teritoriu de maximă diversitate cum e 
Transilvania: „Amintirile trecutului sunt un 
patrimoniu de neprețuit, iar păstrarea lor este 
un atribut al popoarelor civilizate. Entitatea 
transilvană este un dat al trecutului, dar, în 
același timp, ne însoţeşte peste tot, astăzi, sub 
ochii noştri. E singurul loc din Europa unde o 
biserică bizantină stă lângă o bazilică 
romanică, lângă o biserică gotică şi lângă alta 
barocă, toate vecine cu o sinagogă! De ase- 
menea, singurul loc în care un locaş de cult 
ortodox este la câţiva pași de unul greco- 
catolic, de altul romano-catolic, de unul 
calvin, de altul luteran sau unitarian. Aceasta 
spune mai mult despre conviețuirea pașnică 
decât despre conflicte, iar mesajul acestei 


lucrări este generos: trecutul trebuie cunoscut 
nu pentru încrâncenare şi răzbunare, ci pentru 
destindere şi înţelegere”. 

Substratul polemic şi de atitudine al 
cărților sale își are punctul de plecare în 
constatarea incompletei, superficialei, întârzi- 
atei cunoaşteri a poziției româneşti față de 
propria istorie. Această stare de lucruri se 
datorează nu doar promptitudinii şi asiduității 
enunțurilor celorlalți, mai harnici în a-și 
susține punctul de vedere, cu toate exagerările 
şi, nu o dată, cu ignorarea unor adevăruri 
documentate, ci şi unei doze primejdioase de 
delăsare, apatie, oarbă încredere într-o 
providență mereu de partea românilor (cum ar 
zice Camil Petrescu). Istoria se scrie în seama 
documentelor, a arhivei, a memoriei, dar 
adevărurile ei sunt rezultanta neîntrerupt 
negociată a mai multelor interpretări venite 
dinspre părțile implicate/interesate. Pentru 
loan-Aurel Pop, Istoria nu e retragere în 
singurătatea cronicelor prăfuite sub vremi, 
departe de lume. Un istoric este şi trebuie să 
fie un învăţător, un luminător, responsabil cu 
buna gospodărire a arhivei neamului. 

O bună, corectă, cinstită cunoaștere a 
istoriei propriului neam este cea mai bună cale 
înspre respectul pentru toate neamurile: „tre- 
cutul trebuie cunoscut nu pentru încrâncenare 
şi răzbunare, ci pentru destindere și înțele- 
gere”. Istoria Transilvaniei e scrisă, împreună 
cu loan Bolovan, cu acest gând. În textul 
însoțind versiunea  franțuzească a cărții 
(Histoire de la Transylvanie, 2016), Dinu 
Flămând spune: „Știm că există încă destule 
zone geografice şi istorice sensibile unde e 
mai bine să eviți cercetarea adevărului istoric. 
Nu e cazul în Transilvania unde, în ciuda unor 
tensiuni pasagere sau locale, influențate mai 
mult de interese politice zonale, se poate 
spune că ideile democratice moderne, de 
respect mutual şi de toleranţă, pe baza cărora 
s-a constituit Uniunea Europeană multietnică, 
sunt larg împărtășite”. 

Fiindcă românii nu se pot lăuda, din 
păcate, cu o bună gestionare a propriului tre- 
cut, iar glasul lor nu se aude căci nu rostește 
răspicat — o lungă istorie hărţuită dinspre toate 
punctele cardinale și neprielnică unei așezate 
aşezări în rândul lumii a condus la o situare 


temătoare față cu incontestabilele, altminteri, 
argumente proprii —, autorii atrag de la 
început atenția că efortul lor de obiectivare, 
corect, echilibrat şi sobru, va avea o valență 
subiectivă, privilegiind anume perspectiva 
românească:  „pre- 
zentarea memoriei 
colective transil- 
vane, deşi tinde, cel 
puţin în cazul de 
faţă, să nu omită 
faptele de bază ale 
niciunui grup etni- 
co-religios din regi- 
une, pune totuși ac- 
centul pe viața ma- 
jorității locuito- 
rilor”. Cartea e înțe- 
sată cu referințe cul- 
turale, căci în „învă- 
tata Transilvanie”, cum o numea Bălcescu, 
cea mai importantă cale de apărat şi 
consolidat identitatea națională a fost şi este 
Cultura. Vezi, de pildă, capitolul despre presă, 
despre revistele literare şi rolul lor „de o 
importanță de netăgăduit în propăşirea spiritu- 
ală şi economică a românilor, în educarea lor 
civică şi politică”. Volumul oferă, la fiecare 
pas, detalii şi despre viaţa culturală a celor- 
lalte etnii din Transilvania. 

În eseurile din Transilvania, starea 
noastră de veghe, 2016, citim argumentele 
sale ferme despre legitimitatea sentimentului 
național (vezi Marea Unire şi Sărbătoarea 
Naţională, Reflecţii pe marginea unei idei de 
unire românească din secolul al XVI-lea) ori 
Despre educaţia prin limbă şi istorie: „Dacă 
studierea literaturii fără repere cronologice se 
poate justifica până la un punct, fiindcă 
criteriul de bază al selectării operelor literare 
trebuie să fie valoarea estetică, renunţarea la 
spațiul şi la timpul istoric devine fatală pentru 
disciplina numită istorie. [...] Studiul istoriei 
înseamnă strădania de cunoaştere a rostului 
vieții de pe un teritoriu bine determinat, dar 
înseamnă şi formarea culturii generale a 
oamenilor. Limbile şi istoriile popoarelor 
europene — adică şi limba şi istoria românilor 
— sunt valori unice de cultură şi de civilizaţie, 
pe care se cuvine nu să le obturăm, ci să le 

proiectăm în universalitate, cu statutul de 
tezaur al umanităţii”. Le dedică portrete 
emoționante profesorilor Hadrian Daicoviciu, 
Pompiliu Teodor sau Ştefan Pascu (care, când 
„cineva s-a legat de memoria lui Iuliu Maniu, 
acuzându-l de lipsa de decizie, de compro- 
misuri, de slăbiciuni, Profesorul a devenit 
atent şi i s-a adresat imberbului critic: «Dum- 
neata ce acte de verticalitate ai făcut în viață 
ca să emiţi asemenea judecăţi? Iuliu Maniu a 
făcut Unirea de la 1918, de aceea, când îi 
pomeneşti numele, ar trebui să te ridici în 
picioare!»”). 

Într-un text publicat anul acesta în 
România literară (Discursul istoric şi 
Centenarul unirilor noastre), loan-Aurel Pop 
vorbeşte despre multele pete mai puțin lumi- 
noase pe care le poți identifica în structura 
oricărui esenţial şi luminos moment istoric, 
cum a fost şi Marea Unire a românilor. Dar 
adaugă imediat și că, dacă accentele se pun 
anume şi exclusiv asupra lor, „se creează o 
mare confuzie şi se 
insinuează o mare 
minciună istorică”; 
căci „ține de o lo- 
gică elementară fap- 
tul că, din moment 
ce unirea românilor 
f s-a petrecut, în ciuda 
W piedicilor, factorii 
5 susținători ai unirii 
au fost mai puternici 
decât cei contrari ei. 
Prin urmare, într-un 
discurs care se vrea 
obiectiv, vor predomina mărturiile în favoarea 
unirii faţă de cele aflate în detrimentul său”. 
Această invitație la echilibru este o constantă 
a cărților lui loan-Aurel Pop. 

Apărută acum într-o a treia ediție (Edi- 
tura Şcoala Ardeleană, 2018), Istoria, ade- 
vărul şi miturile, ampla şi documentata 
„cronică” la volumul lui Lucian Boia Istorie și 
mit în conștiința românească (1997), este un 
model de diplomaţie analitică, de polemică 
elegantă şi inteligentă. De fermitate şi 
onestitate intelectuală. loan-Aurel Pop a soco- 
tit imperios necesară intervenţia în discuţie a 
unui istoric. El demontează pas cu pas 

afirmațiile din carte şi demonstrează că există 
şi o altă perspectivă, una echilibrată, ținând 
cont de contexte şi condiționări, de dovezi 
istorice incontestabile. Sigur că istoria conţine 
o doză de ficţiune, orice interpretare e marcată 
oricât de puţin de subiectivism, dar a paria pe 
relativismul absolut ca să poți nega existența 
adevărului istoric, a oricărui adevăr istoric, e 
prea mult. loan-Aurel Pop aduce un amen- 
dament neașteptat şi pentru mine la povestea 
cu depoziţiile extrem de felurite ale martorilor 
oculari la unul şi același eveniment. Povestea 
există la Karel Capek, am folosit-o şi eu 
pentru a combate încrederea în Adevărul 
absolut. E adevărat, spune Ioan-Aurel Pop, 
despre crima cu pricina se spun 10 povești 
divergente, dar, lucru extrem de important, 
poliția descoperă până la urmă făptașul în cele 
mai multe dintre cazuri!: „Este clar că istoria 
ca discurs nu se suprapune niciodată istoriei 
reale, dar majoritatea istoricilor sunt de acord 
că ea, istoriografia, tinde să se apropie cât 
mai mult de istoria reală, dacă istoricul este 
onest şi îşi cunoaşte meseria”. Toate popoa- 
rele au mituri, unele fondatoare, dar ele nu de 
istorici sunt create: „nu există un unic adevăr 
(ar fi teribil de plictisitor să fie un astfel de 
adevăr!), dar există adevăruri mărunte pe care 
putem şi trebuie să le căutăm. Dacă nu căutăm 
adevărul (adevăruri), atunci ce să căutăm în 
trecut, ca istorici?”. 

Lucian Boia adună „dovezi” ale dezbi- 
nării românilor, ale ne-dorinței lor de unire, 
ale urii lor faţă de străini. loan-Aurel Pop nu 
neagă existenţa, de-a lungul istoriei, a unor 
asemenea manifestări/ defecte, prezente de 
altminteri la mai toate popoarele lumii, dar se 
opune ferm şi cu argumente solide genera- 
lizărilor denigratoare. Naţionalismele întune- 
cate care au existat şi există nu pot anula 
naționalismul în sensul său bun şi constructiv, 
ca iubire de neam și de rădăcinile sale, cu 
deschidere spre toate neamurile, ca iubire de 
ţară, cu bucuria de a cunoaște şi admira toate 
țările lumii, ca iubire de limba română (,,sin- 
gur element de legătură a tuturor românilor”, 
cum credea Iorga), cu știința şi dorința de a 
deprinde alte limbi ale pământului. Naţiona- 
lismul românesc, ca toate naţionalismele 
luminoase apărute firesc în era uniformizării 


ŞI micșorării omului, este unul deschis şi 
primitor. E o poartă, nu un zid. El înseamnă 
discurs identitar, nu închidere în găunoase 
laude de sine: „Până la urmă, tot mai mulți 
români înțeleg că ne-am făcut şi noi viaţa cum 
am putut, nici mai bine şi nici mai rău ca alții, 
şi că ceea ce contează este că existăm în 
această lume nesigură cu numele nostru etnic, 
cu o limbă, cu niște idealuri şi, mai ales, cu o 
țară”. 

Vorbind despre limba română, de Ziua 
limbii române, spunea: „Limba noastră este 
cel mai important izvor istoric viu, aflat la 
îndemâna tuturor, mărturisitor al romanităţii 
românilor. Prin latinitate ne-am păstrat indivi- 
dualitatea în «marea slavă» în care ne aflăm și 
ne-am legat şi re-legat mereu de civilizația 
occidentală, de unde ne tragem fiinţa și rostul 
în această lume. [...] Demult, pe la 1480- 
1490, un umanist și cronicar italian, Antonio 
Bonfini — secretar al regelui Matia Corvinul — 
i-a lăudat pe români, pe care i-a cunoscut 
direct, pentru latinitatea lor. Bonfini se miră 
cum au putut românii, adică acele «colonii 
romane» aduse de Traian «înecate de valul de 


barbari», să păstreze limba latină la Dunăre și 
în Carpaţi. Și tot el răspunde cum s-a putut 
petrece această minune: „Înecate sub valul de 
barbari, ele — coloniile romane din Dacia — 
mai exală limba romană şi, ca să nu o 
părăsească nicidecum, se împotrivesc cu atâta 
îndârjire, încât îi vezi că luptă nu atât pentru 
păstrarea neatinsă a vieții, cât a limbii” 
(Antonius Bonfinius, Rerum Ungaricarum 
decades quatuor cum dimidia, Basel, 1568, 
decad. III, lib. 9, p. 542, în Maria Holban 
(îngrijit de), Călători străini despre Țările 
Române, vol. I, Bucureşti, 1968, p. 483). Cu 
alte cuvinte, românii Și-au putut menţine iden- 
titatea fiindcă şi-au prețuit mai mult limba 
decât viața! Ce elogiu mai frumos poate fi 
adus limbii noastre şi, odată cu aceasta, 
poporului care a creat-o şi a conservat-o ca pe 
o „comoară”? 

Cele câteva secvenţe reluate aici nu 
acoperă complexitatea unei personalități cu 
care România se poate mândri, dar pot oferi 
repere ale trăsăturii sale fundamentale: echi- 
librul. 


Cina 

loan-Aurel Pop și adevărul istoriei 


Mircea POPA 


Cel mai tânăr academician al nostru, 
rector al Universităţii clujene şi preşedinte al 
Academiei Române, loan-Aurel Pop este de 
multă vreme un nume de referință în 
istoriografia românească actuală. Scrierile lui, 
axate mai ales pe perioada medievală, în care 
autorul este un ade- 
vărat specialist au 
adus de fiecare dată 
un plus de cunoaş- 
tere şi de interpre- 
tare, o vizibilă deta- 
şare de mai vechile 
stiluri şi metode de a 
face istorie, o afir- 
mare a unei pasiuni 
creatoare cu mare 
forță de pătrundere 
şi disecare a feno- 
menelor, cu un ca- 
racter de generali- 
zare învederat. Căr- 
tile în care a reluat 
subiecte gingaşe şi 
controversate, ocolite cu bună ştiinţă de unii 
confrați temători, cum ar fi istoria ungurilor 
sau istoria Transilvaniei, domenii în care 
istoriografia maghiară a pus în circulaţie o 
enormitate de teze, ipoteze și teorii de o mare 
falsitate şi invenţie fantezistă, au fost demon- 
tate cu mare curaj şi risipă de argumentație de 
către eminentul nostru istoric, demn urmaș al 
caracterului intransigent și luminat al marelui 
David Prodan. 

Ca membru al celui mai înalt for ştiin- 
tific românesc, loan-Aurel Pop a rostit de la 
pupitrul academic câteva conferințe şi comu- 
nicări cu mare valoare epistemologică, în care 
erudiția şi farmecul verbului se contopesc 
într-o țesătură ideatică şi stilistică extrem de 
elocventă, punând în lumină felul de a fi al 
unui gânditor şi savant echilibrat, bazat pe o 

temeinică cunoaștere a documentelor, pe o 
recitire metodică şi atentă a sensurilor pe care 
le încorporează, fără să abandoneze însă 
ironia fină, sarcasmul filtrat sau polemica 
directă şi incomodă. E vorba de cartea pusă în 
circulație de editura Eikon care adună între 
coperţile aceluiaşi volum trei comunicări 
dense şi de mare actualitate, cum ar fi: 
Eminescu în Transilvania (sau Elogiul culturii 
naționale românești); Locul românilor în 
Europa (la confluența Occidentului latin cu 
Orientul bizantin) şi Lecţia de românism a 
românilor de la răsărit (sau cum am devenit 
moldovean...), conferințe care conţin în ele 
atâta sâmbure de adevăr spus în cuvinte atât 
de alese, încât ar trebui să fie un îndreptar 
pentru toți românii adevărați şi mai ales 
pentru politicienii tranzacționiști, lipsiți de 
cultură şi de patriotism în susținerea nevoilor 
neamului, dar şi pentru numeroșii săi confrați 
laşi şi vânduți străinilor. Să le luăm pe rând. 
Eseul despre Eminescu în Transilvania 
readuce în fața contemporaneităţii figura de 
tânăr voievod a lui Eminescu, a luptătorului 
pentru unitate națională, a iniţiatorului con- 
gresului studenţesc de la mănăstirea Putna, a 
autorului splendidelor articole de program 
național inițiat de poet, a „naţionalismului” lui 
de cea mai fină extracție, care combate de la 
sine formulările nefericite ale lui Lucian Boia 
sau ale câtorva tineri zăluzi din grupul de la 
„Dilema”, care n-au înţeles nimic din lecţia de 
înaltă conştiinţă civică a Poetului, scriind tran- 
şant: „A fi naționalist în epoca lui Eminescu 
însemna a-ți iubi în chip nețărmurit ţara şi 
poporul şi a lupta pentru libertatea naţională”, 
ceea ce Eminescu a şi făcut, atât prin scrisul 
său, cât şi prin faptele sale. A avut o aplecare 
cu totul specială pentru poporul român din 
Transilvania, tradusă prin numeroasele priete- 
nii care l-au legat de confrații din această 
provincie, prin proiectele dramatice de mare 


ampertură istorică, prin scrierile şi articolele 
sale cu caracter publicistic, prin activitatea sa 
în cadrul societăţii „Orientul”. Fiecare pagină 
din scrisul său e îndreptată spre prețuirea 
poporului de jos, spre condamnarea clasei 
suprapuse şi înstreinate, capabilă de vânzare, 
spre prețuirea limbii noastre „ca un fagure de 
miere”, spre aprecierea trecutului de luptă 
pentru independență, de respectul pentru 
voievozii neamului care s-au sacrificat pentru 
neatârnare, de năzuinţa intimă spre progresul 
şi bunăstarea patriei sale. De unde şi între- 
barea istoricului: „Cum să fi fost Eminescu 
«universalist», «internaționalist> şi «cosmo- 
polit» când ţara aceasta, de-a lungul vieții lui 
pământești, nu a existat în realitatea ei 
recunoscută decât în sufletele şi în mințile 
românilor? Cum să fi predicat Eminescu 
unirea cu alte neamuri, când nu era făcută şi 
acceptată încă unirea neamului său? Cum să 
ne permitem să condamnăm o linie firească de 
gândire care, din Evul Mediu până la Ureche 
şi Costin şi de la Dimitrie Cantemir şi Şcoala 
Ardeleană la Eminescu, Iorga, Constantin 
Giurescu, loan Lupaş sau George Brătianu a 
condus treptat în chip firesc la crearea prin 
cultură a adăpostului politic necesar acestui 
popor, adăpost numit România? În acest 
edificiu văzut de Eminescu aievea şi glorificat 
prin creația sa — Transilvania era o coloană 
vertebrală, axă de susținere şi rezervor etnic 
românesc”. De unde imperativul pus în faţa 
actualităţii: „Academia Română are menirea — 
prin testamentul lăsat de atâția înaintași şi, în 
primul rând de Eminescu — să vegheze la 
conservarea, dezvoltarea şi perpetuarea aces- 
tei realități şi să nu permită punerea sub 
semnul întrebării a legatului unităţii naţionale, 
prin voci izolate, care vor să impresioneze ori 
să strângă capital politic și pecuniar [...]. 
Unirea sub semnul culturii naţionale și al lui 
Eminescu ne dă rațiunea de a fi ca popor pe 
această lume”. Este concluzia pledoariei avân- 
tate a unui adevărat caracter naţional pentru 
cinstirea şi perpetuarea memoriei poetului. 
Cea de a doua conferință a istoricului 
clujean e intitulată Locul românilor în Europa 
şi are menirea de a fixa, o dată pentru 
totdeauna, linia de urmat pentru construcția 
statului național unitar și indivizibil. E un text 


cu valoare testamentară născut din perma- 
nentele încercări ale extremiştilor şi separa- 
tiştilor maghiari de a săpa mereu la temelia 
statului nostru național, de a răstălmăci ade- 
vărul şi de a ne ponegri în fața Europei, prin 
falsități şi „basne” nepermise, pentru care 
adevărații  instigatori nu sunt trași la 
răspundere. Excursul istoric al lui loan-Aurel 
Pop este unul memorabil, unul care sinteti- 
zează în cuvinte puţine toată aria problema- 
ticii legată de această temă. Incursiunile sale 
documentate vizând momentele cele mai de 
seamă din acest parcurs sunt de o coerenţă şi o 
putere simbolică cu totul specială. Se începe 
cu formarea românilor ca popor romanic şi se 
continuă cu menirea specială a acestui nobil 
exemplar de ginte latină, aceea de a fi „popor 
de frontieră”, un popor care a îmbrățișat 
creștinismul de timpuriu dar l-a consolidat sub 
forma ortodoxă la începuturile Evului Mediu, 
atunci când s-au cristalizat și „particularitățile 
şi curiozitățile” cu care am fost tratați. 
Autorul lămureşte apoi ce a însemnat pentru 
noi cultura scrisă în limba slavonă şi cum s-a 
manifestat apoi criza slavonismului şi reve- 
nirea la „modelul latin”, moment cu srălucită 
reprezentare de gruparea de nobili scriitori 
cunoscuţi generic sub „Școala Ardeleană”. 
Concluziile firești sunt condensate în capitolul 
final „Românii contemporani — de la speci- 
ficul național la globalizare” în care se spune: 
„Cu o veche şi intensă conştiinţă europeană, 
românii învaţă azi să fie şi cetăţeni europeni, 
cu drepturi și îndatoriri, egali cu ceilalți, dar şi 
diferiți, adică specifici. Nu este simplu, dar 
merită încercat, în numele viitorului, al copi- 
ilor noştri, altfel spus, al noii Europe”. 

Cea mai eclatantă conferință din pagi- 
nile volumului o constituie cea cu titlul Lecția 
de românism a românilor de la răsărit, prin 
aceasta căutând să fixeze în memoria noastră 
colectivă locul și rolul marilor personalități 
moldovene în periplul nostru de existență 
națională. Lecţia de mare umanitate şi demni- 
tate oferită de cronicarii moldoveni, de marii 
voivozi care au luptat pentru neatârnare este 
resuscitată prin pana măiestrită a lui Kogălni- 
ceanu, Cuza, Alecsandri, prin dragostea de 
limbă şi popor a lui Russo (autorul Cântării 
României şi descoperitorul Mioriței) şi 

Mateevici, a lui Ciprian Porumbescu şi 
Enescu, a lui Eminescu şi Sadoveanu, prin 
răspunsul pe care Dimitrie Cantemir îl dă 
problemelor lumii răsăritene la 1700, prin im- 
plementarea conştiinţei romanității la nivelul 
secolului al XVI-lea, la realizarea unităţii prin 
credință şi limbă la nivelul secolelor al XIII- 
lea şi al XIV-lea, rezistență şi solidaritate care 
a condus la nașterea unei conştiinţe de neam 
puternice şi active, pe care au moştenit-o şi 
dezvoltat-o cei mai străluciți reprezentanţi ai 
gândirii şi simţirii moldovene din negurile 
istoriei până astăzi. Formularea cu care își 
încheie excursul este demnă de a fi reprodusă 
în toate cărțile noastre de istorie (dacă le mai 
avem!): „După toate acestea, oare nu era în 
firea lucrurilor ca cea mai impresionantă doi- 
nă românească s-o compună Ciprian Porum- 
bescu, cea mai frumoasă poezie dedicată 
României s-o scrie Mihai Eminescu, cea mai 
emoţionantă definiție a patriei române s-o dea 
Mihail Kogălniceanu, cea mai frumoasă odă 
închinată limbii noastre s-o alcătuiască Alexe 
Mateevici? Toţi aceşti mari români au fost 
moldoveni! Ei ne-au fost cei mai buni dascăli 
din lume întru românism şi romanitate! Oare 
mai putem avea mirări, nelămuriri şi îndoieli 
în această privință? Mai mult decât atât, 
cunoscute fiind antecedente cu rădăcini la 
începutul mileniului al doilea, adică acum 
aproape o mie de ani, nu era oare de aşteptat 
ca cele mai înalte culmi ale culturii românești 
să fie atinse de Moldova? Cel mai mare poet 
român a fost şi este Mihai Eminescu, cel mai 
mare povestitor este lon Creangă, cel mai 
mare compozitor este George Enescu, cel mai 
mare istoric este Nicolae Iorga, cel mai mare 
autor de romane istorice este Mihail Sadovea- 
nu, cel mai mare sonetist Mihail Codreanu... 
Cea mai mare mișcare literară de modernizare 
a culturii românești şi de sincronizare a sa cu 
spiritualitatea europeană s-a născut şi s-a 
afirmat la laşi — este vorba de „Junimea” — și 
l-a avut în frunte pe un fiu de transilvănean, 
cel al lui loan Maiorescu. Acesta, stabilit la 
Craiova, şi-a dat băiatul la şcolile bune de la 
Braşov, apoi în Germania etc. Fiul apoi, întors 
în patrie, nu s-a dus nici la Sibiu, nici la 
Craiova, nici la Braşov şi nici măcar la 
Bucureşti, ci la Iaşi, acolo unde se edificase 

prima universitate modernă românească şi 
unde se făurea, la cel mai înalt nivel, cultura 
modernă românească”. 

Moldovenii ne-au fost marii dascăli de 
patriotism şi tot de la ei am învăţat ce 
înseamnă „sacrificiul pentru ţară”, noţiune pe 
care au pierdut-o oamenii noştri politici de azi 
şi o bună parte din acei care vor să arate noul 
drum al României. Acest drum nu poate face 
abstracție de trecut, de tradiţie, de românism 
şi latinitate, așa cum ne învaţă magistral Ioan- 
Aurel Pop. El devine în momentul critic şi 
crucial de astăzi îndreptarul nostru cel mai de 
preț şi lecţia lui de demnitate naţională ar 
trebui învățată cu temeinicie de oricine respiră 
şi se încălzeşte la soarele acestui pământ! 

loan-Aurel Pop este în momentul de față 
cel mai de seamă medievist al nostru. Resur- 
sele lui intelectuale par inepuizabile, iar aria 
abordărilor şi investigațiilor sale atinge cote 
impresionante, mergând de la valorificarea de 
documente şi fonduri arhivistice, până la 
subiecte tematice, monografii şi aspecte de 
sinteză memorabile. Putem aminti astfel 
studiul întreprins asupra codicelui Kretzu- 
lescu, asupra istoriografiei Braşovului, a 
situației bisericii ortodoxe române din 
Transilvania, confesiune şi naţiune medievală, 
asupra elitelor românești din Transilvania, a 
genezei medievale a naţiunilor moderne, a 
relațiilor Hațegului cu Ţara Românească, a 
istoriei domeniului Hunedoarei, a relaţiilor lui 
Mihai Viteazul cu ţări și orașe transilvănene, a 
domniei lui Matei Corvinul, a românilor și 
secuilor din Evul Mediu, a românilor și 
maghiarilor în secolele IX-XV etc. Toate 
acestea vin să infirme sau să reconfirme idei 
şi concluzii mai vechi, să rectifice afirmaţii şi 
opinii încetățenite, să aducă noi puncte de 
vedere cu privire la temele studiate, să 
avanseze ipoteze de lucru ignorate. 
Istoriografia noastră a avut mult de câștigat de 
pe urma acestor cercetări, ea schimbându-și 
înfățișarea aproape în totalitate. Sunt de 
amintit lucrări esențiale, precum cele intitulate 
Contribuţii la istoria culturii româneşti 
(cronicile braşovene din secolele XVII-XVIII), 
Istoria, adevărurile şi miturile, Istoria 
universității clujene, Istoria Transilvaniei, 
Istoria României, unde concepția, metodele şi 


tratarea dobândeşte o altă dimensiune decât 
cea existentă până la el. 

Anul Centenarului Marii Uniri a fost 
pentru Domnia Sa un an extrem de rodnic. A 
fost prezent cu numeroase articole în presa 
ştiinţifică şi culturală, în care a vorbit, întot- 
deauna competent şi cu date noi, despre 
împrejurările și cauzele unirii, despre aportul 
elitelor transilvănene la pregătirea şi organi- 
zarea actului desprinderii de imperiul dualist, 
despre rolul armatei române și a partidelor 
politice în acțiunile Primului Război Mondial 
şi, nu în ultimul rând, despre semnificația 
europeană şi mondială a tratatului de la Tria- 
non. Aş releva faptul că acest mare eveniment 
din viaţa poporului român, în urma căruia s-au 
adunat la un loc toate provinciile românești, 
Bucovina, Basarabia şi Transilvania, n-a 
cunoscut o prezentare mai elevată şi mai 
articulată în esenţa sa decât articolele și 
intervențiile lui loan-Aurel Pop. Tot ceea ce a 
scris în acest domeniu este revelator şi dătător 
de ton. Cartea sa despre Transilvania, care 
adună la un loc multe dintre intervenţiile sale 
substanţiale poate fi socotită un succes al 
anului centenar. 

Aş mai adăuga un lucru esențial: 
academicianul clujean a ieşit pe piață cu o 
carte de mare valoare despre evoluția, starea şi 
modul de trai al românilor transilvăneni în 
Evul Mediu, când prin voivozi locali, cnezi şi 
conducători militari şi proprietari de pămân- 
turi, românii au fost convocați la numeroasele 
adunări ale stărilor transilvănene şi şi-au jucat 
cartea pe care o deţineau cu demnitate. Odată 
cu ofensiva catolicismului regal şi cu pre- 
siunile venite din partea papei de a înainta în 
inima ortodoxismului oriental, românii s-au 
găsit în situaţia de schismatici şi împotriva lor 
s-a pornit o adevărată cruciadă. Dacă înainte 


vreme ei beneficiau de cca 300 de mănăstiri 
care le asigura perpetuarea religiei, mai târziu 
s-au trezit scoşi dintre națiunile şi religiile 
recepte şi tratați ca iobagi și simplă mână de 
lucru în folosul maghiarilor. Au fost depo- 
sedaţi încet-încet şi 
de pământurile lor, 
de pădurile şi dealu- 
rile pe care îşi păşu- 
nau oile şi vitele şi 
au devenit vulnera- 
bili şi  ostracizați. 
Asupririle de care 
au avut parte au fost 
unele dintre cele 
mai rele din epoca 
medievală, deoarece 
au rămas şi fără 
clasă conducătoare, 
familiile boiereşti importante părăsind religia 
tradițională şi maghiarizându-se. Cartea sa 
Din mâinile valachilor schismatici... este o 
biruință a scrisului istoriografic actual, o 
operă de erudiție şi de informație documen- 
tară atotcuprinzătoare, o sinteză de mare 
valoare a secolelor celor mai puțin cunoscute 
din istoria noastră. Aflat cu fiecare ocazie în 
fruntea acțiunilor şi realizărilor din domeniul 
istoriografic, loan-Aurel Pop rămâne unul 
dintre reperele cele mai consistente pe care le 
avem în materie de orientare ideologică și 
politică, de acţiune civică şi de exemplu 
faptic. Prezența sa seducătoare în câmpul 
ştiinţific şi cultural este o chezăşie că măcar în 
aceste sectoare contemporaneitatea şi-a păstrat 
nivelul de demnitate şi de acţiune lucidă pe 
care l-au avut şi predecesorii Domniei Sale la 
1918. 


Contribuții 
Im istoria culturii românești 


(CRONICILE BRAȘOVENE 
om SECOLELE XWH - xvin) 

Academicianul și ţara 


Menuţ MAXIMINIAN 


Aflat într-un trend ascendent în ultimii 
ani, fiind ales preşedinte al Academiei 
Române, loan-Aurel Pop are, în Anul Cente- 
narului Marii Uniri, un mesaj de reîntoarcere 
la valorile naţionale şi cunoașterea istoriei 
netrucate a țării. 

„Pentru mine, Academia Română, cea 
mai importantă instituție de erudiție, de con- 
sacrare, de cercetare și de creaţie din această 
țară, trebuie să reinstaureze încrederea în ea și 
în celelalte instituții ale statului pentru ca 
numele de România să ajungă din nou pe 
buzele tuturor, cum s-a întâmplat acum 100 de 
ani, când miracolul nostru românesc a uimit 
Europa prin Unirea cea Mare”, a spus Ioan- 
Aurel Pop, după alegerea în noua funcție. 

l-am ascultat, de foarte multe ori, 
discursurile pe care le-a avut în conferințele 
susținute în județul Bistriţa-Năsăud, întotdea- 
una acaparând. „Nu poți să-ţi critici ţara, poți 
să critici un individ, un partid, o instituţie, dar 
nu țara. Acum 100 de ani, intelectualii şi 
poporul au mers mână în mână... Mai întâi 
avem obligaţia să studiem şi apoi să vorbim, 
că de aia ne-a dat Dumnezeu minte. Acest 
popor are un adăpost care se numește 
România, pe care nu trebuie s-o criticăm” 
spune academicianul. Acesta este şi unul din 
plusurile lui loan-Aurel Pop — claritatea și 
acurateţea discursului, stăpânirea termenilor, 
cunoașterea istoriei europene şi încadrarea 
formării poporului român în geneza acesteia. 
În opinia noului președinte al Academiei 
Române „nici adevărul şi nici dreptatea nu au 
valoare fără bunătate, care trebuie să ne 
caracterizeze”. 

„Rostiri academice româneşti” are loan- 
Aurel Pop şi în volumul apărut la Editura 
Eikon, ce surprinde repere naționale în con- 
text european. Vorbim despre trei conferințe 
susținute de academician în mediile universi- 
tare şi nu numai. Prima dintre acestea — 


14 + Mişcarea literară 


Eminescu și Transilvania (sau Elogiul culturii 
naționale românești) a fost susținută de loan- 
Aurel Pop cu prilejul Zilei Culturii Naţionale 
la Academia Română. Privit prin ochiul 
istoricului, Mihai Eminescu este încadrat în 
sferele societăţii în care a trăit şi, ca un arc 
peste timp, opera lui este adusă în zilele 
noastre prin reinterpretarea acesteia. 

Despre Mihai Eminescu au scris cei mai 
mari cărturari fascinaţi de versul și de verbul 
său. Stau mărturie monografiile şi edițiile 
Eminescu, elogiile închinate din secolul al 
XIX-lea încoace marelui poet. În 1932 George 
Călinescu i-a prezentat viaţa, pentru generații 
de români, cu măsura omului echilibrat şi a 
specialistului desăvârşit, plasându-l pe Mihai 
Eminescu sub semnul eternității. Cu totul altă 
abordare are însă loan-Aurel Pop, integrând 
opera acestuia în contextul istoric. Academi- 
cianul critică pe cei care au pus în chip drastic 
în discuţie, cu accente de condamnare care 
păreau fără drept de apel, statura de scriitor 
național a lui Eminescu. „O singură justificare 
poate să explice asemenea reacţie, anume 
cultura oficială de tipul corului cu o singură 
voce din anii «Cântării României», când şi 
cele mai înalte idealuri românești intraseră în 
ridicol şi deriziune. În acest context ideologic 
— cum se ştie — nici Eminescu nu putea fi 
decât «luceafăr», «geniu», «poet nepereche», 
«patriot» etc., fapt care a condus, prin repetare 
abuzivă, la tocirea respectivilor termeni şi, 
pentru cei mai mulţi, la golirea lor de sens. 
Justificarea este însă numai parțială, fiindcă ea 
nu explică de ce, în peisajul cultural românesc 
post-decembrist, multe judecăţi de valoare 
despre Eminescu au căzut în extrema 
condamnării, denigrării și calomnierii, când, 
de fapt, nu era nevoie decât de revenirea la 
calea de mijloc, realistă. În acest cadru 
eterogen, abordarea echilibrată a creației 
scriitorului a rămas mult timp o rara avis”. 


loan-Aurel Pop spune că un exemplu de 
denigrare a venit în 1997, printr-o lucrare- 
eseu, apărută apoi în mai multe ediţii, în tiraje 
„de masă”, la Editura Humanitas (Lucian 
Boia, Istorie și mit în conștiința românească): 
„Eminescu este portretizat, în chip necruţător, 
în paginile cărții drept «mit», cu următoarele 
conotații: «autohtonist şi xenofob» (p. 11), 
«naționalist» (p. 60), «gazetar şi profet națio- 
nalist» (p. 91), «antioccidental», prolog, prin 
Doină, al unor «invocaţii naționale legiona- 
re». [...] Cititorii înțeleg că «geniul naţional 
al românilor» este un mărunt autohtonist, un 
naționalist şi un xenofob, în contrast cu 
spiritele luminate ale timpului său”. 
Academicianul spune că figurile 
progresiste ale secolului lui Eminescu erau 
luptătorii pentru  propăşirea idealurilor 
naționale, îndreptate împotriva ocupanților, 
împotriva „naţiunilor imperiale”, educate ca 
să stăpânească. Glorificarea trecutului nu este 
„păcatul” lui Eminescu, ci al tuturor creato- 
rilor romantici, de oriunde, iar ura (exprimată 
poetic ori gazetăreşte) față de străinii 
asupritori (sau consideraţi ca atare, în bloc) 
este un atribut general al elitelor popoarelor 
supuse. „A-l acuza pe Eminescu de xenofobie 
în acord cu idealurile democratice de azi şi cu 
legislația în vigoare este ca şi cum l-am 
respinge pe Aristotel pentru că i-a definit pe 
sclavi drept «unelte vorbitoare». A fi «naţio- 
nalist> în epoca lui Eminescu însemna a-ți 
iubi în chip nețărmurit țara şi poporul şi a 
lupta pentru libertatea națională” — loan-Aurel 
Pop. Calitatea de arhitect (în sens spiritual) al 
României moderne nu i-o poate lua nimeni lui 
Eminescu. „Mort trupeşte în 1889, poetul nu a 
apucat să vadă Războiul cel Mare de Întregire 
a Neamului, nici Mărăşeştii, nici adunările de 
la Chişinău, Cernăuţi şi Alba Iulia, nici 
dreptatea istorică pe care, în fine, ne-au 
făcut-o cei mari la Paris, în 1919-1920, 
recunoscând deciziile democratice ale 
românilor. Când a trăit Eminescu, România de 
pe harta politică europeană avea maxim 
137 000 de km pătrați, iar la 1918-1920 
Regatul României era de circa 300 000 de km 
pătraţi, exact «de la Nistru pân-la Tisa», cum 
prevestise marele vizionar. Cu alte cuvinte, 
Eminescu nu apucase să vadă pe hartă nici 


măcar jumătate din România reală şi nici nu a 
avut stringentă nevoie! Când a fost la Cer- 
năuți, la Blaj şi la Sibiu ori în atâtea alte părți, 
a pipăit țara aievea 
ŞI s-a convins că ce- 
ea ce avea în suflet 
corespundea cu ge- 
ografia şi cu etno- 
grafia. Când a scris 
«Dulce Românie, 
asta ţi-o  doresc!», 
s-a gândit cu sigu- 
ranță la România 
rotundă, descrisă în 
Doină, aşa cum, în 
pomenita scrisoare 
către  binefăcătorul 
său, plasează fără 
ezitare «Oradea Ma- 
re» într-un «colţ îndepărtat al României”. 
Pentru poet — prin urmare — «România exista 
demult” este părerea lui loan-Aurel Pop. 

A doua conferință — Locul românilor în 
Europa la confluența occidentului latin cu 
orientul bizantin — descrie formarea românilor 
ca popor romanic, creștinarea acestora, cultura 
scrisă în limba slavonă şi mai apoi revenirea 
la modelul latin, ajungându-se până la istoria 
actuală, în care trecem de la specificul 
național la globalizare. „Cum a putut Mihai 
Eminescu — născut la 1850 în aceeaşi Ţară de 
Sus — când Moldova lui era împărțită între 
Turcia, Austria şi Rusia, Transilvania era 
provincie a Austriei, iar Ţara Românească era 
privită încă de unii drept provincie privile- 
giată a Imperiului Otoman, trăind apoi, după 
1859, într-o ţară care abia se forma, să preves- 
tească viitorul României cu un optimism aşa 
de tonic” se întreabă academicianul. 

După părerea autorului, cea mai fru- 
moasă și mai exactă definiţie a patriei române 
tot un moldovean o are, Mihail Kogălniceanu, 
pentru care, la 1843, patria era „toată acea 
întindere de loc unde se vorbeşte româneşte”, 
iar „istoria naţională” era „istoria Moldovei 
întregi, înainte de sfâșierea ei, a Valahiei şi a 
fraților din Transilvania”. „Marele istoric 
romantic a dovedit că România exista înainte 
de proclamarea sa oficială în urma deciziei 
oamenilor politici; el era convins că România 

dăinuia de când exista limba română, iar 
limba noastră se născuse — se ştie — odată cu 
poporul nostru. O limbă este ca un organism 
viu, care se naște, crește, se dezvoltă şi moare 
odată cu poporul care a creat-o şi căruia i-a 
servit drept mijloc de comunicare. Definirea 
patriei prin limbă este tulburătoare, iar această 
definire vine la noi dintr-un trecut îndepărtat” 
spune loan-Aurel Pop. Este reamintit Alexe 
Mateevici — care a scris, la 1917, cea mai 
frumoasă odă dedicată limbii române: Limba 
noastră-i o comoară... Pentru Dimitrie Cante- 
mir, Ţările Româneşti se numesc „Daco- 
Romania”, adică Romania născută pe teri- 
toriul vechii Dacii, din coloniştii romani, 
chemaţi şi români. Miron Costin, „lămureşte 
în chip destul de clar existența numelor 
generale de români şi vlahi, a altor denumiri 
regionale şi locale (bogdani, moldoveni, 
munteni, olteni), precum şi a numelui de Țara 
Românească”. Înainte de Miron Costin cu 
câteva decenii, vornicul Grigore Ureche scria 
în Letopiseţul său „de când s-au descălecat 
țara”, că „rumânii, câți să află lăcuitori la Țara 
Ungurească şi la Ardeal şi la Maramoroşu, de 
la un loc sântu cu moldovenii şi toți de la Râm 
se trag”; el ştia (pe la 1600) şi că în Transil- 
vania „mai multu-i ţara lățită de români 
decâtu de unguri”. 

Pentru unii istorici, mărturiile acestor 
mari învățați moldoveni — care vorbesc răs- 
picat în secolele al XVII-lea și al XVIII-lea 
despre originea romană şi unitatea românilor 
— nu sunt suficient de relevante, fiindcă ei ar fi 
aflat de la străini aceste lucruri. Nu de aceeași 
părere este şi protagonistul acestei conferinţe: 
„Astăzi se ştie că nu a fost aşa, dar chiar dacă 
ar fi fost, faptul că străinii îi priveau pe 
moldoveni una cu muntenii și cu ardelenii nu 
venea din legendă, ci din realitate. [...] Încă 
acum mai multe decenii, s-a dovedit fără 
putinţă de tăgadă, că românii (natural, unii 
dintre ei) au avut ei înşişi conștiința 
romanităţii lor în Evul Mediu și au transmis 
această convingere mai departe, spre noi”. 
Istoricul scrie despre legături profunde, 
cunoscute deopotrivă de români şi de străini, 
care treceau încă din Evul Mediu peste 
granițele politice, mărturisind unitatea româ- 
nească şi prefigurând consolidarea ei în viitor. 

Discursurile lui loan-Aurel Pop sunt întot- 
deauna bine ancorate în realitate, astfel încât 
putem vorbi despre un istoric care nu şi-a pro- 
pus doar să filozofeze, ci să prezinte trecutul 
cu documentele pe masă. Poate de aici se tra- 
ge şi faptul că unii dintre istorici nu agreează 
întru-totul teoriile lui loan-Aurel Pop, însă 
cititorul ar trebui să ştie să discearnă între cel 
care spune adevărul și cel care a rămas pradă 
miturilor. 

Adevărul lui loan-Aurel Pop se vede şi 
în conferinţa Lecţia de românism a românilor 
de la Răsărit sau cum am devenit moldovean, 
susținută la Academia Moldovei şi prezentă în 
acest volum. Istoricul lămurește momentul 
final al etnogenezei românilor care „se poate 
considera secolul al IX-lea, adică atunci când 
aceştia apar menţionaţi cu numele de «vlahi» 
sau «blaci», cam în perioada când se 
depuneau «Jurămintele de la Strasbourg» 
(842), prima atestare a limbii franceze şi, deci, 
a existenței certe a poporului francez... 
Românii s-au aflat, de la finalul etnogenezei 
lor (secolele VIII-IX), la frontiera dintre cele 
două mari arii culturale şi confesionale ale 
Europei, aria latină şi catolică, pe de o parte şi 
aria bizantină, slavă şi ortodoxă, pe de alta”. 

Elita românească (formată până în seco- 
lele XII-XIII dintr-o mixtură de elemente 
etnice românești, slave, pecenego-cumane 
etc.) a adoptat liturghia slavă, limba de cance- 
larie slavă, tradiţia slavă. „La un moment dat, 
în jurul românilor şi printre ei, în secolele XI- 
XIII, erau state puternice, organizate formal şi 
sub aspect bisericesc. Predominau cele de 
tradiție şi de orientare bizantină şi de limbă 
slavă, precum Bulgaria, Serbia, Rusia. 
Ungaria şi Polonia, deși legate de papalitate, 
aveau o puternică ierarhie bizantină şi o 
numeroasă populație ortodoxă. Toate acestea 
i-au influenţat puternic pe români, care au 
trecut treptat la liturghia slavă” scrie Ioan- 
Aurel Pop. Deși slavonismul etnic dispare la 
nord de Dunăre în secolele XII-XIII, românii 
au păstrat ca pe o prețioasă tradiție cultura 
bisericească şi politică a slavilor încă vreo 
patru secole, iar alfabetul chirilic până pe la 
Jumătatea secolului al XIX-lea. Limba slavo- 
nă se învăţa ca limbă cultă în mănăstirile din 
Țările Române și era o limbă moartă, cu anu- 


mite influențe ale limbilor slave vii (bulgară, 
sârbă, rusă) şi ale limbii române. „Principalele 
texte bisericești scrise de români și pentru 
români datează din secolele XIV-XVII, 
perioadă din care s-au păstrat şi texte de 
cronici (istoriografie), cărți de legi (literatură 
juridică), povestiri şi acte de cancelarie (mai 
ales documente de proprietate), porunci prin- 
ciare, corespondență diplomatică şi particu- 
lară. (...) În secolul al XVII-lea se produce o 
adevărată «renaştere ortodoxă» (raționalizarea 
credinței) în Ţările Române, însoțită de 
tipărirea unor valoroase cărți în limba română, 
dar şi în slavonă, prin eforturile principilor 
Matei Basarab şi Vasile Lupu, sprijiniți de 
Petru Movilă, mitropolitul de origine română 
al Kievului (oraş aflat atunci în Polonia)” 
declară istoricul. 

Limba slavonă liturgică, de cultură şi de 
cancelarie, altoită peste o limbă neolatină, 
cum era româna, nu contribuia la evoluţia 
firească a limbii române, nu-i întărea latini- 
tatea, ci o impregna, mai ales la nivelul elitei, 
cu slavisme livrești. Multe dintre cuvintele de 
origine slavă ale limbii române — astăzi, în 
mare parte, de circulaţie restrânsă, devenite 
arhaisme sau dispărute — provin din perioada 
de apogeu a slavonismului cultural la români 
şi nu din timpul convieţuirii românilor şi a 
strămoşilor lor cu slavii. 

Referitor la Europa (şi, implicit, Uniu- 
nea Europeană), academicianul loan-Aurel 
Pop este de părere că „nu poate exista plenar 


fără unul dintre cei «doi plămâni», după cum 
a numit papa loan Paul al II-lea clasicul 
dualism confesional şi de civilizație al 
bătrânului continent. În ciuda crizei actuale, 
românii consideră încă experiența UE drept 
viabilă şi chiar salutară pentru viitorul lumii 
noastre. De aceea, ei îndeamnă la vigilență în 
apărarea democraţiei, la menţinerea echili- 
brului între valorile naţionale şi cele 
comunitare, la dialog activ şi sincer cu ţările şi 
popoarele extraeuropene, la aprecierea și 
respectarea specificului celuilalt, în spiritul 
idealurilor care au condus la naşterea și 
funcționarea idealului de unitate europeană”. 

La puțini istorici răzbate în discurs 
dragostea pentru ţară aşa cum este la Ioan- 
Aurel Pop. În Anul Centenarului Marii Uniri, 
acum când ar trebui să fim mult mai uniţi și 
nu dezbinaţi, aşa cum se întâmplă de multe 
ori, volumul lui loan-Aurel Pop merită citit şi 
doar pentru a vedea cum trebuie să ne com- 
portăm ca români. 

Întotdeauna am apreciat la universitarul 
loan-Aurel Pop modul în care a știut să 
vorbească despre ţara lui, discursul său fiind, 
indiferent de locul unde a fost susținut, în ţară 
sau în străinătate, în amfiteatrele universitare 
sau la alte evenimente culturale, unul de 
patriot adevărat. Să luăm şi noi modelul 
academicianului şi să ne restartăm gândurile 
astfel încât, împreună, să fim urmași demni ai 
celor care au înfăptuit Unirea. 


Bachus 

O strălucită punere la punct 


Mircea Gelu BUTA! 


În anul 1989, atunci când s-a prăbușit 
regimul comunist, Lucian Boia avea 45 de ani 
— atât cât trăise Vasile Pârvan — şi era lector la 
Facultatea de Istorie a Universităţii din 
Bucureşti. Numele său nu trecuse dincolo de 
zidurile acestei insti- 
tuții, unde slujea din 
anul 1967, când fu- 
sese numit prepa- 
rator, iar bibliogra- 
fia îi era departe de 
a străluci prin vreun 
titlu. Şi aşa avea să 
rămână încă aproape 
un deceniu, până în 
anul 1997, când a 
publicat un volum 
mai degrabă eseistic 
decât istoriografic, 
intitulat Istorie şi 
mit în conştiinţa 
românească, apărut la Editura Humanitas. 
Cartea a atras imediat atenția, mai mult presei 
de scandal și „publicului larg” decât specialiş- 
tilor, întrucât era întemeiată pe suspiciuni 
consternante şi pe o punere sub semnul între- 
bării a celor mai importante evenimente şi 
momente ale trecutului nostru național, pe 
care nu ezita să-l echivaleze cu tot atâtea 
mistificări. Reacţiile, pro şi contra, nu au 
întârziat să apară, îndeosebi la nivel publi- 
cistic. De atunci — aproape două decenii —, 
Lucian Boia şi-a reeditat cartea pomenită şi a 
imprimat peste o duzină de alte volume. Ceea 
ce frapează în paginile acestora este roman- 
tarea facilă, neglijentă adesea, şi lacunele de 
cultură; inclusiv de cultură generală. Să luăm, 
de pildă, începutul capitolului din „Germano- 
filii”, consacrat Marthei Bibescu: „O femeie 
inteligentă, seducătoare, înzestrată cu talent 
literar și beneficiind de o oarecare recunoaş- 
tere ca scriitoare de limbă franceză; mai 

presus de orice însă, de un snobism fără 
limite, combinat cu un gust pronunţat pentru 
intrigă şi cu dorinţa de a conta pe scena mon- 
denă, literară şi politică a Europei. Născută 
Lahovari, o familie de aristocrație mai recen- 
tă, căsătorită cu prințul George Valentin 
Bibescu, a ținut cu tot dinadinsul la această 
căsătorie, repede eşuată, tocmai fiindcă îi 
oferea statutul unei prințese”. 

În colegiile engleze menite fiilor de 
aristocrați, atunci când erau admise prin 
excepție vlăstare de origine socială inferioară, 
în dreptul numelor acestora se menționa sine 
nobilitas, prescurtat sn. Aceasta este originea 
cuvântului snob. Aparținând de două ori aris- 
tocraţiei — aşa cum ne asigură Lucian Boia —, 
prin naştere și prin căsătorie, Martha Bibescu 
putea fi orice, numai snoabă nu. Snobi erau 
scriitori de geniu, precum Marcel Proust sau 
Mateiu I. Caragiale, care adorau să fie primiţi 
în cercurile nobiliare. Apoi, nu ştim de ce 
Lucian Boia consideră neamul Bibeştilor mai 
vechi decât cel al Mavrocordaţilor. Cât 
priveşte „o oarecare recunoaștere ca scriitoare 
de limbă franceză”, iată ce se poate citi în 
articolul despre Martha Bibescu din Dicţio- 
narul General al Literaturii Române: „Între- 
prinde o călătorie prin Persia şi Turcia, iar 
impresiile le va publica, la îndemnul lui 
Maurice Barrès, într-un volum cu titlul Les 
Huit paradis (1908), care îi aduce un răsu- 
nător succes şi Premiul Academiei Franceze. 
Cartea a fost întâmpinată elogios de persona- 
lități marcante ale literaturii franceze, precum 
Marcel Proust, Anatole France, Remy de 
Gourmont, Jean Moreas ş.a.*. 

Întorcând câteva pagini, se poate citi în 
acelaşi capitol: „În ziua următoare, 11 aprilie, 
Netzammer celebrează o liturghie funebră 
pentru sora Marthei”?. Stai şi te întrebi: ce-o fi 
aceea liturghie funebră?! Aşa ceva, vorba 
ţăranului evocat de Marin Preda, care a văzut 


la Grădina zoologică o girafă, nu există. Nici 
în Biserica Romano-Catolică — Netzammer 
era arhiepiscopul catolic al Bucureştilor —, 
nici în cea Ortodoxă. De altfel, domnul Boia 
stă rău şi cu marile sărbători creştine, de 
îndată ce scrie în același volum: „De ziua 
onomastică a lui Carp (30 iunie 1918)...”5. În 
realitate, sărbătoarea Sfinților Apostoli Petru 
şi Pavel se prăznuiește pe 29 iunie. 

Am dat aceste exemple, extrase dintr-un 
singur volum al d-lui Lucian Boia, pentru a 
arăta că nu este nevoie să fii istoric spre a 
constata nivelul intelectual precar al unui 
autor care şi-a întemeiat o îndoielnică și 
zgomotoasă notorietate pe revelarea unui lanţ 
de pretinse găuri negre în trecutul românilor. 
Nu suntem primii, nici ultimii furnizori de 
asemenea mostre de indolență culturală și 
urechism. Era însă nevoie de intervenţia unui 
istoric cu autoritate şi — mai ales! — operă 
veritabilă care să analizeze volumul Istorie și 
mit în conștiința românească. 

Această sarcină şi-a asumat-o încă din 
anul 2002 profesorul academician loan-Aurel 
Pop prin lucrarea Istoria, adevărul şi mitu- 
rileS. În anul 2014, cartea a fost reeditată”, 
autorul adăugându-i în cheie de aggiorna- 
mento un lapidar şi consistent Cuvânt înainte. 
Demersul profesorului loan-Aurel Pop, înte- 
meiat pe o metodă, fără să fie pedant, impune 
de la primele paragrafe, pentru că, într-adevăr: 
„Marii «recenzenţi» ai cărții dlui Lucian Boia 
sunt politologii, criticii literari, filosofii, eco- 
nomiştii, oamenii politici, militanţii antico- 
munişti şi alții, care, aproape la unison, s-au 
arătat entuziasmați de ceea ce au citit. [...] // 
În general, fie şi numai prin tăcerea lor, 
istoricii de meserie au respins cartea dlui 
Lucian Boia. Motivele sunt multiple şi destul 
de diferite. Majoritatea specialiştilor nu 
agreează acest gen de viziuni generalizatoare, 
fiind obişnuiţi să trateze punctual o epocă, o 
temă, o personalitate, cu metode consacrate şi 
cu scopul de a reface parțial, de a reconstrui 
trecutul, de a afla adevărul, în măsura în care 
acesta este accesibil. Or, cartea de față 
pledează împotriva unor astfel de abordări. 
Alți specialişti au avut impresia că lucrarea nu 
spune practic nimic nou, că spiritul critic în 
cultura românească modernă a rostit mereu și 


rostește periodic astfel de sentințe purifica- 
toare, igienizate şi că profesorul Lucian Boia 
nu face decât să forțeze uşi deschise, însă cu 
metode mai dure, iconoclaste, ireverențioase 
la adresa celor mai mari istorici”. 

Metoda abordării volumului publicat de 
Lucian Boia, care „crede că istoria este o suc- 
cesiune de mituri”, 
este mărturisită de 
autor în prelimina- 


riile lucrării sale: 


IOAN-AUREL POP 


„Am reluat pe scurt, ISTORI A, 

la fiecare capitol şi ADEVĂRUL 
subcapitol, ideile SI MITURILE 
susținute şi argu- ; 

mentate aduse în 


favoarea lor, spre a 
analiza pe larg va- 
loarea fiecărui argu- 
ment şi gradul de 
consistență al con- 
cluziilor reieşite”!?. 

Prin demonstrațiile sale, profesorul 
loan-Aurel Pop arată că preopinentul său 
încearcă să rejudece trecutul cu măsurile — 
îndeosebi „europene” — ale prezentului. De 
aici şi frecvența ajunsă obsesie privitoare la 
„naționalism” şi „autohtonism”, pentru care 
Lucian Boia nu ezită să-i mustre pe marii 
istorici români A. D. Xenopol, Nicolae Iorga, 
Vasile Pârvan, Gheorghe I. Brătianu, C. C. 
Giurescu, P. P. Panaitescu... Academicianul 
clujean arată că profesorul Lucian Boia 
recurge la numele şi cărțile foarte multor 
neistorici. De altfel, îi acuză de „naționalism”, 
„autohtonism” şi deprinderi încă şi mai „rele” 
pe Mircea Eliade, Emil Cioran, Constantin 
Noica — cum de l-a uitat pe Horia Vintilă, 
autorul romanului Dumnezeu s-a născut în 
exil? —, care nu au produs niciun rând de 
istoriografie, şi alte nume aparținând genera- 
tiei interbelice... Observațiile acestea, ca şi 
alte constatări formulate de loan-Aurel Pop, 
ne sugerează ceea ce orice lector cultivat 
putea intui: că Lucian Boia, cel puţin în 
volumul analizat, pare mai degrabă un eseist 
deghizat în istoric. Profesorul loan-Aurel Pop 
răsfoieşte, adesea cu umor subțire, o carte 
publicată de Lucian Boia în urmă cu patru 
decenii, intitulată Evoluția istoriografiei 

române, unde istoricii trași la răspundere în 
opul din 1997 — pomeniți mai sus —, 
deopotrivă cu alţi intelectuali români sunt 
tratați cu reverențioasă admiraţie. 


AENT EDITORI, 


IOAN-AUREI PC 


ISTORIA, ADEVĂRUL ŞI MITY 


Prezentare de carte la Gaudeamus, Cluj-Napoca 


Profesorul  loan-Aurel Pop este în 
polemica sa de o deosebită urbanitate, chiar şi 
atunci când citează afirmaţii care pe alții i-ar 
inflama, purtând parafa lui Lucian Boia. Însă 
nu poate trece peste neadevăr şi rea-credință 
când acestea lovesc în istorici care nici măcar 
nu mai pot să se apere. „Şi mai gravă şi mai 
tendențioasă — scrie loan-Aurel Pop — este 
implicarea în această discuţie a regretatului 
istoric şi lingvist, specialist în filologie 
clasică, tot clujean şi el, Ioan Iosif Russu [...]. 
Așa cum cei care l-au cunoscut pe Ion Horațiu 
Crişan ştiu că el nu era un simplu instrument 
al PCR sau un politruc, ci un specialist, cei 
care l-au ştiut direct pe I. I. Russu — și mai 
sunt încă destui, har Domnului! — pot depune 
mărturie că acesta din urmă a fost un savant 
de marcă, ce ar fi onorat fotoliul oricărei 
academii vestite din lume. [...] lar pomenirea 
la câteva rânduri după numele lui I. I. Russu a 
numelui lui Iosif Constantin Drăgan (ICD), 
menită probabil să-i prostească pe necunos- 
cători, este de-a dreptul o blasfemie”!!. Nu 
este singura probă de cavalerism intelectual a 
acestui istoric cu simțul portretului — fie și 
numai în evocarea lui Hadrian Daicoviciu — și 
indenegabil talent epic. 

Bună parte din intervenţiile lui Ioan- 
Aurel Pop, cu rectificările cuvenite, privind 
afirmaţiile lui Lucian Boia, devin prelegeri pe 
teme complexe şi vaste precum statul național 

ori cele referitoare la etnogeneza poporului 
nostru (Vremea romanilor, Daci și romani: o 
sinteză dificilă, Dacii îşi iau revanșa). De 
multe ori, în tratarea unor asemenea teme, 
istoricul poate fi pândit de primejdia genera- 
lizării impersonale şi cenuşii. Cine cunoaşte 
bibliografia academicianului loan-Aurel Pop, 
fie şi sumar, ştie că în cadrul ei şi-au găsit 
locul lucrările Romeni e la Romania (una 
breve storia) şi Românii şi maghiarii în 
secolele IX-XIV. Geneza statului medieval din 
Transilvania. Aşadar, în aceste domenii — și 
nu numai în ele —, loan-Aurel Pop are un 
ascendent zdrobitor asupra preopinentului său. 
lată în acest sens un pasaj lapidar, consistent 
şi limpede, desprins parcă dintr-o enciclo- 
pedie: „Strămoșii românilor, străromânii şi 
românii au locuit și în Balcani, și în Carpaţi, 
împreună cu alte etnii. Nu există nicio 
mărturie care să ateste că toți românii s-ar fi 
format la sud de fluviu şi că ar fi trecut apoi în 
masă în Oltenia, Banat, Muntenia, Transil- 
vania etc. Şi nici că s-ar fi format toți în 
Oltenia, Banat, Transilvania etc. şi ar fi trecut 
şi spre sud. Toate mărturiile corect interpre- 
tate arată că, dincolo de mișcările fireşti de 
populaţie, românii s-au format pe un spațiu 
larg (nelocuit în mod compact numai de ei), 
de la nord şi de la sud de Dunăre, în principal 
din daco-geţi şi din latinofoni, prin roma- 
nizare. În finalul etnogenezei, s-au mai 
adăugat slavii (cu rol destul de important în 
profilul etnic şi lingvistic românesc) şi apoi 
alte elemente etnice, de mai mică importanță, 
asimilate treptat de către protoromâni și 
români. Astfel, românii s-au născut din mai 
multe popoare şi etnii vechi, în care latino- 
fonii au avut rolul principal. De aceea, azi 
românii sunt un popor romanic, vorbitor de 
limbă neolatină şi moştenitori ai romanității 
orientale”!?. 

Intervenţii de acest fel şi de această 
calitate fac ca lucrarea academicianului Ioan- 
Aurel Pop să se citească în sine cu folos şi 
satisfacție intelectuală, transgresând obiecti- 
vul său polemic și salutarul demers de punere 
la punct. Autorul nu îşi  demonizează 
preopinentul şi, chiar atunci când întâlneşte 
mistificări ori distorsiuni ale adevărului, îşi 
menţine discursul deferent şi elegant. 


Elegantă îi este și ironia, înrudită cu a altui 
istoric strălucit, regretatul Florin Constantiniu, 
care spunea despre Lucian Boia: „Înainte de 
1989, domnia sa s-a aflat în dificultate în a-și 
găsi ceea ce anglo-americanii numesc field of 
interest (câmp de cercetare). Cine îi urmăreşte 
bibliografia constată imediat cât de 
diversificate au fost preocupările d-lui Lucian 
Boia”!5. Când vine însă vorba de Mihai 
Viteazul, istoricul lasă gluma la o parte: „A 
vorbi despre conștiința de neam a românilor 
nu înseamnă a hrăni un mit, ci a spune un 
adevăr”!*. Nota lui Florin Constantiniu con- 
ține un pasaj pe care spațiul nu ne îngăduie să- 
| reproducem, consonant cu felul în care Ioan- 
Aurel Pop tratează „mitul” Mihai Viteazul!’ 
în lucrarea de care ne ocupăm. Faptul acesta 
sugerează care este perspectiva istoricilor 
importanți asupra volumului profesorului 
Lucian Boia. 

Întrucât ochiul saturnian al lui Lucian 
Boia privește chiondorâș şi înflorirea Bisericii 
naționale (tot ce este național îi dă fiori) în 
anii '90 ai secolului trecut, o mențiune aparte 
se cuvine meditaţiei pe această temă a 

1. Prof. Dr., Facultatea de Teologie Ortodoxă, 
Universitatea „Babeş-Bolyai” Cluj-Napoca, e- 

2. Lucian Boia, „Germanofilii”. Elita intelec- 
tuală românească în anii Primului Război 
Mondial, Bucureşti, 2010, p. 177. 

3. Academia Română, Dicționarul General al 
Literaturii Române, A/B, Bucureşti, 2004, p. 
507. 

5. Ibidem, p. 50. 

6. Ioan-Aurel Pop, Istoria, adevărul şi miturile, 
Bucureşti, 2002. 

7. Idem, Istoria, adevărul şi miturile (note de 
lectură). Ediția a doua, revizuită, Editura 


profesorului loan-Aurel Pop, de la paginile 
274-279 ale lucrării sale. Ne mărginim la un 
scurt citat: „Faptul că biserica ortodoxă 
consolidează valorile istorice naționale — cum 
observă dl Boia — este spre cinstea bisericii, şi 
nu spre blamarea ei, iar apropierea dintre rolul 
de azi al bisericii şi rolul de ieri al propa- 
gandei comuniste este cel puțin ciudată și 
lipsită de tact”!€. 

La 14 ani după ce a fost publicată inițial 
şi la doi după reeditare, Istoria, adevărul şi 
miturile îşi păstrează prospeţimea şi agilitatea 
dialectică, devenind o carte de referință care, 
aşa cum am mai spus, se citeşte cu interes, cu 
plăcere şi cu admiraţie pentru cultura şi eru- 
diția — nu numai istoriografice — ale autorului, 
ca şi pentru expresii memorabile, precum 
aceea în care Nicoale Iorga este considerat „o 
epocă şi o instituţie”!7... Profesorul-academi- 
cian loan-Aurel Pop mărturiseşte cu strălucire 
principiul junimist „Patriotismul, în limitele 
adevărului”, reamintindu-ne, prin conţinutul 
cărții sale, că istoria autentică este şi rămâne o 
magistra vitae. 


Enciclopedică, Bucureşti, 2014.  Citatele 
redate provin din această ediție. 

8. Ibidem, p.2. 

9. Ibidem,p.$. 


10. Ibidem, p. 8. 

11. Ibidem, pp. 111, 112. 

12. Ibidem, p. 132. 

13. Florin Constantiniu, O întrebare stupefiantă: 
Ce caută Ștefan cel Mare în fresca de la 
Ateneu ?!, în Rev. Dosarele istoriei, anul X, nr. 
2 (102), 2005, p. 2. 

14. Ibidem, p. 3. 

15. Cf. loan-Aurel Pop, pp. 45-47. 

16. Ibidem, p. 277. 

17. Ibidem, p. 69. 

Se spune adesea că românii au fost un 
pion pe scena istoriei și că împlinirile lor se 
datorează împrejurărilor internaţionale, mari- 
lor puteri, victoriilor altora, simpatiilor de 
care aceştia s-au bucurat printre conducătorii 
lumii, norocului. Este şi adevăr în această 
constatare, numai că ea nu-i privește doar pe 
români. Întotdeauna, marile decizii în marea 
istorie şi pe scena de prim-plan a lumii nu 
le-au luat cei mici, ci protagoniștii. Niciodată 
țările şi naţiunile nu au fost egale între ele, în 
ciuda prevederilor unor documente internați- 
onale mai recente, în ciuda unor declaraţii de 
principii şi încercărilor de a elimina această 
discriminare. Pe lângă aceasta, toate popoa- 
rele mici au propriile particularități ale 
evoluţiei lor, particularități care nu permit 
celor mari să le domine pe de-a-ntregul sau 
să-şi impună în totalitate propria voință. 

În cazul românesc, această particula- 
ritate s-a chemat „la politique du fait accom- 
pli”, adică „politica faptului împlinit”. Se ştie, 


de exemplu, că uni- 
Din manuscrise | rea de la 1859 a fost 
posibilă în acel mo- 


ment datorită Războiului Crimeii, din anii 
1853-1856, înfrângerii Rusiei și derulării 
Congresului de Pace de la Paris din 1856. Din 
experiența istorică, se ştie că, atunci când 
Rusia a avut perioade de decadenţă, românilor 
le-a mers relativ bine şi că, atunci când Rusia 
a avut epoci de glorie, România s-a aflat în 
declin sau a suferit mari pierderi. La 1856- 
1858, chiar dacă unele dintre marile puteri, în 

Ioan-Aurel POP 


Politica faptului împlinit 
în crearea României moderne 


frunte cu Franţa, voiau unirea Moldovei și 
Țării Româneşti (nu de dragul românilor, ci 
din dorința promovării intereselor franceze la 
Dunărea de Jos şi la Carpaţi) şi cu toate că, 
prin adunările ad-hoc, românii s-au pronunțat 
ferm — cu mijloacele democraţiei europene 
incipiente de atunci — pentru unire, Conferința 
de la Paris din 1858 a dat problemei românești 
o soluție parțială: formarea unei uniuni cu 
numele de „Principatele Unite ale Ţării 
Româneşti şi Moldovei”, cu doi principi, două 
guverne, două adunări legislative, două ca- 
pitale şi cu majoritatea instituţiilor dublate şi 
paralele. Aici trebuia să se oprească realitatea 
românească a timpului, în ciuda voinţei 
naționale, adică a vrerii românilor de a se uni 
deplin. Şi, totuşi, nu a fost aşa cum au vrut 
stăpânii Europei, fiindcă, la scurtă vreme după 
1858, românii aveau un singur principe, un 
stat cu numele de România, un guvern, o 
singură adunare legiuitoare, o singură 
capitală, o singură armată etc. Primul pas, 
decisiv, care a dat apoi posibilitatea derulării 
celorlalți paşi, a fost dubla alegere a lui 
Alexandru loan Cuza deopotrivă la Iaşi şi la 
Bucureşti. Această situaţie, deşi nu era 
interzisă în mod concret de vreun document 
internațional, nu era nici prevăzută şi nici 
aşteptată pe scena internaţională. În adoptarea 
acestei soluţii, au intrat în scenă românii, prin 
liderii lor înţelepţi, care s-au plasat contra 
prevederilor şi aşteptărilor marilor puteri 
(încurajați şi stimulaţi, totuși, de unele dintre 


aceste puteri cauzei 
românești). 

În a doua etapă a unirii noastre, la 1877, 
aproape nimeni pe plan internațional nu pre- 
vedea şi nu aştepta proclamarea independenţei 
absolute a României, nici nu dorea recunoaș- 
terea acesteia și nici alăturarea Dobrogei la 
România. În primăvara anului 1877, nici 
măcar Rusia, aflată pe cale de a declanșa 
războiul contra Imperiului Otoman, nu voia 
niciun fel de ajutor direct românesc şi, cu atât 
mai puţin, o cooperare militară cu armata 
română în conflictul armat de la sud de 
Dunăre. Românii, însă, s-au dovedit până la 
urmă indispensabili victoriei Rusiei contra 
turcilor, au participat la lupta directă şi au 
câştigat aproape singuri marea bătălie de la 
complexul de fortificaţii de la Plevna (faimoa- 
se au rămas asalturile de la redutele Griviţa I 
şi Griviţa II), au mai luptat la Smârdan, 
Rahova și Vidin, s-au întors victorioși. Fără 
această biruință și fără acest mare sacrificiu, 
recunoaşterea internațională a independenţei 
reale a României (realizate, oricum, foarte 
greu) ar fi fost pusă, desigur, sub semnul 
întrebării, ca şi apartenenţa provinciei dintre 
Dunăre şi Mare la România. Așa, la scurtă 
vreme, România și-a creat Banca Naţională 
(1880), s-a transformat în regat (1881), iar 
Biserica Ortodoxă Română a devenit autoce- 
fală. Prin urmare, românii au acţionat şi în 
acest caz în mod atipic. 

În fine, nici la 1914-1916-1918-1920 nu 
a fost altminteri. Românii au ştiut şi atunci — 
prin conducătorii lor — că au nevoie de marile 
puteri ca să-și desăvârşească unitatea politică 
națională. Se spune însă, adesea, azi, cu re- 
proş, că românii au acționat numai în funcție 
de propriile interese, că s-au aliat inițial cu 
Germania (1883) şi că, ulterior (după mai bine 
de 30 de ani, în condiţii internaționale total 
schimbate), şi-ar fi călcat angajamentele, s-ar 
fi declarat neutri (1914) şi că ar fi chiar trădat, 
intrând în luptă de partea Antantei (1916), că 
ar fi luptat — fără mari succese — numai doi ani 
şi că ar fi câștigat apoi totul etc. Aceasta este 
o manieră total anistorică de a trata trecutul. 
Ea se potriveşte discuţiilor colocviale, de 
cafenea, dar nu istoriografiei. Toate țările care 
au pregătit şi au luptat în Primul Război 


simpatizante ale 


Mondial — ca și în oricare alt război — au 
făcut-o nu pentru gloria altora, nici pentru 
impunerea păcii universale şi nici pentru 
binele omenirii, ci pentru a obține avantaje 
individuale cât mai mari şi pentru satisfacerea 
propriilor interese. De ce să fi fost românii 
altruişti, pe această scenă atât de cruntă a 
vieții, în cadrul căreia fiecare urmărea să 
obțină pentru sine cât mai mult? lar apoi, 
trebuie notat că și alte state au schimbat tabe- 
rele şi au rămas o vreme în afara conflictului 
armat. Mai mult, românii nu au luptat doar doi 
ani în război, între 1916 şi 1918, ci patru ani 
grei, pentru că circa jumătate (dintre toți 
românii de atunci) nu trăiau în România, iar 

aceștia au intrat în luptă încă din 1914, odată 
cu țările din care făceau parte (Rusia, Austro- 
Ungaria, anumite state din Balcani). Românii 
ardeleni, bănăţeni, crişeni, maramureşeni, bu- 
covineni, basarabeni etc. erau în 1916 obosiţi 
de război, sacrificați, sărăciți, flămânzi, orfani, 
singuri şi deznădăjduiți. Este evident că 
alăturarea României la țările Antantei le-a dat 
celor mai mulți dintre aceştia o speranță. La 
1918, s-au destrămat marile imperii (german, 
austro-ungar, țarist, otoman) şi s-au creat noi 
state naţionale (sau federale), s-au întregit 
altele, au reînviat unele destrămate între timp: 
Finlanda, Lituania, Letonia, Estonia, Polonia, 
România, Cehoslovacia, Regatul Sârbilor, 
Croaților şi Slovenilor, Austria, Ungaria etc. 
Aceste state s-au proclamat şi s-au întruchipat, 
în acel memorabil an 1918, în maniere foarte 
diferite şi prin concursul unor forţe naţionale, 
sociale, politice şi/sau militare foarte diverse. 

Provinciile care s-au unit cu România în 1918 
sunt, în ordine cronologică, Basarabia, Buco- 
vina şi Transilvania (în sens larg, cu Transil- 
vania voievodală, Banatul, Crișana şi Mara- 
mureşul). Această unire, desăvârşită la 1 De- 
cembrie 1918, este şi ea atipică, neașteptată pe 
plan internațional şi chiar național. Evident, 
toate aceste provincii aveau majoritate (abso- 
lută sau relativă) românească şi era de aşteptat 
că aveau să devină parte a României, dar era 
greu de prevăzut că acest fapt s-ar fi putut 
produce concomitent, ca rezultat nemijlocit al 
Marelui Război. Toţi observatorii politici de 
atunci ştiau că, dacă România ar fi intrat în 
război alături de Germania şi Austro-Ungaria 
(conform acordurilor secrete semnate în 1883) 
— adică în Tripla Alianţă —, atunci, în caz de 
victorie, ar fi putut obține unirea Basarabiei, 
smulsă de la inamic, mai exact de la Rusia. 
Dimpotrivă, dacă România ar fi întrat în luptă 
alături de Franţa, Anglia și Rusia, atunci, în 
caz de victorie, ar fi putut vedea aievea unirea 
Bucovinei şi Transilvaniei, luate de la Austro- 
Ungaria. În acest caz, Basarabia ar fi rămas 
mai departe sub ruşi, deoarece nu-i puteai cere 
unui aliat să-ţi dea ceea ce pretindea că este al 
său. Or, la 1918, România a obținut întregirea 
edificiului național şi spre est, şi spre nord, și 
spre vest, ceea ce era complet neașteptat și 
neobișnuit. Prin urmare, cu toate că Tripla 
Înţelegere a ieșit învingătoare, România a 
putut avea şi Basarabia, din moment ce Rusia 
nu a mai figurat printre învingători. Fireşte, 
dacă ar fi să facem istorie contrafactuală, este 
greu de presupus că Basarabia s-ar fi putut uni 
atunci cu România, dacă Rusia nu ar fi 
defectat şi nu ar fi încheiat pacea de la Brest- 
Litovsk, semnată la 3 martie 1918, dacă ban- 
dele de bolşevici nu ar fi înaintat spre Apus și 
nu ar fi speriat democrațiile occidentale prin 
încercarea de a se impune până în Ungaria și 
Bavaria. Este clar că unirea românilor era un 
act de legitimitate istorică şi că toate provin- 
ciile unde românii erau majoritari trebuiau să 
facă parte din România, numai că nimeni nu 
credea în concomitența alăturării tuturor 
provinciilor. Mai mult, toate evoluțiile din 
epocă păreau să fie contra unui asemenea pro- 
ces: încă din anul 1916, al intrării României în 
război, capitala şi sudul țării au fost ocupate 

de germani şi aliaţii lor; apărarea părții de ţară 
rămase libere (cu centrul la Iaşi, unde, între 
1916 şi 1918, s-au aflat curtea regală și insti- 
tuţiile centrale ale statului) s-a făcut foarte 
greu, cu imense sacrificii; victoriile de la 
Mărăști, Mărășești şi Oituz, din iulie-august 
1917, nu au avut efectele benefice scontate, 
din moment ce Rusia a devenit, în octombrie- 
noiembrie acelaşi an, stat bolşevic (comunist) 
şi a ieşit din război; pacea de la Buftea- 
București, încheiată de România cu Germania, 
în martie-mai 1918, ciuntea în mod substanţial 
teritoriul Vechiului Regat şi prevedea înfe- 
udarea României față de Germania (și, parțial, 
Austro-Ungaria) pentru următoarea sută de 
ani. Cine să fi putut crede, chiar şi în vara 
anului 1918, în apoteoza petrecută cu Româ- 
nia și în România la sfârşitul anului? 

Mai trebuie subliniat faptul că provin- 
ciile s-au unit cu țara-mamă fără condiţii. 
Discuţii aprinse şi contradictorii au fost 
destule în acest sens, mai ales printre liderii 
transilvăneni. Cel puţin o grupare semnifi- 
cativă dintre românii ardeleni a preconizat 
anumite condiţii şi condiționări ale unirii, 
puse în faţa autorităților române. O variantă a 
Rezoluţiei de la 1 Decembrie cuprindea ase- 
menea aspecte. Numai că înțelepciunea unor 
lideri, în frunte cu Iuliu Maniu, a biruit în fața 
alternativelor neviabile, creatoare de separa- 
tisme. Maniu — după exemplul conducătorilor 
bănăţeni — le-a explicat colegilor săi, în zilele 
premergătoare unirii şi mai ales în preziua 
deciziei istorice de la 1 Decembrie 1918, că 
singurul scop major al adunării era unirea și 
că singurul lucru care trebuia decis era tot 
unirea, restul chestiunilor trebuind să apară 
sub formă de propuneri (principii) adresate 
guvernului şi parlamentului României. De 
aceea, unirea cel mai greu de pus în practică, 
aceea a Transilvaniei, Banatului, Crişanei și 
Maramureşului, s-a făcut numai cu prevederea 
unei autonomii provizorii a provinciilor unite 
(numite generic Transilvania şi „părțile? din 
Ungaria), autonomie destinată să dureze nu- 
mai până la întrunirea Adunării Constituante. 
De altminteri, aşa s-a şi întâmplat, încât 
Consiliul Dirigent (cu rol de guvern provi- 
zoriu al Transilvaniei) şi Marele Sfat Naţional 
(cu rol de parlament provizoriu) s-au dizolvat 


la momentul respectiv, iar Transilvania a 
intrat, la 4 aprilie 1920, în administrarea 
directă a autorităților centrale de la București. 
În afara deciziei de unire — înscrise la modul 
imperativ în Rezoluţie —, restul prevederilor 
sunt propuneri (sugestii) de funcționare demo- 
cratică, în acord cu principiile democrației 
occidentale, a Regatului României. Între ele, 
este cuprinsă şi ideea autonomiei tuturor cul- 
telor religioase şi confesiunilor. Nicio preve- 
dere şi nicio propunere din acest document nu 
se referă la vreo formă de autonomie acordată 
minorităților etnice. Statul român de după 
1918 a respectat în parte aceste propuneri din 
Rezoluţia de la Alba Iulia, dar anumite dera- 
paje în raport cu aceste principii au produs 
nemulțumiri, deopotrivă printre unii lideri ai 
minorităților şi ai românilor din Transilvania. 
Ziua de 1 Decembrie 1918 este un sim- 
bol naţional nu pentru că atunci s-a unit o 
provincie sau alta cu Țara, ci pentru că atunci 
s-a încheiat un proces (început în secolul al 
XIX-lea, la 1848 şi chiar mai devreme) și s-a 
statornicit România Întregită. De altfel, curtea 
regală a revenit de la laşi în capitala sa 
istorică, la Bucureşti, exact în | Decembrie 
1918, aureolând acel moment istoric cu încă o 
semnificaţie. Unirea aceasta s-a făcut în îm- 
prejurări internaţionale şi interne favorabile, 
cauzele înfăptuirii actului (actelor) fiind 
multiple. În centrul acestor cauze este însă, 
fără îndoială, nevoia legitimă a românilor de a 
avea statul lor național și unitar, aidoma 
tuturor popoarelor. La înfăptuirea unirii ne-au 
ajutat şi anumiți factori externi — victoria 
Antantei, sprijinul unora dintre marile puteri, 
poziția SUA, defecțiunea Rusiei, forțele 
democratice internaţionale etc. —, dar a primat 
voința de unire a românilor. În deceniile 
premergătoare războiului, în anii de război, în 
1917 şi 1918, liderii politici, intelectualii 
români, membrii partidelor naţionale şi social- 
democrate româneşti, bisericile românești, 
ASTRA şi celelalte entități culturale, organi- 
zaţiile studenţeşti, asociaţiile de femei etc. au 
umblat din regiune în regiune, din deal în 
deal, din sat în sat şi chiar din om în om, ca să 
le explice tuturor de ce unirea face puterea și 
de ce este bine să ne strângem energiile 
naționale într-un singur şuvoi. Astăzi este, 


pentru unii, greu de înțeles acest efort uriaș, 
iar pentru alţii devine chiar subiect de contes- 
tare, de negare, de bagatelizare. Izvoarele sunt 
însă grăitoare şi ele vorbesc despre demnitatea 
românilor care au clădit statul național unitar 
modern şi despre conştientizarea acestui act. 


Acei români nu au 
fost un aluat moale 
IOAN-AUREL POP 


în mâinile artiza- 
nilor lumii — cum se 
insinuează grăbit şi 
tendențios uneori, în 
cunoştinţă ori în 
necunoştință de cau- 
ză —, ci au avut con- 
ştiinţa importanţei 
actelor lor. Unele 
dintre marile puteri 
ne-au ajutat — aşa 
cum au făcut cu toa- 
te regiunile în care 
aveau interese —, dar 
nu ne-au dat nimic de gratis şi, mai ales, nu au 
acționat ele în locul nostru şi pentru binele 
nostru. Prin dubla alegere a lui Cuza, prin 
radicalele sale reforme democratice din 1959- 
1866, prin aducerea rapidă a prinţului străin la 
1866, prin proclamarea şi apărarea indepen- 
denței pe câmpurile de luptă, la 1877-1878, 
prin neutralitatea armată din 1914-1916, prin 
deciziile de unire luate în acord cu regulile 
occidentale, românii au pus marile puteri în 
fața faptului împlinit şi le-au obligat ca — 
alături de propriile interese — să acorde atenție 
şi intereselor poporului nostru. Nu ne-am 
făcut ţara împotriva niciunul alt popor, nu am 
urmărit să lezăm pe nimeni, ci ne-am afirmat 
dreptul la existenţă liberă şi demnă. Dreptul 
acesta decurge din cele mai avansate principii 
şi din cel mai legitim ideal al tuturor 
popoarelor: libertatea națională şi dreptul 
națiunilor de a trăi libere, după cum decid ele 
însele. Popoarele cu mentalitate imperială şi 
dominatoare au ieşit, fireşte, zdruncinate din 
război şi, prin desprinderea de statele lor 
multinaționale a fostelor minorităţi, s-au con- 
siderat adânc lezate, pedepsite aspru şi frus- 
trate. De aici, în urma unor intense campanii 
ale liderilor lor, aceste popoare şi state au fost 
îndreptate spre revizionism. Dar majoritatea 

popoarelor europene de atunci au avut motive 
de optimism şi de satisfacţie, de la finlandezi 
şi baltici până la polonezi, români, cehi, 
slovaci şi slavii de sud. Nu a rezultat după 
Marele Război o Europă perfectă, dar a 
rezultat, fără îndoială, una mai bună, în statele 
căreia proporția minorităţilor scăzuse la mai 
puţin de jumătate faţă de situaţia din 1914, în 
care marea majoritate a popoarelor supuse de 
odinioară aveau acum state proprii. 

Nici România, ca ţară, nu este perfectă. 
Noi, românii, îi cunoaştem cel mai bine mări- 
rile şi decăderile, bunele și relele. Dar a ne 
cantona noi singuri numai în cele neîmplinite, 
a ne nimicnici singuri, a ne tot blama și la- 
menta este complet neproductiv, este demo- 
bilizator şi chiar nedemn. Mai ales că sunt 
destui în afară care ne urmăresc, ne analizează 
şi ne veştejesc destul, cu motive ori fără 
motive. Câteodată este bine să-i lăsăm şi pe 
alții să ne laude sau să ne critice, pentru ca noi 
să luăm aminte, să ne autoevaluăm și să ne 
reconsiderăm — dacă este cazul — pozițiile. La 
un secol de la împlinirea idealului politic 


național, s-ar cuveni să adoptăm nu poziţii 
defetiste, ci realiste, nu să ne denigrăm, ci să 
ne îndemnăm către viitor. 

Nu am avut nici noi, românii, o istorie 
excepțională, imaculată şi plină de glorie, dar 
nici nu am fost sclavii tuturor, neputincioşi şi 
nevolnici, cum se susține în mod extremist de 
către anumite voci. Am avut lungi epoci de 
cumpănă, de supunere şi de îngenunchere, dar 
ne-am şi ridicat periodic, apărându-ne moşia 
cea mică a fiecăruia. Prin asta, prin micile 
noastre moșii individuale (refăcute prin 
reformele agrare de la 1864 şi 1921), am ştiut 
să construim, să conservăm, să nu pierdem de 
tot şi să recuperăm și moşia cea mare care este 
Țara. Am trăit, prin înaintașii noştri, momente 
grele, de chin şi de jale, dar şi clipe sublime 
sau „ore astrale”, cum a fost ziua de 1 
Decembrie 1918. Este bine să nu le uităm nici 
pe unele şi nici pe altele, dar acum, la ceasul 
acesta, e firesc să ne lăsăm copleşiți de Ziua 
Unirii noastre, de marea sărbătoare pe care s-o 
punem pe versurile „Poemelor luminii”. 

Fulg 


Acad. Ioan-Aurel 
POP 


„Folosirea istoriei 


ca experienţă de viață 


este fundamentală.” 


„Istoria este viața însăși” 


— Stimate Domnule Acad. loan-Aurel 
Pop, parafrazând o întrebare inspirată lui 
Martin Heidegger de către Friedrich 
Hölderlin, ne-am putea întreba şi noi la ce 
bun istoricii „în vremuri sărace”, în această 
lume a proliferării adevărurilor falsificate, a 
neîncrederii în cuvânt, în spusa marilor 
personalități, fie că acestea fac parte din 
domenii ştiinţifice, spirituale sau tehnice? Ce 
sens mai are „documentul ” istoric într-o lume 
care îşi pierde continuu sensurile? 

— Istoricii pot avea multe rosturi şi pot 
juca multe roluri în lumea asta, de la cel de 
memorie vie şi întruchipată (cine poate sus- 
ține că oamenii nu au nevoie de memorie?!) 
până la cel de Casandra, mai ales că unii 
istorici dețin convingerea iluzorie că pot 
prevedea viitorul, mai ales viitorurile sumbre. 
Istoricii nu sunt altfel decât ceilalți intelec- 
tuali, atunci când își fac meseria cu onestitate, 
respectând deontologia profesională. Ei nu 
sunt mai necesari decât alți specialiști, dar pot 
fi câteodată folositori comunităţilor. De ce? 
Istoricii nu pot să prevadă viitorul (nici un om 
serios nu poate pretinde că face asta!), dar pot, 
prin privilegiul de a cunoaşte — ca urmare a 
naturii meseriei — experiența de viaţă a 
omenirii, a comunităţii, a naţiunii, să ştie cum 
să gestioneze mai bine prezentul. Se spune că 
bătrânii devin înţelepţi în urma experienţei 
personale îndelungate, pentru că „au văzut 


multe şi știu multe”. Istoricii buni știu să 
explice societatea mai bine decât specialiştii 
din alte domenii, deoarece nu au numai 
avantajul experienței lor de viaţă, ci şi 
avantajul cunoașterii vieţii grupurilor de 
oameni, din vremuri apuse, care trăiesc prin 
ei, martorii derulării vieţii. Se spune de către 
unii că viața trecută nu poate fi cunoscută, 
fiindcă nu mai există, nu se poate pipăi şi nici 
trăi aievea. Fals! Nici stelele nu pot fi pipăite 
(niciun om nu a ajuns pe vreo stea!), dar sunt 
studiate, cunoscute şi considerate reale. Istori- 
cul „pipăie” istoria, adică viața oamenilor care 
au trăit în trecut, prin „documente” — cum 
ziceţi — mai exact prin surse, izvoare sau 
mărturii (de toate felurile, scrise sau nescrise). 
Fără mărturii contemporane lumii reconsti- 
tuite nu există nici fresce istorice (discursul 
istoric) şi nici istorici. În măsura în care lumea 
noastră „nebună” nu mai are nevoie de repere, 
atunci, evident, şi „documentele? istorice 
ajung superflue. Dar dacă se întâmplă într- 
adevăr asta, atunci nu numai de istorici nu mai 
este nevoie azi, ci nici de viaţă. Asta pentru că 
istoria este viaţa însăși. 

— Ce este istoria, știință sau „poveste”? 
Ce impact actual are ca știință, cui se 
adresează — dacă e cazul — ca poveste? 
Formulez această a doua întrebare gândindu- 
mă şi la discursul în care este „redactată ”, la 
stilul unor istorici, care au un anumit farmec 
al prezentării, la implicarea „istoriei” în 
„gâlceava” publică, ce ţine afișul, înainte de 
a interesa disputele stricte ale specialiștilor? 

— Istoria, dar nu în ipostaza sa de 
realitate trecută, ci de discurs despre viața 
oamenilor care au fost, este, cred, o ştiinţă cu 
iz de poveste. Aici povestea înseamnă 
narațiune, iar naraţiunile au elemente comune 
cu frumosul (categorie estetică), cu imaginile 
artistice şi cu imaginația în general. De altfel, 
inițial, pe vremea aezilor (dar și după ei), 
istoria însemna știința (în sens de cunoaștere, 
de sumă de cunoştinţe) de a vorbi frumos 
despre trecut. Această „ştiință” se exterioriza 
adesea în versuri cântate şi se confunda, se 
amesteca cu mitologia. Să ne amintim de 
Homer: „Cântă zeiță mânia ce-aprinse pe-Ahil 
peleianul/ Patima cruntă ce-aheilor mii de 
amaruri aduse”. „„Is- 
toricii” cântau prin 
cetăți avatarurile oa- 
menilor de odini- 
oară, spre încântarea 
ascultătorilor şi pri- 
vitorilor.  Pe-atunci, 
zeii erau oameni şi 
oamenii zei. Şi în 
Evul Mediu, întâm- 


plările trecutului 
erau cântate de me- 
nestreli, de truba- 


duri, de truveri şi de 
minnesângeri. Isto- 
ricii au fost întot- 
deauna de mai multe 
feluri, ca viața pe care încearcă s-o recon- 
stituie. În secolele al XIX-lea şi al XX-lea, 
istoria s-a instituționalizat, a devenit disci- 
plină de studiu universitar şi obiect de cerce- 
tare în institute specializate. Devenind ştiinţă 
sau formă de cunoaștere ştiinţifică, a dobândit 
un obiect precis de studiu, un scop, şi-a creat 
metode de atingere a scopului etc. Scopul este 
descoperirea adevărului omeneşte posibil, cu 
ajutorul metodelor („ştiinţelor auxiliare”) 
numite arheologie, epigrafie, paleografie, 
diplomatică, codicologie, numismatică, heral- 
dică, genealogie, cartografie, geografie isto- 
rică, demografie, sigilografie, medalistică, 
arhivistică, muzeologie etc. Acest lucru, se 
face, de regulă, într-un limbaj de strictă speci- 
alitate, în urma unei îndelungate pregătiri. 
Mulţi istorici strict specializați îşi comunică 

rezultatele cercetărilor către confrații lor, fără 
interes pentru publicul larg. Confraţii preiau 
câte o idee din articolele şi cărțile studiate și 
scriu cărți noi, tot pentru specialiști şi aşa mai 
departe. Această erudiție era şi este încă abso- 
lut necesară, dar, dacă rezultatele studiilor 
asupra vieţii de odinioară nu ajung și la 
publicul larg, atunci efortul acesta elitist 
rămâne închis într-un turn de fildeş. Marii 
istorici şi-au revărsat întotdeauna ştiinţa și 
spre oameni, spre societate. Pentru aceasta, 
limbajul a trebuit adaptat, ceea ce nu este 
simplu, cum ar fi tentaţi să creadă unii. Există 
şi istorici-participanţi, care fac și scriu istorie 
în acelaşi timp şi care devin — unii, dăruiți cu 
har — protagoniștii vremurilor lor. Așa au fost 
la noi Cantemir, reprezentanţii cei mari ai 
Şcolii Ardelene, Bălcescu, Mihail Kogălni- 
ceanu, Iorga şi alții. Istoria, dacă nu se revarsă 
spre Cetate, rămâne aridă, închisă, criptică. 

— Cu cine ţin istoricii o relație mai 
strânsă: cu documentele, cu memoria colec- 
tivă, cu idealurile unui popor, care aspiră să 
ajungă într-o anumită situație, considerată 
privilegiată, nu în alta? 

— Istoricii — cu excepția celor care scriu 
istorie recentă, adică istoria clipei lor — sunt 
obligați să recurgă la surse, la izvoare. 
Acestea nu se revelează de la sine, nu sunt ca 
oglinzile ca să reflecte automat realitatea, ci 
trebuie chestionate pe baza unei pregătiri 
îndelungate, complicate, asidue, insistente. 
„Memoria colectivă” este cuprinsă, în cea mai 
mare parte, în lucrările de istorie scrise de-a 
lungul vremii. În consecință, istoricul trebuie 
să studieze ceea ce au scris istoricii de 
dinaintea sa şi cei care-i sunt contemporani şi 
se ocupă de aceleaşi teme (bibliografia). 
„Idealurile unui popor” nu ar trebui să-l 
intereseze pe istoric decât în subsidiar, în 
sensul că, trăind în mijlocul unui popor, nu se 
poate desprinde — oricât ar vrea — de aceste 
idealuri. Dar nu trebuie să scrie istoria în 
funcţie de idealurile unui popor, pentru că 
atunci încetează să mai fie istoric şi devine 
propagandist, politician, ideolog. Istoricul 
autentic este obligat să studieze izvoarele la 
care are acces şi să tragă numai concluziile 
care reies din aceste mărturii. Fireşte, nu poate 
să facă asta pe deplin (fiind condiționat de 


idei preconcepute, de educație, de comuni- 
tatea în care trăieşte etc.), dar trebuie să 
încerce, să tindă spre asta. Istoricul care 
porneşte de la o idee — de exemplu de la ideea 
„gloriei străbune” — şi caută izvoare care să 
ilustreze această idee, nu este istoric. 

— Mai există oare documente istorice — 
vitale pentru înțelegerea mersului nostru în 
lume — la care, din diferite motive, încă nu 
avem acces? Ce ar putea lămuri acestea? 

— Evident că există şi nu vor putea fi 
cunoscute toate niciodată! Arhivele, pămân- 
tul, bibliotecile documentare și alte locuri gem 
de mărturii necunoscute. Se apreciază că sunt 
în țară şi în lume cam un milion de surse în 
limba latină despre români şi teritoriile 
româneşti (elaborate cam de pe la 1100 până 
pe la 1840), dintre care sunt publicate cam 10- 
15%. Dar să nu credeţi că aceste înscrisuri ne 
sunt necunoscute pentru că le-a ascuns cineva 
de noi, pentru că sunt conjurații sau complo- 
turi contra românilor sau pentru că istoricii le- 
ar ascunde intenţionat. Spun asta fiindcă sunt 
unii oameni în publicul larg care cred sincer 
că nouă ne sunt obturate izvoarele! Vor fi 
fiind şi astfel de cazuri, dar ele nu au relevanță 
asupra esenței chestiunii noastre. Sursele 
acestea nu sunt cunoscute pentru că nu am 
ajuns încă la ele. Cunoaşterea omenească este 
limitată de neputințele noastre, de condițiile 
sociale, de regimurile politice, de lipsa resur- 
selor etc. Trebuie să ne imaginăm că, pentru 
schimbarea radicală a situaţiei, ar trebui să 
instruim cam de 10 ori mai mulţi tineri decât 
în prezent pentru a deveni istorici. Care 
societate şi-ar permite asta şi de ce? Orice 
guvern se gândeşte întâi să asigure traiul fizic 
şi spiritual al contemporanilor lui, să asigure 
bunăstarea vieții prezente şi nu reînvierea 
vieţii trecute. În societăţile paşnice, stabile şi 
prospere, se pot întreţine şi istorici, filosofi, 
scriitori, pictori, arhitecţi, sculptori, muzicieni 
etc. mai mulți, pe când în cele învrăjmăşite, 
sărăcite, nestatornice, primii sacrificați sunt 
intelectualii specializați în domenii umaniste. 
Cu toate acestea, mereu se descoperă noi 
surse, care schimbă viziunile noastre asupra 
trecutului. Dacă ne închipuim reconstituirea 
trecutului ca un joc de puzzle, atunci trebuie 
să ştiţi că mereu punem câte o piesă nouă şi 


umplem o parte din goluri. Niciodată însă nu 
se va umple totul, pentru că tabloul vieții 
trecute nu poate să fie perfect. Perfect este 
numai Dumnezeu cu dumnezeirea sa! 


„Trăim într-o lume neaşezată” 


— În domeniul cercetării literare, a 
scăzut mult interesul pentru cercetarea de 
arhivă, pentru elaborarea de mari dicționare 
şi bibliografii, se împuţținează „șoarecii” de 
bibliotecă, acei specialiști care își tocesc 
privirile în descifrarea și scoaterea la lumină 
a documentelor vechi. Care este situația în 
domeniul cercetării istorice? Se formează 
valuri de noi cercetători sau nu? Sau, pe de 
altă parte, are sau nu Universitatea probleme 
în a forma profesori de istorie care să facă 
apostolat — nu se poate fără apostolat în 
școala/ lumea de azi — în profesia pe care o 
îmbrățișează? 

— A scăzut cercetarea de arhivă şi între 
istorici, ceea ce pune în primejdie chiar 
statutul istoriei. Fără istorie-erudiție nu putem 
avea nici istorie-poveste sau, altfel, fără 
istorie ştiinţifică nu putem avea nici istorie 
relatată pentru publicul larg. La noi nu se 
formează noi generaţii de cercetători așa cum 
s-ar cuveni, fiindcă trăim într-o lume 
neașezată, în veșnică tranziție, cu nevoi 
materiale destul de mari şi puţin satisfăcute, 
într-o lume care începe să fie dominată de 
aparate, de instrumente, de artificial, de 
„forme fără fond”, cum ar zice Titu 
Maiorescu. Profesori de istorie producem, 
însă, destui în universităţi, dar nu au toți 
vocaţie și dacă nu au vocaţie nu mai pot face 
nici apostolat. Profesorii de istorie de-acum au 
o prea mare grijă a zilei de mâine pentru ei şi 
familiile lor, pentru că sunt disprețuiți de 
societate. Există mulți oameni prosperi în 
lumea contemporană care spun ori gândesc 
despre fiinţa de lângă ei: „Săracul, s-a făcut 
profesor!”. Fără bugetarea masivă a educației, 
nu vom putea avea profesori buni. Din păcate, 
vremea apostolatului a trecut şi nu dă semne 
că s-ar întoarce. Asta nu înseamnă că nu mai 
avem profesori de istorie buni! Avem încă, 
din fericire, dar nu mai ştim ce să facem cu ei, 
fiindcă orele de istorie din gimnazii şi licee au 

fost aproape eliminate. Ce să mai facă 
profesorii de istorie decât să-și plângă de 
milă? Diriguitorii de azi uită că prin istorie se 
formează cultura generală, se acumulează 
cunoştinţe despre lume, despre regimurile 
politice, despre religii şi confesiuni, despre 
stilurile arhitectonice, despre clădirile celebre 
de pe pământ, despre oameni şi despre lideri 
etc. Demult, când ştiam de toate despre lumea 
asta, nu puteam vedea nimic, fiindcă eram 
ținuți în România ca într-o închisoare, iar azi, 
când putem umbla ca să vedem Viena și 
Alhambra, Roma şi Parisul, nu înțelegem mai 
nimic din ce vedem. Ce trist paradox! 

— Există probleme de „traducere” a 
unor texte în limba actuală, într-un înțeles 
actual? Mai înțelegem ce au afirmat predece- 
sorii noștri? Desigur că aceasta nu-i treaba 
strictă a istoricilor, ci, mai mult, a oamenilor 
din cultură şi educație... 

— Da, există mari probleme de comu- 
nicare când este vorba nu neapărat de texte în 
alte limbi, ci în limba română arhaică. Cum 
ştiţi, Cantemir a 
scris şi în limba 
română, dar lim- 
ba lui română sa- 
vantă, de acum 
circa 300 de ani, 
trebuie „tradusă” 
pentru a o face 
inteligibilă ele- 
vilor şi studen- 
ților de azi. Nici 
Ion Creangă nu 
poate fi înţeles de 
elevi fără un fel 
de  „diortosire”, 
fără explicarea termenilor şi expresiilor. Aud 
că englezii l-au rescris pe Shakespeare în 
engleza actuală ca să-l poată face atractiv 
pentru tineri. Italienii au făcut la fel cu Dante. 
Unii nu sunt de acord cu aceste procedee, dar 
ele au rostul lor. Limbile sunt ca şi popoarele: 
se nasc, cresc, se dezvoltă, intră în declin şi, 
unele, mor. A pretinde că limbile „mor” este 
mai mult o figură de stil, pentru că ele se 
transformă, se topesc unele în altele. Încă nu 

este nevoie de a traduce texte din engleza 
britanică în cea americană, dar în viitor va fi 
nevoie. Atunci, engleza americană se va numi 
„limba americană”! Oricum, chestiunea este 
serioasă: dacă vrem ca în şcoală să fie gustați 
clasicii — adică vechile modele — atunci tre- 
buie să găsim metode de a-i face inteligibili, 
plăcuţi, acceptaţi. 


„Istoria se rescrie mereu” 


— Dacă istoria se bazează pe docu- 
mente, care, la rândul lor, se bazează pe o 
informaţie strictă, de ce apar dispute între 
istorici? 

— Păi, disputele apar şi între doi martori 
care văd aceeaşi realitate de azi, din unghiuri 
diferite! Documentele nu comunică de la sine, 
nu se dezvelesc singure, ci trebuie descifrate, 
iar atunci când este vorba de descifrare este 
firesc să fie opinii diferite. Pe de altă parte, 
fiecare generaţie are propria sensibilitate 
despre trecut. De aceea, istoria se rescrie 
mereu. Aceasta este şi fascinația trecutului, de 
altminteri. Trecutul este viaţă, iar viaţa are 
nesfârşite fațete. 

— De ce nu învăţăm nimic din faptele 
istorice? Sunt acestea doar un material bibli- 
ografic în continuă evoluție, sau doar niște 
povești de iluminat elevii din diverse cicluri 
de învățământ? Sau sunt informaţii care 
asigură sursa de inspirație pentru evenimente 
festive? 

— Nu, aşa cum am spus, faptele istorice, 
nefiind inventate ca faptele literare, sunt parte 
din experienţa de viaţă a omenirii. Au fost și 
sunt mulți oameni care au învăţat şi învaţă 
încă din trecut, doar că nouă ni se pare că nu 
este aşa. De ce? Pentru că istoria nu se repetă, 
aşa cum se spune îndeobşte în limbajul 
cotidian. Cu alte cuvinte, chiar dacă ştim 
perfect întâmplările trecutului şi decidem să 
nu facem precum cutare, care a pierdut sau să 
facem precum cutare, care a câştigat în viaţă, 
într-o situaţie anume. Viaţa este mereu alta, 
chiar dacă unele împrejurări sunt ori par 
similare. Pe de altă parte, mulți lideri politici 
de astăzi iau decizii complet greşite şi pentru 
că nu au experiența vieţii trecute, nu au 


cultură istorică deoarece nu au făcut școală 
serioasă şi se scaldă în adâncă ignoranță. 
Faulkner spune undeva, printr-un personaj al 
său, că istoria nu ne poate face să prevedem 
viitorul, dar ne poate face să gestionăm mai 
bine prezentul. Altminteri, istoria poate să fie 
orice, de la material pentru romane și filme 
artistice până la pretext pentru politicieni, 
pentru sociologi şi „analiști politici”. Istoria 
este însă viață şi, pentru cei înţelepţi, 
experiență de viață. Folosirea istoriei ca 
experiență de viaţă este fundamentală. Din 
păcate, tot mai puţini oameni de astăzi se 
apleacă asupra trecutului, ceea ce este complet 
greşit şi foarte păgubos pentru societate. 


„«Cutezanţay» cea mai recentă a 
românilor (ca naţiune) a fost să iasă 
— violent și tragic — din comunism şi 
să adere (greu și chinuit) la NATO şi 

Uniunea Europeană” 


— Care e vârsta „actualității” noastre, a 
timpului istoric în care trăim? E o vârstă 
crudă, „neîncheiată”, sau una a viciilor deve- 
nite clișeu, pe care nu le mai putem învinge și 
le trăim ca un puternic și umilitor com- 
promis? 

— Era să vă spun — ca să respect trendul 
— că ne aflăm în post-istorie! Trăim o vreme 
ca toate vremurile, mult schimbată, firește, 
față de vremea părinților şi bunicilor. Este 
drept că, din antichitate până azi, timpul s-a 
tot „accelerat”, în sensul că schimbările din 
societate s-au produs în ritm tot mai alert. 
Orice societate contemporană judecătorului ei 
are şi sentimentul nimicniciei sale şi consideră 
o perioadă anume din trecut drept „vârstă de 
aur”. Pentru noi, de exemplu, „vârstă de aur” 
este epoca clasicilor noștri (Creangă, Alecsan- 
dri, Eminescu, Caragiale etc.), dar pentru 
Eminescu era cea mai decăzută epocă, încât îl 
invoca pe Vlad Ţepeş să vină şi să le dea foc 
în „pușcărie” şi în „casa de nebuni”. Asta nu 
înseamnă că astăzi trăim în rai, ci că trăim ca 
toți oamenii de oricând şi de oriunde, cu 
sentimente împărțite, mai bine sau mai rău. 

— Desigur că, cercetând atâtea docu- 
mente, din epoci diferite, v-aţi format un ochi 


şi pentru  „documentele” actuale, pentru 
citirea cursului actual al vieții noastre. Cum 
se prezintă, azi, poporul român? Mai are 
resurse pentru a inspira Istoria? Mai are 
poporul nostru vreo cutezanță? Care ar fi 
aceasta? A dispărut „strălucirea divină” din 
trăirea neamului nostru, din destinul popo- 
rului nostru? 

— Poporul român de azi — fiindcă ne 
raportăm mereu la Centenar — nu mai are 
entuziasmul românilor de la 1918, care cre- 
deau că venise vremea Poemelor luminii, că 
puteau răsturna munții şi revigora națiunea, că 
puteau arde relele şi purifica ţara. Poporul 
român este azi un popor destul de blazat, dar 
nu mai blazat decât marile popoare ale 
Occidentului, intrate şi ele într-o letargie 
destul de vizibilă. Am avut în Europa, de la 
1944 încoace, aproape trei sferturi de secol de 
pace, nu de prosperitate neapărat, mai ales la 
noi, în Răsărit, dar de oarecare linişte. Să ne 
gândim numai la generaţia bunicilor mei, care 
au trăit două războaie mondiale, sau la 
generația părinților care au trăit Al Doilea 
Război Mondial. Aceste generații, ca să poată 
trăi, au avut nevoie de energie, de vigoare și 
de optimism, de putere de luptă, de proiecte 
de viitor. Noi, chiar şi cei care am trăit parțial 
în anii comunismului, nu ne-am confruntat 
direct cu moartea, cu războiul, cu sângele 
vărsat pentru o cauză nobilă. Adică nu am 
avut — ca înaintaşii noştri — grija acută a zilei 
de mâine, nu ne-am confruntat cu lipsa de 
hrană, cu situații-limită. Și atunci a apărut un 
anumit „răsfăţ”, s-a înstăpânit un fel de delă- 
sare întru confort, ne-am dedat unui dolce far 
niente, ca şi cum viața ar merge singură 
înainte foarte bine și fără noi. Să nu mă 
înțelegeți greşit: eu nu fac aici apologia 
războiului, a conflictelor sau a sărăciei, ci 
doar constat că viaţa prea uşoară, în care toate 
par să vină de-a gata, moleșește indivizii şi 
popoarele. Așa a fost de când este lumea! 
Uitaţi-vă ce tenacitate, vivacitate şi nivel de 
viață au popoarele care luptă pentru a scoate 
apă din piatră seacă, în raport cu popoarele 
care au totul de-a gata! Noi am fost un popor 
binecuvântat de Dumnezeu cu pământul țării 
noastre, cu clima, cu relieful, cu bogăţiile de 
pe sol şi din subsol, dar vitregiți din alte 

puncte de vedere. Asta a creat un anumit spirit 
de echilibru care ne-a determinat să avem o 
viață normală, nici prosperă, dar nici disperată 
mereu. „Cutezanţa” cea mai recentă a româ- 
nilor (ca naţiune) a fost să iasă — violent şi 
tragic — din comunism şi să adere (greu şi 
chinuit) la NATO şi Uniunea Europeană. Sunt 
sigur că — după marasmul în care pare să se 
afle acum Europa şi lumea — vor veni şi alte 
„cutezanțe” ale românilor. Care vor fi astea, 
numai Dumnezeu ştie! 


Conferinţă: Petru Rareș și bistrițeni. Casa Argintarului, Bistriţa, 17 
noiembrie 2015 


„Soluţia este una singură: educaţia!” 


— Ați spus cândva că, prin „servus”, 
mai ales noi, ardelenii, dar nu numai, ne 
deschidem sufletul şi ne prezentăm lumii cu o 
anumită curtoazie, cu disponibilitate şi dem- 
nitate, aşa cum se cade să facem. Nu credeți 
că această curtoazie este uneori exploatată 
necinstit de către unii dintre cei față de care o 
manifestăm? Cum putem face față acestei 
tendințe? 

— Omul, ca „trestie gânditoare” (Blaise 
Pascal) trăieşte în Cetate, ca ființă socială. 
Traiul în societate se menţine şi se întreține 
prin anumite reguli sociale, juridice, morale, 
dar şi de politețe. Nu se poate trăi în 
comunitate dacă ne jignim permanent unii pe 
alții, dacă ne lovim fizic şi verbal, dacă ne 
agresăm. Curtoazia are și fațete naţionale, care 
sunt diferite de la naţiune la naţiune. Unii fac 
plecăciuni ale capului, alții se pleacă până la 
brâu, unii dau mâna cu toate degetele, alții 
chiar şi numai cu un deget, unii se îmbră- 
țișează, alții își ating tâmplele etc. „Servus” 
este un vechi salut nobiliar care vine din latină 

şi care a fost reînviat de nobilimea central- 
europeană în epoca Renașterii şi, mai ales, 
după Renaștere. Vorba (însemnând „slugă” 
sau „sclav”) arată că rostitorul ei se pune în 
serviciul celui salutat astfel, că îi vrea binele 
şi Sănătatea. Azi, din păcate, și românii 
ardeleni (tinerii) spun tot mai rar „servus”, 
poate pentru că nu mai este de bon ton, pare 
bătrânicios şi complicat. Sunt mulți oameni 
„moderni” care se dezic de curtoazie şi care 
depăşesc prin cinismul lor, prin trivialitate şi 
spirit grosier, orice măsură. Eu cred că aceştia 
coboară sub demnitatea umană şi se reduc 
singuri la stadii din alte regnuri decât cel al 
fiinţelor gânditoare. Soluţia este una singură: 
educația! Câtă vreme educația în familie şi în 
şcoală este deficitară, nu ne putem aștepta la 
respectarea regulilor de politeţe între oameni. 


„Prezentând cum se cuvine Unirea, 
creăm şi întărim idealuri!” 


— La Centenarul Unirii, evocăm momen- 
te, omagiem evenimente (cu ce sentiment?) 
sau inspirăm şi fortificăm alte idealuri? 

— La Centenarul Unirii este bine să 
evocăm mai întâi fapte, pentru că ele nu se 
cunosc. Trebuie să le spunem oamenilor ce 
s-a întâmplat în Marele Război, apoi la 
Chişinău, la Cernăuţi, la Alba Tulia, la 
Bucureşti şi la Arad, la Braşov şi Cluj, la Iaşi 
şi la Oradea, cine au fost regii Ferdinand și 
Maria, Ionel Brătianu, Vasile Goldiș, Panteli- 
mon Halippa, lancu Flondor, Miron Cristea, 
Iuliu Hossu, Vasile Stoica, Gheorghe Pop de 
Băseşti şi câți alții! Făcând asta cu ştiinţă și 
conștiință, evident că trezim sentimente: pe de 
o parte de comemorare a celor care s-au 
sacrificat pe câmpurile de luptă pentru ţara 
aceasta, pe de altă parte de celebrare a marilor 
fapte şi a marilor oameni de atunci. Dacă îi 
putem face pe români să înțeleagă ce mare 
împlinire au realizat românii atunci, la 1914- 
1916-1918-1920, este clar că reuşim să trezim 
şi să fortificăm și idealuri. Mulți români au 
trăit vreme de un mileniu izolaţi printre 
străini, cu ruşinea de a nu avea propria „casă” 
ŞI au ajuns la concluzia că nu este bine așa. De 


aceea, între 1848 şi 1918 şi-au făcut o „casă” 
a lor, numită România. De circa un secol tră- 
iesc în această „casă” şi nu au putut-o păstra 
chiar întreagă. lar unii cârtesc împotriva 
acestei „case”! Aceştia nu ştiu ce fac, fiindcă 
nu se pot pune față în față un mileniu de 
singurătate (ca să-l parafrazez pe Gabriel 
Garcia Marquez) şi un veac de unitate (şi nici 
aceasta întreagă!). Ca să avem cuvânt de 
cârtire, ar trebui să mai aşteptăm vreo nouă 
veacuri, pentru ca talgerele balanței să se 
echilibreze. Da, prezentând cum se cuvine 
Unirea, creăm şi întărim idealuri! 

— De fapt, cum credeți că se prezintă 
națiunea română în anul Centenarului Unirii? 
În ce fapte sau documente istorice își (în)scrie 
evoluția actuală? Și: dincolo de unitatea 
geografică, administrativ-politică și, mai ales, 
de limbă, aveam oare suficientă coerență a 
națiunii sau, sub influență implacabilă și — în 
parte — subversivă a globalizării, tindem să ne 
„provincializăm”, să ne împărțim în zone de 
interes care comunică din ce în ce mai greu 
între ele? Iată un exemplu banal: nu avem 
autostrăzi care să asigure o vitală circulație 
pentru un organism statal sănătos... 

— Am răspuns, printre rânduri, la această 
întrebare. Națiunea suntem noi toţi, ridicaţi la 
puterea unui ideal colectiv nobil, or acest 
ideal nu se întrevede clar. Sentimentul public 
al românilor în anul Centenarului nu este unul 
de unire, ci de risipire, nu este unul de 
siguranță şi de confort, ci unul de nisipuri 
mişcătoare. Unitatea țării noastre nu este de- 
plină, din multe motive, dar nici globalizarea 
nu ne mai ispiteşte, pentru că nu a reuşit nici 
acolo în Occident, printre protagoniștii ei. Se 
pare că am ratat până acum două globalizări 
(prima a fost cea proletară, când se voia 
construirea poporului muncitor unic mondial) 
şi tot nu am învăţat că națiunea noastră 
(prosperă şi demnă) este cheia vieţuirii printre 
alte naţiuni. Ne chinuim să ne dezbinăm, să ne 
ofensăm, să ne condamnăm şi să ne blamăm, 
ca şi cum armonia ar fi intangibilă sau inutilă. 
Lipsa de legături terestre dintre provinciile 
româneşti situate de o parte şi de alta a 
Carpaţilor nu cred că are nicio legătură cu 


globalizarea, cu unitatea naţională sau cu 
„provincializarea”, ci se leagă de incapacitatea 
noastră administrativă, de lipsa unei clase 
politice responsabile și, nu în ultimul rând, de 
corupţie. 


„Noi suntem un popor răzbătător 
şi statornic” 


— Ismail Kadare, în romanul Cronică în 
piatră, lasă să se înțeleagă că nu imperiile sau 
armatele făloase fac istoria, ci doar popoa- 
rele statornice, care supraviețuiesc și răzbat 
prin vicisitudini, scriind astfel adevărata lor 
cronică... În ce ar consta statornicia noastră? 
Ce vicisitudini mai avem de înfruntat? Cum 
ne (mai) păstrăm și afirmăm identitatea? 

— Noi suntem un popor răzbătător şi 
statornic. Vedeţi, în sud-estul Europei sunt 
trei popoare vechi, deși nu au rămas nici ele 
neschimbate de-a lungul timpului. Cu două 
mii de ani înainte de Hristos, a avut loc în 
părțile noastre un proces numit de indo- 
curopenizare, când vechea structură etnică 
existentă a fost înlocuită cu alta, formată din 
greci, iliri şi traci. Doar grecii actuali, 
albanezii şi românii au legături directe cu 
aceste vechi popoare şi descind în parte din 
ele. În plus, românii sunt şi depozitarii 
romanității orientale, singurii rămași până azi. 
Poporul român nu este unul tânăr, aşa cum 
nici statele noastre nu sunt recente (doar statul 
unitar modern s-a format mai recent, ceea ce 
este altceva). Cu o astfel de experienţă 
istorică, românii şi-au exersat de-a lungul 
secolelor puterea de dăinuire. Ei sunt azi cel 
mai numeros popor din întreg sud-estul 
Europei. Chestiunea gravă este că astăzi nu 
profităm deloc de această onorantă „carte de 
vizită”, nu ştim să ne înfățișăm demni în faţa 
lumii, nu ne dăm seama că suntem bine- 
cuvântați de Dumnezeu. Identitatea se mani- 
festă mai întâi prin însăşi existența noastră, 
prin coeziunea lingvistică, de nume, de 
origine, de credință, de cultură și de tradiţii. 
Nu ne dăm în vânt după expunerea în public a 
identităţii, dar, în situaţii limită (foarte grave), 
ne-am purtat ca români şi cred că ne vom 
purta astfel şi în viitor. 

„Unirea a făcut-o națiunea română, 
dar numai fiindcă a fost bine 
condusă de o elită intelectuală 
responsabilă şi animată 
de patriotism” 


— Ce rol mai au marile figuri culturale 
în a asigura coerenţa unui popor, în a-i 
afirma şi promova esențele? 

— Am mai spus că elitele unui popor 
sunt fundamentale pentru destinul acelui 
popor. Noi, românii, am avut şansa de a avea 
conducători buni în perioada construcției 
politice naționale moderne, adică din secolul 
al XVIII-lea până la 1918 şi apoi şi în epoca 
interbelică. Dintre membrii elitelor noastre, 
oamenii de cultură au fost hotărâtori. Dacă 
luăm lista numelor celor care au făurit 
România unită, vom vedea că peste 90% 
dintre ai au fost intelectuali de marcă, oameni 
de ştiinţă, de cultură, creatori de valori 
spirituale. Mihail Kogălniceanu a fost unul 
dintre cei mai mari istoric romantici ai 
României, Ion I. C. Brătianu a fost inginer 
constructor, cu studii serioase făcute la 
Bucureşti şi la Paris, ucenic al lui Anghel 
Saligny, Vasile Goldiş a fost un admirabil 
profesor, Onisifor Ghibu a fost un eminent 
pedagog, profesor, autor de studii şi articole. 
Nu mai vorbesc de Nicolae Iorga, Constantin 
Stere, Ion Nistor, Silviu Dragomir și câți alții! 
Unirea a făcut-o națiunea română, dar numai 
fiindcă a fost bine condusă de o elită intelec- 
tuală responsabilă și animată de patriotism. 

— Sunteţi una dintre personalităţile 
științifice şi culturale cu o mare implicare în 
descifrarea și promovarea semnificației Cen- 
tenarului Unirii din acest an. Ce vă mână în 
acest excepțional demers? 

— Nimic excepțional nu mă mână! Este 
vorba despre o filosofie de viață inoculată prin 
educaţie, de familie şi de şcoală. Ca istoric, 
ştiu cât preţuieşte statul pentru un popor, 
fiindcă acele popoare care nu au avut state 
puternice şi stabile s-au risipit prin lume, s-au 
topit repede în alte neamuri şi nu le-a mai 
rămas pentru eternitate decât numele în cărțile 
de istorie. Statul român modern nu este o 
glumă sau un moft al cuiva, ci este o impre- 

sionabilă construcţie a românilor care au trăit 
atunci, iar obligația noastră este să-l păstrăm, 
să-l perfecționăm, să-l organizăm bine. 
Dispreţul unor români faţă de stat ca realitate 
generică înseamnă sinucidere. Dacă nouă ne 
merge rău, nu este de vină statul sau ţara, ci 
suntem de vină noi toţi, pentru că nu am ştiut 
să delegăm puterea cui trebuie. Este foarte 
simplu să dai mereu vina pe alții și să te 
albeşti pe tine. De aceea, cred că suta aceasta 
de ani, trecută de la întregirea României, este 
un bun prilej de meditație pentru noi toți, dar 
şi un prilej de acțiune, de trecere la fapte. Ca 
să putem face asta, trebuie să ştim bine cum 
au acționat marii oameni de stat care au 
construit România, ce au făcut românii atunci, 
ce au simţit şi cum de au putut să fie solidari. 
Faptele lor de acum un secol nu sunt deloc 
pentru noi trecut mort, ci experiență de viață. 

— Vă mai place Octavian Goga? Dar 
alți poeţi/ scriitori? 

— Îmi plac toţi scriitorii buni, autentici, 
sinceri, deopotrivă români şi străini, îmi place 
literatura în general. În vreme ce istoria (isto- 
riografia) este lume reconstruită după criteriul 
adevărului omenește posibil, literatura cuprin- 
de o infinitate de lumi inventate, în funcție de 
criteriul imaginației şi de acela al talentului. 
Lumile inventate sunt mai ispititoare decât 
lumea noastră, din moment ce simţim cu toții 
nevoia să evadăm din cotidian, să trăim 
mirific, să vedem realități edenice, fără grijile 
noastre cotidiene. E drept că unii caută în artă 
grotescul sau urâtul, dar asta e treaba fiecă- 
ruia. Îmi place Goga pentru că s-a format 
odată cu țara unită şi a trăit plenar edificiul 
național, i-a cunoscut bine pe români, le-a 
simțit „bucuria şi amarul”, scriind pe înţelesul 
românului mediu. Îmi plac și scriitorii sofis- 
ticați, stiliştii, eseiștii, numai că ei au o plajă 
limitată de receptare, iar unii scriu numai 
pentru criticii literari. Goga e respins de unii 
pentru că nu mai dă bine versul patriotic şi 
nici nu mai merge statutul lui de poeta vates, 
dar cititorii nu țin seama de asta. Pe de altă 
parte, Goga este respins şi datorită unor 
opţiuni politice ale sale care l-au apropiat de 
extrema dreaptă, prezentă, de altfel, în toate 
țările şi la toate popoarele de-atunci. Pe mine, 
când receptez arta, nu mă interesează cât de 


„curată? şi „nepătată” moral a fost viața 
privată a autorului — pe toate acestea le judecă 
Dumnezeu — ci creația în sine. Şi Eminescu a 
fost acuzat de unii critici ai săi — necunos- 
cători de istorie — de naționalism şi de xeno- 
fobie, deşi toţi marii scriitori contemporani lui 
Eminescu scriau la fel ca Eminescu despre 
străinii care erau inamicii naţiunilor lor. 
Dacă-i judecăm pe Goga şi pe Eminescu în 
funcţie de concepțiile aflate în vigoare azi şi 
mai ales de „corectitudinea politică” sau de 
„discriminarea pozitivă”, atunci suntem pier- 
duţi, fiindcă trebuie să ardem aproape toate 
cărţile de istoria literaturii! Îmi place proza 
ardeleană, de la Slavici la Pavel Dan până la 
Augustin Buzura şi Nicolae Breban, trecând, 
fireşte, prin Rebreanu şi Agârbiceanu, dar 
citesc şi Kafka, şi Hemingway, și multă litera- 
tură latino-americană, de la Ernesto Sábato la 
Vargas Llosa. 


„Am învăţat prea uşor noţiunea 
de corupție şi ne-am străduit 
să o şi aplicăm în practică” 


— În curând anul se va încheia. Cum 
credeți că vom ieşi din acest an, al Cente- 
narului Unirii, pe care îl cred totuși istoric şi 
care se va livra în continuare unor, desigur, 
interesante descifrări? 

— Nu cred că, ieşind — cum ziceţi — din 
acest an, vom percepe o schimbare fundamen- 
tală în viața noastră. Poate că nu va fi o astfel 
de schimbare, fiindcă majoritatea dintre noi 
nici nu au lucrat pentru o schimbare. Dacă va 
fi, totuşi, printr-o minune, vreo formă de 
primenire a corpului nostru naţional, atunci ea 
va fi observată mai târziu, de către alţii. 
Perceperea schimbărilor din istorie are nevoie 
uneori de perspectiva trecerii timpului. Noi, 
românii, ne-am cam obişnuit — după o istorie 
zbuciumată, e drept, şi după aproape trei 
sferturi de secol de pace — să ne facă alții 
treaba. lar ieşirea din comunism nu ne-a 
condus spre eficientizarea vieții şi muncii 
noastre, nu ne-a făcut productivi şi compe- 


titivi, şi nici ordonați cu munca şi cu țara 
noastră — după modelul Occidentului —, ci 
ne-a făcut, în primul rând, gălăgioşi, tupeişti, 
intoleranţi, hipercritici cu alţii, curajoşi sub 
masca anonimatului (vorba lui Caragiale, 
„dacă e anonimă o semnez şi eu”). Am învăţat 
repede să ne certăm, să ne blamăm, să ne 
promovăm nonvalorile, să dispreţuim educația 
şi şcoala, să-i determinăm pe medici şi pe alți 
români să plece departe. Am învăţat prea uşor 
noţiunea de corupție şi ne-am străduit să o şi 
aplicăm în practică. Or, cu astfel de „valori 
morale” nu se poate construi ori reconstrui o 


Radu Munteanu, Nicolae Prelipceanu, loana Diaconescu, 
Daniel Cristea-Enache, Răzvan Voncu, Simona Vasilache, 

țară. Noi am avut nenorocul să moștenim 
România — bună-rea, cum a fost ea — ciuntită 
în raport cu cea din 1918. Rolul nostru nu este 
acela de a o submina, micşora și huli, ci de a o 
înălța. Părinţii patriei noastre credeau că avem 
„viitor de aur” sau că, după un trecut mare, 
vine un „mare viitor”. Şi, chiar dacă, modest, 
se socoteau „epigoni”, ei au devenit clasicii 
noştri. Acum, la Centenar, este momentul să 
conştientizăm că nimic trainic nu se obține pe 
lumea asta fără sacrificiu și să facem sacrifi- 
ciul necesar înfrângerii orgoliului nostru şi să 
construim binele. 

— Stimate domnule Acad. loan-Aurel 
Pop, Vă mulțumesc pentru generozitatea de a 
răspunde întrebărilor noastre, pentru prezen- 
ţa în paginile revistei Mişcarea literară! 


Interviu realizat de Olimpiu Nușfelean 

loan-Aurel Pop 
(note biobibliografice) 


loan-Aurel Pop (n. 1 ianuarie 1955, Sântioana, România) este un istoric român, profesor 
universitar (din 1996) şi rector al Universității Babeş-Bolyai din Cluj (din 2012), membru titular (din 
2010) şi preşedinte (din 2018) al Academiei Române. 

Opera sa este axată pe cercetarea istoriei medievale a românilor şi a Europei Centrale şi de Sud- 
Est (instituţiile medievale românești, formațiuni politice româno-slave din Transilvania, raporturile 
românilor din Transilvania cu spațiul românesc extracarpatic, influenţa bizantină asupra românilor, 
raporturile Transilvaniei cu Europa Centrală şi Occidentală, structura etnică şi confesională a 
Transilvaniei). Este adept al curentului naționalist. După apariţia cărții Istorie și mit în conștiința 
românească a lui Lucian Boia, loan-Aurel Pop a publicat o carte în replică, respingând parțial teza 
deconstructivistă a istoricului bucureștean. A elaborat de asemenea manuale şcolare alternative pentru 
liceu. 


Școala 

Primii 8 ani de şcoală (1962-1970) i-a făcut la Braşov. A continuat apoi la Liceul Andrei 
Şaguna din Braşov, pe care l-a terminat ca şef de promoție. 

După efectuarea stagiului militar obligatoriu, în termen redus, a urmat (1975-1979) Facultatea 
de Istorie şi Filozofie din cadrul Universităţii Babeş-Bolyai din Cluj-Napoca, specializarea Istorie 
Medievală, unde, de asemenea, a terminat şef de promoţie. 

Din 1985, pe parcursul a 4 ani, desfăşoară cursuri doctorale, astfel că, după susținerea tezei 
intitulate Adunările cneziale din Transilvania în secolele XIV - XVI, devine doctor în istorie. 


Activitate didactică 

Primii ani de profesie (1979-1984) îi desfăşoară la Liceul industrial nr. 6 din Cluj-Napoca, unde 
predă istoria. Începând cu anul 1984, simultan cu înscrierea la doctorat, devine asistent universitar la 
Catedra de istorie a Universităţii Babeș-Bolyai. În 1992 obţine gradul de lector universitar iar în 1996 
pe cel de conferențiar universitar la aceeaşi catedră. 

Din 1996, când obţine titlul de profesor universitar, şi până astăzi, loan-Aurel Pop a ocupat 
permanent aceeaşi funcție la catedra devenită, între timp, Departamentul de Istorie Medievală, 
Premodernă şi Istoria Artei. 

În anul 2012, Acad. loan-Aurel Pop a fost ales în funcţia de rector al Universităţii Babeş- 
Bolyai” din Cluj-Napoca, reales în anul 2016. 

În tot acest timp, loan-Aurel Pop a participat la numeroase schimburi de experiență şi a 
desfăşurat activitate profesională în străinătate. Între 1991 şi 1992 a fost profesor invitat (bursier 
Fulbright) la Universitatea din Pittsburg — Pennsylvania (SUA), din 1993 deţine funcția de director al 
Centrului de Studii Transilvane din Cluj, iar între 1994 și 1995 a fost director al Centrului Cultural 
Român din New York. 

Între 2003 şi 2007 a fost profesor asociat la Universitatea „Ca” Foscari” şi director al 
Institutului Român de Cultură şi Cercetare Umanistică din Veneţia, iar între 2012 şi 2013 a fost 
profesor asociat la Universitatea din Trento. 

În anul 2001, când a fost ales membru corespondent al Academiei Române la doar 46 de ani, a 
fost cel mai tânăr membru al acestui for al elitei româneşti. În anul 2010 a fost ales membru titular al 
Academiei Române. 


Preşedinte al Academiei 

La 5 aprilie 2018 a fost ales preşedinte al Academiei Române. 

În această calitate, loan-Aurel Pop a avut mai multe exprimări publice în domenii de mare 
actualitate. 

Membru în organisme ştiinţifice 
e Membru al Comisiei de istorie a relațiilor internaționale din cadrul Comitetului Internațional de 
Ştiinţe Istorice (Milano) din 1990; 
e Membru al Ateneo Veneto (2005); 
Membru al Institutului de Sociologie Internaţională din Gorizia (2005); 
Preşedintele Institutului pentru Studiul Politicilor Imperiale din Oradea, patronat de Academia 
Română, Universitatea din Oradea şi Universitatea de Stat din Chişinău (din 2009); 
Preşedintele părţii române din Comisia bilaterală a istoricilor din România şi Rusia (din 2009); 
Vicepreşedinte al Comitetului Naţional al Istoricilor din România; 
Institutul de Istorie A. D. Xenopol din Iaşi (2008); 
Membru în Comitetul ştiinţific al Institutului pentru cercetări de istorie socială şi religioasă din 
Vicenza, Italia; 
Membru în Consiliul ştiinţific al Muzeului Naţional de Istorie a Transilvaniei (din 2009); 
Membru în Consiliul ştiinţific al Muzeului 
Etnografic al Transilvaniei; 
e Membru al Academiei Europene de Științe şi 
Artă (Salzburg) din 2013; 
e Membru al IACEHOF -— International and 
Adult Continuing Education (IACE) Hall of 
Fame, laşi, România (din 2013); 
e Membru în Colegiul Centrului European de 
Studii în Probleme Etnice al Academiei 
Române (2013); 
e Membru în Consiliul general de atestare a 
diplomelor şi titlurilor universitare 
(CNATDCU) (2016). 


La Spitalul Judeţean de Urgenţă Bistriţa, 16 septembrie 2016, cu 
Dr. Mircea Gelu Buta, Alex Ștefănescu, acad. Nicolae Manolescu, 
Emil Radu Moldovan, președintele C. J. Bistriţa-Năsăud 

Activitate publicistică 


Cărţi 

Pe lângă cele peste 500 de studii şi articole, a publicat mai mult de 70 de cărți, proprii şi în 
colaborare, în: Albania, Argentina, Austria, Cehia, Germania, Italia, Marea Britanie, Polonia, 
Republica Moldova, România, Statele Unite ale Americii, Ungaria etc. 


Autor 
. Instituţii medievale românești. Adunările cneziale si nobiliare (boierești) din Transilvania în 
secolele XIV-XVI, Cluj-Napoca, Editura Dacia, 1991, 256 p. 

2. Românii şi maghiarii în secolele IX-XIV. Geneza statului medieval în Transilvania, Cluj-Napoca, 
Centrul de Studii Transilvane, 1996, 245 p. 

3. Romanians and Hungarians from the 9th to the 14th Century. The Genesis of the Transylvanian 
Medieval State, Cluj-Napoca, Center for Transylvanian Studies, 1996, 246 p. 

4. Istoria Transilvaniei medievale: de la etnogeneza românilor până la Mihai Viteazul, Cluj-Napoca, 
Editura Presa Universitară Clujeană, 1997, 274 p. 

5. Geneza medievală a națiunilor moderne (secolele XIII-XVI), Bucureşti, Editura Fundaţiei Culturale 
Române, 1998, 232 p. 

6. Națiunea română medievală. Solidarități etnice românești în secolele XIII-A VI, București, Editura 
Enciclopedică, 1998, 180 p. 

7. Românii şi România. O scurtă istorie, Bucureşti, Editura Fundaţiei Culturale Române, 1998, 166 p. 

8. Romanians and Romania: A Brief History, New York, Columbia University Press (colecția „East 
European Monographs“), 1999, 150 p. 

9. Istoria, adevărul şi miturile (Note de lectură), Bucureşti, Editura Enciclopedică, 2002, 392 p. 

10. Românii și maghiarii în secolele IX-XIV. Geneza statului medieval în Transilvania, ediţia a II-a, 
revizuită şi adăugită, Cluj-Napoca, Editura Tribuna, 2003, 290 p. 

11. Contribuţii la istoria culturii românești (cronicile braşovene din secolele XVII-XVIII), 2003, Cluj- 
Napoca, Editura Dacia, 338 p. 

12. I Romeni e la Romania. Una breve storia, traducere şi note de Giuseppe Munarini, Cluj-Napoca, 
Centrul de Studii Transilvane, 2004, 276 p. plus 5 hărți. 

13. Die Rumänen und Rumänien. Eine kurze Geschichte, Zentrum fir Siebenbirgische Studien — 
Rumâănisches Kulturinstitut, Cluj-Napoca, 2005, 278 p. plus 6 hărți. 

14. Los Rumanos y Rumania. Una breve historia, Instituto Cultural Rumano, Cluj-Napoca, 2006, 268 
p. plus 6 hărți. 

15. Die Rumänen und Rumänien. Eine kurze Geschichte, Zentrum fir Siebenbirgische Studien — 
Rumâănisches Kulturinstitut, Cluj-Napoca, 2007, ediția a II-a, revizuită, 278 p. plus 6 hărți. 

16. Istoria românilor, Bucureşti-Chișinău-Cluj, Editura Litera, 2010, 192 p. 

17. „Din mâinile valahilor schismatici...”. Românii şi puterea în Regatul Ungariei medievale 
(secolele XIII-XIV), Bucureşti, Editura Litera, 2011, 381 p. 

18. Contribuţii la istoria culturii românești (Cronici braşovene din secolele XVII-XVIII), ediţia a II- 
a, Colecţia Historica XXI, Editura Dacia XXI, 2011, Cluj-Napoca, 272 pagini. 

19. Biserică, societate şi cultură în Transilvania secolului al XVI-lea. Între acceptare şi excludere, 
Editura Academiei Române, 2012, Bucureşti, 122 p. 

20. „De manibus Vallacorum scismaticorum...” Romanians and Power in the Mediaeval Kingdom of 
Hungary (The Thirteenth and Fourteenth Centuries), seria Eastern and Central European Studies 
IV, Editura Peter Lang, 2013, Frankfurt am Main, Berlin, Bern, New York, Oxford, Wien, 516 p. 

21. Cultural Diffusion and Religious Reformation in Sixteenth-Century Transylvania. How the Jesuits 
Delath with the Orthodox and Catholic Ideas, The Edwin Mellen Press, 2014, Lewiston — 
Queenston — Lampeter, 220 p. 

22. Istoria, adevărul şi miturile, ediția a Il-a, Editura Enciclopedica, 2014, Bucureşti, 402 p. 

23. Eminescu şi Transilvania (sau elogiul culturii naționale românești). Locul românilor în Europa — 
la confluența Occidentului latin cu Orientul bizantin. Lecţia de românism a românilor de la 
răsărit (sau Cum am devenit moldovean...), seria „Rostiri Academice Româneşti”, Editura Eikon, 
2014, Cluj-Napoca, 71 p. 

24. Transilvania, starea noastră de veghe, Editura Şcoala Ardeleană, Cluj-Napoca, 2016, 298 p. 

25. Identitatea românească. Felul de a fi român de-a lungul timpului, Editura Contemporanul, 
Bucureşti, 2016, 216 p. 

26. A Short Illustrated History of the Romanians, Editura Litera, Bucureşti, 2017, 239 p. 

27. „Din mâinile valahilor schismatici...”. Românii și puterea în Regatul Ungariei medievale 
(secolele XIII-XIV), ediția a Il-a revăzută, adăugită şi ilustrată, Editura Şcoala Ardeleană, 2017, 
530 p. 

28. Istoria, adevărul şi miturile, ediţia a III-a revăzută şi adăugită, Editura Şcoala Ardeleană, 2018, 
382 p. 

29. Istoria ilustrată a românilor pentru tineri, Bucureşti-Chișinău-Cluj, Editura Litera, 2018, 240 p. 

30. History of Romania, traducere în limba chineză, China Renmin University Press, Beijing, 2018, 
275 p. 


Semnează în calitate de coautor sau coordonează numeroase lucrări de specialitate. 
Autor de manuale, cursuri, syllabus-uri (Text books): 
1. P. Teodor, N. Edroiu, I. A. Pop, Istoria medie a României. Formarea statelor medievale 
românești (sec. XII-XIV). Texte istoriografice, Cluj-Napoca, 1982 
2. loan-Aurel Pop, Victor Moldovan (coord.), Istorie. Clasa a X-a, Cluj-Napoca, 1999 (ediţia I), 
2002 (ediţia a Il-a), 215 p. 
3. Ioan-Aurel Pop, Introducere în istoria Transilvaniei medievale, sylabus, Cluj-Napoca, 2002, 64 p. 
4. loan-Aurel Pop (coord.), Istorie. Clasa a XI-a, Cluj-Napoca, 2005, 160 p. 
5. loan-Aurel Pop, Introducere în istoria Transilvaniei medievale, curs special, Cluj-Napoca, 
(2005), 128 p. 
6. Ioan-Aurel Pop, Ovidiu Ghitta, Introducere în Istoria Medie a României, curs, Cluj-Napoca, 
2013, 159 p. 
7. Ioan-Aurel Pop, Istoria românilor pentru elevi, Editura Litera, București, 2016, 236 p. 

8. Zwvetlana Preoteasa, loan-Aurel Pop, Manual de istorie pentru românii de pretutindeni, Institutul 
„Eudoxiu Hurmuzachi” pentru românii de pretutindeni, Centenar Marea Unire 1918-2018, 
București, 2018, 64 p. 


Activitate ziaristică 

loan-Aurel Pop a fost director al Transylvanian Review (cotat ISI) şi membru în colegiile de 
redacție ale revistelor: Medaevalia Transilvanica, Zavoda za hrvatsku povijest (Zagreb), Magazin 
Istoric, Jurnal Istoric (Sankt Petersburg), Banatica, Eurolimes, Xenopoliana, Destin Românesc 
(Chişinău), Studia Universitatis Petru Maior, Orașul, Tribuna, Columna, Crișana antiqua et 
medievalia, Brukenthal. Acta musei, Acta Terrae Septemcastrensis, Cetatea Bihariei, Crisia ş.a. 


Recunoaștere 

Membru corespondent al Academiei Române, 2001; 

Membru titular al Academiei Române — discursul de recepție, 2010; 

Membru de onoare al Academiei de Ştiinţe a Moldovei, 24 februarie 2015; 

Membru corespondent al Academiei Central 

Europene de Științe, Litere şi Arte 

(L'Académie Centrale Européenne des 

Sciences, des Lettres et des Arts) din Paris, 

1999; 

e Doctor Honoris Causa al universităților din 
Alba Iulia, Timişoara, Oradea, Cahul, Galaţi, 
Sibiu, Universitatea de Stat din Chişinău, 
Universitatea Pedagogică Ion Creangă din 
Chişinău, Universitatea Petru Maior din 
Târgu Mureş; 

e Membru titular al Academiei Europene de 
Ştiinţă şi Artă de la Salzburg; 

e Membru titular al Academiei Naţionale — ; 

Virgiliene din Mantova (Italia); La Seminarul de Medicină și Teologie, Bistrita, 12 mai 2016 

e Membru al Uniunii Scriitorilor din România. 


Titluri, diplome, medalii 

e Ordinul Meritul Cultural în grad de Cavaler (7 aprilie 2010); 

e Ordinul de Onoare prin decretul Președintelui Republicii Moldova (21 decembrie 2010); 

e Premiul George Barițiu al Academiei Române pentru lucrarea Instituţii medievale românești, 
Cluj, Ed. Dacia, (1991); 

e Premiul Fundației Magazin istoric pentru lucrarea Românii şi România. O scurtă istorie, 
Bucureşti, Editura Fundaţiei Culturale Române (1998); 

e Premiul anual al revistei Astra, Braşov, pentru publicistică de specialitate (2008); 

e Premiul Fundației Magazin istoric pentru lucrarea Istoria Transilvaniei, vol. III, București, 
Editura Academiei Române (2010); 

e Premiul de excelență al Institutului Eudoxiu Hurmuzachi pentru Românii de Pretutindeni 
(2011); 

e Premiul Media de Excelenţă, din partea ziarului „Gazeta de Cluj” (2011); 

e Medalia Crucea Transilvană, cea mai înaltă distincție a Arhiepiscopiei Clujului (2014); 

e Comandor al Ordinului Militar de România (2014). 

Acad. loan-Aurel Pop, rector al Universităţii Babeș-Bolyai din La Rectorat 
Cluj-Napoca 


SI AAN D e m 


= Ps 


Cu studenții, la Colegiul studențesc de performanță Președinte de onoare al ediţiei 2018 a Târgului Internațional 
academică al UBB de Carte Gaudeamus 


Fotoalbum 


loan-Aurel Pop 


La ceremonia de deschidere a anului universitar 2018-2019 

Identitatea românească în preajma 
Centenarului Marii Uniri (1918-2018) 


Iacob NAROȘ 


O suită interesantă de intervenții, 
articole, dialoguri și conferințe publicate în 
revista Contemporanul. Ideea europeană pe 
parcursul anilor 2016-2017 sunt prezente în 
această carte-antologie (Identitatea româneas- 
că în preajma Centenarului Marii Uniri 
(1918-2016), apărută la Editura Contempo- 
ranul, București, 2017, Colecţia: „Istoria 
mentalităților”), ediție gândită, alcătuită şi 
îngrijită de Aura Christi. 

Nici că se putea o introducere mai bună, 
iată că Nicolae Breban deschide acest volum- 
document prin În loc de argument cu subtitlul 
Când trebuie să ne simțim români (Fragment 
din volumul Viața mea, Editura Polirom, 
2017). O întrebare problematică pusă tatălui 
de către autorul copil într-un moment de 
cumpănă când, din refugiu, la reîntoarcere, el 
vede tricolorul românesc: „Iată, când trebuie 
să fim şi să ne simțim români?”. Răspunsul ne 
apare la fel de simplu şi emblematic: „Când 
România e contestată sau când se află în 
pericol.” Peregrinările lui Nicolae Breban prin 
satele românești, de la Recea, de lângă Baia 
Mare, apoi în satul Vărădia din judeţul Caraș, 
alături de amintirile lui dragi l-au făcut pe 
acesta să considere satul românesc „o matrice 
reală”, o citadelă a istoriei capabilă de a 
susține neştirbite valorile neamului românesc 
peste veacuri. 

Aura Christi se alătură şi ea cu un al 
doilea cuvânt înainte: În loc de argument cu 
subtitlul Acasă — în exil. Născută în Basarabia, 
ea locuieşte „între zidurile ei de litere”, fiind 
unul dintre cei mai incomozi scriitori contem- 
porani, adică în Bucureşti, unde, deşi e acasă, 
se simte în exil. Întrebări retorice nu-i dau 
pace: „Ce au însemnat pentru Basarabia două 
secole?”. Răspunsul e trist şi adevărat, doar 
singurătate şi înstrăinare... Ca atare, Aura 


Christi face o radiografie tăioasă a ceea ce se 
petrece în România de la o vreme şi constată 
câteva aspecte acuzatoare: cultura noastră nu 
este cunoscută în lume, nici în ţară, instituțiile 
sunt acaparate politic, cum e cazul Institutului 
Cultural Român, eli- 

tele sunt decimate, a 
unele publicaţii sunt 


suspectate din punct IDENTITATEA 
de vedere politic ROMANEASCA 
(vezi Contempora- ac A 


MARII UNIRI 
(1918-2018) 


nul). Alte referințe 
despre deznaționali- 
zarea masivă din 
Basarabia, despre 
românii care pără- 
sesc țara, trădări ale 
intelectualilor şi ale 
politicienilor sunt 
prezente, actuale și 
pertinente. De asemenea, se deplânge soarta 
revistei Contemporanul şi victimizarea lui N. 
Breban. Autoarea nu uită să elogieze Patria 
care a primit-o şi modelele estetice pe care le- 
a urmat, de la Puşkin şi Dostoievski și până la 
Nichita Stănescu şi N. Breban. Cele de mai 
sus fac parte din volumul (Acasă — În exil, 
Editura Ideea Europeană, 2017). 

Prima sec- 
țiune a cărţii de 
față se intitu- 
lează: I. Acade- 
mia Română (1866-2016) În preajma Cente- 
narului Marii Uniri (1918-2018) şi cuprinde 
cinci puncte de vedere pertinente asupra temei 
după cum urmează: Ionel Valentin Vlad, 
Academia Română — un simbol al unității 
naționale, de fapt o conferință ţinută la Ate- 
neul Român, la 4 aprilie 2016, cu prilejul 
aniversării a 150 de ani de la întemeierea 


În anul Centenarului 


Marii Uniri 

Academiei. Bogdan C. Simionescu, vicepreşe- 
dinte al Academiei Române, vorbeşte despre 
funcțiile acestei instituţii în Cum contribuie 
Academia Română la progresul națiunii 
române ?. Victor Voicu, în interviul Academia 
Română trebuie să dea semnale pentru 
renașterea națională se axează pe medicină și 
farmacologie. Din nou, Bogdan C. Simio- 
nescu răspunde întrebărilor despre chimie în 
Conservarea valorilor și a identității națio- 
nale e un imperativ în actualul context 
european. În încheierea primei structuri, loan- 
Aurel Pop, actualmente preşedinte al Acade- 
miei, în Dialogul realizat în cadrul emisiunii 
„Credinţă şi cultură azi”, Trinitas TV, aprilie 
2016, vorbeşte despre „Rolul cultural şi social 
al Academiei Române” Cunoscut ca Director 
al Centrului de Studii Transilvane şi al 
monumentalei lucrări Istoria Transilvaniei în 
trei volume, loan-Aurel Pop face un scurt 
istoric al Academiei de la „Societatea filoso- 
fească a Neamului Românesc din Mare 
Principatul Ardealului” urmată de „Școala 
Ardeleană” şi până la Academia din 1866. 
Scopul acesteia încă de la formare a fost de 
ordin cultural și ştiinţific, de cultivare a limbii 
şi literaturii, istoriei şi folclorului în vederea 
întăririi unităţii noastre naţionale, dar şi unul 
politic, adică formarea statului naţional 
român. Alte probleme luate în atenție se referă 
la dimensiunea ştiinţifică adăugată ulterior, 
precum şi momentele dificile de-a lungul 
existenței Academiei cum ar fi epurările 
regimului comunist, se ştie că, din 1974 şi 
până în 1989, nu s-a mai intrat în Academie. 
Se remarcă numărul mic de academicieni, 
vreo 77, mai puţini din domeniile umaniste, în 
special istorie, latină, chiar literatură. Autorul 
aminteşte câteva dintre direcţiile pe care 
Academia le-ar avea în atenție: criza de 
identitate cultural-religioasă, dar şi de auto- 
ritate şi responsabilitate a statului, de morală 
publică, criza elitelor, nevoia de modele, 
corectitudinea politică care e anticreştină și 
antireligioasă, chiar difuză. 

Secţiunea a II-a, Identitate. Suveranitate 
şi Unitate națională Palatul Patriarhiei — 
Ziua Unirii Principatelor, cuprinde comuni- 
cări ştiinţifice la sesiunea organizată de 
Patriarhia Română şi Academia Română cu 

prilejul împlinirii a 158 de ani de la Unirea 
Moldovei cu Ţara Românească, în 24 ianuarie 
2017. Au prezentat comunicări: lulian Dumi- 
traşcu,  „Ceasurile Unirii de pe Dealul 
Patriarhiei au fost un timp binecuvântat de 
Dumnezeu”; Nicolae Breban, „Rolul spiritual 
al romanului românesc” (Despre Liviu Re- 
breanu, ctitor al romanului românesc autorul 
scoate în evidenţă două elemente spirituale, în 
romanul Ion, sărutul pământului și drama lui 
Apostol Bologa din Pădurea spânzuraților). 
Pentru o Europă Unită, subliniază N. Breban, 
„nu va trebui să-și piardă particularitatea, 
istoria, credinţa şi trecutul.”; Dan Berindei, 
Învăţămintele unei „Zile de Aur” (conferință 
legată de ziua de 24 ianuarie 1859); Mircea 
Păcurariu, Biserica și Unirea Principatelor. 
Apelul unor academicieni români Către 
Poporul Român, Către Instituțiile Statului 
Român din 8 februarie 2017, semnat de acade- 
micieni, membri onorifici şi corespondenți a 
stârnit numeroase reacții dintre care amintim 
pe: Theodor Codreanu, Din tenebrele inteli- 
ghenției române; Horia Vicențiu Pătraşcu; 
Magda Ursache, A nu mai fi român?; Dan 
Berindei; Alexandru Surdu, lonel-Valentin 
Vlad, Stâlpii poporului român: credința și 
limba; Klaus Johannis, despre educaţie; 
Preafericitul Părinte Daniel; loan-Aurel Pop, 
Imnul românesc întru latinitate — contribuții 
ale transilvănenilor;, Bogdan Creţu (despre 
criza ideologiei globalizante şi criza retoricii 
populiste); Răzvan Theodorescu (români- 
tatea); Alexandru Zub, Națiunea culturală și 
națiunea politică la români în epoca moder- 
nă; lon-Aurel Pop, Istoria — memoria comuni- 
tăților; Bogdan Creţu, Cum poți fi român 
într-o Europă aflată în criză?;, Aura Christi, 
Poezia. Exil, patrie sau destin?;, Horia 
Vicenţiu Pătraşcu, Modelul fugii şi modelul 
confruntării. Rezistența prin cultură; Dinu C. 
Giurescu, Generații fără patrie; şi Mircea 
Platon, Tactica sistemului de învățământ 
pârjolit (o radiografie amară şi tăioasă a 
învățământului românesc). 

Capitolul al III-lea se intitulează Clubul 
Ideea Europeană — Clubul Academicienilor. 
În organizarea revistei Contemporanul, Clu- 
bul Academicienilor şi Academia Română 
aflată la 150 de ani de la înfiinţare (1866- 


2016), a avut loc o dezbatere cu tema 
„Politică şi cultură” propusă de N. Breban. Au 
fost lansate volumele Acasă — în exil de Aura 
Christi și Existenţa prin cultură de Gabriel 
Andreescu. Amfitrion, N. Breban, moderator, 
Aura Christi, au cuvântat următorii: Eugen 
Simion, lonel-Valentin Vlad, Bogdan C. 
Simionescu, Victor Voicu, G. Andreescu, 
Horia Pătraşcu şi Ramona Ardeleanu, ultimii 
doi, profesori de liceu, prieteni ai Contem- 
poranului. Se adaugă şi alte interviuri, grupaje 
de la radio şi televiziune pe aceeași temă. Alte 
articole au ca subiect soarta câtorva mari 
scriitori români considerați pe nedrept 
„criminali de război”: Basarab Nicolescu scrie 
despre Vintilă Horia, G. Andreescu despre 
temele legii legionare; Dorin Popescu despre 


Eliade şi Cioran. De asemenea, se ia apărarea 
lui M. Vulcănescu şi Radu Gyr, Valeriu 
Gafencu (de Magda Ursache), Petru Comar- 
nescu (de Mircea Braga). Aura Christi com- 
bate excelent situația valorilor la români în 
Cruciada împotriva valorilor exponente ale 
României, iar Mircea Platon încheie capitolul 
cu Introducere la ctitorii de țară, prefață la 
volumul intitulat Elitele şi conștiința națio- 
nală, Editura Contemporanul, 2017. Aşadar, 
avem de-a face cu o carte de ținută academică 
impecabilă, abil construită de către Aura 
Christi şi binevenită Anului Centenarului 
Marii Uniri prin intervențiile pertinente la 
temă ale celor mai în vogă academicieni 
români. 


Arcade 

Unul dintre titlurile notabile, apărut în 
anul 2018, la Editura Humanitas, în colecţia 
istorie, este semnat de loan Stanomir şi se 
numește La Centenar recitind secolul Româ- 
niei Mari. După cum autorul mărturisește în 
prefaţă, volumul se 
dorește a fi un par- 
curs împotriva cu- 
rentului existent în 
societatea româ- 
nească în 2018, dol- 
dora de discursuri 
patriotarde, exerciții 
de demagogie revo- 
lută, ficțiuni patrio- 
tice: „Cartea de față 
este o modestă în- 
cercare de a merge 
în contra acestui cu- 
rent oficial de con- 
formism al entuzi- 
asmului. Această carte este o tentativă modes- 
tă de a explora un secol sub semnul lucidității 
patriotice, iar prin asta se plasează în linia 
moderaţiei junimiste.” Cu bogate resurse de 
comunicare, autorul aşază în capul cărții 
discursul de la Alba Iulia al lui Iuliu Maniu, 
preşedintele Consiliului Dirigent, din care 
cităm: „Noi nu voim să devenim din oprimaţi 
oprimatori, din asupriți asupritori. Noi voim 
să întronăm pe aceste plaiuri libertatea tuturor 
neamurilor şi a tuturor cetăţenilor. Noi propu- 
nem decretarea unirei cu regatul României a 
întregei Transilvanii, a întregului Banat şi a 
întregului teritoriu locuit de români al 
Ungariei. Pe aceste teritorii locuiesc însă şi 
alte neamuri, cu alte însuşiri și alte tradiții. 
Noi nu voim să răpim individualitatea etnică, 
nici ființa naţională a acestor neamuri. Noi nu 
voim să răpim limba nimănui, ci vrem ca 


IDAN STANOMIR 
LA CENTENAR 


RECITIND SECOLUL, ROMÂNIEI MARI 


HUMANITAS 

O lectură personală şi cu perdelele trase 


Victor ȘTIR 


fiecare om să aleagă limba şi credinţa în care 
vrea să trăiască atât în viața lui particulară, cât 
şi în legătură cu viața de stat”. 

Este pasajul discursului căruia 1 se im- 
pută în diverse cazuri neîmpliniri, considerând 
că Regatul României nu a mers până la capăt 
în ceea ce însemnează acordarea libertăților 
formulate pentru minorităţi. Nu este foarte 
greu de observat că Iuliu Maniu a formulat 
într-un entuziasm generos, în mod aproape 
liric, ținând cont de privațiunile şi năzuinţele 
seculare ale românilor din Ardeal, niciodată 
împlinite sub dominaţia austriacă şi apoi sub 
cea austro-ungară. Maniu nu a luat în calcul 
posibilele diferențe de tradiții politice între 
provinciile României. 

Autorul procedează la prezentarea, în 
datele sale esenţiale, a secolului care se scurge 
de la 1918 până în 2018, anul Centenarului, 
evident, nu putea fi omis „Primul Război 
Mondial, Marele Război pentru că, odată cu 
el, ceva din natura modernităţii însăşi se 
schimbă. Inocenţa lumii de ieri, evocată de 
Ştefan Zweig, se duce pentru totdeauna, la fel 
şi încrederea în capacitatea progresului de a 
face să se nască o lume mai dreaptă şi mai 
bună”. 

După neutralitatea de doi ani, România 
intră în război alături de Antanta, nerespec- 
tând tratatul încheiat cu Germania de Carol I 
şi ținând cont de calculul care oferea şanse 
mai mari de împlinire a dezideratului unității 
naționale după semnarea păcii. Faptele isto- 
rice fiind cunoscute, vom sublinia doar 
importanța inițiativei lui Woodrow Wilson de 
a formula dreptul popoarele la autodetermi- 
nare, impuls care a focalizat şi energiile româ- 
neşti spre unitatea consfințită prin evenimen- 
tul auroral de la Alba Iulia, din 1 decembrie 
1918. 


În opinia lui loan Stanomir: „România 
Mare nu era şi nu putea fi doar un vechi regat 
extins, iar rețeta centralizării nu putea fi 
aplicabilă acum”. A spune însă: „Alba Iulia 
sau despre o primăvară care nu a rodit nicio- 
dată”, pare o abordare limitativă, dacă nu 
sceptică, defetistă. 

Privind retrospectiv, autorul găseşte pe 
traseul evenimentelor, momentele care au dus 
la înrăutățirea situației politice din România 
Mare, la cristalizarea în concert european a 
tiraniei lui Carol al II-lea, la care au contribuit 
şi unii intelectuali dintre care este evidențiat 
filosoful Nae Ionescu. Legionarismul şi 
antisemitismul sunt alte două fațete ale vieții 
politice interbelice, mobilizatoare de energii, 
de potenţialităţi, nefolositoare cetățeanului, 
nici ţării, fiind doar, rezonanțe ale specta- 
colului hitlerist. Corupţia orchestrată de la cel 
mai înalt nivel de regele Carol al II-lea a avut 
consecință slăbirea instituțiilor statului și 
cedările teritoriale, începând cu Dictatul de la 
Viena (1940) prin care părți semnificative ale 
teritoriului României au fost smulse de către 
vecini, ţara neavând capacitatea de a se apăra 
de Uniunea Sovietică sau de Germania, aflate 
în spatele Ungariei şi Bulgariei. „Intervalul 
dintre septembrie 1940 şi august 1944 este 
unul al sângelui, al războiului și al delirului 
antisemit”, spune textual autorul. 

Campania militară antonesciană din 
Răsărit a eliberat Basarabia și mersul trupelor 
române alături de cele germane, în imensitatea 
Rusiei, a fost stopată prin schimbarea sorții 
războiului, prin ofensiva sovietică salvatoare. 
URSS a devenit învingătoare şi, pe seama 
insurecției de la 23 august 1944, Stalin a 
retrocedat României şi teritoriile răpite prin 
dictatul de la Viena. Privitor la statul român, 
autorul titrează: „Sfârşitul celui al Doilea 
Război Mondial este și sfârşitul României 
Mari. România intră în vârsta celui mai longe- 
viv dintre totalitarisme, cel comunist. [...] 
România Mare lasă locul României democrat- 
populare. Geneza este în mișcare, marele 
fluviu îşi adună apele”. Este vorba de instalare 
societății de tip sovietic peste monarhia româ- 
nă, trecută în neantul istoriei, înlocuirea vechii 
constituții şi a instituţiilor cu unele de tip aşa- 
zis nou care să slujească noi stăpâni. Propri- 


etatea particulară a fost desființată, elita țării 
distrusă în puşcării şi lagăre de muncă forțată, 
în gulagul românesc, adesea cu un regim mai 
aspru decât cel din ţara de origine, Uniunea 
Sovietică. De la plecarea regelui Mihai, ţara a 
trecut prin regimurile Dej şi Ceauşescu, 
întâiul de exterminare a omului interbelic, iar 
al doilea, de creare a omului nou, conform 
dogmei comuniste. Autorul analizează amplu 
schimbările din viața politică, socială, 
culturală, urmărind dinamica teleologică a 
regimurilor impuse. 

„Timp de aproape jumătate de veac, 
România se va situa în imperiul dialectic al 
religiei politice. Comuniştii români, pe urmele 
celor sovietici, vor alcătui cu tenacitate pante- 
onul destinat generației colective”, spune 
autorul, contrastând speranțele din fundalul 
spulberatei România Mare. 

Nota dominantă a perioadei a fost 
centralismul conducerii politice a statului şi 
fortificarea unui cult al personalității lui 
Nicolae Ceauşescu, după modelele similare 
din Uniunea Sovietică: „Statul lui Dej şi 
Ceauşescu impune propria variantă de viitor 
luminos”, scrie autorul care continuă, apoi, în 
capitolul Drum fără pulbere: „Adevărată 
operă de creație a anilor Dej sunt crimele 
împotriva umanității... Demascare, reeducare 
şi exterminare a duşmanilor”, o caracterizare 
sintetică, relevantă a perioadei respective. 

Concepția lui Ioan Stanomir este mar- 
cată de un anumit voluntarism, de un determi- 
nism conform căruia: „1990 este anul din care 
vine postcomunismul românesc cu întreaga sa 
succesiune de crize şi de violențe. 1990 
trasează drumul pe care îl urmează România: 
Alegerile de atunci sunt ipoteca pe care nu o 
pot elimina decât parțial generațiile viitoare”. 
Autorul pare să nu acorde importanța meritată 
de schimbările din politica mondială, cristali- 
zate în deceniul nouă şi zece ale secolului 
trecut, aşezând în seama forțelor interne, a 
priceperii sau nepriceperii, abilități scoase în 
joc de actanții politici români, adesea corupți 
şi cu un impact nefast asupra dezvoltării 
României. Nu am sesizat evidențierea niciunei 
implicații străine în România, după unii, 
aflată, în prezent, sub ocupație. Ori, poate, 
găseşte mai productiv să nu intre în hățişul 

combinației de realităţi şi zvonuri de pe piaţa 
„ştirilor”. „La centenar, în jurul civismului se 
poate construi viitorul unei alte patrii, al unei 
patrii care, întemeiată pe legi, iar nu pe bunul 
plac, să redea oamenilor demnitatea confiscată 
de statul uzurpator şi tiranic. Doar o asemenea 
patrie, niciodată întrupată cu adevărat în 
secolul României Mari, poate fi Patria 
noastră. Doar într-o asemenea patrie se pot 
împlini, după un veac, promisiunile declaraţiei 
de la Alba Iulia”, prefigurează, enunţă profe- 
sorul Stanomir speranța. 


Reiese din La Centenar recitind secolul 
României Mari că ţara cu acest nume a fost 
doar un deziderat, neîmplinit încă şi așteptat. 

Scris cu dezinvoltură, textul pare a avea 
toate datele unui eseu istorico-literar în care 
precizia argumentaţiei este ispitită, cu sau fără 
succes, de metaforă şi hiperbolă, rețetarul 
autorului având un dozaj convingător, masa 
textuală, în totalitate, o fluiditate dinamică, 
procurând prin stil satisfacție lectorului, chiar 
dacă nu reţine aproape nimic notabil, pozitiv, 
din secolul marcat. O lectură foarte personală, 
dacă se poate spune! 


46 + Mişcarea literară 


Machetă monument 


Intelectualii de portbagaj — elitele trecutului 


Menut MAXIMINIAN 


În volumul Elitele şi conștiința na- 
țională, apărut la Editura Contemporanul, 
Mircea Platon are unul dintre cele mai 
frumoase discursuri legate de intelectualii 
țării, cu totul diferit față de ale celor care se 
„bat” cu pumnul în piept că promovează 
reperele culturale. 

Se vede la universitarul Mircea Platon 
cum, cărămidă cu cărămidă, şi-a construit un 
portret solid. A publicat peste 200 de eseuri, 
comentarii politice şi recenzii în toate 
revistele culturale importante din ţară, dar şi 
peste hotare. Cele 17 eseuri din carte descriu o 
perioadă istorică mare, de la primele semne de 
închegare a statului modern român, până la zi. 
Avem un trecut, o moştenire culturală pe care 
o ignorăm. Din postura filosofului, Platon 
reuşeşte să facă diferenţiere între „intelectualii 
de portbagaj”, născuţi în blocuri de beton, şi 
elita de altădată, care înfăptuia Marele Act al 
Unirii de la 1 Decembrie 1918, împreună cu 
mulțimea. Avem nevoie și astăzi de asemenea 
elite care să coordoneze proiectele de ţară. 
Pentru a vedea ce ne lipseşte sau de ce se 
ascund elitele, Mircea Platon ne propune să ne 
reîntoarcem în trecut, să ne întâlnim cu 
Gheorghe Asachi pe care ar trebui să-l cu- 
noaştem ca o personalitate marcantă a culturii 
noastre, alături de care a stat Carol Mihalic De 
Vodocin, unul dintre străinii care s-a româ- 
nizat şi a contribuit la propăşirea societăţii 
românești de la mijlocul secolului al XIX-lea, 
fiind ctitor şi profesor al primei şcoli de arte și 
meserii din Moldova. 

Unde sunt discursurile de altădată, cum 
este cel al lui Gheorghe Asachi, din 1855, 
care spunea: „Toate sentimentele, care unesc 
pre oameni între sine şi-i îndeamnă spre vir- 
tute, sunt nobile. Cinicul, ce are în dispoziția 
sa purure sofisme în contra tuturor senti- 


mentelor generoase, se deprinde a se făli cu 
filantropia sa pentru a despreţui iubirea de 
patrie... Patria mea este lumea. Ungheriul cel 
mic, în carile sunt născut, nu poate avea drept 
de a fi preferat îna- 
intea alegerei mele, 
fiindcă nu este mai 
presus de atâte alte 
țări, unde-i de ase- e, 
mene bine, ba poate MR + Ra 
şi mai mult. Iubirea hmm 
de patrie este numai 
un egoism obştesc a 
unui număr de oa- 
meni, carii locuiesc 
într-o ţară şi întru 
care şi fac dreptăți 
pentru a urî pre cei- E 
lalți oameni.” —— 
Vorbim, în acele vremuri, despre perso- 
nalități ca Nicolae Iorga, Gh. I. Brătianu, 
Constantin Rădulescu-Motru sau Mircea 
Vulcănescu, Costache Negruzzi, C. Sturdza, 
Constantin Caragiu, care şi-au arătat disponi- 
bilitatea pentru construcții culturale şi econo- 
mice de anvergură. Să nu uităm de acțiunile 
Junimii post paşoptiste, care au continuat pro- 
gramul elaborat și pus în practică de pionierii 
modernizării organice a societății românești. 
Cartea lui Mircea Platon este un manual 
de construit o ţară, la fel cum vorbim şi despre 
proiectul revistei Convorbiri literare, apărută 
într-un cadru în care energiile naționale erau 
destul de puternice pentru a face să intre în joc 
ideile şi instituțiile capabile să articuleze 
națiunea română pe baza unui proiect coerent. 
La Mircea Platon răzbate ideea de 
românism adevărat, nefiind nici măcar o clipă 
de acord cu asocierea termenilor de balca- 
nism, miticism, inconsecvenţă şi improvizație 


MIRCEA PLATON 


ELITELE 


ȘI CONSTIINTA MAȚIONALĂ 

pentru noi. Dând exemplu pe Nicolae Iorga şi 
prezența lui în arhivele vieneze și ale 
Siguranţei Regale din perioada 1903-1914, 
naționalismul lui fiind perceput de autorități 
în termeni de clasă, ca revoltă a unui fond 
social obscur ce trebuia menţinut în lanţuri și 
pe care activitatea lui Iorga risca să-l agite. 
Mircea Platon vorbește despre dosarele fostei 
Securităţi şi dezbaterile care ar trebui să fie 
mai largi, despre modul în care serviciile 
secrete au compromis activitatea elitelor țării. 
„România are tot ce îi trebuie pentru a fi o 
națiune bine întocmită. Doar că firele sunt 
conectate greşit. E ca şi cum ai avea o moară 
de vânt pe care ai băga-o sub apă așteptând 
apoi să-ți alimenteze cu energie o fabrică de 
conserve în care tu ai vrea să fabrici ciorapi. 
Potenţialul României e ignorat şi risipit din 
cauză că subansamblele României sunt conec- 
tate anapoda de o pseudo-elită care nu înţe- 
lege să ajute la structurarea personalității 
naționale a românilor. Și această structurare 
începe de la buna noastră așezare în raport cu 
potențialul identitar, cultural și modelator de 
acțiune pe care ni l-au lăsat strămoşii” spune 
Platon. 

Interesante sunt şi abordările etnologice 
trecute prin filtrul filosofului, cum ar fi cele 
ale structurării personalităţii lui Mircea Vulcă- 
nescu şi a sociologiei gustiene interbelice. 

Mircea Platon spune că după căderea 
regimului comunist din România a urmat o 
invazie de firme de brokeraj ideologic, care au 
conlucrat în scopul de-culturării românilor: 
„năvala ONG-urilor şi «experților» occiden- 
tali şi propulsarea în posturi de conducere, cu 
sprijinul puterilor dominante (SUA, Germania 
şi UE, în cazul României) a elitelor «evolu- 
ate», au falsificat discursul public, împingând 
populaţia spre zonele extremiste sau ale presei 

de scandal aparent necontrolate de «hege- 
mon”. 

Doctor în istorie al Universităţii din 
Columbus, Ohio, autorul are un discurs clar şi 
radical, care îşi impune consecvenţa. În epoca 
noastră, când majoritatea persoanelor poate 
publica un e-book sau blogări la nesfârşit, 
diferența dintre eficacitatea gândirii colective, 
a gândirii teleghidate ale cărei distribuţie și 
publicitate sunt subvenţionate masiv şi subte- 
ran în scopul stabilirii parametrilor dezbaterii 
de masă, şi verticalitatea de nișă a vocilor 
autonome rămâne strivitoare. Nu există doar 
economie de dumping, ci şi elite de dumping, 
„elite” ieftin de manufacturat și de amplasat în 
posturi influente în țara ţintă. Elite teleghidate 
care scot din competiţie elitele locale. „Omul 
a devenit devalorizat atât ca forță de muncă, 
cât şi ca forță de gândire. A fost abolit de 
experții predicând statul minimal, austeritatea 
neoliberală şi predominanţa gândirii privati- 
zat-experte, mercenare”? subliniază Mircea 
Platon. 

E clar, ordinea mondială capitalistă nu 
se bazează doar pe diviziunea globală a mun- 
cii, ci şi pe diviziunea globală a gânditului. 
Tendinţa e, desigur, ca unii să producă, iar 
alții să înghită pe nemestecate ce li se dă. Să 
consume „idei”, să se îndoape cu conceptele 
modificate genetic în laboratoare „cu idei de 
unică întrebuințare”. 

Sunt exprimate clar ideile care au 
plămădit România modernă. Textul surprinde 
revoltele unui intelectual de marcă al țării, 
care încearcă să repună pe matca normalului 
reperele culturale, fără elite neavând nicio 
şansă pentru redresarea poporului şi scoaterea 
României din conul de umbră în care se află 
în momentul de față. 


Tabuuri ale României Mari: Balcicul 


Ovidiu PECICAN 


Chestiunea Cadrilaterului reprezintă una 
dintre problemele tabuizate ale istoriei româ- 
nești contemporane. Cadrilaterul a devenit o 
traumă nevindecată pentru România, cu atât 
mai mult cu cât, vreme de mai bine de jumă- 
tate de secol, discutarea ei onestă, publică a 
fost strict interzisă!. 

Deşi de Cadrilater nu se leagă decât 
unele dintre episoadele mai vechi şi mai noi 
ale istoriei românești? — episodul imperiului 
Asăneștilor, care au stăpânit în nume propriu 
ambele maluri ale Dunării, stăpânirea dobro- 
geană a lui Mircea cel Bătrân, campaniile 
dunărene ale lui Vlad Dracul şi Vlad Țepeș, 
campania sud-dunăreană a lui Mihai Viteazul, 
participarea la războiul ruso-ture din 1877- 
1878, implicarea importantă în războaiele 
balcanice — printre românii s-a născut în timp 
sentimentul că teritoriul respectiv le revine de 
drept. Nu doar în virtutea păcii de la Bucu- 
reşti, ci şi ca urmare a participării lor la 
moştenirea Imperiului Otoman. Nefiind însă 
abordată frontal, chestiunea respectivă a 
rămas până astăzi împinsă sub covor. 

Cu toate acestea, Lucian Boia, cunoscut 
pentru îndrăzneala lui consecventă de a 
contraria versiunile acceptate, oficiale, ale 
istoriei româneşti, a pus, într-un eseu istoric 
recent, și chestiunea Cadrilaterului. Cu refe- 
rire precisă la împrejurările de la începutul 
secolului al XX-lea, istoricul nota că „În 
condiţiile în care micile state balcanice erau 
pe punctul de a-şi extinde considerabil terito- 
riul, românii aspirau şi ei la o extindere şi, 
neavând deocamdată acces la teritoriile predo- 
minant româneşti (Transilvania aparținând 
Ungariei, Bucovina, Austriei şi Basarabia, 
Rusiei), se orientau spre ceea ce părea posibil 
de anexat” (ibidem, p. 13). 


Referitor la implicarea României în 
disputarea moştenirii otomane balcanice, 
Lucian Boia lansează o teză demnă de a fi 
reținută. În momentul declanşării războaielor 
balcanice, România era încă redusă la Regatul 
format din Moldova — păgubită de Basarabia 
încă din 1812 — şi 
Ţara Românească, 
năzuind să îşi com- 
pleteze componența 
cu celelalte provin- 
cii româneşti. „Pro- 
iectul românesc, ca 
şi cel al popoarelor 
balcanice, nu era 
imperial, ci național. 
Criza prelungită a 


iti: OJ A 


BALCIC 


Micul paradis 
al României Mari 


Imperiului Otoman 
lăsa să se întrevadă 
împărțirea Penin- 


sulei Balcanice în 

state naționale; ar fi fost un semnal și pentru 
restructurarea sau dezmembrarea monarhiei 
austro-ungare. Tentaţia imperialistă, în spiritul 
epocii, nu era însă complet absentă. Hotare 
«naționale», firește, dar împinse cât mai 
departe, pe seama celorlalți, amestecul de 
populaţie, atât de caracteristic Europei Sud- 
Estice şi Centrale, oferind mai peste tot un 
argument şi unora, şi altora. «Dreptul istoric», 
cu multiplele-i secvenţe care se bat cap în cap, 
încurca şi mai tare lucrurile” (ibidem, p. 14). 
După Boia, deci, stăpânirea Cadrilaterului de 
către români a avut la bază aspirația spre 
completarea statului naţional cu teritorii pe 
care memoria istorică românească nu le 
uitase. Românii doreau să fie un factor activ 
în noii Balcani, postimperiali, ai naţiunilor, şi 
pentru că — adaug eu — românii (vlahii) fuse- 
seră prezenţi acolo pe parcursul întregii istorii 

medievale şi moderne. Dacă această dorință 
avea ceva imperialist rămâne de reflectat. În 
acel moment România era încă inclusă în 
Tripla Alianţă, reprezentând interesele, nu atât 
germanice, în regiune, cât pe cele contrare 
expansiunii ruse. 

Politica elitelor conducătoare ale Euro- 
pei avea în vedere însă altceva. După Lucian 
Boia, „Justificarea declarată a acţiunii româ- 
nești a fost menţinerea echilibrului balcanic. 
Nici un stat din Balcani nu trebuia să se întă- 
rească peste măsură în detrimentul celorlalte. 
Exceptând, se înţelege, România, țară aflată — 
în termeni strict geografici — în afara ansam- 
blului balcanic, totuşi, oarecum balcanică, în 
termeni geopolitici mai largi, şi înțelegând să- 
şi păstreze un ascendent în regiune. Or, 
tocmai această poziție eminentă părea primej- 
duită prin reuşita eventuală a proiectului unei 
Bulgarii mari” (ibidem, p. 14). Din perspec- 
tiva elitelor politice româneşti, o Bulgarie 
mare în proximitatea imediată, ținând seama 
de afinitățile politice pe care această ţară le 
avea cu Rusia, nu era deloc o perspectivă 
liniştitoare pentru statul român recent, 
deocamdată incomplet și relativ fragil şi 
expus. De aceea, arată istoricul, „Argumentul 
avansat a fost acela al unei consolidări strate- 
gice a frontierei dobrogene. Era şi o compen- 
saţie în raport cu anexiunile făcute de ceilalți 
pe seama Imperiului Otoman, România nelu- 
ând parte la împărţire, odată ce nu mai avea 
frontieră comună cu acesta. O compensație și 
pentru românii balcanici (aromâni sau mace- 
do-români în cea mai mare parte), pe care 
România n-avea cum să-i încorporeze. Şi din 
acest punct de vedere, Cadrilaterul era suscep- 
tibil să ofere o soluție, ca regiune destinată 
colonizării cu români macedoneni” (ibidem, 
p. 16). Că, până la urmă, tocmai frontiera 
dobrogeană s-a dovedit cea mai expusă, urma 
să se clarifice numai câţiva ani mai târziu, în 
timpul Primului Război Mondial. Dar în 
vremea dinainte, a războaielor balcanice, 
România judeca situația existentă în alți para- 
metri, ca parteneră a marilor puteri ale 
Europei Centrale în jocul menit să stăvilească 
un avans rusesc către sud-est. 

Aparent, a vorbi despre Cadrilaterul 
românesc înseamnă să pomeneșşti o istorie de 

circa trei decenii — neglijabilă la scara întregii 
istorii. Datorită însă evenimentelor ameste- 
cate, cu mixaje de populaţii şi episoade diver- 
gente de putere în Țara Cavarnei, semnificaţia 
românească a Cadrilaterului este mult mai 
complexă, chit că nu din cale afară de clară. 
Aparenta ei obscuritate parțială are însă mult 
de a face cu fantasmările specifice Bărăga- 
nului pe care le deslușea Vasile Băncilă într- 
un eseu faimos despre semnificaţia Ardealului 
în istoria românească. În această direcţie, 
Lucian Boia se întâlneşte cu filosoful brăilean 
al culturii: „Cadrilaterul a prelungit şi a ampli- 
ficat un imaginar dobrogean deja conturat” 
(ibidem, p. 26). 

După Lucian Boia, „Cadrilaterul n-a 
fost pentru români o experiență prea fericită. 
Cert este că a întreținut o tensiune permanentă 
între România și Bulgaria. Ostilitatea dintre 
cele două țări s-a manifestat din plin în Primul 
Război Mondial, când s-au aflat în tabere 
opuse. În urma înfrângerilor românești din 
toamna anului 1916, bulgarii s-au reinstalat în 
Cadrilater (manifestându-şi intenția de a 
anexa întreaga Dobroge), odată cu victoria 
Antantei, administraţia românească revine 
spre sfârșitul anului 1918. Avea însă să dureze 
doar până în 1940, când, sub presiunea 
Germaniei şi a Italiei, România cedează 
definitiv Bulgariei teritoriul disputat (tratatul 
de la Craiova, 7 septembrie 1940)” (ibidem, 
pp. 17,18). 

Judecând calm, la rece, lucrurile, se 
dovedeşte însă un fapt. „Cadrilaterul cunoaşte 
în perioada sa românească o dezvoltare indus- 
trială şi comercială semnificativă (în 1914 se 
înregistrau 892 de întreprinderi de toate 
categoriile; în 1930, numărul lor crescuse la 
5.236)” (ibidem, p. 36). Multiplicarea de circa 
cinci ori a situației economice existente la 
preluarea zonei de către statul român nu lasă 
loc de dubii. Perioada stăpânirii româneşti în 
Cadrilater a fost spornică, nu perdantă, prile- 
Juind dezvoltarea şi stimularea potenţialului 
existent în regiune. Dintr-o perspectivă inver- 
sată însă are dreptate istoricul să conchidă că, 
de fapt, „Cadrilaterul a adus românilor mai 
multe griji decât motive de satisfacție. Cu o 
excepţie: o unică şi splendidă excepţie. Un dar 
neașteptat: Balcicul” (ibidem, p. 19). 


Lucian Boia socoteşte Balcicul — fără a 
o spune expres — perla Cadrilaterului și, 
într-un anume sens, inima artistică a României 
Mari. Încercând să facă Balcicului o dreptate 
istorică, el pune însă într-o anumită penumbră 
centrul Baia Mare, a cărui importanță în 
dinamica plastică a țării şi a Europei Centrale 
a fost mult discutată. Este adevărat însă că nu 
la Baia Mare, ci la Balcic şi-a făcut regina 
Maria cuibul preferențial. 

Evocarea episodului românesc la Balcic 
nu este romanţată. „În memoria colectivă a 
românilor este prezentă doar povestea româ- 
nească a Balcicului interbelic, atât de stră- 
lucitoare, în realitate, şi încă şi mai mult în 
imaginar. Românii însă, până la sfârşit, n-au 
constituit la Balcic decât o minoritate 
«superpusă», placată pe anterioarele structuri 
demografice ale orașului, dar cât se poate de 
distinctă, și, la nivelul ei de sus, mult deasupra 
celorlalţi, în termeni socio-culturali” (ibidem, 
p. 36). Din acest punct de vedere, se poate 
spune că Balcic a fost locul unde românii s-au 
constituit într-un soi de prezență mondenă și 
aristocratică, aproape unicul unde ei au putut 
juca un asemenea rol. 

Istoricul constată, oricum, că nu dezvol- 
tarea economică fără precedent din perioada 
românească a fost cea care a adus renume 
localităţii. „Pictorii, ... sunt, de fapt, cei care 
au creat sau au recreat Balcicul, l-au transfi- 
gurat în asemenea măsură încât ne e greu să 
mai distingem între realitate și imaginar” 
(ibidem, p. 29). Meritele plasticienilor sunt 
nuanțat apreciate de Lucian Boia. „Dacă Iser a 
descoperit Cadrilaterul pentru sine, Satmary, 
dimpotrivă, a descoperit Balcicul pentru toată 
lumea...” (ibidem, p. 32). Lucrurile s-au 
petrecut printr-o modificare de perspectivă şi 
de accente în imaginarul pictural. „Absente 
atâta vreme în arta autohtonă, manifestate 
apoi încă timid în preajma războaielor 
balcanice, temele acestea «maritim-orientale» 
cunosc, începând din 1913-1914, o amplifi- 
care extraordinară. Devin, brusc, teme privi- 
legiate, imprimându-şi puternic marca asupra 
întregii picturi româneşti. A fost primul efect 
— cine l-ar fi prevăzut? — al anexării 
Cadrilaterului: aproape o revoluţie artistică!” 
(ibidem, p. 34) 


Cei mai sensibili la farmecul locului au 
fost artiştii penelului. „Pictorii au descoperit 
Balcicul. Aveau să-i rămână credincioşi până 
la capăt. După război, migrarea lor pe Coasta 
de Argint se reia şi se intensifică. Balcicul 
devine — şi de departe — tema cea mai 
frecventă în pictura românească. De la artiști 
renumiți până la modești anonimi, aproape că 
nu e pictor român care să nu fi trecut măcar o 
dată pe acolo. Sunt mulți care vin an de an, 
deveniți, iremediabil, «prizonieri» ai Balci- 
cului. Se ajunge până la o frecvenţă de 150 de 
pictori în fiecare sezon de vară” (ibidem, p. 
44). Toposul inspiră într-un mod care nu are 
nimic tiranic, observă Lucian Boia. Dimpo- 
trivă, el pare să stimuleze întâlnirea stilurilor 
şi a perspectivelor, tolerând cele mai diferite 
abordări. „Balcicul impune — până la obsesie 
— un subiect, dar nu şi un stil. Fiecare artist 
evoluează pe coordonate proprii, supunând 
subiectul propriei viziuni sau lăsându-se 
influențat în funcție de temperamentul său 
specific. Locul îndeamnă deopotrivă la con- 
structivism şi la impresionism, împingându-i 
pe artişti fie spre accentuarea formelor şi 
volumelor, fie spre disoluția lor” (ibidem, pp. 
47, 48). Furnizând stări de spirit şi material 
valabil unei continue efervescenţe artistice, 
oraşul de pe malul Mării Negre nu avea cum 
să îl lase indiferent pe exegetul imaginarului. 
Acesta constată însă că, dincolo de furnicarul 
artistic românesc de la Balcic, stimulatoare s-a 
dovedit acolo prezența reginei Maria: 
„aceasta va fi marea operă a reginei. În 
mersul general al țării nu mai avea de jucat un 
rol pe măsura pasiunii care clocotea în ea. 
Avea, de fapt, treptat, să fie dată la o parte. 
Toată energia, toată imaginația şi le-a 
concentrat atunci asupra domeniului său de la 
Balcic. A fost a doua legendă pe care a creat- 
o, după cea a războiului” (ibidem, p. 56). 

Din nou ceea ce reține atenția este 
mitologia, producția imaginarului regal, de 
astă dată. Un nou mit legat de regalitate şi de 
propria, augustă, persoană i se atribuie prota- 
gonistei aulice a episodului. „Domeniul de la 
Balcic e pentru ea Paradisul. Un tărâm al 
libertăţii, ieşirea dintr-o lume constrângătoare. 
Într-un fel, o reîntoarcere la lipsa de griji a 
copilăriei. Balcicul «mediteranean» se înfăți- 

şează în imaginarul ei ca o reactualizare a 
Maltei, unde mica prințesă petrecuse cea mai 
fericită perioadă din viață (pe vremea când 
tatăl său, Alfred, duce de Edinburgh, al doilea 
fiu al reginei Victoria, comanda flota britanică 
din Mediterana). Paradisul regăsit, aşadar” 
(ibidem, p. 59). 

Prin aportul artiştilor — nu doar plas- 
ticieni, ci şi scriitori precum Emanoil Bucuța 
ori Cella Serghi — și prin contribuţia decisivă 
a reginei Maria, Balcicul s-a încărcat de o 
secretă energie spirituală; tocmai cea pe care 
încearcă istoricul să o detecteze şi să o 
evidențieze în cartea sa. „Loc miraculos cu 
nesfârşită încărcătură mitologică, Balcicul 
ajunge să concentreze o diversitate de sim- 
boluri. Marea este unul dintre acestea. Nu era 
mai multă mare la Balcic decât la Constanţa 
sau la Mangalia, dar era o mare exotică, 
aparent îndepărtată, un țărm de mare cucerit, 
susceptibil să ilustreze un început de 
«expansionism» maritim românesc” (ibidem, 
p. 173). 

Atent la provocările României interbe- 
lice, Lucian Boia constată că „Balcicul invita 
şi la o simbolistică multiculturală, prezentă şi 
aceasta în contextul românesc al epocii, deși 
aproape la fel de marginală ca şi marea. 
«Multiculturalistul» prin excelență e același 
[Emanoil] Bucuţa...” (ibidem, p. 177). Ceea 
ce părea tot mai greu de obținut în raport cu 
evreii, ceea ce rămânea improbabil în raport 


Note: 


1. Lucian Boia, Balcic. Micul paradis al României 
Mari, Bucureşti, Ed. Humanitas, 2014, pp. 174, 
175: „Pe lângă cedarea «materială» a tot ce fusese 
românesc în Balcic, regimul comunist, mergând 
mai departe, îşi propune ştergerea Balcicului şi de 
pe harta spirituală a României, eliminarea lui din 
memoria colectivă a oamenilor. Nu era o excepţie. 
Aşa s-a întâmplat cu toate teritoriile pierdute: 
Basarabia, Bucovina, Cadrilaterul... Au fost izgo- 

cu maghiarii din epocă, părea să fie plauzibil 
față de bulgarii Balcicului. Timpul istoric 
scurt avut la îndemână, ca şi multiplele 
condiționări contradictorii din epocă au lăsat 
în urmă însă acest posibil episod reuşit de 
fuziune transetnică şi de toleranță cordială. 

Dar, în vara şi toamna lui 1940, „Româ- 
nia Mare îşi încheie istoria; odată cu ea, se 
destramă și visul micului paradis de la Balcic” 
(ibidem, p. 198). Astfel, Balcicul românesc 
paradisiac a devenit, mai curând decât s-ar fi 
putut crede, the lost Paradise, cum ar fi spus 
John Milton, al românilor; de fapt, una dintre 
amintirile foarte dureroase ale efemerei con- 
strucții grandioase statale numite România 
Mare. 

Istoric al imaginarului asupra trecutului, 
Lucian Boia ştie că „Rămâne cu noi doar acea 
parte a trecutului susceptibilă să stârnească 
imaginaţia. Balcicul este Balcic tocmai fiind- 
că peste Balcicul real, şi transfigurându-l, s-a 
aşezat un Balcic imaginar” (ibidem, p. 218). 
Dacă Balcicul geopolitic face astăzi parte din 
Bulgaria, Balcicul românesc continuă să um- 
ple mințile şi inimile de poezia unui topos, de 
farmecul şi de culorile lui. Într-un fel, cartea 
istoricului reîntregește — simbolic vorbind — 
România interbelică în partea ei sudică, 
redând artei care vorbeşte despre acest loc 
sufletesc forţa ei de reverberaţie și semni- 
ficaţiile sale o vreme ocultate. 


nite şi din istorie, iar cuvintele respective au deve- 
nit tabu (abia în anii '80, odată cu accentuarea 
tendințelor naţionaliste, aveau să revină, parțial, în 
vocabular şi în istorie)”. 

2. Ibidem, p. 17: „De jur-împrejurul României se 
aflau aproape peste tot ţinuturi locuite de români. 
Mai puţin în Cadrilater! Era cel mai puţin 
românesc dintre teritoriile limitrofe României”. 


Marea Unire sub ochiul rece al datelor 


statistice 


Ion Radu ZĂGREANU 


Moto 


„istoria se face, astăzi, altfel, în orice caz 
nu reîncălzind la nesfârşit vechiul discurs naționalist.” 


Printre lucrările recente dedicate Marii 
Uniri de la 1 Decembrie 1918, studiul lui 
Lucian Boia În jurul Marii Uniri de la 1918. 
Națiuni, frontiere, minorități (Editura Huma- 
nitas, 2017) se distinge prin modalitatea de 
abordare a stării de fapt care a precedat Marea 
Unire. Peisajul naţional, politic, social, etnic 
şi religios al Transilvaniei de atunci este anali- 
zat preponderent din perspectivă statistică. 
Statistica nu se referă doar la Transilvania 
fiindcă Lucian Boia nu „priveşte izolat” 
crearea României Mari, ci în cadrul unor 
evoluţii globale, determinate de destrămarea 
celor trei imperii: Habsburgic, Otoman şi Rus. 
Autorul ne avertizează că avem nevoie de o 
„istorie europeană”, România fiind parte a 
„unui ansamblu”, contextul în care s-a realizat 
Marea Unire a fost o „scenă extrem de fragilă, 
cu primejdii răsărind la tot pasul”. 

Interesant, interpretarea statistică a unui 
crucial eveniment istoric pentru români, 
înfăptuirea Marii Uniri, completează, susţine, 
argumentele istoricului obișnuit, descifrează 
pregătirea, starea de așteptare a transilvăne- 
nilor români pentru finalizarea actului măreț 
de la 1 Decembrie 1918. 

Controversatul Lucian Boia, cunoscut 
pentru demitologizarea istoriei (Istorie și mit 
în conștiința românească, 1997), acceptă „şi o 
doză de mitologie”, dar călăuzitor îi este spi- 
ritul „abordării critice”. Întâi Lucian Boia te 
supune dușului rece al statisticii, apoi, nu 
renunţă la cunoscutele lui păreri: nici dacii, 
nici Mihai Viteazul n-au avut sentiment naţio- 
nal. Pe urmă, contrazicându-se, afirmă energic 


(Lucian Boia) 


că „românii erau pregătiți pentru marele act al 
unirii” fiindcă erau „motivaţi de visul lor de 
veacuri: crearea Ro- 
mâniei Mari”. Ideea 
României Mari exis- 
ta în imaginarul 
colectiv doar ca o 
construcție ideală, 
tară aşezată nu între 
munți, ci între ape: 


LUCIAN 
` BOIA 


IN JURUL 


Dunărea la sud, MARII UNIRI 
Nistrul la răsărit, şi DE LA 1918 
Tisa la vest, cum Națiuni, frontiere, 
semnala Constantin în ra 
Kirițescu (Istoria 

războiului pentru 


HUMANITAS 


întregirea României, 
Bucureşti, 1927). 
După Lucian Boia determinantă a fost 
prăbuşirea celor trei imperii, amintite anterior. 
Românii transilvăneni s-au luptat până la 
1914 doar pentru „drepturi egale” în cadrul 
monarhiei habsburgice. Datele statistice refe- 
ritoare la structura etnică a Imperiului Habs- 
burgic, la deosebirile religioase, la „clivajele 
sociale”, nu favorizau stăpânirea imperiului. 
„Încâlcitul amestec etnic și cultural” imperial 
nu mai putea dura mult timp, chiar dacă 
Primul Război Mondial nu ar fi avut loc, pare 
să sugereze Lucian Boia. Componenţa demo- 
grafică a Transilvaniei, numărul mare al 
românilor de aici, a fost factorul determinant 
al alipirii Transilvaniei de România. 
Abundenţa statistică a cărții lui Lucian 
Boia devine o demonstraţie logică a urmărilor 

istorice ale Primului Război Mondial. Nu doar 
„şcoala de patriotism” a istoricilor şi rolul 
elitelor care au înflăcărat masele, trebuie 
avute în vedere în analiza acestei „ore astrale” 
a românilor, | Decembrie 1918, ne atenţio- 
nează Lucian Boia. Sub „ochiul rece” al 
statisticii, datul istoric al Marii Uniri este 
consolidat. Soluţiile de salvare ale Imperiului 
Habsburgic au eşuat lamentabil. Ungaria nu a 
acceptat autonomii regionale, exceptând 
Croația. Bănăţeanul Aurel C. Popovici, în 
lucrarea Statele Unite ale Austriei Mari, 1906, 
prezenta un plan de federalizare a monarhiei 
habsburgice, pe baze naționale, prefigurând 
15 state naţionale. Proiectul lui era inaplicabil, 
susține Lucian Boia, datorită diferenţelor et- 
nice, religioase, sociale din țările componente 
ale imperiului. România a fost „construcţia 
națională cea mai solidă”, înfăptuită la 
sfârșitul Primului Război Mondial, observă 
Lucian Boia. Alte state ca Cehoslovacia, 
Iugoslavia s-au dovedit a fi nedurabile. 
Dreptul „natural”, etnic a prevalat asupra 
„celui istoric”. Deşi „România Mare” era 
alcătuită „din părți destul de diferite”, spre 
deosebire de Cehoslovacia și Iugoslavia, 
tentația federalistă nu s-a dezvoltat printre 
români, deşi de multe ori hotărârile „cen- 
trului” deranjau. A rezultat o „naţiune bine 
sudată”, în care, totuşi, afirmă Lucian Boia, 
integrarea minorităţilor nu a fost o reușită 
deplină. Minoritarii continuau în România 

întregită să fie majoritari în unele medii 
citadine sau în anumite sectoare economice. 

Lucian Boia se arată înţelegător față de 
reacția maghiarilor la ceea ce s-a întâmplat la 
1 Decembrie 1918. Obişnuiţi cu aura lor re- 
gală şi imperială, ungurii au avut mult de pier- 
dut. Dezmembrarea Ungariei mari, subliniază 
Lucian Boia, încă înainte de Trianon, s-a 
petrecut în numele dreptului „natural”, fiecare 
popor având ţara lui „acolo unde e majoritar”. 
Alături de dreptul etnic, regula generală a naş- 
terii noilor popoare din Imperiul Habsburgic, 
a fost admis şi dreptul istoric, unele conside- 
rente de ordin geografic şi geostrategic. Nu 
pot fi neglijate şi unele abuzuri. Alegerea 
datei de 1 decembrie, ca zi națională pare a fi 
pentru unguri „0, provocare”, „nu este o dată 
pe care maghiarii să o aprecieze în mod 
deosebit”, conchide Lucian Boia. Transilvania 
a devenit azi mai românească decât în 1918. 
România și Ungaria trebuie să urmeze „calea 
europeană”, Europa transformându-se din- 
tr-un „continent până nu demult conflictual 
într-o casă în egală măsură primitoare pentru 
toți locuitorii săi”. 

Lucian Boia a încercat în această lucra- 
re, după propria mărturisire, „să pună în 
context formarea României Mari”, pentru a 
evita insularizarea istoriei românești, convins 
că „adevărul, pur şi simplu, este mai complex 
şi mai nuanţat”. 

Boson, detaliu 


Povestind istoria 


Olimpiu NUŞFELEAN 


Melania Cuc — poetă, prozatoare şi zia- 
ristă — a publicat recent, la Editura Vatra Veche 
din Tîrgu-Mureş, un roman cu tematică istorică, 
Cei de pe apa Zugului, dedicat bunicilor săi. E 
exprimată o latură sentimentală în această 
dedicație, ca și în universul descris, luat din 
locurile unde s-a născut şi unde trăieşte în 
prezent autoarea, zona ţinînd de comuna Teaca, 
vestită cîndva pentru vinurile sale şi aflată acum 
în redescoperirea vechii faime, aparținînd 
meleagurilor bistriţene. Evenimentele se deru- 
lează din vara anului 1917 pînă în preajma 
actului marii Uniri. 

O căruţă a poştei o lasă pe Letiţia Dedian, 
tînără învățătoare, în poarta Şcolii comunale 
(confesionale) din Hânsuri. Aici ea va încerca 
să-şi cîştige existența, integrîndu-se în comuni- 
tatea locului, sau, cum o prezintă naratorul 
(omniscient): „Secundă cu secundă, picătură cu 
picătură, Letiţia Dedian simţea cum se contopea 
cu noua realitate, (— una idilică?!, n.n. —) aşa cum 
culoarea se amestecă firesc în icoana zugra- 
vului.” Aici va fi găzduită în casa țărănească, 
primitoare, a Mareşilor, va afla despre aspirația 
fiicei gazdelor, Mariuca Mareş, de a deveni 
pictoriță, îşi rememorează copilăria, are naivi- 
tatea să recite poemul Doina la o întrunire, cînd 
„Versurile căzură ca o grindină peste adunarea de 
politicieni maghiari...”, şi, prietenă cu o ungu- 
roaică, „Deputatul Ruzi îşi propusese să facă din 
prietena fiicei sale, nu hîrtia de turnesol a istoriei 
comune a românilor şi maghiarilor, ci punctul de 
sprijin de care avea el nevoie pentru a demonstra 
în fața prietenilor din «Tabla regească» din 
Mureş, că: «În Turnul Babel, care este Transil- 
vania, trăiesc în devălmășie şi omenie nu numai 
ungurii şi germanii, românii și evreii, ci şi 
ucrainenii, polonezii şi țiganii!»”. Copilul Negru 
Mihu, zis Fekete, are de mic sentimentul istoriei, 
gîndindu-se la Principatul România de peste 
munţi. În preajma sărbătorilor Crăciunului, 
feciorul Docanului este arestat (demonstrativ) 
pentru că, vorba unui jandarm, „Ista hăndrălău o 


vrut să fugă piste graniță, să se alăture alor lui, 
care şi-or cumpărat mai an, pământ şi case în 
Principat.” Protagonista trăieşte o poveste de 
iubire cu un tînăr grof, Kelety Pişta, simțind cum 
„toată fiinţa bărbatului răspundea cu aceeași 
pasiune sentimentelor” ei, şi de la care va avea 
un urmaș, fără să-i declare asta iubitului ei. 

Cu faptele lor, în aparență mărunte, oame- 
nii — în expresia tînărului avocat Liviu Fekete — 
„rescriu istoria”. 

Tematica istorică este exprimată atît prin 
protagonistul principal, cît şi prin comunitatea 
atit de eterogenă, şi totuşi coerentă în cele din 
urmă, din universul 
evocat. E poate şi un 
roman de formare, de 
forjare, atît a persoa- 
nei, a insului cuprins 
în istorie, cît şi a 
comunității: „Trăind 
cu românii şi cu un- 
gurii laolaltă, Letiţia 
se detaşa voit de ori- 
ginea ei românească, 
încerca să gândească 
corect şi pentru asta 
se punea în situația în 
care ar fi fost, dacă ar 
fi fost unguroaică sau ar fi fost fructul unei 
familii mixte, cum erau atâtea. Altminteri, se 
părea că oamenii trăiau în bună înţelegere. Dar, 
Letiţia Dedian era totuşi o româncă şi învățată 
că tot ce o înconjura în Transilvania îi aparținea 
de drept, printr-o moştenire sfântă şi de atâtea 
ori stropită cu sânge.” 

Romanul e scris alert, cu simţul frazării, 
cu o bună percepție a naturii, cu lirism în descri- 
eri (anotimpuri, personaje, peisaje...), cu cu- 
noaşterea evenimentelor derulate în epocă, cu o 
adecvată folosire a limbajului local, arhaic, cu iz 
istoric. 

E vorba de o pertinentă poveste a istoriei, 
de spus măcar din cînd în cînd. 

Marele eveniment național de la 1 
Decembrie 1918 de la Alba Iulia nu a fost unul 
obişnuit. Poporul românesc de pe cele două 
versante ale Carpaţilor a aşteptat timp de secole 
să îşi unească forțele şi teritoriul, spre a realiza 
visul de odinioară al marii Dacii. Împrejurările 
vitrege ale istoriei au făcut ca timp de mai bine 
de secole, bariera naturală a Carpaţilor să fi 
împărțit pământul românesc în două, cei de la 
Răsărit de Carpaţi şi cei de la Apus de Carpaţi 
să fi avut rostuiri diferite, date de popoarele și 
imperiile mai mari şi mai puternice care au 
influențat soarta lor politică. Chiar dacă 
obiceiurile, limba, portul, credința religioasă, 
modul de a fi şi de a gândi, substratul etnico- 
social s-au păstrat intacte de o parte şi cealaltă a 
munților, stăpânirile străine ne-au adus pe cap 
fie pe turci, fie pe austrieci sau unguri care ne- 
au ținut despărțiți cât au putut pentru a ne 
exploata bogățiile, a ne răşlui comorile, a ne 
pune la lucru în folosul lor. Atunci când 
conștiința națională, trezită timp de câteva 
secole prin aportul strălucit al generației 
iluministe, încercate apoi în iureșul revoluției de 
la 1848, a dat în clocot, în împrejurările 
favorabile ale Primului Război Mondial, marii 
bărbați ai ţării s-au întrunit în mai multe rânduri, 
la Arad, Oradea (Manifestul către popoarele 
lumii), la Sibiu şi în alte centre din vatra 
Transilvaniei, în care conducătorii Partidului 
Naţional Român s-au sfătuit cum să procedeze 
mai bine, pentru ca actul Marii Uniri să poată 
întruni cât mai multe cerințe internaționale. 
Ideea ca unirea să fie proclamată de armată a 
căzut repede cu numeroase critici, tot aşa a 
căzut şi ideea ca Unirea să fie proclamată de 
Partidul Naţional Român, varianta care a 
câştigat cele mai numeroase sufragii a fost aceea 
a proclamării ei printr-o mare adunare populară, 
la care să fie de față reprezentanți aleşi din toate 
ținuturile româneşti, din toate clasele şi stările 
sociale, din toate neamurile care trăiesc pe 
teritoriul vechii Dacii. Şi aşa s-a şi întâmplat. 
Dar, pentru a avea şi girul aliaţilor noştri 

Din antecedentele Marii Uniri 


Mircea POPA 


francezi, care organizau şi coordonau armata 
noastră de dincolo de munţi, conducerea 
Partidului Naţional Român a găsit cu cale să fie 
consultați şi prietenii noştri, pentru că opinia lor 
cădea greu în cumpănă. Așa s-a hotărât ca să fie 
trimiși mesageri ai Ardealului la Iași, pentru a 
sta de vorbă cu conducătorii militari şi politici 
de atunci despre paşii care urmau să fie făcuți de 
cei din Ardeal pentru ca toate lucrurile să 
meargă cât mai bine, iar căile diplomatice ce 
urmau a sancţiona actul să fie cât mai uşoare. 
După cum se ştie deja, la Iași a fost trimis, 
de la Blaj, cu un automobil, doctorul Nicolae 
Bălan, reprezentant al Mitropoliei Ortodoxe 
Române de la Sibiu, care s-a întors de acolo în 
22 noiembrie 1918, cu toate indicaţiile necesare 
privitor la măreţul act. Un rol esențial în 
stipularea lor l-a avut contele de Saint Aulaire, 
ambasadorul Franţei în România, dar şi 
conducătorul misiunii franceze în România, 
generalul Berthelot, dimpreună cu şeful militar 
românesc, generalul Prezan, dimpreună cu şefii 
politici ai românilor, fraţii Brătianu, Nicolae 
Iorga, Mihai Cantacuzino etc. Concluziile 
unanime s-au concretizat repede în câteva 
puncte esenţiale de care reprezentanţii românilor 
din Transilvania trebuiau să ţină cont şi să nu se 
abată de la respectarea lor, ca o platformă de 
bază care să ducă la scopul fixat. În primul rând, 
recomandarea avea în vedere sistarea oricăror 
tratative cu guvernul ungar. În al doilea rând, 
trebuia fixată ziua şi locul adunării populare 
pentru proclamarea necondiționată a unirii. 
Proclamaţia urma să fie punctul de plecare al 
tuturor demersurilor viitoare, de aceea 
organizarea adunării populare trebuia grăbită. 
Inițial ea ar fi urmat să se organizeze în aceeași 
zi cu adunarea de proclamare a unirii de către 
Bucovina, dar cei din Ardeal nu s-au putut 
mişca aşa de repede şi data a fost fixată ulterior 
la 1 Decembrie. Rolul conducător avea să le 
revină consiliilor populare care ființau atât la 
oraşe, cât şi la comune şi sate. Ideea 
plebiscitului e superfluă şi nedorită; în schimb 


se insistă asupra câștigării de partea unirii a 
reprezentanţilor minorităților, saşii,  şvabii, 
secuii, evreii, mai puţin ungurii, care sunt 
împotrivă. Granițele viitoare vor face obiectul 
unor tratative viitoare, la fel ca disputele 
teritoriale cu sârbii şi cu alți vecini. Tezele unirii 
să fie generoase, dar să nu reprezinte doar 
generalități. Scrisoarea trimisă de Nicolae Bălan 
lui Vasile Goldiş la Arad la 7/20 noiembrie dă 
seama de alte două lucruri: 1) urgenţa lucrului 
(în sensul că recomandările au fost trimise cu 
avionul la Blaj, pentru a ajunge şi în mâna celor 
de la Sibiu) şi 2) faptul că Vasile Goldiș era 
socotit principalul creier politic care să pună în 
aplicare doleanțele celor din România, căci lui i 
s-a trimis o scrisoare separată. Așa a şi ajuns el 
să fie principalul raportor al adunării naționale 
de la Alba Iulia din 1 decembrie 1918. 

Ca unul din documentele de seamă ale 
Marii Uniri, actul pomenit mai sus este extrem 
de preţios în foaia de parcurs pe care fruntaşii 
politici ai românilor trebuiau s-o respecte. Îl 
reproducem în continuare: 


Iaşi, la 7/20 nov.1918 
Scumpe Dle Goldiș! 


Pe urma îndrumării ce ne adusese de la 
Arad dl Bohăţel, de a lua contact cu guvernul de 
la Iaşi, la îndemnul unor membri ai consiliului 
nostru sibian, am luat sarcina asupra mea. 
Plecând cu automobilul din Sibiu, joi dimineața 
în 14 nov.st.n. am rezbit prin Mediaş, Târgul 
Mureșului, Reghin, la Bistriţa, de unde, după ce 
mi-am cules informaţii de la ai noştri, am plecat 
prin pasul Bârgăului la Vatra Dornei în 
Bucovina, sâmbătă în 16 nov.st.n. cătră seară 
am sosit la Iaşi. 

E peste putință să redau impresiile şi 
emoţiile covârșitoare prin cari am trecut în 
timpul călătoriei şi a petrecerii mele de până 
acuma aici. Mă voi sili să vă comunic pe scurt 
ce e esențial şi mai necesar ca să știți pentru 
orientarea D-voastră, înțeleg întregului consiliu 
şi acțiunilor politice ce trebuie să întreprindeți în 
aceste zile mari. În armată s-a decretat mobili- 
zarea unor contingente suficiente pentru a opera 
cu succes contra acelora ce nici acum nu vreau 
să recunoască dreptul nostru la libertate şi inde- 
pendenţă politică deplină. În desăvârşit acord cu 
aliații s-a ordonat trecerea armatei peste Carpaţi, 
spre înfăptuirea idealului nostru secular. Nu vă 


puteți închipui ce entuziasm a produs faptul 
acesta în toate inimile. Zvonurile că ostașii nu ar 
fi răspunzând la chemare şi că țărănimea s-a 
revoltat sunt absolut mincinoase. 

Imediat după sosire am obținut audienţă la 
bărbaţii politici cu rol conducător, cărora le-am 
dat informații detaliate despre stările de la noi şi 
despre activitatea consiliului nostru central. Ca 
trimis al consiliului sibian, în înțelegere cu cel 
de la Arad, am făcut expozeul asupra situației 
înaintea ministrului preşedinte Coandă, a gene- 
ralului Prezan, şeful statului major, a fraților 
Brătianu şi a altor fruntași ai partidului liberal, a 
dlui Nicolae Iorga, Mişu Cantacuzino, Cuza etc. 
Astăzi am fost primit la ministrul Franţei, Saint- 
Aulaire, care, cu o extraordinară căldură ne-a 
garantat și pe mai departe tot sprijinul pentru 
realizarea întreagă a tuturor aspirațiilor naţio- 
nale. D-zeu a voit, că cu ocaziunea audienței la 
acest bărbat însuflețit de iubire față de neamul 
nostru, să fie la legaţiunea franceză şi ministrul 
plenipotențiar al Angliei și al Statelor Unite. 
Prin dl Saint-Aulaire am fost prezentat şi aces- 
tora din urmă, comunicându-le voinţa nestrămu- 
tată a poporului român din Ungaria și Transil- 
vania de a se uni cu regatul României. Încă în 
prezența mea, toți trei miniştri s-au învoit să 
comunice guvernelor lor această declarație ce 
le-am făcut-o. 

Cumpănind cu toată seriozitatea ce o 
comportă chestiunea, explicațiile primite pentru 
orientarea D-voastră, mă rog să procedaţi în 
chipul următor: 

1. Dacă nu ați făcut până acum, între- 
rupeţi orice preparative cu guvernul maghiar, 
pentru că numai încurcă chestia. 

2. În timpul cel mai scurt posibil într-o 
adunare ce se va ţine ori şi unde, dar mai bine la 
Alba Iulia, şi la care ar participa mulțime cât 
mai mare şi reprezentanții consiliilor noastre lo- 
cale de pretutindeni, proclamați alipirea necon- 
diționată la România. 

Proclamaţia aceasta este indispensabilă și 
cerută de modul cel mai categoric şi de urgență 
din toate părțile. S-a aşteptat să fie făcută până 
acum Și orice întârziere este enorm de păgubi- 
toare intereselor noastre. Ministrul Franciei a 
cerut-o ca o condiţie sine qua non a tuturor 
paşilor pe care guvernul francez îi face pe lângă 
aliaţi pentru izbândirea cauzei noastre, care, 
după informaţiile telegrafice ale d-lui Tache 
Ionescu este bine garantată. Lăsaţi orice con- 
sideraţie laoparte şi chiar dacă ar chiar trebui să 
aduceți cea mai mare jertfă, conformaţi-vă 
întocmai. Am avut plăcere să vorbesc la lași cu 

dl. Sextil Puşcariu, care mi-a dat ideea să ţineţi 
adunarea de proclamaţie a unirii pe dumineca ce 
vine, în 24 st.n., pentru că /atunci-n.n./ vor pro- 
clama şi frații bucovineni alipirea la România și 
dacă s-ar face același lucru simultan şi la noi, se 
va considera ca un plebiscit suficient pentru a 
servi de bază la deciziunile ce le va lua confe- 
rința de pace. Min/istrul/ Franciei ţine plebisci- 
tul de prisos, dacă se va face proclamația acum, 
până armata României nu a intrat mai adânc în 
interiorul țării, va trage neasemănat mai mult în 
cumpănă, decât s-ar face între alte condiții mai 
târziu. Cu privire la fixarea graniţelor prezintă 
oarecari dificultăți numai din partea Banatului 
locuită de sârbi. Dl. Ionel Brătianu mi-a spus s-o 
reclamăm cu stăruință şi aceasta, conform con- 
venţiilor încheiate, deoarece făcându-se naviga- 
bil Murăşul din mijlocul Ardealului vom avea 
trecere prin Tisa la Dunăre. Dl. Iorga e de păre- 
rea să renunțăm la această pretenziune, pentru 
că nu e bine să stăm rău şi cu sârbii, pe câtă 
vreme ucrainenii nu ne iubesc, maghiarii şi 
bulgarii ne urăsc pe întrecute. Să ne păstrăm 
măcar pe sârbi ca prieteni. Chestiunea teritorială 
veți trata-o în proclamațiune cum o veți afla-o 
de bine. Poate nu ar fi consult să intrați în 
amănunte. 

3. După ce se va face proclamația unirii în 
adunări prin centre de toate părțile, în frunte cu 
consiliile locale, să se facă şi redacteze cât mai 
multe aderenţe. Eu am arătat pretutindenea că e 
de prisos să se facă plebiscit tocmai în Ardeal, 
de unde s-a conceput pentru prima dată ideea 
ideii naţionale şi care a dat atâția apostoli înflă- 
căraţi al ei. 

Dacă veţi face proclamaţie în chipul arătat 
veți înlesni numai acțiunea diplomatică până la 
pace și hotărârile congresului de pace, dară veți 
arăta că e superfluu orice alt plebiscit. 

4. Cred că armata nu va întâmpina rezis- 
tență serioasă, eu însă am informații cari pot 
lăsa posibil şi contrarul. Am făcut-o aceasta cu 
gândul bun de a asigura cât mai bine succesul. 
Inaintarea se va face încetişor, mai ales acum la 


început, până ce se vor concentra trupe mai 
multe. Intâmpină foarte mari greutăţi aprovizio- 
narea că ţara a fost stoarsă de nemți. Lipsurile 
aci sunt foarte mari, în Bucovina şi mai mari. 
Pentru trebuinţele armatei se vor face rechiziții, 
mai ales de la străini. Mi-a declarat azi gen. 
Prezan că dacă populaţia rom/ânească/ ar sări 
trupelor într-ajutor cu alimente, înaintarea s-ar 
face mult mai repede. Vă rog să luați măsuri în 
direcția aceasta, prin consiliile locale din toate 
centrele şi chiar prin satele noastre. Completaţi 
organizația pretutindenea prin oameni de încre- 
dere şi de ispravă. Gardele noastre vor avea să 
susțină ordinea în dosul frontului. 

5. Pe urma audienței ce-am avut azi la 
Regele Ferdinand, vă rog să dați expresie şi 
tradiționalismului nostru dinasticism, proiectat 
asupra coroanei române. 

6. Proclamaţia Unirii cu România să se 
facă fără nici o rezervă, că cu atât mai mare 
greutate (să se poată face) față de elementele 
străine. Ar fi greşit să se accentueze vreo rezer- 
vă cât mai mică în păstrarea vreunei autonomii 
în cadrul statului român, cum greşit ar fi dacă 
s-ar proclama numai unirea tuturor românilor 
într-un stat național. E necesar să se proclameze 
nu teze generale, ca aceasta cum au făcut-o frații 
din Bucovina, cari însă în dumineca ce vine vor 
proclama în concret unirea. Așa să se facă şi la 
noi primul pas. 

7. Ar fi de dorit să luaţi contact cu saşii și 
şvabiu din Banat, promițându-le drepturi largi, 
conform indicațiilor din scrisoarea dlui Brăti- 
anu. Dacă s-ar putea, staţi de vorbă şi cu secuii, 
cari de altcum vor ajunge cei dintâi sub ocu- 
paţie. 

8. Proclamația şi aderenţa să se redacteze 
în mai multe exemplare, din fiecare trimiteţi un 
exemplar la Blaj, ca ocazional să poată fi luate 
cu aeroplanele la laşi. Informaţii şi altceva veți 
mai primi şi prin un curier trimis de aici. Au 
revoir, 


ss dr. Nicolae Bălan 


Căpitanul Victor Precup a fost trimis cu primul aeroplan la Blaj. Acțiunea lui a rămas în istoria 


evenimentelor de la 1918 ca „zborul Marii Uniri”. 

Un articol antologic despre Ziua Marii Uniri: 
lon Chinezu, Gânduri pentru Ziua Unirii 


Ion BUZAŞI 


Ion Chinezu (1894-1966) este un critic 
literar important din literatura Transilvaniei în 
perioada interbelică, întemeietorul unei reviste 
literare Gând românesc (1933-1940), care a 
contribuit la înnoirea şi revigorarea literaturii 
ardelene. Această revistă este de fapt „principala 
sa operă”, pentru că paginile scrise de el constituie 
substanța unicului volum, apărut postum prin grija 
lui I. Negoiţescu: Pagini de critică, E.P.L., 1969. 
N. Manolescu apreciază că „este întâiul critic 
ardelean interesat de estetic şi nerefractar la poezia 
modernă; este un cronicar literar demn de crezare 
şi merită o reputație mai largă decât a avut-o în 
epocă”. 

Cunoscător temeinic al câtorva limbi euro- 
pene, ca orice cărturar ardelean de odinioară, ne-a 
dat traduceri excelente din literatura germană şi 
maghiară. Despre literatura maghiară din Transil- 
vania a scris un valoros studiu de sinteză, teza sa 
de doctorat, Aspecte din literatura maghiară 
ardeleană, Cluj, 1930. 

A fost un participant entuziast la actul Marii 
Uniri. Student la Budapesta și membru al Socie- 
tății Literare „Petru Maior”, dezbătea în toamna 
anului 1918 câteva modalități de pregătire a 


actului istoric, cel mai însemnat din istoria popo- 
rului român. Ca studenţii blăjeni de odinioară, din 
anul 1848 şi aceşti tineri români cutreieră, după 
şapte decenii, satele 
Transilvaniei şi chea- os Lei 
mă locuitorii acestora scz, 
la Alba Iulia. Între p ag l ni 
manuscrisele rămase de crhca 
de la Ion Chinezu sunt 
şi câteva procese 
verbale semnate „loan 
Chines notar”, care 
atestă participarea lui 
la Marea Unire de la 
Alba Iulia şi apoi în 
alte pagini gânduri de 
viitor pentru consoli- 
darea statului național 
unitar român. Şi parti- 
ciparea şi această în- 
credere în viitorul țării 
sunt exprimate în acest articol antologic, Gânduri 
pentru Ziua Unirii, publicat în revista Gând 
românesc, An IV, 1936 nr. 12. 


Gînduri pentru Ziua Unirii 


Ion CHINEZU 


Cît va trăi pe aici rîndul de oameni care 
a apucat ziua de 1 decemvrie 1918, această zi 
îşi va păstra înțelesul ei de minune înfăptuită 
subt privirile muritorilor, de împlinire a 
vremurilor, așteptată din neam în neam, cu 
deznădăjduită şi nepotolită credință. Ea s-a 
ridicat de pe acum spre înălțimea de azur şi, 
curățită de orice zgură a vremelniciei, şi-a luat 
locul în constelația veşnică a românismului. 
Generaţiile ce vor veni așa vor vedea-o: fixată 


în solemnă imobilitate pe vecie. Pentru noi 
însă ea rămîne însoțită de cosmica rumoare a 
despărțirii pămîntului de ape, a naşterii 
luminii din întuneric. 

Revăd toamna tragică, de plumb de 
acum optsprezece ani. Ca balaurul din 
poveste, colosul ţărilor centrale slăbea din 
puteri, văzînd cu ochii. Dintre dărîmaturi de 
cetăți, printre cele din urmă bubuituri de 
tunuri, se înfiripă atunci, după atîta amar de 

vreme, o nădejde, devenită certitudine uriașă, 
irezistibilă în cele din urmă: o nouă şi dreaptă 
aşezare a popoarelor în hotarele lor firești. 
Dreptatea românească se făurea atunci 
pe mai multe fronturi, în mai multe țări, dar 
pretutindeni eforturile erau animate de princi- 
piul unității, atît de 
viu, de ascuţit şi de 
conştient, cum nu- 
mai la un popor cu o 


GAND 


ROM ANESC singură misiune 
istorică este cu pu- 

No. 1 tință. Dacă neamul 

nostru a  păcătuit 


vreodată prin dezbi- 
nare, el şi-a ispășit 
toate păcatele prin 
suverana prompti- 
tudine cu care şi-a 
înțeles destinul în 
toamna aceasta ho- 
tărîtoare. 


Cîţi dintre noi, martori anonimi ai acelor 
zile, s-au agitat, s-au frămîntat, copleșiți pînă 
la teroare de greutatea milenară a acestei 
toamne, care a rămas, pentru o întreagă gene- 
rație, sanctuar de nostalgii, rezervată celor mai 
curate gînduri şi celor mai aspre remușcări! 

Îmi aduc aminte de înflăcăratele discuţii 
de la societatea „Petru Maior” a studenţilor 
români din Budapesta, de „Jăgerhorn” fai- 
moasa cafenea în care parlamentarii români îşi 
dedeau întîlnire, îmi amintesc de zguduitoarea 
emoție pe care a dezlănțuit-o Alexandru 
Vaida-Voevod cînd într-o ședință a parlamen- 
tului maghiar a anunțat răspicata voinţă a 
Ardealului românesc de a se rupe de Ungaria 
şi de a-şi hotărî singur soarta sa pentru viitor 
şi revăd zilele de descompunere a monarhiei 
austro-ungare: regimente întregi întorcându-se 
de pe fronturi în debandadă, o revoluție fără 
sens şi fără scop, culminând, ca într-un sfârşit 
de tragedie, prin împuşcarea primului ministru 
maghiar, Ștefan Tisza. 

Apoi periscopul amintirii se opreşte asu- 
pra Clujului din octombrie şi noiembrie, asu- 
pra agitatelor consfătuiri de la banca „Econo- 
mul”, asupra „Senatului poporului român” — 
cum se numea, cu vădite reminiscențe de 

orgoliu latinist, prima încercare de organizare 
a românismului din aceste părți —, asupra lui 
Amos Frîncu mai ales, căruia va trebui să i se 
facă odată dreptate întreagă pentru marele 
suflet românesc de care a dat splendide dovezi 
în acele zile de incertitudini cînd Clujul era 
plin de armată maghiară şi cînd acest 
romantic, sclipitor de inteligenţă, era atît de 
sus față de mulți alții care s-au urcat pe urmă, 
dar pe alte scări, în timp ce Amos Frîncu, fire 
de boem generos, se stingea în mizerie... 

Nu se poate spune ce deosebire profun- 
dă era între aspectul general al Ardealului și 
cel al Ungariei în toamna aceea. Acolo o ţară 
scăpată din frînele oricărei discipline, incapa- 
bilă de a prinde sensul momentului decisiv; 
aici, în Ardeal, un popor calm şi demn, 
recules şi grav, cu presentimentul marilor 
hotărîri pe care bănuia că va trebui să le ia. 

Am înţeles atunci mai bine ca oricînd ce 
comoară zace în sufletul țărănimii noastre şi 
de ce procesul istoric nu putea să aibă alt 
sfîrşit decît acela pe care l-a avut. Insist 
asupra acestor însuşiri ale ţăranului român din 
Ardeal: cine nu le cunoaşte şi nu le recunoaşte 
nu înțelege nimic din evenimentele ce s-au 
precipitat în toamna aceea memorabilă. 
Tratativelor pe care cu autoritate de bărbat de 
stat Iuliu Maniu le-a purtat la Arad cu 
ministrul ungur Oscar Jaszi, această mare 
putere țărănească le-a dat suportul necesar şi 
autoritatea secretă şi cine a cutreierat în acele 
săptămîni Ardealul şi a văzut inimoasa activi- 
tate a multor intelectuali — în consilii și gărzi 
naționale — a trebuit să înțeleagă că toată 
această activitate febrilă se răzima pe fondul 
compact al unei puteri latente şi al unei 
cuminţenii adînci şi tăcute, care venea dintr-o 
experienţă adunată cu economie din vremuri 
îndepărtate şi care nu se irosea în explozii 
superflue, dar corecta, prin muta ei disciplină, 
zelul pripit al unora şi rezervele laşe ale 
altora. 

Adunarea de la Alba-lulia este în primul 
rînd gloria nepieritoare a acestor ţărani 
români, care, abia întorşi dintr-un război ce a 
semănat jalea în mai toate casele, n-au prege- 
tat să pornească la drum în toi de iarnă, pentru 
ca prin prezența lor să întărească hotărîrile ce 
urmau să fie luate în istorica cetate. Şi dacă 


organizatorilor vrem să le aducem omagiul cel 
mai înalt, vom spune că meritul lor adevărat 
este acela de a se fi ridicat la înălțimea acestui 
mare suflet popular şi nicidecum invers. 

Despre acest | decembrie 1918, pe care 
nu ştiu ce socoteală politică ciudată a vrut să-l 
scoată din rîndul marilor noastre sărbători, va 
trebui să spunem mereu că e cea mai 
însemnată zi din întreaga istorie a neamului 
românesc de la venirea legiunilor pe pămîntul 
Daciei şi pînă astăzi. 1 decembrie 1918 e 
însăşi finalitatea românească realizată, e 
sinteza tuturor eforturilor noastre de o mie de 
ani, e plebiscitul care însumează nu numai 
adeziunile unei generaţii, ci a tuturor acelora 
care ne-au precedat și care, nădăjduind și 
crezînd în această zi, ne-au pregătit-o pe taini- 
cele drumuri ale sîngelui, ale graiului şi ale 
datinilor. Iată de ce, din cuprinsul zilei de 1 
decembrie trebuie să eliminăm orice notă de 
beatitudine ușoară şi de paradă goală pe care 
am reușit s-o aninăm de ideea însăși a 
sărbătorii naționale. Ziua aceasta merită să 1 se 
restituie înţelesul ei religios primar: de 
început de leat, de moment unic prin măreția 
lui austeră, biblică. 

Şi peste ziua de 1 decembrie în 1918 la 
Alba-Iulia adia într-adevăr duhul sfinţeniei, 
negrăitul fior al prezenței Dumnezeului po- 
poarelor. Cînd preşedintele Adunării, bătrînul 
Gheorghe Pop de Băseşti, şi-a încheiat cu- 
vîntarea cu biblicul citat: „Acum sloboade, 
Doamne, pe şerbul tău, căci văzură ochii mei 
mîntuirea neamului românesc”, sala s-a cutre- 
murat ca la auzul unei solii mesianice, iar 
cînd, la capătul magistralului sau discurs, 
Vasile Goldiş a ajuns să citească întîia din 
hotarîrile propuse, și anume: „Adunarea naţio- 
nală a tuturor romanilor din Transilvania, 
Banat şi Țara Ungurească... decretează unirea 
acelor români şi a tuturor teritoriilor locuite de 
dînșii cu România”, în acest moment, printr-o 
coincidență ce părea regizată de providenţă, 
clopotele catedralei din cetate au început să 
sune. Era în crucea amiezii şi cuvintele puter- 
nice ale oratorului se împleteau cu cîntecul 
clopotelor, care cobora în valuri largi, ca un 
mesagiu divin, peste mulțimea înfiorată. 


ii 


Miracolul unirii românești nu e surpriză, 
ci împlinire, nu e lovitura de teatru de ultim 
moment şi sub protecția baionetelor, ci urmare 
logică, nu e pradă de război, ci realizarea 
justiției imanente a istoriei. Cine ar vrea să 
revizuiască această unire, nesocotind din ce 
depărtări vine ea şi din cîte fire e împletită, ar 
face ca şi cum ar vrea să mute munții sau să 
întoarcă rîurile spre izvor. Căci Justificarea 
istorică a actului de la Alba-Iulia e întregită și 
confirmată de copleșitoarea realitate a ceea ce 
vom numi duhul de totdeauna al acestui 
pămînt. Cucerirea pentru eternitate a unei ţări 
nu e faptul de arme în sine, ci integrarea 
înceată, pînă la definitiva contopire, în ordi- 
nea suverană a acestui duh. A te simţi la tine 
acasă cu conştiinţa dreptului de vechime 
imemorială şi cu aspirația nezdruncinată de 
a-ţi împlini destinul aici, a pune stigma spiri- 
tului tău pe colţul de pămînt pe care stai şi pe 
stelele de deasupra lui, iată ce însemnează stă- 
pînire. Şi în acest sens al certitudinii interi- 
oare, românii au fost stăpîni în Ardeal în ciuda 
tuturor conspirațiilor tesute împotriva lor. 

Şi cînd o istorie nu izbuteşte să realizeze 
tainica fuziune de care vorbim, ea va curge pe 
deasupra în albii artificiale, cu veşnicul tremur 
al riscului de a fi dislocată. În preajma 
războiului tragicul cântăreț maghiar, Andrei 
Ady, a arătat cu profetică groază destinul 
astfel îndrumat al poporului său. 

Cînd ni se vorbeşte, cu arguţii advocă- 
teşti, de o cultură europeană pe care am fi 
ruinat-o, avem impresia că se ocoleşte, voit, 
problema fundamentală a poziţiilor pe care ne 
găsim şi că un vechi procedeu de narcotizare, 
ale cărui efecte s-au arătat odată, continuă 
anacronic. 

Să ne înţelegem odată pentru totdeauna: 
culturi citadine de stil înalt — căci în numele 
acestora ni se vorbeşte — sînt foarte puţine în 
Europa. Cea ungurească nu figurează printre 
ele, fiindcă această cultură ungurează nu are 
nici originalitatea şi semnificația, nici conti- 
nuitatea şi omogenitatea necesară definirii 
unui stil: ea este o colecție de reflexe mime- 
tice printre care rar şi aproape cu caracter de 
excepție străbat duhul etnicității pure. Nu 
dintr-o ţară în care umanismul înfloritor la 
curtea lui Matei Corvinul, a fost importat din 
Italia şi cultivat mai cu seamă de Italieni, în 

care reforma limbei naţionale chiar s-a făcut 
după calapoade germane, în care „părintele 
istoriei literare maghiare” a fost un german 
(Toldy-Schedel), în care clerul înalt a fost şi 
este încă în mare parte slovac şi german și în 
care însuşi preşedintele ligii revizioniste este 
un şvab (Herczeg-Herzog: în copilărie nu ştia 
ungureşte) — nu dintr-o asemenea ţară ne pot 
veni lecții în această privinţă. 

Încît prudent și cuviincios ar fi să se 
renunţe la aceste argumente care nu duc la 
nici o concluzie și să mutăm discuția, dacă ni 
se cere, pe un teren unde se poate vorbi mai 
cu rost, şi anume pe terenul culturii populare. 
Sub raportul acestei culturi — se vorbește doar 
atît de insistent despre aceasta — este de 
considerat un factor de decisivă importanţă: 
potrivirea omului cu peisajul, legătura intimă 
între un popor şi orizontul în care este așezat. 
Această relație nu e întîmplătoare şi nu e 
realizabilă prin improvizație: ea e rodul unei 
îndelungate şi tainice colaborări, e marca 
secretă şi inimitabilă a oricărei culturi popu- 
lare vechi, autohtone şi autentice. 

Noi Românii am creat cultura populară 
cea mai specifică a locurilor acestora, fiindcă 
noi şi numai noi ne-am risipit sufletul pe toate 
văile şi pe toate coclaurile ardelene, realizînd 
astfel o interferență, o compenetraţiune între 
om şi fire de o aşa de mare intensitate, încît ni 
se pare că munţii, pădurile, văile şi apele și 
norii nu pot respira și grăi decît în ritmul 
limbii şi cîntecului românesc. 

Această senzație, greu de definit, de a fi 
la el acasă aici de cînd lumea, Românul din 
Ardeal o are și Ungurul de pe Pustă nu o are. 
Patria spirituală a acestuia e în altă parte. 
Versurile lui Petofi sînt reprezentative în cea 
mai înaltă măsură: „Ce-mi pasă de voi, 
Carpaţi încetinaţi, măreți în sălbăticia voastră? 
Vă admir, poate, dar nu vă iubesc şi visul meu 
nu colinda văile şi colinele voastre...”. 

Om şi peisaj: iată tulburătoarea dualitate 
care nu se poate mistifica şi între termenii 
căreia sufletul românesc face trăsătura de 
unire. Cînd în Scrisoarea III a lui Eminescu, 
Mircea cel Bătrîn îi spune sultanului: 


62 + Mişcarea literară 


„ŞI de-aceea tot ce mișcă-n ţara asta, 

rîul, ramul, 

Mi-e prieten numai mie, iar ție duşman 

este”, 
el formulează în termeni poetici un 
adevăr care astăzi se bucură de o largă 
justificare teoretică în filozofia culturii. Un 
gînditor austriac, Erwin Reisner, a avut 
curajul să scrie mai anii trecuţi în revista 
săsească Klingsor (a. I, p. 293) următoarele 
rînduri remarcabile prin sinceritatea lor şi 
caracteristice pentru ordinea de idei în care 
ne-am aşezat: În Ardeal, Sasului „îi lipseşte 
solul patriei. El poate cînta oricît de însuflețit 
cîntecele lui despre «Land des Segens», 
despre «Gipfeln der Karpathen», cu vorbe și 
melodii nemțeşti: cîmpia şi munţii nu vor 
deveni nemţeşti pentru atita lucru, nu vor 
deveni o patrie, în măsura pe care, pentru a fi 
autentic în întregime, cîntecul ar trebui s-o 
presupună... Sasul nu poate fi adevărat 
german decît în măsura în care nu este 
Ardelean şi, la fel, el nu poate fi Ardelean 
decît în măsura în care încetează a fi German. 
Peisagiu și naţiune stau într-o legătură mult 
mai strînsă decît se crede de obicei”... Aşa 
vorbeşte Reisner, dar așa nu se vorbește azi 
peste graniță, unde, se pare, Petofi şi Ady au 
fost uitaţi. 

Românul a avut şi are sentimentul ob- 
scur şi inanalizabil de profund al solidarității 
sale cu pămîntul ardelean, și această solida- 
ritate iese la iveală mereu în cultura noastră 
populară. 

Şi de aceea naționalismul ţăranului nos- 
tru nu ţipă; nimeni nu iese în stradă să țipe cît 
de tare își iubeşte casa. Nu ne pot interesa 
deci decît prea puţin indignările zgomotoase 
de proprietari sau arendaşi falimentari. O ţară 
nu se cucereşte decît lent și nu se ţine decît 
prin nesfirșita şi îndelung răbdătoarea dra- 
goste — şi nu prin porunci. lar cînd drept piese 
justificative ni se aduc înainte cioburi de 
istorie, noi să ne aducem aminte că legăturile 
noastre cu acest pămînt trec dincolo de aceste 
cioburi şi au semnificaţii geologice. 


Gînd românesc, 12, 1936 


Anul 1918 în judeţul Bistriţa-Năsăud 


Iosif UILĂCAN 


Volumul ANUL 1918 ÎN JUDEȚUL 
BISTRIŢA-NĂSĂUD. Contribuții documen- 
tare (apărut la Editura Mega, Cluj-Napoca, 
2018) se vrea a fi o rememorare a Marii Uniti, 
aşa cum a fost trăită în izbăvitorul an 1918 în 
judeţul Bistriţa-Năsăud. Coordonatorii Adrian 
Onofreiu, loan Pintea și Cornelia Vlaşin au 
îndrumat un colectiv de colaboratori cu expe- 
riență în investigarea documentelor istorice: 
Ana Maria Deak, Dorin Dologa, Ana Carmen 
Pop, Nicoleta Preda, Andreea Salvan şi Dana 
Văran. Împreună, coordonatori şi colaboratori, 
au făcut posibilă apariția unei lucrări de refe- 
rință în istoriografia naţională, carte de 862 
pagini, într-un proiect dedicat Centenarului 
Marii Uniri, cu sprijinul financiar al Consi- 
liului Judeţean Bistriţa-Năsăud. Cartea, care 
se impune atât prin conținut cât şi prin aspec- 
tul grafic, se deschide cu o pledoarie pentru 
Anul astral 1918, semnată de Înaltpreasfințitul 
Părinte Andrei, Arhiepiscop al Vadului, 
Feleacului și Clujului şi Mitropolit al Clujului, 
Maramureşului şi Sălajului. Un Argument 
pentru o lucrare de acest fel este prezentat de 
Preşedintele Consiliului Judeţean Bistrița- 
Năsăud, Emil Radu Moldovan. Cuvântul 
înainte îi aparține Preşedintelui Academiei 
Române, Prof. univ. dr. loan-Aurel Pop. 

În Studiul introductiv se menţionează 
aspecte istorice şi istoriografice cu referire la 
mișcarea națională din Transilvania, la 
studiile apărute în județ care se centrează pe 
anul 1918, la evenimentele revoluţionare din 
luna noiembrie 1918 din actualul judeţ, la 
instaurarea administrației româneşti etc. Se 
subliniază importanţa lucrărilor cu caracter 
memorialistic, aparținând unor personalități 
din Bistriţa-Năsăud, ca provenind de la parti- 
cipanți activi la procesul desăvârşirii unităţii 
naționale. 


Volumul cuprinde, în fapt, documente 
(circulare episcopale, procese verbale de con- 
stituire a consiliilor naționale şi a gărzilor 
naționale, telegrame, adrese, ordonanţe cu 
caracter militar etc.) 
credenționale, me- al 
morii, articole de [i 
presă apărute în 
Glasul Vremei, Ga- 
zeta Bistriţei, Săptă- 
mâna etc. Un capitol 
consistent, peste 200 
pagini, este cel în 
care sunt prezentate 
listele gărzilor naţio- 
nale din judeţ. Câte- 
va schițe biografice 
şi fotografii ale unor 
personalități între- 
gesc lucrarea. 

Un capitol asupra căruia ne oprim este 
cel al memoriilor. Din cele unsprezece, trei se 
impun datorită proporţiilor şi calității auto- 
rilor: 

Enea Grapini, născut în localitatea Şant, 
a fost membru în Consiliul Naţional Român 
Central din partea socialiștilor transilvăneni. 
Evenimentele premergătoare Revoluţiei din 
1918 şi Unirea, lucrare dactilografiată, păstra- 
tă la arhivele judeţene, începe cu o cronologie 
a evenimentelor internaţionale, trecându-se 
apoi la cele din Austro-Ungaria. În mod nor- 
mal se insistă asupra activității Consiliului 
Naţional Român Central. Un uşor accent 
partinic însoțește narațiunea. 

Victor Onişor, născut la Zagra, a fost 
membru în comitetul executiv al Partidului 
Naţional Român. Evenimente premergătoare 
Unirii tuturor Românilor şi Actul Unirii din 
Alba-lulia, lucrare dactilografiată, păstrată în 

fondul „Victor Onişor”, provine aşadar de la 
un participat direct la Marea Unire. Lucrării îi 
sunt anexate numeroase documente, prezen- 
tate în integralitate. Se detașează cele care 
privesc măcelul de la Beliş din 8 noiembrie 
1918. 

Pavel Tofan s-a născut la Nepos în anul 
1881. Mobilizat pe frontul italian, medic 
veterinar, locotenent, după Unire a fost coop- 
tat ca specialist de către Consiliul Dirigent 
pentru organizarea serviciului zootehnic şi 
veterinar din Transilvania. În luna octombrie 
1918 se găsea în Bistriţa într-un concediu 
medical prelungit. A participat în mod nemij- 
locit la evenimentele din judeţ, fiind unul 
dintre împuterniciţii Sfatului Naţional din 
Bistrița pentru organizarea consiliilor şi 
gărzilor naționale pe Valea Someşului Mare. 
Memoriile lui Tofan, semnate cu pseudonimul 
Delavărarea, datate — Cluj, 31 iulie 1959 —, 
sunt cea mai prețioasă mărturie a evenimen- 
telor Marii Uniri din judeţ. Fiorul patriotis- 
mului autentic, al fericirii de a sluji națiunea 
română se degajă din paginile caietului de 
şcoală pe care au fost scrise însemnările. 
Regimul comunist l-a trecut însă în rândul 
„exploatatorilor”, cu servicii făcute „regimu- 
rilor fasciste”. Pensia i-a fost suprimată iar 
casa naționalizată. Este și aceasta o recunoaş- 
tere a meritelor patriotice ale lui Tofan!... 

Privită în ansamblu, lucrarea recenzată, 
editată cu prilejul Centenarului Marii Uniri, se 
impune ca o contribuție importantă, presti- 
gioasă. Câteva observaţii, privind mai degrabă 
forma decât conţinutul, se pot reţine: docu- 
mentele, se spune, respectă criteriul crono- 
logic. Nu însă peste tot. Ar fi trebuit ca cele 
provenite de la parohii ortodoxe, parohii care 
utilizau calendarul iulian, să fie tacit sau chiar 
explicit plasate respectând decalajul de 13 
zile. Mai multe documente se află în această 

situație. Documentele  nedatate trebuiau 
situate acolo unde le îndreptățea conținutul. 
La memoriile lui Tofan trebuiau semnalate 
inadvertenţele temporale. La peste 40 de ani 
de la Marea Unire, Tofan nu a avut ca aliat 
decât memoria, cu adevărat prodigioasă. Dar 
a-i acorda credit total când menționează 
diferite date calendaristice nu este corect. Un 
singur exemplu: 29 octombrie 1918 ca o zi 
după constituirea Sfatului Naţional în Bistriţa, 
(în realitate 5 noiembrie), are iz protocronist. 
Cronologia evenimentelor din Bistriţa nu 
poate devansa „Acordul” de la Budapesta, 
constituirea Consiliului Naţional Român Cen- 
tral, înființarea Sfatului Naţional din Ardeal la 
Cluj etc. Din capitolul Schițe biografice 
lipsesc elementele de biografie, disponibile, 
ale lui Gavril Tripon şi Leon Scridon, cei mai 
importanți oameni politici de atunci din judeţ. 
La capitolul Portrete nu se respectă nici un 
ordin de precădere. Într-o asemenea lucrare 
totul e important și legitimează în ochii citito- 
rului semnificația avută în procesul Marii 
Uniri. Trebuia început cu regele Ferdinand, 
regina Maria, Ionel Brătianu, apoi ordinea 
firească a liderilor transilvăneni. Nu poate fi 
priceput motivul pentru care a fost pusă poza 
cu vicarul Alexandru Haliţă, și încă pe locul 
patru! Ce merite formidabile i-au fost desco- 
perite? 

Mă opresc aici cu observaţiile, pentru că 
nu doresc ca rândurile acestea să fie mai 
numeroase decât cele în care recunoşteam 
valoarea, necesitatea şi importanţa lucrării. La 
o eventuală reeditare se poate ține cont de ele. 
O asemenea carte necesită muncă susținută. 
Ţin să-i felicit pe cei care i-au dat viaţă. Ea va 
rămâne ca o călăuză pentru cei mai mult sau 
mai puțin avizaţi în domeniul istoriei 
judeţene. 


1918: Drumul Unirii. 
Consemnări din comitatul Bistriţa-Năsăud 


Adrian ONOFREIU 


Am socotit util să expunem o temă cu 
acest titlu dintr-o dublă perspectivă. 

Pe de o parte, poziționarea geografică a 
judeţului Bistrița-Năsăud, în vecinătatea 
Bucovinei, a făcut ca, de-a lungul timpului, 
legăturile dintre cele două areale geografice să 
fie continue și constante. Crestele Carpaților 
nu au reprezentat un impediment, şi ele au 
fost străbătute în ambele sensuri, fie pe dru- 
murile principale, fie, pe „plaiuri”, cunoscute 
de crescătorii și comercianții de animale. 

Au fost impulsionate aceste fenomene și 
de relaţiile comerciale deosebite pe care 
orașul Bistriţa le-a avut, îndeosebi în perioada 
medievală, cu domnitorii Moldovei, prin 
schimburile reciproce de meşteri, produse 
manufacturiere şi produse agricole. 

Chiar dacă o dată cu militarizarea văilor 
Someşului, Bârgăului şi Șieului tendința 
autorităților imperiale habsburgice a fost să 
„împingă” granița dincolo de arealul ei natural 
— cumpăna apelor/ creasta Munţilor Carpaţi — 
acest fapt nu a diminuat relaţiile dintre cele 
două teritorii. Ba, mai mult, o dată cu dezvol- 
tarea societăţii moderne, au fost construite căi 
de comunicaţii durabile, prin pasurile Bârgău, 
Suhard şi Șetref. În acest mod, s-a realizat 
comunicaţia în partea de nord a Transilvaniei 
cu Bucovina şi mai departe, Țara Moldovei. 

A doua perspectivă este cea istorică. La 
fel ca şi prima, oferă argumente importante 
pentru tema propusă. Menţionăm în context că 
legăturile dintre cele două teritorii, despărțite 
de-a lungul evoluţiei istorice de includerea în 
forme statale cu un traiect diferit, au fost 
constante și durabile. Fie prin războaie, fie, în 
cadrul cordonului sanitar, pe lângă acela de 
pază a frontierei, din timpul existenţei Regi- 
mentului II român de graniță de la Năsăud, 
contactele au fost continue. Ele au fost influ- 


enţate atât de „tăria” instituțională a uneia sau 
alteia din provincii, ca şi de contextul geopo- 
litic european. În acest cadrul general, anul 
1918 a determinat evoluţii aparte în relaţiile 
creionate mai sus. 

În primul rând, a contat faptul că guver- 
nul Regatului României s-a aflat, între anii 
1916-1918, în exil la Iaşi. Apoi, evoluţia 
teatrului de operaţii militare de pe frontul 
nord-estic al Marelui Război a favorizat tran- 
zitul permanent de trupe, tehnică de luptă și 
alte elemente logistice, dinspre Transilvania 
spre Bucovina şi Galiţia. La acestea s-a adău- 
gat numărul mare al prizonierilor ardeleni, 
înrolați în formațiunile de voluntari, masaţi în 
zona de nord a Moldovei. 

Contextul politic şi militar din toamna 
anului 1918 a favorizat intensificarea contac- 
telor dintre guvernul de la Iași şi fruntașii 
mişcării de eliberare naţională a românilor din 
Transilvania. A revenit astfel şi celor din 
comitatul de atunci Bistriţa-Năsăud, misiunea 
de mare importanţă şi risc de a contribui la 
asigurarea comunicării între cele două entităţi, 
una oficială, la Iaşi, şi alta, care se contura și 
definea, în întreg cuprinsul Transilvaniei. 

De aceea, amintim câteva din „misi- 
unile” care s-au derulat în acele zile cruciale, 
cu puncte de plecare de pe ambele versante 
ale Carpaţilor: atât din laşi, capitala guver- 
nului român în refugiu, cât şi din zone repre- 
zentative ale mișcării naționale a românilor 
din Transilvania. 

Dacă la început un centru important a 
fost cel constituit la Cluj, prin crearea Sena- 
tului Naţional Român din Ardeal cu sediul la 
Cluj (Amos Frâncu, Emil Haţeganu), cu un 
puternic factor decident la Dej (Teodor 
Mihali, Alexandru Vaida Voevod), după 17 
noiembrie, cele două nuclee s-au supus 

Consiliului Naţional Român Central, cu 
reşedinţa la Arad. 

Merită apoi amintite faptul că, o dată cu 
sosirea soldaților din armata dualistă acasă, în 
Transilvania a început procesul de înlocuire a 
vechilor autorități, de preluare a puterii şi 
administraţiei, de consiliile şi gărzile națio- 
nale locale. Aceste organisme au înlocuit 
vechile structuri (armata, jandarmeria) şi au 
facilitat deplasarea în liberă şi în siguranță a 
mesagerilor care purtau mesajele de racordare 
a românilor din cele două provincii. 

Apoi, după a doua mobilizare a armatei 
române, la începutul lunii noiembrie, elemen- 
te avansate ale acesteia au ocupat poziții în 
avangardă, aşteptând chemarea celor din inte- 
riorul arcului carpatic. A contribuit şi acest 
fapt la facilitarea misiunilor în favoarea unirii. 

Şi, nu în ultimul rând, atitudinea popu- 
laţiei locale, care, sătulă de cei patru ani de 
război, aştepta clipa cea mare și „lucra” în 
acest sens. Cu atât mai pregnant apare acest 
fapt în cazul localităţilor care şi-au ales repre- 
zentanții în consiliile naționale şi în acelaşi 
timp, îşi doreau schimbarea vechilor funcțio- 
nari administrativi. Mărturiile din epocă 
condensează în conținutul lor lupta lăuntrică a 
celor obidiți secole de-a rândul, pentru care 
părea că sosise ceasul deşteptării. Deşi conşti- 
entizau împrejurările favorabile, oamenii 
simpli, cei mulți, erau încă tributari, în plan 
mental și atitudinal, trecutului. Unui trecut din 
care cu greu îndrăzneau să gândească că se 
puteau desprinde şi-l puteau înlătura pentru 
totdeauna. 

În acest melanj al trăirilor şi atitudinilor 
poporului, s-au desfăşurat acţiunile de consti- 
tuire a organismelor locale românești. Au fost 
acestea determinate de mersul general al 
evenimentelor, de atitudinea tranșantă a unor 
fruntaşi, care au asumat, în numele celor pe 
care-i reprezentau, ruptura totală cu trecutul, 
conform postulatului clamat de Maniu la 14 
noiembrie 1918. Desigur, în acest context era 
necesară asigurarea funcționării noilor orga- 
nisme create, a ordinii şi liniștii în localități, 
în aşteptarea momentelor hotărâtoare. A fost 
meritul individual, dar mai ales colectiv, al 
celor care au direcționat comportamentul și 

atitudinea în direcția realizării dezideratului 
național. 

Analiza situaţiei la nivelul comunităților 
locale, reprezentate de microcosmosul așeză- 
rilor rurale cu atitudini adânci în trecut de 
respect al autorităţii, cu grija pentru conser- 
varea averii individuale şi colective, cu 
speranța în mai binele așteptat de generații 
întregi ne descoperă o altă față a desfășurării 
evenimentelor. Această lume profundă, ostilă 
schimbărilor bruşte, care se obişnuise cu 
războiul — fără a-şi mai aduce aminte de el — 
ca o parte a vieţii cotidiene, are dintr-o dată 
revelația schimbării. 

Primele semnale sunt aduse de soldații 
care se întorc de pe fronturile conflagrației și 
care în mare parte sunt contaminați de idei 
revoluționare; ei devin agenții schimbării, la 
îndemnul lor se constituite comitete de acţiu- 
ne şi inițiativă, sunt contestate autoritățile 
locale şi ei definesc cel mai bine noțiunea de 
schimbare a unei lumi apuse. Acestora li se 
raliază, cu bune intenţii, în primul rând, inteli- 
genta satelor, atâta câtă mai era rămasă acasă, 
reprezentată de preoți, dascăli, alți indivizi 
care nu fuseseră angrenați de malaxorul con- 
flagrației ca şi combatanți activi. 

La acțiunile şi iniţiativele acestora rezo- 
nează poporul, populaţia așezărilor, cei atât de 
obidiți în trecut şi care suportau cu stoicism 
atât pierderile de vieţi omenești — prin 
membrii familiilor mobilizați — cât şi toate 
greutățile şi privațiunile din timpul războiului. 

Aceste două componente au acționat în 
direcția schimbării şi lor l-au fost adresate 
mesajele şi acţiunea practică a elitei naționale 
româneşti din Transilvania. 

În timp ce la nivel politic și naţional 
acțiunea convergea spre finalul de la Alba- 
Iulia, lumea rurală se manifesta după norme şi 
reguli proprii. S-au constituit organe de auto- 
apărare, au fost lansate iniţiative de păstrare a 
liniştii şi ordinii publice, care, toate, depășeau 
de multe ori, cadrul legal şi normal, datorită 
presiunii şi așteptărilor. Vidul de autoritate a 
făcut ca acţiunile să fie asumate la nivel local, 
în care indivizi şi atitudini se genereau şi au 
avut loc în numele atât de mult așteptatelor 
schimbări. În sinteză, acţiunea lor a avut ca 
deziderate, sprijinirea Consiliilor Naţionale 


Române în preluarea administraţiei publice, 
menţinerea şi apărarea ordinii, susținerea efor- 
tului poporului de a-şi manifesta liber, pe cale 
plebiscitară, voința de unire cu România. 

Au constituit toate acestea la un loc, o 
sumă de factori care au determinat evoluția 
evenimentelor. În acest context, sintagma din 
titlu, „drumul unirii” capătă valenţe aparte şi 


oferă provocări în a cuantifica cât şi cum — 
acest fenomen — a contribuit la realizarea 
unirii. lar mărturiile documentare care urmea- 
ză descriu realitățile din arealul geografic al 
judeţului Bistriţa-Năsăud, îndeosebi modelul 
atitudinal care le-a creat o specificitatea 
aparte!. 


Articol din presă privind evenimentele din noiembrie 1918 din zona Năsăudului. 


Pe pământul făgăduinței 
— Primul pas în Transilvania liberă — 


Năsăud, 4 noiembrie 1918 


Reproducem următoarele părți dintr-un articol scris în Neamul Românesc, nr. 328, anul 1918, de dl 


G. Pop, publicist, deputat de Someş: 


După 18 ore de drum cu căruţa şi pe jos am 
sosit de la Vatra-Dornei la Năsăud. 

Acest drum obositor îmi va rămânea de 
sigur în amintire ca unul din cele mai memorabile. 

Ca fugar politic în anul 1914, am părăsit 
pământul Transilvaniei, și o puternică emoție face 
ca inima să-mi bată acum. Nu este teama de ochiul 
jandarmului ungur. Nu, zidurile temniţei ungurești 
au căzut, osânda de moarte ce mă și aştepta aici 
zace prăfuită şi fără putere undeva în arhivele 
Clujului. Dar marea, uriaşa minune a dezrobirii 
neaşteptate mă cutremură şi mă înfioară. Aceste 
pământuri bogate şi frumoase ne aparțin astăzi. 
Gândul atâtor vremuri se înfăptuieşte acum. Cel 
mai sfânt ideal, nu al meu sau al nostru, ci al 
tuturor generațiilor unui neam, al istoriei sale 
întregi, este acum în clipa mare a realizării. La 
această clipă hotărâtoare, pe care am visat-o şi 
pentru care am luptat, acum voi fi unul dintre 
martorii cei mai apropiați şi cei dintâi. Care român 
îşi poate dori o emoție mai adâncă, o fericire mai 
sfântă? 

Din Vatra-Dornei, încântătoare prin Dorna 
Căndrenilor ajungi la Coşna după un ceas de drum 
cu căruța. Dealurile sunt ninse, și drumul este greu 
când zăreşti primele case ale acestui „sat sfios 
vărsat în vale”, satul ardelenesc tipic, la o parte 
din şosea, pierdut în creierul munţilor. 


pe pământul făgăduinţii. 
— Primul pas în Transilvania liberă — 


Năsăud, 4 Noemvrie 1918. 


ucem următoarele părţi din un articol seris 
ie portat Românesc“ No. 328, anul 1915, de DI 
G. Pop publicist, deputat de Someș, 


După 18 ore de drum cu căruța şi 
pe jos am sosit dela Vatra-Dornei la Năsăud. 

Acest drum obositor îmi va rămânea 
de sigur în amintire ca unul din cele mai 
memorabile. ich 

Ca fugar politie în 1914, am părăsit 
pământul Transilvaniei, şi o puternică 
emoție face ca inima să-mi bată acuma, 
Nu este teama de ochiul jandarmului ungur. 
Nu, zidurile temniţei ungurești au căzut, 
osânda de moarte ce mă şi aștepta alci 


Coșna este un sătuleţ împrăștiat către la 
vreo 800 de metri înălțime de la nivelul mării își 
smulge cu greu dintr-un pământ sărac pâinea 
amară a existenţei. O „gardă naţională” locală s-a 
înființat şi aici sub comanda unui subofițer. 
Notarul ungur a fugit, şi conducătorul satului este 
acum capul lui firesc: preotul. Părintele Truţa cu 
fiul său, tânăr absolvent de teologie, însufleţesc şi 

călăuzesc cu energie şi căldură acest cuib de 
munte. 

Clipe de puternică emoţiune îmi inspiră 
adunarea sătenilor din Coşna. În primăria locală 
sunt strânşi bărbaţi și femei şi ascultă cu atenţie şi 
cuviinţă cuvântarea dlui maior Tomescu, inimosul 
român, comandantul batalionului din regimentul 3 
de grăniceri care a ocupat tot ţinutul vecin al 
Bucovinei. 

Într-o cuvântare limpede și populară dom- 
nia sa expune în linii generale originea şi trecutul 
nostru, dreptul neamului românesc asupra acestui 
pământ şi arată că a sosit în sfârșit momentul ca să 
punem din nou stăpânire pe el şi să înfăptuim 
idealul unității noastre naționale. Cuvântarea face 
o adâncă impresie. De pretutindeni suntem asaltați 
cu întrebarea: Când vine armata? Şi este greu să 
potolim nerăbdarea înfrigurată a celor ce de mult o 
așteaptă. 

O gustare în casa ospitalieră a părintelui 
încheie această primă vizită pe pământul făgă- 
duinţei. 


Spre Năsăud. 

Era seara târziu când părăsim casa părin- 
telui Truţa din Coşna. Nu ştiu ce emoție de 
noutate şi sărbătoare mă stăpânește. Mergem deci 
spre Ardeal, spre ţara visului împlinit acum. 

De la Coşna înainte ne convingem că 
minunea este azi realitate: vechea Ungarie, cu 
aparatul ei administrativ şi jandarmeresc, a căzut 
cu desăvârșire. Cale de 17 ceasuri cu căruța, până 


la Năsăud, nicăieri nu am fost întâmpinați de 
vreun organ al vechilor autorităţi ungurești. Într- 
un singur loc, în comuna Vărarea, aproape de 
Năsăud, ne-a oprit patrula Gărzii naţionale 
românești. Cât despre unguri, au dispărut complet. 
Jandarmi, finanți, toată armata nenumeroasă şi 
trufaşă a unei politici de asuprire şi maghiarizare, 
a plecat în descompunere și panică, cedând terenul 
poporului românesc victorios.  Biruinţa este 
absolută şi completă, și pretutindeni sfintele 
noastre culori domnesc triumfătoare. Nu se poate 
spune cu ce emoție adâncă și curată se poartă aici 
aceste culori: nu se poate spune toată bucuria 
duioasă şi dragostea pasionată cu care ele sunt 
arborate pretutindeni pe casele care poartă 
inscripțiunea „Senatul naţional român” sau „Garda 
națională română”, pe biserici şi pe şcolile care au 
aruncat în praf pajura Ungariei și odioasele 
inscripțiuni ungurești ale legii lui Apponyi. E o 
bătaie puternică, un delir ameţitor în acest belşug 
de culori naţionale și un dulce sentiment de 
răzbunare pare a se desprinde pe fiecare față când 
își înfinge semnul naționalităţii stăpânitoare pe un 
pământ dezrobit de curând. 

Căci Ardealul de acum e al nostru. Românii 
din Transilvania sunt dezrobiți de fapt, încă 
înainte de sosirea armatei româneşti. Ei sunt 
stăpâni în satele lor şi se organizează şi la oraşe. 
Acesta e rezultatul impresiilor mele celor dintâi şi 
se confirmă la fiecare nou pas ce facem. 


G. Pop 


(Gazeta Bistriţei, Bistriţa, anul IX, nr. 10, 10 mai 1929, pp. 5,6.) 

Consemnările lui G. Pop, publicist, deputat de Someş, plecat în recunoaştere la Năsăud 
pentru a determina intervenția guvernului și a armatei române în Transilvania. 


La Năsăud în preajma Unirii 


Era o zi de toamnă umedă şi ceţoasă când 
am părăsit Iaşul în ziua de 30 octombrie 1918. 
Eram şase inşi în mașina care pornea des de 
dimineață în ciuda ordinului ministrului de 
interne, răposatul I.G. Duca, de a nu ni se îngădui 
să părăsim Iaşul. La barieră însă Grigore Filipescu 
— al şaptelea în larga sa mașină — își declina 
numele şi calitatea de deputat atât de apăsat încât 
agenţii puşi să ne oprească renunțaseră să mai 

ceară explicaţii asupra celorlalți ocupanţi din 
mașină. Grigore Filipescu se opri mai târziu şi se 
întoarse cu o maşină de ocazie. Noi însă 
continuarăm drumul și, trecând prin Fălticeni şi 
Gura Humorului, seara ne găsirăm la Vatra 
Dornei. 

Trupele româneşti intraseră abia de două 
sau trei zile în Bucovina. Vatra Dornei fusese 
ocupată cu o zi înainte fără luptă. Bătrânul imperiu 


a lui Francisc Iosif, mort cu doi ai înainte, se 
prăbușea fără glorie „trosnind din toate încheie- 
turile”, cum spune o formulă de stil deplasată. În 
realitate el se descompunea fără pre mult zgomot, 
ca o alcătuire în care bucăţile rău încheiate se 
desfac una câte una. 

Dar nerăbdarea noastră, a ardelenilor de la 
laşi care după avântul zilelor de agitaţie ale 
neutralității din 1914-1916, după bucuria primului 
asalt asupra Transilvaniei în uniforma de voluntari 
ai Armatei Române, după dezastrul retragerii în 
Moldova, după înălţarea succesului de la Mără- 
şeşti şi în sfârşit după depresiunea păcii de Buftea, 
întrezăream luminişul final al biruinții finale, 
această nerăbdare ne făcea să nu mai așteptăm în 
inacțiune desfășurarea evenimentelor? 

Ni se părea că guvernul Brătianu, care ur- 
mase după Marghiloman, şovăiește să intre în 
Transilvania. Hotărâm o lovitură care să-l silu- 
cască să rupă pacea ruşinoasă de la Buftea, să 
pornească armatele spre cetatea de munţi atât de 
râvnită în visurile noastre. Hotărâm să pornim cu 
vreo 100-200 de foşti voluntari, trecând prin 
Bucovina să facem o incursiune cu orice risc în 
Transilvania, provocând reînceperea unui război 
național, întrerupt înainte de atingerea obiecti- 
vului. Cei dintâi şase oameni, patru ardeleni: Iosif 
Şchiopu, Constantin Bucșan, Şt. Boeru și subsem- 
natul și doi regățeni (Tilică Ioanid şi Grigore 
Păucescu) plecaţi în recunoaștere, trebuiau să cer- 
ceteze terenul pentru pregătirea acestei veritabile 
expediţiuni garibaldiene. În timpul acesta la Iaşi 
trebuia să se procure armele şi proviziile necesare. 

Seara ne găseam la Vatra Dornei, iar a doua 
zi tratam cu comandantul companiei de grăniceri 
români, căpitanul Tomescu, un oltean plin de 
voinţă şi caldă simţire românească, posibilitatea de 
a trece prin Coşna în Transilvania. 

lată-ne cu ajutorul lui seara urcați într-o 
căruță țărănească, dispusă să ne conducă spre 
Pământul Făgăduinții. 

Aflăm că dincolo de Coşna un detaşament 
de jandarmi unguri păzeşte intrarea în Valea 
Bârgăului, dar cei trei cari ne hotărâm să plecăm, 
ziaristul Iosif Schiopul, Ştefan Boeru, azi director 
general de bancă, și subsemnatul, plecăm să ne 
împlinim misiunea de a afla ce este dincolo de 
misterioasa barieră a munților, învăluiţi în ceața de 
toamnă. 

A fost o călătorie de neuitată frumuseţe. 
Trecând de Coşna, în noaptea cu lună prin păduri 
seculare pe un drumeac improvizat de armatele 


austro-ungare, străbatem în tăcerea codrilor zeci 
de kilometri fără vreun incident. Spre dimineață 
coborâm în vale. 

În zarea lunii Munţii Rodnei se desemnează 
fantastici, măreți și întunecați. 

Ajungem dimineaţa în primele sate. 

Inima ne bate mai tare de bucuria revederii. 
Sunt patru ani şi aproape jumătate de când mi-am 
părăsit satul de munte din Ardealul nostru şi mi se 
pare că din nou sunt printre ai mei deși aici în Ţara 
Năsăudului nu am umblat încă niciodată. 

Căruţa scăpată în vale. S-a făcut ziuă. 

O mare şi sfântă surpriză. În fiecare sat din 
turnul bisericii coboară în cute largi, mișcate de 
vânt, pânza unui mare steag roşu, galben şi 
albastru. Este deci adevărat aceea ce se auzise ca 
un zvon slab şi de necrezut în Vatra Dornei: în 
„monarchie” e revoluţie. Revoluţia națională a 
neamurilor asuprite. Jandarmii au fugit, autorită- 
tile sunt alungate, prăvăliile evreeşti sunt devas- 
tate, poporul românesc e stăpân pretutindeni. 
Porțile temniţei austro-ungare sunt sfărâmate; 
respirăm îmbătaţi aerul unei libertăţi de curând 
cucerite. Ţăranii umblă în haine de sărbătoare şi 
fruntea lor ridicată exprimă o conştiinţă nouă şi 
biruitoare. 

Răsuflăm adânc; ne uităm unul la altul; 
tăcem sau vorbim în monosilabe și nu găsim 
cuvinte ca să ne spunem simţirea ce se revarsă ca 
apa dintr-un pahar prea plin. E marea, cutremu- 
rătoarea zi a izbândirii visului pentru care au 
suferit atâtea generaţii. Un eveniment istoric se 
îndeplineşte aici sub ochii noştri: se prăbuşeşte un 
imperiu şi nimic nu mai poate împiedica înfăp- 
tuirea unităţii naţionale românești. 

Zorim caii mai repede şi după masă spre 
seară sosim în Năsăud. Tragem la micul hotel 
local. În târguşor e mișcare şi fierberea creşte la 
vederea noastră. Ştefan Boeru a venit în tunica de 
ofițer român pe care a purtat-o şi după pacea de la 
Buftea, şi în orăşel se răspândește repede vestea că 
„au sosit trei ofițeri români”, primele rândunele 
prevestitoare ale Armatei române de mult aştep- 
tate. 

Ştirea produce o bucurie de nedescris. Rând 
pe rând vin oamenii la micul restaurant unde luăm 
masă ca să se încredinţeze cu ochii lor, să pipăie 
cu privirea „minunea” unui om ce poartă cu 
adevărat uniforma Ostaşului Dezrobitor. Fără să 
vrem suntem în centrul atenţiunii generale, în 
fierberea unei transformări istorice, eroii unui 


işcarea literară $ 69 


însemnat eveniment ce se anunță, prevestitorii 
Armatei Române. 

Seara ne culcăm obosiţi de o noapte 
întreagă nedormită, petrecută în sdruncinul unei 
lungi călătorii cu căruța şi de emoţiile unei 
prefaceri politice. Dis de dimineaţă ne trezește o 
nouă surpriză: sub fereastra camerei unde dormim, 
un cor de vreo 25-30 de flăcăi intonează deodată 
un puternic „Deşteaptă-te Române”, pe urmă alte 
cântece naţionale, imnul bardului născut pe aceste 


meleaguri, în Ţinutul în care ne găseam, ne 
cutremură şi ne înfioară. Acum el devine, imnul 
unui triumf a cărui măreție ne pare de neînchipuit. 
În valurile lui se amestecă toate durerile trecutului 
cu toate iluziile sfinte ale unui viitor ce se 
deschide în clipa aceea pentru ţara martirului 
Tudoran, a lui Andrei Mureşanu şi George 
Coşbuc. 
Aşa am cunoscut Năsăudul. 
Dr. Gh. Pop. 


(Plaiuri năsăudene, Bucureşti, anul I, nr.1, 1 iulie 1943, p. 3.) 


Consemnările lui Laurenţiu Oanea, secretar al Marii Adunării Naţionale de la Alba Iulia, 
prin care descrie cum o delegaţie a Comitetului Naţional Român a cercetat modul de organizare 
al Consiliului Naţional local şi cel de plasă, precum şi buna funcționare a gărzilor naționale în 


zona Năsăudului și a Bistriţei. 


Năsăudenii 


Marele act al Unirii tuturor Românilor 
săvârşit în ziua de 1 Decembrie 1918 la Alba Iulia, 
cetate sfântă a Neamului, este împletit cu o 
importantă contribuţie a luptătorilor năsăudeni. 


O Lei / 
Virtus 
Romana 


Rediviva 

Ñ 

Plaiurile Coşnei, ale Dragoiesei, ale Colibi- 
tei către Dorna românească au fost căile, pe care 
s-au scurs către Iașii umilinţei şi apoi al biruinței 

și Unirea Ardealului 


româneşti, informatorii năsăudeni care, cu tot 
riscul și cu expunerea vieţii lor, duceau la laşi 
sfaturile, cuvintele de îmbărbătare şi îndrumările 
necesare unor atitudini politice, care se impuneau 
în interesul superior al neamului. 

Tot pe această cale năsăudeană a fost 
trimisă la lași în toamna anului 1918 comunicarea 
Comitetului Naţional, prin care se anunţa ţinerea 
unei mari Adunări Naţionale şi se solicita, la 
nevoie, ajutorul armatei române. 

Marele Rege Ferdinand şi Regina Maria, 
ținuți la curent cu planurile noastre au dispus 
mobilizarea armatei, ca să fie gata şi să intervină, 
dacă gărzile naţionale ardelene nu ar fi fost în 
stare să stăpânească situația şi să îi poată apăra 
neamul de urgia barbarilor stăpânitor. 

În ziua de 13 Noiembrie 1918 factorii 
conducători ai Statului Român, au decis trimiterea 
în Ardeal, la Comitetul Naţional Român, a unei 
delegaţii, ca observatoare şi ca organ de legătură 
între Comitetul Naţional Român și Guvernul din 
laşi. Această delegaţie a avut în fruntea ei pe 
neuitatul profesor Solomon Haliţă, fost inspector 
general al învățământului, colaboratorul lui Spiru 
Haret, fost prefect al judeţului Năsăud şi acela, 
care a reînfiinţat Şcoala Normală din Năsăud. 

Delegaţiunea a plecat în două autoturisme 
ale Marelui Cartier General din Iaşi, însoţite de o 
camionetă militară cu combustibil şi alimente, cu 


armele şi echipamentul necesar şi avea asupra sa o 
legitimaţie în limba franceză, eliberată de către 
generalul Laforet, Generalul Atașat Militar al 
Franţei pe lângă Marele Cartier General Român şi 
Guvernul român din laşi. 

Din această delegație au făcut parte Solo- 
mon Haliţă, Dr. Ion Bordea din Braşov, Dr. Ion 
Boeru de la Turda, Gavrilă Petri din Nepos, 
judeţul Năsăud, locotenentul Sidor Popovici de la 
Dej şi scriitorul acestor rânduri. 

Delegaţia a făcut primul popas la Prundu 
Bârgăului, unde a cercetat modul de funcţionare al 
Consiliului Naţional local şi cel de plasă, precum 
şi buna funcționare a gărzii naţionale. 

A trecut apoi la Bistriţa, luând contact cu 
fruntașii politici ai judeţului: dr. Gavril Tripon, dr. 
Vasile Pahone și dr. Victor Onişor. 

În timpul şederii în Bistriţa s-au cules date 
precise asupra efectivului, spiritului de disciplină 
şi de devotament al gărzilor naţionale române din 
toate regiunile judeţului Năsăud. 

Trecând la Năsăud am luat contact cu 
fruntașii Năsăudului: prof. loan Pecurariu, prof. 
Virgil Şotropa, maiorul Iulian Marțian, vicarul 
Alexandru Haliţă, fratele lui Solomon Haliţă, cu 
toți profesorii liceului şi cu fruntașii vieţii 
naționale din Năsăud. 

Delegaţia s-a convins de buna funcţionare a 
gărzilor naţionale, care erau gata să pună la 
dispoziţia Cosiliului Naţional trupele necesare 
pentru reprimarea actelor josnice ale gărzilor 
ungurești din împrejurimi și să servească drept 
scut pentru pregătirea lucrărilor de participare la 
adunarea de la Alba Iulia. 

Posedând date exacte asupra potențialului 
gărzilor din acest judeţ, desemnat ca să poată servi 
— în caz de necesitate — ca acoperire pentru Ardea- 
lul de Nord, am trecut la Dej, unde funcţiona 
Comitetul regional al părții de nord a Transil- 
vaniei, condus de către dr. Teodor Mihali, dr. 
Alexandru Vaida-Voievod şi dr. Emil Haţieganu, 
actualul distins conducător al Românilor din 
Ardealul cedat. 

Conformându-se ordinelor date de către 
Consiliul Central Naţional al Națiunii Române cu 
sediul în Arad, condus de către Ștefan C. Pop şi 
executând ordinele Comandantului Suprem al 
Gărzilor Naţionale din Ungaria și Transilvania, de 
sub comanda maiorului A. Vlad, cu sediul în 
Arad, în toate comunele judeţului Năsăud s-au 
organizat chiar din zilele de 28 Octombrie — 11 
Noiembrie 1918, Consilii Naţionale şi Gărzi 
Naţionale. 

Consiliile Naţionale erau constituite din 8- 
12-24 membrii, după importanţa comunei, iar 


Gărzile Naţionale Comunale numărau câte 8-120 
gardiști. 

Disciplina era desăvârşită, paza de zi și de 
noapte excepțională, căci în judeţul nostru nu s-au 
petrecut nici acte de rebeliune, nici distrugeri de 
averi publice. 

Comandamentele comunale, cele de plasă şi 
cel judeţean au funcționat cu o regularitate exem- 
plară. 

Spre a deschide graniţele către Moldova şi 
Bucovina, chiar din primele zile ale funcționării 
gărzilor, am procedat la dezarmarea posturilor de 
jandarmi unguri şi în special a punctelor întărite 
din Călimani, Tihuţa, Măgura Calului, Rotunda 
etc. 

Comanda judeţeană a gărzilor naţionale din 
Bistriţa a fost dotată cu mitraliere, cu două tunuri, 
cu mijloace mecanice de transport, ca să intervină 
la chemarea vecinilor, precum s-a şi făcut pentru 
dezarmarea ungurilor din Nimigea, din Reteag, 
din jud. Mureş. 

Pentru Comandamentul Regional din Cluj 
am dat pe compatriotul nostru, dr. Octavian 
Utalea, fost avocat în Rodna, primarul de mai 
târziu al Clujului. 

Participanţii năsăudeni la Alba Iulia au fost 
foarte numeroşi, fiind organizaţi în echipe de 
tineri şi bătrâni, care au fost îmbarcaţi în două 
trenuri. 

Delegații oficiali la Adunarea Naţională, cu 
mandat de a reprezenta judeţul au fost: dr. Gavril 
Tripon, cel dintâi prefect al județului Năsăud, dr. 
Vasile  Pahone, dr. Victor Onişor, vicarul 
Alexandru Haliţă şi dr. Laurenţiu Oanea. 

Solomon Haliţă, ca observator al Guver- 
nului român, a participat la Alba Iulia la o şedinţă 
preliminară, la Marea Adunare Naţională, precum 
şi la şedinţele Marelui Sfat Naţional, care a ales 
Consiliul Dirigent al Transilvaniei. 

A rămas ca un act istoric fotografia co- 
lectivă, făcută în Alba Iulia în ziua de 2 Decem- 
brie 1918 cu toţi membrii Consiliului Dirigent, cu 
Solomon Haliţă şi dr. Ion Berdea și cu subsem- 
natul, ca delegat la lași și totodată secretar al 
Adunării Naţionale. 

Hotărârile Marii Adunări Naţionale con- 
semnate în Diploma de Unire, trimisă Conferinţei 
de pace de la Paris, alături de numele marelui şi 
neînfricatului luptător care a fost Ştefan Ciceo 
Pop, vice-preşedintele Adunării generale, cuprinde 
şi numele unui năsăudean, care a avut fericirea şi 
rolul de a îndeplini funcțiunea de secretar al 
adunării. 

Pentru „Plaiurile năsăudene” am ţinut să 
schiţez rolul, pe care bărbații năsăudeni l-au avut 

în pregătirea și desăvârşirea actului Unirii de la 
Alba Iulia, ca unul care am avut rolul de cronicar 
fidel al vremurilor înălțătoare, pe care le-am trăit, 
al faptelor istorice, care ne-au dat Unirea tuturor 
Românilor. 


București, 18 noiembrie 1943. 


Laurenţiu Oanea, 
fost secretar al Adunării Naţionale. 


(Plaiuri năsăudene, anul I, nr. 8, Bucureşti, 1 decembrie 1943, p. 1,4.) 


4. 


Consemnările preotului Titus Mălai despre evenimentele din Rodna în lunile octombrie- 


noiembrie 1918. 


Rodna Veche în istoria talazurilor revoluționare din 1918 


Arhivele localnice din regiune păstrează 
desigur unele date prețioase privitor la revoluție, 
dar acestea sunt rezervate cercetărilor de viitor. 


PLAIURI NA 


Deche n islara tal 


in tabăra vrôsmasilor. 
Const nta nationa ê 
$ României Mon. 


| de Titus Malai 


O schiţare sumară a celor petrecute în colţul 
de răsărit al graniței năsăudene la acea oră a împli- 
nirii visului nostru de veacuri, chiar fragmentar și 
memorial făcută, își are rostul bine definit. Note 
nepretențioase de cronică”. 

În mintea noastră firavă de tineri încă legaţi 
de băncile școalei, revoluţia ce-și proiecta vâlvă- 
taiele de foc tot mai mult pe bolta istoriei, la 
răspântie de veac, avea aspectul de fenomen 
excepțional şi senzaţional, cu farmec de inedit. 

Spuneam apodictic şi vijelios: Lasă să scrie 
alții istoria, noi o facem”. 

Un vlăstar al familiei părintelui din Rodna, 
azi inginer, soseşte acasă cu un tren fără geamuri 
în noaptea de 29 spre 30 octombrie 1918, dinspre 
Sibiu. Toată Rodna forfotea de lume. Prăvălii 
devastate, ţipete încăierări de stradă. În piaţă e 
recunoscut de un Lazăr Pioraş, fire temerară şi 
gata la toate. Îi spune vestea tristă a decesului 
„doamnei preotese”, de la înmormântarea căreia 
lipsise, și-l mângâie creştineşte: „Dumnezeu s-o 
odihnească!” Apoi îţi exprimă bucuria şi nădejdea 
că a doua zi va urma să se facă ordine în oraş. 

Trenurile sosite în gara terminus a opidului 
aduc mereu val de luptători de pe toate fronturile. 
Noii oaspeți îşi păstrează armele şi muniţia din 
focul bătăliilor, pentru a-şi asigura persoana și 
vatra familiară în faţa oricărei eventualități a cli- 
pelor de restrişte ce începeau deodată cu încetarea 
ostilităților şi prăbușirea imperiului monstru al 
Habsburgilor. 

Vestea și povestea tărâmurilor depărtate de 
bătălii crunte se împletește epic şi romanic. Grosul 
armatei revoluționare este format de fiii elemen- 
tului autohton, cei înfrăţiți cu coarnele plugului, 
cu cetina brazilor, cu murmurul izvoarelor, cu 
potecile munţilor, cu doina şi sfintele noastre 
tradiții, Neamul cel Românesc, cu permanență 
înfiptă în glia pământului purtător de emblemă 
nobiliară daco-română. Ca la un semn magic, ritm 
unison și răsare ca din pământ digul de disciplină 
şi rezistență naţională. Toate cunoştinţele se văd 
deodată mobilizate sub consemn unic: La arme! 

Bunul simţ al fraţilor români impune ime- 
diat şi ordinea ierarhică a nouei linii de bătaie, de 
astă dată cu alt obiectiv, ținta sfântă a strădaniilor 
de veacuri: Unirea cea mare. Gradele odată rupte 
pe frontul de ieri, acum sunt înlocuite cu censul 
intelectual. Cei mai cuminţi, cei cu ştiinţă de carte 
sunt chemaţi să ia comanda... După noaptea de 
anarhie se revarsă într-aurite zorile unei dimineți 
de disciplină. Toţi ochii se aţintesc spre dușman: 
Videant consules... 

Populaţia compact românească a oraşului, 
de circa 5.000 suflete, prin superioritatea sa nume- 
rică era firesc să constituie în sine un avertisment 
mut pentru cele câteva zeci de jandarmi străini din 
localitate. Din primele momente de semne rele 
acești paznici ai ordinei publice perimate nu în- 
drăznesc să schițeze nici o mișcare, ci staționează 
în cazarmă. 


Românii se constituiesc în gardă naţională. 
Reuşesc să achiziţioneze două lăzi cu muniţiune 
dintr-un transport sosit pe neaşteptate de la 
pichetul de jandarmi din Rotunda. Apoi, imediat a 
doua zi după noaptea de revoltă sub comanda lui 
Dănilă junior, fiul preotului, viitor inginer, se 
prezintă armați la cazarma jandarmilor, pe care îi 
somează să predea armele şi să plece, urmând ca 
paza comunei şi garantarea liniștei din acel 
moment să o preia garda naţională a Rodnenilor 
băştinaşi. Cei cu pene de cocoş execută întocmai 
cele ordonate de români şi pleacă dezarmaţi, cu 
primul tren. 

Preluarea imperiului. Ordinea publică 
odată intrată pe mână românească, se procedează 
la preluarea comandei în toate instituţiile publice, 
pretură, primărie, judecătorie, poştă. Sunt dărâma- 
te inscripţiunile şi emblemele regimului politic de 
tristă amintire, înlocuindu-se pretutindenea, cu 
denumiri românești. 

Sediul gărzii se mută de la cazarma jandar- 
merească în localul Judecătoriei de Ocol, unde 
este și închisoarea pentru pedepsirea celor vino- 
vaţi. 

Cei câteva sute de mineri unguri, lucrători 
utilizaţi la exploatarea minieră de la Valea Vinului 
sunt puşi la respect și dezarmaţi. 

Se constituiesc echipe de pază a oraşului pe 
sectoare, ziua și noaptea. 

Sosind d. dr. Florian Matei, locotenent, în 
uniformă model francez, ca fiu al Rodnei, preia 


comanda gărzii naționale. Organizarea se desă- 
vârşeşte. Se eliberează autorizaţii de circulaţie 
liberă și călătorie. Se instituie cenzura. Telefonul 
îşi orientează atenția spre Coşna şi suprema 
dorință este să se afle unde sunt armatele salva- 
toare ale fraților de peste creste şi când va bate 
ceasul fericit al sosirii. 

Paza satelor din jur. De la centrul Rodna 
pleacă pe urmă cuvântul de ordine în toată regi- 
unea, pe Someş în sus, pe Valea Ilvei: Măgura, 
Poiana, până la Coşna. 

Delegații Rodnei dau instrucțiuni de felul 
cum sunt a se organiza gărzile naţionale. În fiecare 
sat se adună soldați sosiți de pe front, li se ia 
jurământul, se face preluarea oficiilor de Stat şi 
paza ordinii publice. 

Pe turnurile bisericilor se arborează drapelul 
românesc, confecționat cu grijă şi sfințit de preoți. 
Se trag salve pentru semnalarea clipei solemne de 
preluarea imperiului. Pretutindeni domnește spi- 
ritul de ordine, chiar din primele zile ale lunei 
noembrie. 

La chemarea Clujului şi Aradului, prin tri- 
buni şi port-stegari ai sufletului național, Ardealul 
de acum 25 de ani a fost împânzit de gărzi naţio- 
nale, şi toate împreună au constituit avantgarda 
vizionarilor, care au mai aprins odată torțele 
purtătoare de lumină pe culmi, pentru a deschide 
drumul armatelor liberatoare şi a da împlinire 
visului părinților şi strămoșilor noştri. 


(Plaiuri Năsăudene, Bucureşti, anul I, nr. 8, 1 decembrie 1943, p. 3.) 


5. 


Scrisoarea din 27 octombrie 1923 prin care Solomon Haliţă trimite lui Constantin 
Kirițescu documentele pe care le-a conceput în calitate de emisar al guvernului României în 
exil la Iaşi, pentru a lua contact cu fruntașii mişcării naționale românești din Transilvania. 


„lubite Kirițescu, 

Din materialul ce-ţi trimit, utilizează ceea 
ce crezi că poate intră în cadrul lucrării tale, ceea 
ce crezi că poate servi la ilustrarea unei pagini a 
evenimentelor cari au precedat unirea şi a 
împrejurărilor în cari s-a înfăptuit actul unirii. 

Nu toate documentele poartă dată şi semnă- 
tură. Explicaţie: În cazul de-a cădea în mâna 
dușmanilor noștri, să fim puşi, mai mult sau mai 
puțin la adăpost (s. ed.). Am numerotat actele în 
ordine cronologică. 

Ca prim document de ceea ce s-a lucrat la 
laşi, pentru refugiați, îţi trimit și Darea de seamă 


despre activitatea desfăşurată de Comitetul de sub 
patronajul M.S. Reginei, însă numai până la 31 
martie 1917, când însărcinarea de secretar-casier a 
fost dată Dlui. C. Sporea profesor la lași, astăzi 
director al Şcolii Normale din Deva, eu fiind 
trimis cu altă însărcinare în Rusia. Comitetul şi-a 
continuat şi mai departe activitatea sa, până la 
trimiterea refugiaților la căminurile lor. 

În toamna anului 1918 era mare nedumerire 
în laşi de cele ce se petrec în Ardeal. Noi cei de 
origine din Ardeal aveam zilnic consfătuiri şi 
părerea predominantă era că trebuie să ne con- 
vingem în mod pozitiv de starea reală de lucruri, 

de intenţiile pe care le are Comitetul Partidului 
Naţional şi capii bisericilor românești, deoarece 
ştirile ce primeam de la refugiații care reuşeau a 
trece peste hotar erau contradictorii: ba că se va 
proclama autonomia Ardealului, ba că se va pro- 
clama republica etc., etc. 

Se luase chiar hotărârea ca să plecăm câţiva 
în Ardeal, prin diferite puncte ale graniţei, spre a 
aduce ştiri pozitive. Întreprinderea nu era uşoară şi 
nu era fără primejdii, deoarece în Ardeal izbucnise 
revoluţia. Mai trebuiau și bani. 

Eu țineam pe D-l. Brăteanu în curent cu tot 
ce se discuta în comitetul ardelenesc, format 
pentru scopul arătat mai sus. 

În ultimele zile din octombrie la una din 
audienţele pe care am avut-o la domnul Brătianu, 
i-am declarat că m-am hotărât a înfrunta orice 
primejdie și a pleca în Ardeal, spre a mă pune în 
contact cu membri Comitetului Naţional, având 
cunoştinţă personală cu cei mai mulţi din ei şi a-i 
determina să nu întârzie cu pregătirea lucrărilor 
pentru proclamarea unirii Ardealului cu Statul 
Român. 

La 31 octombrie am fost chemat la locuinţa 
domnului Brătianu unde se aflau domnul general 
Coandă, prim ministru şi domnul general Voito- 
ianu (Văitoianu — s. ed.). Mi s-au pus la dispoziţie 
două automobile militare și o camionetă pentru 
rezervă de benzină; mi s-a încredințat suma de 
200.000 lei, pentru a o preda Comitetului Parti- 
dului Naţional, mi s-a dat o adresă pentru 
C[onsiliul]. N[aţional]. (N°. T) şi d-l. Brătianu mi-a 
dat, pentru Comitetul Naţional o scrisoare (N II), 
iar la 1 noiembrie, ora 3"? am plecat, întovărăşit de 
d-l. Dr. Bordea (astăzi directorul general al 
Serviciului Sanitar) şi de trei ardeleni, între care 
Dr. I. Boieru, (avocat în Turda, astăzi deputat 
liberal) ofiţer voluntar din legiunea ardeleană 
formată din prizonierii sosiți la Iași din Rusia. 

Am luat drumul către Dorna Bucovinei prin 
Târgu-Frumos — Strunga”. Deja la Târgu-Frumos 
se întunecase de-a binele. Ninsoarea care începuse 
încă din lași, se întețea mereu și sufla un crivăţ 
cumplit. Pe la ora 7 la o cotitură a drumului în 
pantă, în apropriere de satul Miroslăvești”, primul 
automobil în care era Dr. Bordea s-a răsturnat în 
şanţ. Dr. Bordea a fost prins sub mașină. Cu multă 
greutate l-am putut scoate. Avea leziuni la faţă şi 
se plângea de mari dureri interne şi la coaste, 
sângera pe gură şi pe nas. Această nenorocită 


întâmplare ne-a silit să ne abatem către Paşcani, 
singura localitate mai apropriată unde puteam 
spera ajutor medical. Târziu noaptea am ajuns la 
Paşcani. Spre norocul nostru am găsit acolo pe Dr. 
Mârzescu (fratele ministrului) care a dat 
bolnavului toată îngrijirea, asigurându-mă că nu-i 
nimic grav, și că în trei-patru zile Dr. Bordea mă 
va putea însoți mai departe. 

La 5 noiembrie am plecat către Dorna. Se 
pusese iarnă și ninsoarea nu contenea. Munţii spre 
Ardeal i-am trecut cu mare greutate. Din cauza 
zăpezii înaintam încet și am fost silit a urca 
mașinile cu boii, la pantele mari de la vârful 
muntelui. N-aveam însă timp de pierdut şi cu orice 
jertfe şi riscuri, trebuia să merg înainte, ca să pot 
ajunge cât mai degrabă la Dej, unde ştiam că 
locuiește d-l. Dr. Teodor Mihali, prezidentul 
Comitetului Naţional. La 7 noiembrie seara am 
ajuns la Dej, luând cu mine, din Bistriţa pe 
Gavrilă Tripon şi Victor Onişor, membrii în 
Comitetul Naţional. Pe Mihali l-am găsit acasă. 
Imediat am trimis o mașină după Al. Vaida, la 
Olpret”. Cu aceştia și cu avocatul Micşa, prezi- 
dentul Consiliului naţional local, am ţinut prima 
consfătuire, în urma căreia am expediat pe I. 
Boieru la lași, cu primul raport (Nr. III). 
Menţionez că drumurile nu erau deloc sigure. 
Jandarmii unguri erau încă la posturile lor. Se 
formau garde naționale ungurești și româneşti din 
soldaţii ce se înapoiau de pe fronturi. Cele româ- 
neşti, unde puteau, dezarmau pe jandarmi. Dese 
conflicte între garde. Numeroşi agenți trimişi din 
Pesta, cutreierau oraşele și satele pentru propagan- 
dă în favoarea republicii ungurești. 

În consfătuirea ce am avut la Dej, m-am 
convins că între membrii Comitetului ce se aflau 
aici și la Cluj, unde am plecat peste 3 zile (după ce 
văzusem şi pe episcopul Gherlei) nu era stabilit 
nimic definitiv. O completă dezorientare. Toţi 
vedeau că trebuie să se ia o hotărâre cât mai în 
grabă, dar care? 

De la Arad, unde erau alți membri ai 
Comitetului Naţional, aveam veşti că ar fi de 
părere să se proclame autonomia Ardealului. 

Suma de 200.000 lei şi automobilele le-am 
pus la dispoziţia lui Mihali și Vaida, contra adeve- 
rință, acest lucru rămâne, bineînțeles sub toată 
discreția. i-l comunic ţie, pentru știința ta 
personală.” 


(Serviciul Judeţean Bistriţa-Năsăud al Arhivelor Naţionale, Colecția Haliţă Solomon, d. 88, ff. 2-5; 8-16.) 

6. 


De zilele mari ale serbării Unirii tuturor Românilor — fragment preluat din Glasul Vremei, 


Bistriţa, nr. 2, 24 decembrie 1918: 


Îsi adună mama orfanii... 


Mama îndurerată şi iubitoare începe a-şi 
aduna orfanii împrăștiați în toată lumea de 
vitregimea timpurilor. 

Soarta a vrut, ca cei mai de curând smulşi 
din braţele ei să fie îmbrăţișaţi mai întâi. Sărmana 
Basarabie, cine a putut spera, că va putea fi 
mântuită şi iată că ea a fost prima orfană readusă 
la sânul mamei. 

În vederea noastră, în vesela grădină a 
vecinei Bucovina s-a întins hora frăției. Abia după 
un an mama îşi îmbrățişează pe a doua orfană. 
Sufletele ni-s acolo, numai trupurile ni-s abia 
despărțite 

Sărman Ardeal, tu cel mai răsărit, dar şi cel 
mai nenorocit, născut orfan pe lume, tu mai aştepţi 
încă — dar tu şti răbda şi suferi, o mie de ani asta 
ţi-a fost soarta — tu cel dintâi orfan şi cel mai de pe 
urmă, se apropie şi ziua mântuirii tale. 

Şterge-ți lacrimile, mama şi-a adunat 
orfanii, numai pe tine încă nu te-a putut îmbrăţişa. 
Dar acum tot sufletul, inima toată, tot gândul îi e 
numai la tine. Ziua îmbrăţişării calde a mamei e 
aproape. Ce dulce va fi această îmbrăţişare în 


nent din Proclamația declarării 
iului pentru întregirea Neamului. 


ROMÂNI, 


după vremuri îndelungate de nenorociri și de 
oştri au reuşit să întemeieze Statul Român 


deosebi pentru tine, sărman orfan, tu n-ai cunoscut 
încă îmbrăţișarea de mamă. Ceilalţi orfani au 
cunoscut-o — din braţele mamei au fost smulşi. Tu 
te-ai trezit orfan pe lume. 
Acuş vei avea şi tu mamă. Te aşteaptă cu 
braţele deschise, acuşi vei zbura la sânul ei. 
Ştergeţi lacrimile, ziua îmbrăţișării e aici. 


(Gazeta Bistriţei, Bistriţa, anul I, nr. 6, 12 februarie 1921, p. 1.) 


Note: 


1. Modul de prezentare, ca şi conţinutul textelor, în 
principal, consemnări din presă — exceptând 
mărturia lui Solomon Haliţă, ca sursă arhivistică — 
sunt asumate, apud. ANUL 1918 ÎN JUDEȚUL 
BISTRIȚA-NĂSĂUD Contribuții documentare, 


coordonatori, Adrian Onofreiu, loan Pintea, 
Cornelia Vlaşin, Ed. MEGA, Cluj-Napoca, 2018. 
2. Localitate în aproprierea oraşului Târgu-Frumos, 


județul Iaşi. 
3. Localitate în județul Iaşi. 
4. Bobâlna. 

Între sursele atrăgătoare pentru cerce- 
tarea unei anumite perioade istorice se numără 
şi literatura memorialistică. Marea Unire din 
1918 a generat asemenea documente care au 
surprins evenimentul din multe perspective 
ale desfăşurării sale. Avem mărturii de la cei 
care s-au ocupat de pregătirile în județul 
nostru, în vederea participării la Marea 
Adunare Naţională de la Alba Iulia. Ele sunt 
realități care tind spre acea istorie completă de 
care avem atâta nevoie. Din conţinutul lor 
reiese felul în care Unirea de la 1 Decembrie 
1918 a rămas în memoria românilor. Un 
interes deosebit îl prezintă Memoriile lui 
Pavel Tofan, medic veterinar din Nepos, dar şi 
cele ale inginerului constructor şi arhitect, 
Enea Grapini din comuna Șanț, membru fon- 
dator al Consiliului Naţional Român Central. 
Însemnări referitoare la acest eveniment au 
făcut şi alți împătimiți de istorie, precum 
Iulian Marțian, Victor Onișor, sau Nicolae 
Drăganu. Importante pentru valoarea lor 
documentară sunt şi interviurile realizate de 
Teodor Tanco unor urmași ai celor care au 
participat la Alba Iulia: colonelul Liviu Rusu 
din Poienile Zăgrii şi Laurian Someşan din 
Monor, stabilit în Braşov. 

Memoriile lui Pavel Tofan se referă în 
mod deosebit la atmosfera în care s-au desfă- 
şurat pregătirile pentru Marea Unire în județul 
Bistriţa-Năsăud. Întors de pe frontul italian, la 
8 oct. 1918, unde luptase în cadrul Corpului 
VI armată, în calitate de medic veterinar-șef, 
găsește orașul Bistriţa într-o atmosferă pre- 
vestitoare de furtuni: „Începeau acum să vină 
de pe diferite fronturi soldați înarmaţi, care 
pușcau mereu din trenul ce-i aducea, puşcături 
care erau întețite şi auzite cu deosebire în 
liniştea nopţilor. La 23 octombrie 1918 îmi 
expirase concediul și îmblasem şi până atunci 
să capăt certificat de boală, ca să pot rămânea 
acasă. Dar niciun medic nu voia să-mi dea un 
astfel de certificat. Venind la Bistriţa, medicul 

Literatura memorialistică a Marii Uniri 


Mircea DAROȘI 


dr. Leonida Domide, împreună cu dr. Sofa, 
mi-au eliberat un certificat că sufăr de gripă 
spaniolă, împreună cu bronșită, propunând un 
concediu de 3-4 săptămâni. Însă, ca certi- 
ficatul să fie valabil, a trebuit să fie văzut şi de 
medicul garnizoanei din Bistriţa, care pe 
atunci era dr. Schwartz. Dar Schwartz, în ziua 
de 29 oct. 1918 mi-a redus concediul propus 
de Domide numai la 14 zile. Totodată mi-a 
spus că toată lumea vrea să rămână acasă şi 
nimeni nu vrea să meargă pe front, aşa că am 
rămas în Bistrița liniştit că am la mână un 
certificat mântuitor în caz de nevoie”. 

Înzestrat cu talent literar, semnând mul- 
tă vreme lucrările sale cu pseudonimul Dela- 
vărarea, pentru care a fost confundat cu Liviu 
Rebreanu, pe vremea când acesta lucrase ca 
ajutor de notar în Nepos, Pavel Tofan s-a 
afirmat cu legendele din satul copilăriei sale. 
Memoriile sunt scrise într-un stil atractiv, în 
care abundă descrierile vieții sociale, entuzias- 
mul şi năzuințele oamenilor din acest colț de 
țară, frământările şi încordarea de care era 
cuprinsă întreaga populaţie. „Știri nenumă- 
rate, întemeiate ori necontrolate, vibrau în aer, 
întocmai ca undele hertziene, scurte şi lungi, 
sau ca scânteile nenumărate ce răsar dintr-un 
coş aprins, scântei ce se împrăştie și dispar în 
fiecare moment”. Pavel Tofan constată că în 
oraş şi în întregul judeţ, atmosfera era una 
tensionată, iar orașul părea un furnicar 
„proaspăt răvăşit, ale cărui furnici alergau de- 
a valma în sus şi-n Jos, în dreapta și stânga și 
iarăși îndărăt, fără un pic de odihnă”. 

Pe baza acestor Memorii se pot recon- 
stitui momente, fapte și evenimente care au 
dus la marea izbândă a poporului român. 
Fiind cunoscut ca un bun organizator şi având 
o bogată experiență militară, dar și un 
minunat spirit oratoric, Pavel Tofan este ales 
în Sfatul Naţional din Bistriţa primind misi- 
unea de a înființa Gărzile Naţionale locale: 
„Să ne organizăm repede” era lozinca zilei. 


„Să ne organizăm imediat garda naţională 
pentru a ne putea asigura de duşmani în caz de 
nevoie”. În ziua de 6 noiembrie 1918 i se 
eliberează legitimaţia de „tribun al poporului” 
şi pleacă cu căruța prin Slătiniţa, pe Valea 
Someşului, pentru a organiza gărzile naționale 
din comunele Nepos, Feldru, Ilva Mică, 
Sângeorz-Băi, Maieru, Leșu, Ilva Mare şi apoi 
în localitățile de pe Valea Bârgăului. Peste tot 
a fost primit cu multă dragoste şi lumea 
asculta cu însufleţire expunerile lui: „Le-am 
amintit oamenilor de vremurile mari prin care 
trecem, le-am spus de jertfele enorme aduse 
de poporul nostru şi de popoarele apusene, 
pentru a zdrobi lumea supusă popoarelor 
dușmane libertăţilor omenești...” În aceste 
memorii întâlnim nume de rezonanță din 
rândul  intelectualității întregului ţinut al 
Bistriţei şi Năsăudului, care s-au implicat în 
actul pregătirilor pentru Marea Unire: Gavrilă 
Tripon, Dionisie Login, Victor Onișor, Victor 
Moldovan şi mulți alții, pentru care aş avea 
nevoie de câteva pagini ca să înşir numele lor. 
Tot din Memorii aflăm că în Bistriţa activa 
„Casina Română”, care avea un rol important 
în organizarea acţiunilor de pregătire pentru 
Marea Unire. În faţa a mii de oameni adunaţi 
în curtea Catedralei Coroana (pe locul unde s- 
a ridicat în 2008 Panteonul Bistriţei), Pavel 
Tofan a ţinut un înflăcărat discurs prin care 
spunea: „Suntem liberi. Avem dreptul să 
hotărâm asupra sorții şi apartenenţei noastre. 
Idealul nostru de sute de ani a fost și este 
Unirea cu toți fraţii noştri români, aşa că visul 
strămoşilor noştri şi al nostru îl vedem astăzi 
împlinindu-se, prin urmare, vrem să dispară 
hotarele artificiale dintre noi, vrem să trăim cu 
toții într-o Românie Mare”. Și într-adevăr, la 
29 octombrie 1918, Bistriţa devine primul 
oraș liber din Transilvania. 

Câteva zeci de pagini sunt dedicate 
acțiunii de organizare a Gărzilor Naţionale de 
pe Valea Someşului, sunt descrise momentele 
de entuziasm de care sunt cuprinși locuitorii 
acestui ţinut. Ţine conferinţe sub egida Astrei, 
are întâlniri cu intelectualii bistrițeni şi cu 
oamenii din satele someşene. 

Rămâne uimit de haosul existent în 
acele zile, dar mai ales de gestul soldaților 
cehi si slovaci din Regimentul de Infanterie al 
armatei austro-ungare staționat la Bistriţa, 
care, pe 24 octombrie, au spart o magazie din 


strada Ungurească, furând efectele militare si 
vânzându-le populaţiei. Pulsul acelor zile este 
bine reliefat în memoriile lui Tofan: „Toata 
lumea românească din oraş era în mare fier- 
bere... Toţi simțeau că nu poate să li se 
întâmple nimic rău. Mai rău de cum le-a fost 
până acuma nu le va fi niciodată. Toţi vroiau 
să contribuie cu puterile lor la renașterea unei 
sorți de mai bine a neamului nostru”. 

În acţiunile sale, Pavel Tofan a călătorit 
mai mult cu căruţa, foarte rar cu automobilul, 
care i-a provocat şi un accident, fiindu-i pusă 
viața în pericol. 
Îşi aduce aminte 
că la Nepos s-a 
oprit mai mult 
pentru a se întâlni 
cu mama sa şi a 
lăsat să se tragă 
clopotele bisericii 
într-o dungă şi 
lumea ce se găsea 
în comună a 
alergat la biserică 
să vadă ce se mai 
întâmplă.  „Între- 
tinându-mă cu 
preotul George 
Moldovan, cu 
învățătorul Petre Andron şi cu alți fruntaşi ai 
comunei, am aflat că notarul Viciu a fost 
alungat cu pietre din comună, că jandarmii 
unguri cu 2 zile în urmă au părăsit postul, 
retrăgându-se spre Dej, că cele două prăvălii 
ale evreilor au fost devastate cu o zi în urmă, 
iar ei solicitați să părăsească imediat comuna”. 

În amintirile sale, Pavel Tofan vorbeşte 
despre drumul năsăudenilor şi bistrițenilor 
spre Alba Iulia. Trenurile erau arhipline, 
împodobite cu crengi de brad și steaguri trico- 
lore. Chiote de bucurie şi cântece patriotice 
răsunau pe tot parcursul drumului, dar n-au 
lipsit nici confruntările cu agenții maghiari, 
plătiți anume să se opună Unirii. Scrise după 
mai bine de patru decenii de la Marea Unire 
(31 iulie 1959) cu acurateţea şi realismul unui 
suflet înnobilat de sentimentul patriotic, 
Memoriile lui Pavel Tofan, semnate cu 
pseudonimul Delavărarea, sunt documente de 
certă valoare istorică şi literară, care întregesc 
informațiile noastre despre evenimentul 
petrecut la 1 Decembrie 1918. 


Pavel Tofan 

Profesorul loan Seni, preşedintele 
ASTREI năsăudene, a tipărit anul acesta la 
Editura Napoca-Star din Cluj-Napoca cartea 
Centenar 1918-2018. Năsăudeni pe coordo- 
natele Primului Război Mondial și ale Marii 
Uniri. Prefaţa şi postfaţa sunt semnate de doi 
profesori universitari: Mircea  Gelu-Buta, 
respectiv Ieronim Marțian. 

De la început trebuie spus, aşa cum ara- 
tă prefaţatorul, că „unirea românilor trebuie 
înfățișată întotdeauna potrivit adevărului ca o 
unire firească a tutu- 
ror provinciilor ro- 
mâneşti (Basarabia, 
Bucovina şi Tran- 
silvania) la patria- 
mamă: România”. 
Marea Unire nu este 
nici noroc coborât 
din ceruri asupra 
neamului românesc, 
nici dar oferit de 
puterile și civilizația 
apuseană şi nici 
nenorocirea altor 
nații pe osemintele 
cărora să se ridice 
statul unitar român, 
ci un act firesc în- 
făptuit pe un teritoriu strămoşesc pe care a 
apărut, s-a format şi s-a dezvoltat poporul 
român. 

În postfața lui Ieronim Marțian se arată: 
„ideea originii daco-romane, unitatea noastră 
etnică şi romanitatea limbii au constituit 
elemente fundamentale, în jurul cărora s-a 
tesut, s-a alimentat și s-a generat conștiința de 
neam a poporului român, iar Unirea efemeră a 
Țărilor Române de la 1600 sub Mihai 
Viteazul a căpătat valoare de simbol”. 


IOAN SENI 


Centenar 1918-2018. 


Năsăudeni pe coordonatele 
Primului Război Mondial 


și ale Marii Uniri 


78 + Mişcarea literară 


Marea unire a românilor de pretutindeni 


Macavei Al. MACAVEI 


La formarea conştiinţei de neam româ- 
nesc un rol imens îl au preoţii din sate şi 
oraşe. Ei s-au așezat nu numai în slujba 
religiei, a credinţei, dar și a poporului. Înalţii 
ierarhi bisericeşti, indiferent de confesiune, 
sunt pilde de urmat până în zilele de azi. 

Lupta naţională a poporului român înce- 
pe în Transilvania în sec. al XVIII-lea. Acum 
se evidenţiază episcopul Inochentie Micu- 
Klein (primul român membru al Dietei din 
Transilvania), apoi corifeii Școlii Ardelene, cu 
revendicările înscrise în Supplex Libellus 
Valachorum Transsilvaniae, principala reven- 
dicare fiind reprezentarea proporțională a 
națiunii române în viaţa politică. 

Pentru ţinutul nostru, perioada Regi- 
mentului II de graniță, 1762-1851, a fost o 
perioadă de timp favorabilă. Revoluţia din 
1848 din Transilvania şi Ungaria a complicat 
lucrurile, mai ales după ce Transilvania este 
încorporată Ungariei (1865), fapt care a avut 
ca recul intensificarea luptei poporului român 
de a decide singur asupra sorții sale. Același 
autor al postfeţei mai arată: „o susținută luptă 
împotriva subjugării naţionale au desfăşurat 
năsăudenii şi bistriţenii în cadrul Partidului 
Național Român, creat în 1881, apoi prin 
Memorandumul din 1882 şi Memorandumul 
din 1892”. Dualismul austro-ungar din 1867 
anulează anumite drepturi câştigate de 
transilvăneni până la acel moment, astfel că 
recâştigarea lor devine imperioasă. 

Se cuvine să menționăm avântul luptei 
românilor transilvăneni din secolul al XIX- 
lea, care s-a bazat pe doi factori mobilizatori: 
Unirea Principatelor Române de la 1859, sub 
sceptrul lui Alexandru loan Cuza, şi câşti- 
garea Independenței de Stat de la 1877/1878 
sub conducerea lui Carol I. Apariția ASTREI 
(Sibiu, 1861) avea datoria să continue lupta 
pentru emanciparea românilor pentru împli- 


nirea integrală a aspirațiilor naționale, Aso- 
ciația a fost „o punte de legătură între măreaţa 
generaţie de cărturari ai Școlii Ardelene şi cei 
care au avut bucuria de a trăi marea victorie a 
unităţii politice şi culturale a tuturor românilor 
din anul 1918”, scrie autorul. 

Structura cărții istoricului loan Seni 
numără trei capitole mari, cu mai multe 
subcapitole, fiecare urmate de bibliografia 
necesară, primele două sunt de ordin general, 
iar ultimul este specific Ținutului năsăudean 
şi bistrițean, încheindu-se cu un grupaj de 
anexe, care confirmă participarea năsău- 
denilor la evenimentele menţionate. 

La 30 octombrie 1918, sub preşedinţia 
lui Ştefan Cicio-Pop, prin Consiliul Naţional 
Român din Transilvania, s-a creat un organ 
nou care a dus la organizarea vieţii politico- 
administrative a Transilvaniei în baza drep- 
tului de a dispune de soarta şi viitorul său 
fiecare popor. Din acest punct de vedere, de 
un real sprijin a fost discursul președintelui 
SUA, Woodrow Wilson, de la începutul 
anului 1918, care susține ideea renunțării la 
menţinerea Monarhiei Austro-Ungare. După 
constituirea C.N.R.C., s-a trecut la formarea 
Consiliului Naţional Militar Român ca secție 
a sa, cu scopul de a apăra viaţa și averea 
fiecărui locuitor, fără deosebire de limbă sau 
lege. Gărzile naţionale, care se formează în 
fiecare comitat al Transilvaniei, inclusiv 
Consiliul Local şi Garda Naţională Locală 
Năsăud, au avut un rol important în asigurarea 
bunei desfăşurării a Constituantei de la Alba 
Iulia din 1 decembrie 1918. 

Viitorii participanţi la Adunarea de la 
Alba Iulia au fost delegați aleși şi delegați de 
drept. Potrivit istoricului dr. Lazăr Ureche, 
delegații aleşi titulari ai județului Bistrița- 
Năsăud au fost: Catarig Zăgrean, loan 
Păcurariu, Grigore Pletosu, Teodor Şimon, 
Victor Motogna, iar delegaţii de drept au fost: 
Augustin Bena, Victor Bichigeanu, Alexandru 
Cârdan, Ion Dologa, Vasile Moisil, Nicolae 
Drăganu, Macedon Linu, loan Marcu, Vasile 
Pahone, Emil Precup, Victor Sângeorzan şi 
Iosif Tăpălagă (pp. 261-264). 

Entuziasmul plecării la Alba Iulia era de 
nedescris, cu toate încercările autorităților 
maghiare de a zădărnici din răsputeri şi chiar 
de a împiedica desfăşurarea Marii Adunări 
Naţionale, convocate la 18 noiembrie/ 1 De- 


cembrie 1918” (p. 314). Trebuie menționat că 
înaintea datei de mai sus, la 27 martie/ 
9 aprilie, Sfatul Țării de la Chișinău hotărăște 
unirea provinciei cu România, iar la 15/28 
noiembrie Consiliul Naţional al Bucovinei 
hotărăște unirea cu ţara. Tot în sprijinul unirii 
erau miniștri din Franța, Anglia și SUA cu al 
său preşedinte având în vedere referirea la 
Austro-Ungaria. 

Hotărârea de unire a citit-o dr. Iuliu 
Hossu, viitorul cardinal al României, iar mul- 
țimea a cântat Deşteaptă-te, române!, cântec 
care prin Legea nr. 99/1998 va deveni imn 
național, iar ziua de 1 Decembrie va fi decla- 
rată sărbătoare naţională. Versurile imnului 
sunt scrise de poetul bistrițean Andrei Mure- 
şanu, iar muzica, probabil, de Anton Pann. 
Decretul de unire a fost semnat de regele 
Ferdinand la 24 decembrie 1918. 

Un moment de referință în viaţa jude- 
telor l-a constituit numirea prefecților, deoare- 
ce ei vor conduce operaţiunea de instituire a 
autorităţii Statului Român asupra sferelor de 
autoritate de la acel nivel (p. 316). Primul 
prefect al județului Bistriţa-Năsăud a fost 
Gavril Tripon. După alcătuirea circumscrip- 
țiilor electorale, s-a format şi Circumscripția 
Năsăud. Primii noştri aleși trimişi în Parla- 
mentul României au fost: Victor Moldovan, 
Iulian Marțian, Laurențiu  Oanea, loan 
Păcurariu şi Victor Onişor. 

La primirea delegaților ardeleni la Bu- 
cureşti de către regele Ferdinand Întregitorul, 
a avut loc un schimb de replici celebre între 
conducătorul delegaţiei ardelene, Vasile Gol- 
diş, şi preşedintele Consiliului de Miniştri, Ion 
I. C. Brătianu. „Sire, unirea tuturor românilor 
într-un singur stat trebuia să vină. Ea s-a 
înfăptuit prin suferinţe şi sacrificii. Noi îţi 
aducem pământul strămoşilor noştri, dar tot 
acuma îţi aducem şi sufletele tuturor româ- 
nilor de azi, care trăiesc în Transilvania, Banat 
şi Ţara Ungurească”, iar preşedintele Consi- 
liului de Miniștri a răspuns: „Vă aşteptăm de 
o mie de ani şi ați venit ca să nu ne despărțim 
niciodată. Sunt în viaţa unui neam clipe de 
fericire atât de mari, încât ele răscumpără 
veacuri întregi de suferință”. 

Cartea alcătuită de loan Seni confi- 
gurează nuanţat evenimentele generate de 
mărețul an 2018. 

Două poezii uitate ale lui George Coșbuc 


Mircea POPA 


Literatura calendarelor şi a almana- 
hurilor ne poate oferi încă numeroase surprize 
privind opera unuia sau altuia dintre scriitorii 
noştri. Mulţi dintre ei au cedat rugăminților şi 
ofertelor unor re- 
dactori de astfel de 
publicaţii şi uneori 
au trimis spre pu- 
blicare acestora tex- 
te de mai mică im- 
portanță, pe care le 
considerau poate 
chiar nepublicabile, 
dar care erau tocmai 
potrivite pentru 
acest tip de publi- 
cații. Un mare ama- 

=A tor de scrieri pentru 
popor a fost George Coşbuc, mai ales că în 
Transilvania, de unde venea el, majoritatea 
intelectualilor se simțeau datori a contribui la 
ridicarea culturală a oamenilor de la sate, iar 
calendarele şi almanahurile erau tocmai 
potrivite pentru acest tip de educație prin 
cultură. Bibliografia scrierilor lui îl atestă 
foarte prezent în paginile unor astfel de 
publicaţii, de unde n-au fost recuperate în 
totalitate aceste colaborări ale sale. Noi am 
încercat să oferim publicului de astăzi 
dimensiunea exactă a scrisului coșbucian în 
raport cu o seamă de publicaţii efemere sau 
mai puţin circulate, oferind într-o ediție 


anume pregătită o 
Coşbuciana bună parte din aces- 
te creații. Altele, 


cum era şi firesc, ne-au scăpat și nouă şi 
printre ele se află poezia Să nu alergi prea 
mult râzând pe câmpuri dragă, publicată în 
Călindarul poporului pe anul 1898 de la 
Sibiu, p. 59, unde, sub titlu, Poezii scurte, s-a 
strecurat şi această poezie coşbuciană, aparți- 
nând perioadei sibiene de creație a poetului. O 
altă poezie, aparținând tot acestei categorii, 
am putut-o recupera din Calendarul Poznașul 

pe 1901, unde Coşbuc a publicat un Cântec, la 
p. 36. Amândouă creațiile se cuvine a fi 
recuperate, mai ales acum în anul centenarului 
morții sale, când, din pricina prea marelui 
interes al cercetătorilor pentru evenimentele 
legate de Marea Unire, scriitorul şi opera lui 
au rămas complet uitate. Cele două poezii, pe 
care le publicăm mai jos, n-au fost semnalate 
nici de autorii bio-bibliografiei George 
Coşbuc din 1965 şi nici n-au fost cuprinse în 
antologia noastră de contribuții şi identificări, 
Ochiul lui Dumnezeu, apărută la editura 
Charmides în 2004. 

M. P. 


Să nu alergi prea mult râzând pe 
câmpuri, dragă 


Să nu alergi prea mult râzând pe câmpuri, dragă, 
Te arde soarele pe câmp, te bate vântul, 

Fa stă, cu sânul plin de pere, la fântână — 

Şi ea mi-a dat s-aleg pe plac din sân o pară, 
Şi m-am trezit că-mi dă deodată peste mână! 
Pe punte-am prins și sărutat ieri o fată 
Şi-acum au dat sătenii jalbă la prefectul 

Că fetele stau pe punte ziua toată! 

Psaltirea popii o sărut, dar aş lăsa-o, 

Sărut şi mâna preotesei, şi-aş lăsa-o, 

Pe fata popii n-o sărut, şi-aş săruta-o. 

Un trandafir s-a lăudat că-i alb ca tine, 
Şi-atunci un vânt l-a pălmuit, şi trandafirul, 
Din alb, s-a făcut roşu de ruşine. 


Cântec 


Ieri pe-un trandafir de câmp 
Am văzut un bobocel; 

M-am oprit din drum şi-am stat 
De poveşti cu el. 

Multe dânsul mi-a răspuns 

Dar mai multe mă-ntreba: 
Dragă, ştii de ce-am vorbit? 

De gurita ta! 


Neantul transparent al lui Gelu Vlașin 


Andrei MOLDOVAN 


În contextul literaturii române, Gelu 
Vlaşin este un poet care vine cu o însemnată 
experiență iberică (şi influență în același 
timp), ceea ce îi conferă o notă de noutate, de 
prospețime lirică. Trăitor în Spania, din 2001, 
poetul a devenit de curând şi membru al 
Uniunii Scriitorilor Spanioli, luat în seamă 
aşadar şi în mediul literar în care trăieşte. 
Comentatorii săi de limbă spaniolă, printre 
altele, fac referire şi la o zestre carpatină a 
versurilor sale: „Este ca întoarcerea veşnică 
sau, aşa cum a spus şi Paul Celan: poezia este 
un fel de revenire acasă. Așa este, Vlaşin, 
poetul român care trăieşte la Madrid, vine din 
țara unor mari autori, precum Mihai 
Eminescu, poetul naţional, sau Herta Miiller, 
Premiul Nobel pentru literatură, dar influența 
lui Gelu vine din curenți mai avangardişti, 
cum ar fi linia marcată de Tristan Tzara, în 
anii cu Francis Picabia, Marcel Duchamp și 
Andre Breton.” (Theodoro Elssaca) Criticii 
români l-au luat în seamă mai ales cu Tratat 
de psihiatrie (Editura Vinea, 1999), volum cu 
care a obținut Premiul pentru debut al 
Asociaţiei Scriitorilor din Bucureşti. Nicolae 
Manolescu nu ezită să afirme: „Cea mai mare 
calitate a acestei poezii, care nu pare a unui 
începător, este egalitatea cu sine, tonul ne- 
schimbat, nivelul pretutindeni înalt al emoției 
lirice.” 

Recentul său volum, Ultima suflare (El 
último aliento, Edición bilingue, Traducción 
Mario Castro Navarrete, Huerga y Fierro 
editores, Madrid, 2017), se adresează mai 
degrabă cititorilor spanioli, dar a avut o bună 
răspândire şi în mediile literare româneşti. 
Poetul scrie în limba sa natală, echivalenţele 
în spaniolă fiind opera unor excelenți traducă- 
tori. Autorul versiunii spaniole al acestui din 
urmă volum, Mario Castro Navarrete, el 


însuşi un merituos poet şi bun cunoscător al 
limbii române (a trăit o vreme în ţara 
noastră!), în sintetica sa prefaţă (Nota del 
traductor), după ce menţionează că poezia 
autorului român „se 
dovedeşte a fi un 
corp unitar ce se 
mişcă între abstract 
şi concret” (precum 
sculpturile lui Brân- 
cuşi, am spune noi), 
menționează: „După 
părerea mea, poetul 
român  Vlaşin, o 
voce recunoscută în 
ambianța literară 
spaniolă, căci trăieş- 
te la Madrid, dove- 
dește calitatea poe- 
tică a truvadorilor 
români, deoarece cultura românească se 
consolidează şi îşi deschide un drum în țările 
de limbă spaniolă, datorită tocmai acestor 
poeţi tineri ce încearcă cu succes noile forme 
de exprimare şi îşi asumă răspunderea.” 
(traducerile din spaniolă aparțin lui Gelu 
Vlaşin) Volumul conține de altfel, în ultima sa 
parte, o serie de 


referințe critice din E 

spaniolă, interesante 
prin perspectivele diferite şi avizate asupra 
operei poetice a autorului român. 

EI ultimo aliento rămâne, ca şi Tratat de 
psihiatrie, un grupaj de poeme generat de 
sentimentul unei iubiri devoratoare, iubire 
care acaparează ființa şi o duce spre 
neantizare. Tocmai imaginea unei lumi care se 
destramă în jurul omului pentru ca în 
universul astfel golit să rămână doar iubirea, 


Gelu Vlaşin 
El último aliento 


Edición bilinga 

pusă astfel mult mai bine în evidență în 
ipostazele ei diferite, pentru că, pentru poet, 
iubirea există, rămâne şi dincolo de nimic. 

Ritualul de iubire este mai întâi cel al 
dăruirii de sine prin părți ale corpului care se 
desprind, au o existență proprie şi se cufundă 
în universul ființei iubite (mâna, genunchiul, 
ochiul drept, apoi ochiul stâng, degetul mare, 
timpanul, degetul mijlociu, tâmplele, buzele 
etc.): „mâna care doarme/ care adoarme/ care 
hrănește/ mâna mea/ cea de toate zilele/ care 
scrie/ care-mi zugrăvește  chipul/ mă 
osteneşte/ mă odihnește/ mă dojeneşte/ mâna 
mea/ fără de care/ trupul ar fi o simplă salcie/ 
la marginea timpului/ iată mâna mea/ ţi-o 
dărui...” (Mâna) Trecerea dintr-un plan al 
concretului în altul spiritual, cum sugera și 
traducătorul, este una naturală, pentru că ființa 
iubită este percepută mai întâi în spirit, apoi 
într-o vagă concreteţe. Sunt mai întâi frag- 
mente ale fiinţei care se desprind vii spre un 
alt curs, apoi sunt cele nepalpabile (mintea, 
judecata, adevărul, ideea etc.), în rătăcirile lor 
pline de sens, pentru că nu putem neglija și o 
accepţiune metonimică. Sentimentul devo- 
rator cuprinde şi spațiul din preajmă, iar o 
dată cu el şi perspectiva suferinței ca puri- 
ficare: „....iarba/ care doare/ iarba/ din care s-a 
născut pruncul/ iarba/ din care au răsărit/ 
piramidele/ iarba fiarelor/ deschizând/ porțile 
iadului/ ca să-ți aducă în dar/ suferința/ ca 
pe-o jertfă supremă...” (Iarba) 

Oficiind un ritual al iubirii în și dincolo 
de orice realitate, concretețe, poetul sacra- 
lizează. Tocmai de aceea, prezenţa sacrului, în 
viziunea sa comună, este una vag îndepărtată, 
accidentală (Zeul), iar ultima expresie a 
sacralității este întoarcerea acesteia în cuvânt 
(Judecata), de natură să se apropie mai mult 
de manifestări lirice ale tragicului. Totul curge 
spre o percepţie a nimicului, a neantului. 
Numai că nu este vorba de unul convenţional, 
ci de o golire de sine a ființei şi a lumii până 
la a observa că există un nimic transparent, 
dincolo de care rămâne, se poate vedea, o 
esenţă, un arheu al iubirii: „nimicul/ cu care te 
însoţesc/ nimicul pentru care/ mi-am câştigat/ 
urma/ din/ crematoriul morţilor/ care vor să 
vină/ pentru care dragostea/ se naște din prea 
multă/ ură de sine/ nimicul/ de dincolo/ ca şi 

când/ ochii tăi/ mi-ar fi străpuns/ neputința 
privirii” (Nimicul). 

Trecută prin asemenea experienţe lirice, 
iubirea nu mai este una convenţională, fie ea 
şi esenţializată, ci una care dobândeşte nuanțe 
contrastante, nu de puţine ori luciferice, grație 
unui neoromantism ce zace în potențialul 
creator al autorului, bine stăpânit, dar nu atât 
cât să îl anuleze, alături de o voce poetică a 
modernității, pe alocuri chiar avangardistă: 
„uşor/ gândul se strecoară/ ca o seceră/ în 
mintea ta/ şi visul cumplit/ prinde contur/ 
iată-mă/ sunt îngerul negru/ al timpului care 
s-a oprit/ şi-al celui care-o să vină/ primeş- 
te-mă/ la sânul tău/ stăpână/ a întunericului 
veşnic...” (Visul) 

Autorul nu se lasă prins în convenții. El 
le depăşeşte cu naturaleţe, realizând un uni- 
vers în care se relaționează diferit, pe alte 
criterii, iar înțelesurile devin noi, incitante şi 
ademenitoare în același timp. Aşa se face că 
lumina este deseori potrivnică iubirii care se 
conturează abia dincolo de ea: „lumina/ nu 
ştie/ să moară/ ea nu ştie/ să râdă/ să cânte/ în 
ploaie/ ea nu poate/ să-mi vorbească/ ea nu 
eşti tu...” (Lumina) lată de ce imaginea iubirii 
sau a amintirii ei, care lucrează în adâncul 
fiinţei, este una a amenințării cu neantizarea 
adânc sugerată ca o ieşire din sine pentru o 
revărsare în universul risipit al ființei iubite: 
„ŞI nici tu/ nu te mai rostogoleşti/ ca o larvă/ 
înghețată/ peste pustiul/ din sufletul meu” 
(Timpanul). Acest tip de amestec al unei 
permanenţe poetice consolidate în accepțiunea 
comună, cu accente decadentiste, într-un 
firesc al unui discurs care nu se frânge, dau o 
notă de simţire aleasă, aristocratică am putea 
spune, poeziei lui Gelu Vlaşin: „povestea 
cărăbuşului/ mic/ şi a porcului/ mare/ un ochi 
de purpură/ strivindu-mă/ cu şenilele/ pe 
caldarâmul nopților/ pustii/ iată vremea ce va 
veni...” (Povestea) Este o profeție fără doar şi 
poate, dar una ieșită din freamătul unui timp 
postmodern simțind ipoteticul ca o perma- 
nențţă, dincolo de bine și de rău (Poate că, 
Dacă). 

Atunci când în poem nu fiinţa iubită 
întreţine o ardere răvăşitoare, ci alte repere ale 
lumii care îl ating, poetul rămâne la ţinuta sa 
înaltă, dar trăirile nu mai sunt la fel de abisale, 


capabile să mute ziduri, arderile se îndepăr- 
tează mai puţin de locuri comune. Așa ar fi 
poemele dedicate ființelor apropiate din 
familie, precum mama, tata, fratele. Imaginea 
unei inițieri într-un univers altfel este una bine 
realizată poetic, dar nu pătrunde ființa până în 
pustiul ei, cum o face iubirea: „cu tata/ am 
făcut un pact/ numai întunericul știe/ cu tata/ 
eu cobor munții/ şi tăcerea/ nu ne doboară/ cu 
el/ numai izvorul/ poate să urce/ cu tata/ 
mi-am luat întâia oară/ zborul...” (Tata) În 
astfel de poezii un abia ascuns retorism se lasă 
simțit, alături de o asumare a prezenței 
dincolo de orice limită, dincolo de percepția 
comună a lumii. 

O obsesie a morții este exprimată în 
ipostaze diferite în întreg volumul. Ea este 
uneori o ispită sau o primejdie, o realitate 
potrivnică şi un fenomen de înfruntat, o 
împlinire altădată şi oricând o permanență, ca 
o însoţire: „moartea/ tânguieşte/ ascuţindu-și 
colții în creierul meu/ ca nişte soldați de 
plumb/ stau amintirile/ gata să-mi smulgă 
mintea/ şi să mi-o arunce/ în groapa cu lei/ 
deștepta-mă-vov/ ca să ucid moartea...” 
(Moartea) Ar fi o eroare să identificăm moar- 
tea cu neantul, pentru că în poezia lui Gelu 
Vlaşin ele reprezintă două aspecte diferite. 
Am precizat că neantul spre care tinde fiinţa 
devorată de iubire dobândeşte în versurile din 
Ultima suflare o transparență. Nimicul, chiar 
dacă nu o dată se conturează (!) în vecinătatea 
morții, este un spațiu cu urmare, o percepţie 
dincolo de care există sau pot exista închegări 
ale unui adevăr dramatic („m-am reîntors în 
lume/ şi lumea nu există”), chiar dacă totul stă 
sub semnul  ipoteticului, precum ființa, 
precum universul în care viețuiește: „dacă 
nimicul/ s-ar transforma în/ fulger şi fulgerul/ 
în cuvânt/ şi cuvântul/ în tăcere apăsătoare/ 
atunci nimicul/ ar deveni/ animalul de pradă al 
destinului ucis...” (Dacă) Un neant trans- 
parent, dincolo de care se întrezăresc dramele 
ființei într-o percepţie altfel, iată o noutate a 
poeziei lui Gelu Vlașin. 

De multe ori, tot moartea este cea care îl 
apropie pe poet de modele sau teme iberice. 
Fie că se fac trimiteri la ținuturi spaniole de o 
puternică rezonanță (Ideea) sau la realități 


devenite simbolice ale aceluiaşi tinut 
(Corrida), în profunzime, este vorba de o 
ținută nobilă în fața suferinței, a morţii, de 
felul, de modul în care adierea tragicului îl 
găseşte pe poet îndreptat cu privirea spre 
tulburarea din care apare și de dincolo de ea. 
Există uneori, firește, şi apropieri mai 
palpabile, cum ar fi obsesia cuţitului care îi va 
tăia carnea trupului, atât de frecventă și în 
poezia lui F. Garcia Lorca: „briceagul/ îmi 
taie nemiloasă/ carnea mea/ putredă/ carnea 
mea/ păcătoasă/ şi din adâncul cărnurilor 
mele/ îmi ţâșneşte/ întunericul/ orbindu-mă...” 
(Briceagul) Sunt nuanţe care pigmentează 
poezia, îi dau o notă uşor aparte şi o infuzie de 
prospețime lirică. 

Un volum al iubirii, cum am arătat, care 
stă mai mult sub semnul ipoteticului, al condi- 
ționalului, cu preferință pentru comunicarea 
metonimică reluată într-o mare diversitate are 
deseori asocieri surprinzătoare, dar transpa- 
rente, fără să cadă în capcana spectacularului. 
Repetiţia este o modalitate de care uzează în 
mod frecvent pentru accentuarea componentei 
obsesive: „pe strada ta/ au înflorit doi ochi 
albaştri/ pe strada ta/ doar buzele ştiu să mă 
rostească/ pe strada ta/ copacii ronțăie lumina/ 
cuprinși de tăcere/ dar cuvintele tale/ ucid 
caldarâmul încins/ doar inima mea/ bate 
câmpii/ pe strada ta” (Strada). De menţionat 
că repetiţia primeşte de cele mai multe ori o 
notă ritualică, de natură să amplifice poema- 
ticul, chiar în condiţiile în care (sau mai ales!) 
cuvintele care fac obiectul repetiției sunt 
condiționalul dacă şi temporalul când, cu o 
încărcătură semantică îmbogățită. 

Vom adăuga la problematica poeziei lui 
Gelu Vlaşin afirmaţia lui Robert Edward 
Gurnei (Anglia), care îl consideră „un mistic 
modern” şi nu ezită să noteze: „Când citeşti 
aceste poezii uimitoare, îți amintești de poezia 
lui Juan Larrena, şi cea a misticilor spanioli 
San Juan de la Cruz şi Fray Luis de León şi de 
Cântarea Cântărilor. Acestea sunt poezii care 
trag de corzile sufletului. În câteva cuvinte, 
ele acoperă o zonă enormă de experiență 
umană, a ceea ce înseamnă a fi uman.” lată, 
din punctul nostru de vedere, cred că este o 
perspectivă întregitoare. 

Volumul de versuri semnat de poetul Teofil 
Răchiţeanu, intitulat Împărat singurătăţii — de din 
alte, tot vechi, scrinuri — (Editura Scriptor, Cluj- 
Napoca, 2017), desco- 
peră o reîncadrare în 
matricea trăirii mis- 
tice, a căutării Sinelui 
prin sine, o stilizare a 
mitului descoperirii 
cheii  labirintice a 
Cunoaşterii. Există o 
permanentă trecere, 
prin vers clasic, în 
lumea  transhumanţei 
metaforice a revenirii, 
în spaţiul oniric, al 
miticului antic, dar și 
o reactualizare spre 
cotidianul contempo- 
ran. 

Poemele se conturează în sfera devenirii. O 
trecere de la sine întru sine, prin Sine. Un triptic 
idilic, reclădit în cheie hermeneutică. Cele trei 
cicluri ale volumului, intitulate sugestiv, pentru 
retrăire: Împărat singurătăţii, Rouă de Ardeal, 
Efulgurații, poartă semnul Luminii ontologice a 
transformării umane în prisma luptei între vieţuire, 
existenţă şi reînviere: „Lumea pierise şi singur erai/ 
Şi singurătatea Ta, Doamne, cu a mea Ți-o-ngînai./ 
Pe umărul meu fruntea Ţi-ai plecat-o şi-ai plîns/ Şi 
mi-ai alinat plînsul prin plâns...” (Pe umărul meu 
fruntea Ti-ai plecat-o și-ai plins). 

Actul creator poartă semnul divinității, actul 
poetic devenind o restilizare demiurgică a uma- 
A 5 7] nului. Transcenderea 
In oglinda lecturii| este sensul de capăt de 

punte, ce poate des- 
chide un nou orizont într-o inefabilă lume a 
singurătăţii. Cel care domneşte este cel ce 
izvorăşte metamorfozele tăcerii. Acustice sensuri 
se retrăiesc, într-o imensitate de rostiri, cu mantice 
sublinieri ale textelor antice, care reclădesc lumea 
interferată de tărâmul Creatorului, prin inter- 

Teofil Răchiţeanu — în lumea Împăratului 
singurătăţii 


Victor Constantin MĂRUȚOIU 


venţiile celeste şi divine, unice şi trainice: „Există 
o oră cînd toţii greierii dorm/ lar tăcerea adîncă e 
ca de piatră./ Atunce în mine, ca dintr-un straniu 
cavou,/ Sfinxul Pustiei se aude cum latră...” 
(Există o oră când toţii greierii dorm). 

Versul devine pentru autor transpunerea 
tăcerii în ceea ce este lumea cuvintelor, o cale de 
întoarcere spre sinele celest din noi, aureolare 
ținuturi, în care Cuvântul descrie misiunea împă- 
ratului singurătăţii. Totul poartă inscripţia 
cavoului, dar nu unul care ermetizează un spațiu 
sau timp, ci acel care devine creuzet al vocii 
poetului. Dincolo de toate cele ce sunt ale tăcerii 
morţii, Cuvântul este cel care străpunge aceste 
bariere, ce rotunjesc existența umană. 

Simbolurile onirice ale celor ce sunt mai 
departe de vise, întruchipate în cel care păşeşte 
prin tărâmurile Morţii, care are darul demiurgic al 
existenţei dincolo de moarte şi care poate reclădi 
ceea ce acoperă, întru distrugere tăcerea morţilor, 
pot restaura sau îndepărta umbra morţii. Această 
umbră se descoperă ca fiind singurătatea. 
Reprezentantul intersectării lumilor, într-un peri- 
plu existenţial, fantasmagoricul corb, poate fi cel 
care deschide calea spre un dincolo himeric: „ŞI- 
un corb, în final, care taie Singurătatea în două...” 
(În Munţii Apusului, pe Buteasa, sus, sus). 

Poezia lui Teofil Răchiţeanu reclădeşte 
matricea spaţialității harice, prin reconfigurarea 
puterii învingerii Morţii prin Cuvânt. Redarea 
vieţii este calea, Cuvântul rostit ca o incantaţie 
este drumul, sunetele devenind unde magice de 
reînnoire umană. Căutarea devine sens şi 
metamorfozare existenţială, ce poartă sensul unei 
noi retrăiri. Regăsirea acestui sens se află în sfera 
universului marin al veşniciei. Motivul Eternei 
Treceri se construieşte în planul personal uman, al 
eului transfigurat. Veşnicia poartă umbrele vălu- 
rilor intangibile ale neştiutului, necunoscutului. Și 
totul se cerne pentru ultima clipă, care se doreşte a 
fi o trecere luminoasă a vieţii, dintr-o stare în altă 
stare, de păşire în Legendă. 


Fantasmele versului rău 


Mircea MOT 


Ceea ce ar putea fi considerat un pact cu 
cititorul contează la Daniela Oatu ca expresie 
a unui dialog şi a discursivităţii atent strunite 
prin care poetul îşi face în permanență simțită 
prezenţa. Cititorul este invocat ca un autentic 
şi necesar partener de dialog. Autoarei nu-i 
este indiferent dacă acesta receptează sau nu 
textul, el, cititorul este absolut necesar sub 
semnul acelei „singurătăţi în doi” (despre care 
vorbea odinioară un poet moldav), unde se 
legitimează cu adevărat substanţa poeziei. Nu 
mai e vorba aici de cititorul ca idee şi de o 
convenție cunoscută, acest cititor trebuie să 
fie chiar un „hypocrite lecteur”, cu siguranță 
„mon semblable, mon frere”, de care depinde 
nu doar receptatea textului în sine, ci şi 
fiinţarea acestuia. Mai mult sau mai puţin 
declarat, Daniela Oatu are nevoie de compli- 
citatea acestui cititor, cât timp el dă dreptul la 
existență poemului și imaginarului acestuia, 
prin propria subiectivitate. Referindu-se la 
acest „pact cu cititorul”, loan Holban este pe 
deplin îndreptăţit să considere că la Daniela 
Oatu prezența acestuia „nu prevede doar 
mărturisirea, când cititorul e confesorul vocii 
lirice; e încă mai mult, cum se vede şi în 
Fantasmele Versului Rău, o invitație la dialog 
şi lectură, dar şi oferta de a construi împreună 
universul poetic”. 

Volumul (Fantasmele versului rău, laşi, 
Editura Timpul, 2017) debutează sub semnul 
unei justificate neliniști care-l încearcă pe 
scriitor, după ce poemul se desprinde aproape 
indiferent de creatorul său, contând, într-un 
„larg” metaforic, fără ca autorul său să aibă 
certitudinea valorii. Condiţia poemului devine 
la Daniela Oatu cea de poem „neprobat”, 
detaliu ce pune în lumină un adevărat program 
estetic: „Mai pleacă un poem în larg/ fără să-l 
fi probat...” În esenţa lui, orice poem este 


„neprobat” şi, până la un punct, chiar un poem 
„rău”, o fantasmă, o iluzie, formă în ultimă 
instanță, căreia îi este necesar un conţinut pe 
care 1-l poate asigura cititorul, o necesitate 
pentru Daniela Oatu, el însuşi „invitat” din 
disperarea lipsei de 
certitudine: „Le-am 
invitat în fiecare 
carte/ să-i răsfoiești 
încăperile/ Poate 
ochiul tău de vână- 
tor/ a zărit de depar- 
te/ perechea de aripi 
pâlpâind/ la-ncheie- 
tura mâinii drepte/ 
sau umbra domes- 
tică a Versului Rău/ 
Mușşcând din jumă- 
tățile mele de vis/pe barci 

când dormea muza- 

n/finalul acesta înscris...”. Condiţia poetului, 
după cum poeta însăşi îl înțelege, presupune 
un „final nescris” şi un text în care consacrata 
muză (cu tot ceea ce presupune aceasta) 
doarme, totul cu absoluta convingere că de 
fapt finalizarea creaţiei îi este rezervată doar 
cititorului. Daniela Oatu transcrie convingător 
ideea prezenţei acestui cititor care, metaforic, 
trebuie să „îmbrace” haina poemului, impu- 
nându-i, în felul acesta, prin actul lecturii, 
consistenţa propriei prezenţe: „Nu ştiu... acest 
volum îți vine bine?/ Nu te strânge cumva?/ 
Aşteptă să-ți închei ultimul nasture...? ÎL 
asortezi la ceva?/ Ții să-l scriu pe nisip pentru 
tine...”. Poezia Danielei Oatu lasă chiar 
impresia unui rafinat spectacol, regizat pentru 
un cititor surprins în ipostaza confortabilă de 
spectator: „Cu nemurirea pe umeri/ cîte visle, 
cititorule,/ în bătaia muzei,/ cîte vîsle,/ pînă la 
ieşirea aceasta în larg.../ De cîte ori m-am 

aruncat/ în cuvîntu-nspumat/ căutîndu-mă, 
căutîndu-te.../ În cîntecul lui ţi-am rezervat un 
loc.../ Pînă la ieşirea aceasta în larg/ cîte visle, 
cititorule,/ cîte vîsle.../ Am tocmit duminicile/ 
lucrătoare cu ziua.../ Tu stai confortabil, în 
lojă,/ în ropotul de aplauze/ nu e loc pentru un 
naufragiu/ Poemului îi merge bine/ din spuma 
lui s-a-ntrupat/ Dumnezeu” (Spumă dumneze- 
iască). Acest spectacol presupune gesturi 
galante şi un anumit ritual de care poeta ţine 
seama, printr-o atitudine vizibil detașată: 
„Domnule Cititor,/ scuzaţi-ne/ puteţi reveni 
altădată/ Poezia e ocupată/ trebăluieşte de 
zor...] De pildă,/ acum cu ambele mîini/ ţine/ 
versurile de peste an/ bine/ să nu ne dispară 
fericirea/ dintre paranteze/ doar a înţeles că/ 
pînă şi muntele se teme uneori/ de propriul 
pisc/ ce să mai vorbim de/ fugara glorie a 
poetului/ mereu a altora.../ Domnule Cititor, 
grăbiți-vă/ (urcați în ea neapărat)/ că navi- 
ghează încă pe uscat/ corabia-i ajunsă la stele/ 
şi veţi vedea/ că nici măcar luna plină/ nu mai 
este în centrul atenţiei” (Domnule Cititor). În 
acest spectacol şi în acest dialog cu cititorul 
Daniela Oatu inserează „teme” rescrise rafinat 
în spirit livresc: „Copilul aşază mugurii în şir 
indian/ Scînceşte leagănul putred/ îndesîndu-i 
anii-n ghiozdan./ Răsfoieşte pomii cu filele 
colorate/ Tolănite-s în iarbă/ visele toate./ La 
fiecare colț de poveste/ cîte un zmeu de hîrtie/ 
îl aleargă, îl aleargă din copilărie./ În lacrima 
lui/ vârstele cad în neştire” (Ani în ghiozdan). 
De multe ori impresia este că poeta citează și 
dă replică lucidă unor toposuri: „De la o 
vreme mielul alb al copilăriei/ îmi sare peste 
lacrimă şi paşte departe,/ departe,/ departe.../ 
Pîrguitele-mi chemări au miezul încă umed.../ 
Ce mînă nevăzută-l goneşte mereu/ spre rezer- 
vaţiile altui suflet?.../ Împiedicată-n aşteptare/ 
lacrima-mi creşte tot mai deasă./ Ce îmblîn- 
zire să mai inventez?/ Mi-aş priponi inima/ de 
umbra lui slobodă...” (Rezervații de suflet). 
Sau: „La clasa pregătitoare/ învăţătoarea poar- 
tă aripa dreaptă/ a corbului lui Poe/ apoi aripa 
stîngă/ a albatrosului baudelairian/ desenînd 
bastonaşe, cercuri.../ Cei doi colegi de bancă/ 
s-au învoit pentru/ următoarea lecţie de zbor/ 
cînd liniuța de unire/ desparte poemul de 
cuvînt,/ pămîntul de pămînt” (Lecţii de zbor). 

Nu lipseşte concentrarea metaforică amintind 
experiența modernităţii „În lumina spartă-i/ 
vidul vărsat./ Cenușa îți îngroapă/ chipul 
întunecat./ Ţi-ai lăsat în oglinzi/ mîngiierea.../ 
Risipit mă atingi.../ Se retrage marea/ în 
spume/ Cioburi îmi caută/ urma prin lume” 
(Miîngiierea oglinzii). Versului în condiţia lui 
de „rău” i se atribuie dimensiunea unei auten- 
tice zeități, tratată printr-o atitudine corespun- 
zătoare: „Cînd se-ntinde somnoros răsăritul/ 
pînă vis-à-vis de-această viață/ înrourîndu-ne 
mîinile iertătoare,/ Cînd fug portretele din 
ramă/ Cine-mpacă străzile certate/ şi le-adu- 
nă-n Babilon pe toate?/ Versul meu cel Rău — 
de bună seamă.../ Stă în umbra drumului să 
ne-aprindă urmele/ Cînd glumește moartea cu 
vecinul de la parter/ Doamne, singură între 
patru planete recunosc/ şi eu m-am uitat 
înspre Sodoma şi Gomora/ asemenea femeii 
lui Lot/ Deci, Doamne, sunt gata să mă lepăd 
de mine/ însămi, da'/ Doamne, de Versul cel 
Rău nu mă lepăda!” (Singurătate). Sub 
semnul livrescului și în imediata apropiere a 
convenției, libertățile poetei sunt pe deplin 
justificate: „Dragul meu, Bi,/ Ce să-ți mai 
scriu/ şi aici se face uneori tîrziu/ locuiesc la 
același Veac în chirie/ bate palma cu norocul/ 
ronțăie pizza pe stomacul gol/ intră încălţat în 
sufragerie/ nu oferă flori/ nu citeşte poezii/ 
(doar cîte un Click/ sau o revistă Playboy)/ 
refuză invitaţii la teatru/ spectacole/ cîte 
libertăţi ne-au înlănţuit/ nu are chef de plim- 
bare-n Copou/ (am auzit că Plopii fără soţ/ 
i-au ros zgarda)/ butonează aproape nonstop/ 
la laptop./ Dă la refuz/ muzica house, manele/ 
îi bat vecinii în calorifere.../ E timpul să mă 
desprind/ de el/ ca de-o etichetă necredin- 
cioasă/ să mă îndrept/ spre terasa din galaxie/ 
că îngerul şi-a aşezat deja ceasul pe masă.../ 
Ştia bine, mama — vezi bine —/ Veacul acesta 
nu-i pentru mine!” (Veacul acesta) 

Fantasmele versului rău rămâne volu- 
mul semnificativ al unui poet care, abordând 
realul sub semnul lecturii, al cititorului și al 
livrescului în ultimă instanță, își îngăduie 
libertatea de a-l re-face, cu mult rafinament, 
printr-un joc poetic bine temperat, sub semnul 
gratuității limbajului. 


Un sonetist redutabil — Mihai Merticaru 


Constantin MĂNUŢĂ 


Mihai Merticaru apare ca un sonetist 
redutabil în cartea Vis și abis, apărută la Editura 
Muşatinia, Roman, 2018, dar şi-n celelalte cărți 
de sonete: Arca lui Petrarca, Geometrie lirică, 
Arta euritmiei, Flacăra din piatră, Urciorul de 
aur şi 101 sonete. 

Definind sonetul „o fantastică nuntă între 
pătrat şi triunghi”, Mihai Merticaru se dorește a fi 
un poet grav, convins fiind de puterea de 
regenerare şi transformare a cuvântului prin 
intermediul metaforei în adevărate clipe lirice spre 
delectarea şi destătarea cititorului avid de poezie. 

La începutul volumului, așază Parisul — 
capitala muzicii şi a poeziei — în 14 sonete, 
„orașul feeric un ocean de culori şi de lumină”, 
capabil de nenumărate surprize, încât acest oraş- 
epopee este demn de exclamaţia lui Goethe: 
„Opreşte-te clipă, cât de frumoasă eşti”: 
„Întreaga lume şi-a dat întâlnire/ La Turnul 
Eiffel şi-n mii de muzee./ Cerul nu conteneșşte să 
se mire// Ce-i leagă pe oameni cu-atâtea fire./ 
Petrecerea-i demnă de-o epopee,/ Mulțimea 
roagă clipa-n loc să steie.” (Paris I). 

Sunt trecuți în revistă regii Ludovici ai 
Franței, Napoleon Bonaparte, scriitorii: Balzac, 
Hugo, Dumas, Voltaire, Rousseau, Emil Cioran, 
Mircea Eliade, Eugen Ionescu, C. V. Gheorghiu, 
pictorii Manet, Matisse, sculptorul C. Brâncuşi. 

După ce plin de adorație, admirație şi 
laudativ prezintă Parisul, „acest oraş al 
luminilor”, ajunge la concluzia că nu doreşte 
să-i fie rob, ci „rămân ce-am fost pietrean!” 

Om şi poet înzestrat de Dumnezeu cu har 
divin, își elogiază pasiunea pentru poezie, chiar 
dacă i-a devenit o Golgotă şi l-a răstignit „pe-o 
cruce de cuvinte”: „Te-am îndrăgit de tânăr, 
POEZIE,/ Ca pe un zvon de împrimăvărare,/ 
Precum fluturele, raza de soare/ Şi melomanul, 
dulcea simfonie./ Am ars pe-al tău altar în ape 
stinse,/ Urcând pe Golgota tot înainte,/ Nopțile, 
ți le-am ţinut mereu aprinse,/ La picioare ţi le- 
am depus învinse,/ lar, drept răsplată, tu, fată 
cuminte,/ M-ai răstignit pe-o cruce de cuvinte.” 
(Sonetul unei pasiuni). 


Toate poeziile încep cu cuvântul, ca 
acesta al muzei, care-i aduce inspirație, văzută 
ca o fată frumoasă, făcând ca sonetul să zboare 
„Spre lumea de azi şi cea viitoare!” 

Ochii iubitei sunt niște „miracole colorate, 
geometrii astrale” în Sonetul ochilor tăi. 

Autoportretul liric al poetului este de 
„trist şi palid anahoret”, fascinat de tainele 
infinitului. „Stropul de dumnezeire”, de care 
vorbește dânsul, să- 
lășluieşte aproape în MIHAI MERTICARU 
fiecare om, izvorât KAT rai 
din povestea lumeas- MEL AEN : 
că de iubire. Portretul ) 
iubitei cu ochi stră- 
lucitori reiese din 
mâna pictorului — ut 
pictura poesis, încât 
îşi imaginează Calea 
Lactee — o alee unde 
„se vorbeşte româ- 
neşte... euritmie cu 
chip de femeie” care 
transformă toată via- 
ţa omului într-o ma- 


gie. 


VIS ȘI ABIS 


Editurs MUȘATINIA 


Sonetul poetului urgisit (I-II) se referă la 
poetul roman Ovidiu exilat la Pontul Euxin, care 
suferind pentru Iulia, i-a sculptat un trainic 
monument, nemurind-o prin cântece. Nu sunt 
uitaţi George Bacovia şi Omar Khayyam, ori 
versuri din Cântarea Cântărilor, Sapho, Li Tai 
Pe, în scopul proslăvirii iubirii. 

Dacă apare în ipostaza unui timonier, 
poetul trebuie să construiască o catedrală, semn 
al veşniciei şi al durabilității, deci un alt fel de 
Meşter Manole. Şi un poem de Rabindranath 
Tagore completează portretul iubitei, „de esență 
divină”, încropind o sintaxă din jocul de cuvinte 
axă, parataxă. 

Cuplul modern este o altă fațetă a Isoldei 
şi a lui Tristan, femeia, culoarea şi bărbatul, o 
melodie, formează aceeaşi  sinestezie, nu 
îndepărtată de mitul androginului din vremurile 

ancestrale, aşa-şi închipuie poetul din „naiva 
tinereţe, ea regină, el arheu”. 

Vindecarea de singurătate se face prin 
intermediul poetului — taumaturg care va 
descifra tainele, dilemele, seducțiile, mirajele 
etc., ceea ce a dus la venirea iubitei, mai 
devreme la întâlnire: „Te-ai întrupat din taine și 
dileme,/ Arome, seducții, miraje, mirări,/ Din 
farmece, reverii şi ezitări,/ Și-ai venit la-ntâlnire 
mai devreme...” 

Frumoasă și sfioasă, ea îl apără pe iubit 
de dezastru, frig, singurătate şi pustiu, scăpărând 
din ochi roiuri de scântei, iar albinele adună 
mierea din glas, cu „coapsele tari — zone 
aurifere şi cu genunchii, icoane pentru atei”. 
Alteori ea este o „fată dulce, iar el un căscăund, 
fată de la şesuri, — iar el, de la munte” ori 
caracterizată prin sintagma oximoronică „dulce 
migdală amară”, cu o amânare „sine die a 
amurgului inimii cu două luminișuri şi al 
muntelui cu abisuri şi suişuri”, epitete provenind 
de la dictonul lui Dante Alighieri: „L”amor che 
move il sole e l'altre stelle”. 

Există şi un Sonet al ţăranului român, 
posibil, pornindu-se de la poezia lui Tudor 
Arghezi: „Pe dealul argintat, bade loane,/ Vii 
din sau păşeşti spre eternitate?/ Ce amintire-n 
tâmpla ta se zbate?/ În templul sfânt pari una din 
coloane,// Oile  de-alături parcă-s  pictate./ 
Observ că nu prea ești în bune toane,/ Că prin 
suflet îți bântuie cicloane/ Şi fel de fel de 
gânduri încifrate.// Se sprijină-n toiagul tău o 
țară,/ Pe umeri îți apasă viitorul,/ Azi, pâinea ta 
e crudă şi amară;// Cea dulce se mănâncă pe 
afară./ Împărăţia ta este ogorul,/ Iar alinarea, 
balada şi dorul.”, alături de un Sonet al 
visătorului şi unul al bărbăției, unde sunt 
amintiți regii şi domnitorii României, de la 
Burebista şi Decebal, Traian, Mircea, Ștefan, 
până la Mihai. 

Intensitatea iubirii prin Eros este văzută la 
cote maxime: „lubirea, şi când doarme dogo- 
reşte.” 

Poetul se întreabă: „Cine-i străinul ascuns 
sub pielea mea?” — care adoră poemele lui 
Robert Frost. 

Anotimpul de toamnă este surprins într-un 
sonet cu griul ei, aducând depresie şi dezolare, 
amintind de gingaşele versuri ale lui G. 
Topârceanu: „Cri, cri, cri/ Toamnă gri/ Nu 
credeam c-o să mai vii...”. 

Singura icoană a poetului poate fi „clipa 
astrală aducătoare de doruri şi miraje” din 
Sonetul copilăriei, unde nostalgia este la ea 

acasă, „cu irizări de tainice topazuri, retras pe 
tărâmuri de gânduri și întrebări”, cuprins de 
faptul că-n sufletul creatorului arta se naşte din 
suferință. 

În ipostaza rătăcitorului pe căi răzlețe, ca- 
n poezia lui Octavian Goga, casa natală este 
pustie, aproape o bălărie fără gard. În sat nu 
există biserică, fântână, ţăranii au devenit 
orăşeni, câinii-maidanezi, nu mai are cine săpa 
grădina, fructele putrezesc în livezi, dar 
paradoxal îi apare tatăl mai tânăr decât el, invers 
ca-n poezia lui Lucian Blaga care-i scria mamei 
sale: „Sunt mai bătrân decât tine, Mamă,/ ci tot 
aşa cum mă ştii:/ adus puţin din umeri/ și plecat 
spre întrebările lumii...” 

Sonetele anxietăţii și decăderii anunţă 
dezolarea, tristețea, nevroza poetului când se 
abat nori negri peste ţară (ca acum când scriem, 
în luna iulie 2018, ploile au devastat România, 
iar Grecia a fost pârjolită de incendii provocate 
de mâini criminale, încât ne vine să exclamăm: 
Vine Apocalipsa, Doamne!). 

Printre „neguri, cânt de cucuvea răzbate”, 
urlet prelung de fiară, stihiile potopitoare 
amintind de potopul lui Noe, îi trezesc autorului 
angoase, că nu mai știe pe ce lume trăieşte: 
„Tara-i stăpânită de Ali Baba şi cei patruzeci de 
hoți”, încât „ruşine ne e că ne numim români”. 
Ca altădată Sisif, poetul „o întreagă Atlantidă 
duce-n spate” şi crede că salvarea e-n Vest 
(nu-n cel sălbatic!) dorind „clipa şi cupa să-i fie 
pline!”. Adevărata salvare este în „Domnul lisus 
Hristos” şi nu în Sonetul disperării, chiar dacă 
„toți aleargă după o nălucire”. 

Solemnitatea, eleganța frazării şi efectele 
obținute prin apelul la rimă şi ritm ne dezvăluie 
un poet înzestrat cu o prodigioasă mobilitate a 
discursului liric, un bonom jovial care mizează 
pe muzicalitate şi rafinament prozodic, un poet 
care aspiră spre etalonul poeziei adevărate ce 
constă în ambiguitate şi imprevizibilitate, în 
apropierea de elemente total disparate, într-o 
mirabilă trăire a sentimentelor. Psihologic vor- 
bind, M. M. dispune de o robusteţe funciară, iar 
dinamismul  mărturisirii asigură  naturaleţea 
discursului. Reamintindu-ne că, în vremuri 
imemoriale, poezia şi muzica erau inseparabile, 
Mihai Merticaru, poet riguros şi sugestiv, 
apolinic şi dionisiac, enigmatic şi colocvial, ne- 
a oferit volumul maturității creatoare depline, un 
splendid omagiu adus iubirii, o învolburată 
revărsare de lirism pendulând între real şi ideal, 
între sacru şi profan. 


Nocturnă cu vampir Opus 1, roman de 
Stelian Tănase 


Virgil RAȚIU 


Ca să înţelegem pentru ce scriitorul 
Stelian Tănase recurge la tehnica scrierii unui 
thriller, mizând că astfel cititorii vor înţelege 
cum ei au ajuns să trăiască într-o ţară 
sofisticată politic până la aruncarea în poalele 
Noului Ev Mediu care ne înconjoară, deşi unii 
abia-i întrezăresc contururile, e recomandat să 
aruncăm o privire în urmă, în biografia 
autorului. Și o face foarte bine și răspicat alt 
scriitor optzecist, Bedros Horasangian, într-un 
comentariu apărut în revista Observator 
cultural: 

„Stelian Tănase (n. 1952) face şi el parte 
din această generație care a dat poeţi de 
excepţie, prozatori, eseişti, editori şi critici 
literari,  publicişti şi jurnalişti, dascăli 
onorabili şi profesori universitari prin toate 
centrele. După ce debutează în forță cu 
romanul Luxul melancoliei (Ed. Cartea 
Românească, 1982), Stelian Tănase aşteaptă 
ani buni căderea regimului comunist din 1989 
pentru a publica alte romane şi a se impune pe 
plaja valorilor intelectual-literare românești. 

Odată vremurile schimbate, „Stelian 
Tănase va scrie o altă biografie, care va 
produce o altă bibliografie. Cu multe şi 
diverse cărți de diferite facturi. Cu romane, cu 
eseuri politice, cu publicistică de tot felul, cu 
note de călătorie — un «LA versus NYC» este 
realmente una dintre cele mai bune cărți 
despre Statele Unite scrise de vreun literat 
român, punându-l aici la socoteală şi pe Petru 
Comarnescu, şi pe regretatul Romulus Rusan, 
cu America ogarului cenușiu cu tot. Prezent 
mereu în câmpul media (dar şi politic, la un 
moment dat), personalitatea lui Stelian Tănase 
devine proteică prin mijloacele sale de 
expresie”. 

Noul roman Nocturnă cu vampir Opus 1 
(Editura RAO, Bucureşti, 2017) este scris în 


registrul mystery, crime, horror, cu intenția 
vădită de a şoca, tocmai pentru ca să-l 
trezească pe cititor din văpaia mocirlei sociale 
şi politice în care, de fapt, se scaldă, trăieşte 
cu oarecare entuziasm, participând fără să-și 
dea seama la spec- 
tacolul deja creat, 
jucat în direct, dotat 
cu actori de marcă 
extraşi din toate 
păturile sociale care 
compun gubernia 
Bucureşti în epoca 
postindustrială, o 
metropolă haotică, 
murdară, violentă. 
În această lume con- 
viețuiesc persoane 
supercocoțate în sfe- 
re care iau mințile, 
poliţişti corupți, in- 
terlopi, militari, prostituate, vagabonzi, gran- 
guri, bancheri, industriaşi de belea, econo- 
mişti şi politologi cu frâie în mâini şi frâne la 
picior. E o forfotă cumplită. Iar acestei forfote 
îi place până la orgasm lumea televiziunii care 
difuzează numai godzille, batmani şi kin- 
kongi, vedete de mușama cinetelevizată, lume 
pe care o adulează, o imită şi o răstălmăceşte 
prin vocile viitorologilor, meteorologilor şi 
numerologilor, astrologilor şi prostologilor, 
puse toate în „logica? vampirului valah 
(„W”). Nocturnă cu vampir Opus 1 se înscrie 
în seria romanelor politice româneşti, care 
începe cu romanul Gorila de Liviu Rebreanu, 
un roman care la apariţia lui în 1938 a produs 
în viața românească o serie lungă de 
controverse 

Şirul de crime produse de Supernumele 
Vampirul Valah (,„W”) îi numără pe: Eftimie 


Nocturnă cu vampir 
Opus | 

Gogu, individ putred de bogat, un mahăr, fost 
Secu, general în retragere; Spitz Buburuz, șef 
la contrainformaţii, care face parte din grupul 
operativ constituit în legătură cu Dosarul 
„Vampirul” — mortul nu fusese jefuit, avea 
ceasul Rolex la mână, portofelul full cu două 
miare de euro, îmbrăcat de firmă, doar că 
generalului îi plăcea cărniţa fragedă, frecventa 
localurile unde era „servit”, de unde, se zice, i 
s-a şi tras executarea; un altul e Bran Stecker 
(da, ceva după numele autorului cărții 
fanteziste, Dracula, Bram Stoker), patron de 
media influent, băgat în afaceri cu multe 
zerouri, cu un birou cu trei secretare, păzit de 
bodigarzi, din această formă de buncăr, greu 
tangibil, şantajist de capete sus-puse care nu 
de puţine ori sufereau de amorul „alune- 
cărilor”. Ucigaşul în serie făcea ravagii. 
Țintea o tragere în țeapă live, publică, 
zgomotoasă şi hohotitoare. A urmat Pilu 
Donose, senator, figură glorioasă a Opoziţiei, 
luptător neînfricat pentru libertate, care a fost 
săltat de la Pussy&Cash într-un camion roşu. 
A mai fost înregistrat un cadavru, al unuia zis 
Nichita, cadavru care a dispărut, în mod 
ciudat, de sub nasul poliţiştilor, ca şi cum 
ucigașul şi-ar fi „subtilizat opera”. Toate 
aceste crime poartă amprenta unui singur 
criminal, victimele sfârșind, la rând, trase în 
țeapă, ca în Evul Mediu, îmbrăcaţi în toale 
fine, dar cu obrajii şi buzele roșii, cu gurile 
ferfenițite şi ochii scurşi ca ouăle sparte. 
Teribile imagini. 

De dezlegarea enigmelor acestor crime 
se ocupă un fost polițist, în calitate de 
oarecare detectiv particular, întors în ţară din 
Legiunea străină, Constantin Naum, zis Ticu, 
şi un comisar de poliție, lorgu Arsene, şeful 
Brigăzii Criminale, criminolog veteran. În 
jurul crimelor și al victimelor se înlănțuie o 
încrengătură de fapte şi evenimente care 
cotropesc întregul Bucureşti cu periferiile lui 

sordide, cu o Subterană imensă situată sub 
Gara de Nord, unde există și mişună lumea 
vagabonzilor, ologilor, cerşetorilor, drogaţilor, 
stăpânită de un aşa zis Țar. Acolo se învârtesc 
zornăind sume imense de lei şi valută, 
manevrate de forțe necunoscute şi nevăzute, 
niciodată depistate. În acele locuri domnește 
sadicul criminal, în labirintul groazei. Şeful 
Subteranei a declarat în timpul unei scurte 
întâlniri cu detectivul Naum că nu ucide din 
răzbunare, ci doar pentru a-i pedepsi pe cei 
vizați de el. Nu este măcar declaraţia unui 
nebun. Ci a unui individ lucid. 

Grupul operativ, constituit anume, care 
dezbate în şedinţe lungi cazurile puse pe rol e 
format tot din granguri, cu grade mai mari sau 
mai mici, din procuri, din şefi, şeful IGP, 
adjunctul ministrului de Interne, consilieri 
prezidenţiali, emisarul de la Cotroceni, şeful 
de la contrainformaţii, toți cu nume ca 
porecle, iar pe umeri cu epoleţi şi pe piepturi 
cu medalii şi distincții. Din dezbaterile aces- 
tora, plictisitoare, deseori dezlânate şi lipsite 
de sens, răzbat damfuri politizate însoţite de 
tendințe de răzbunare şi înşfăcare a câte unui 
ce profit, niciodată de lepădat. 

Spectacolul final conduce la triumful 
nimănui asupra nimicului ca în Parabola 
clarvăzătorului care încoronează în lumea 
Bucureştilor un Diavol cu Amprentă Divină, 
viitorul de aur al regiunii de la Gurile Dunării 
şi de la ţărmul Mării Negre. În braţele acestui 
mare Show Draculist, locuitorii, sideraţi de 
magia nimicniciei, îşi trăiesc fericirile de 
moment şi disperările care îi fascinează cu 
entuziasme şi glorifică, la unison, crima 
supremă. Un viitor învins proclamă pentru 
întreaga suflare a Noii Valahii renașterea în 
virtute şi onoare. 

Romanul lui Stelian Tănase oferă, ca 
spectacol, semnalul sfârşitului triumfător al 
unei țări prădate sistematic. 


Nonficţiunea în cărțile prozatoarei 
Valeria Florea-Dascăl 


Cornel COTUŢIU 


Nu agreează s-o consideri basarabeancă, 
ci româncă, iar Prutul e doar un semn 
convenţional pe harta Europei. 

În compartimentul epicului, numele 
scriitoarei de la Chișinău e distinct şi distins; 
nu atât prin hărnicia sa editorială (peste 15 
volume), cât prin maniera de a crea narativul, 
în care realitatea frustă provoacă o imaginaţie 
tentantă. 

Până şi numele parcă stârneşte acest 
palier al creației prozastice. Florea este 
numele ei purtat până la măritiş, apoi, o 
vreme, trecut în amintirea copilăriei de la 
Chiperceniul natal (raionul Orhei). De aceea, 
primele cărți sunt semnate cu Dascăl. Din 
nefericire, soţul a trecut în memorie şi 
nonficțiune, dar scriitoarea a păstrat apoi 
ambele nume în semnătura recentelor sale 
volume, ca un fel de blazon al scriiturii sale. 

M-am întrebat de unde s-a conturat 
preferința Valeriei Florea-Dascăl pentru proză 
de o astfel de factură. Cred că n-a fost o 
opțiune, ci o trecere involuntară de la a crea 
imagini vizuale prin aparatură electronică la 
acelea emanate de cuvânt. Să fiu explicit: mai 
întâi, după absolvirea Facultăţii de filologie 
(secția jurnalism) a Universităţii de Stat 
Chişinău, a activat ani buni la Televiziunea de 
Stat a Republicii Moldova. 

Când am zăbovit câteva zile într-o 
localitate de lângă Cetatea Soroca, am aflat de 
la bunii mei amfitrioni basarabeni că atâta 
vreme cât s-a transmis la televiziunea de la 
Chişinău serialul „Schiţele Valeriei Dascăl”, 
şi să fi fost la câmp, lăsa coasa în iarbă şi 
alerga acasă pentru a prinde la ora știută 
emisiunea ei. Căci reportajele erau, am dedus, 
seducătoare prin tematică, iscusința filmării și 
a comentariului. 


Ei bine, aşa cred că de aici i „se trage” 
aplecarea spre nonfictiv. Doar că el este dospit 
pe o albie a autobiograficului. Sunt grăitoare 
în acest sens fie și numai titlurile cărților sale, 
de genul: Brad frumos cu amintiri (2003 — 
debut editorial), Iertarea în straie de ploaie, 
Arde gheața de pe 


ură, Femeia de la > 
gura, Valeria Dascăl 


picioarele  bărba- 
tului meu, Ecoul 
Dragostei  Dintâi, 


Comorile neamului 
ş.a. 

Oamenii evo- 
cați, trecuți prin 
filtrul sensibilităţii 
sale, până la urmă 
observi că, de fapt, 
ei sunt ipostaze ale 
autoarei; căci (cum 
notam într-un co- 
mentariu la Nu te- 
am uitat), proza sa devine „un fel de dialog 
între memorie şi momentul scrierii”. E ca şi 
cum Valeria Florea-Dascăl locuieşte în cărțile 
sale. S-o zic altfel: E ca şi cum își schimbă 
locuinţa din carte în carte. Astfel că, scriind, 
se mută (anual) ca într-o rețea de case proprii. 

Şi oriunde stă ori merge, cumpărând un 
buchet de flori sau discutând cu cineva mai 
mult sau mai puțin cunoscut, făcând o vizită, 
contemplând silueta unui nor, ea locuiește 
deja în altă carte. De aici, deopotrivă, stilul 
colocvial, căci fiecare carte a ei este o 
invitație de genul: „Hai, trăieşte cu mine!” 
Cititorul e chemat alături, să reconstituie 
fapte, destine. Şi de aceea relatările scriitoarei 
sunt punctate de sintagme ca acestea: „Să vezi 
şi să nu crezi!”, „Vă informez că...”, „Cred 

doleanţa să...”, „Vă aduc la cunoştință...”, 
„Dar să revin...” 

Consideraţiile acestea au fost, de fapt, o 
anticipare la scurta radiografie pe care doresc 
să o fac volumului ILARION BUIUC: portret 
de familie şi grup (Chişinău, Ed. Pontos, 
2017) scris de Valeria Florea-Dascăl. 

Un telefon din Sibiu, de la Mariana 
Buiuc, îi provoacă o neașteptată deschidere 
spre retrospective, dialog şi documentare. 

Mariana  Buiuc îşi caută rudele, 
strămoşii; o solicitase pe scriitoare pentru că 
tocmai aflase câte ceva despre cartea ei 
(Comorile neamului), în care reconstituie via- 
ţa de la Chiperceni, 
loc, zonă, despre 
care sibianca ştia că 
se trage şi familia ei. 
Deopotrivă, Valeria 
Florea-Dascăl are 
prilejul astfel să-și 
reconfirme ceea ce 
ştia despre propriile 
sale rude sau să des- 
copere documente 
inedite despre ele. 
lată, cartea aceasta 
poate fi considerată 
şi un fel de narați- 
une despre descope- 
rire. Şi o face cu o sfătoșenie a detaliului, o 
stăruință care vine din dorinţa de a fi cât mai 
convingătoare. 

Aşa, alături de proaspăta sa cunoştinţă, 
scriitoarea străbate locuri evocate şi în alte 
părți, cunoaşte oameni, documente şi creio- 
nează portretul, destinul celui căruia îi şi 
dedică volumul, lui Ilarion Buiuc, unul dintre 
basarabenii care au creat Sfatul Țării (fusese 


VALERIA FLOREA-DASCĂL 


DE LA PICIOARELE 
BĂRBATULUI MEU 


delegat din partea Congresului Militarilor 
Moldoveni) şi apoi a votat la 27 martie 1918 
Unirea cu Țara Mamă. Era originar dintr-o 
familie Buiuc din Chiperceni, județul Orhei 
(areal din care au provenit și alți bravi români, 
membri ai  inestimabilului Sfat de la 
Chişinău). 

Cartea este mai mult decât şi-a propus 
scriitoarea: „un amplu studiu biografic”. Are o 
structură care-mi evocă imaginea unei frunze; 
secvențele narative sunt ca niște nervuri care 
pornesc de la pețiol şi dau contur, consistenţă, 
stratului vegetal. În ciuda unei impresii de 
stufoşenie, scriitoarea valorifică datele, faptele 
istorice, dă detalii etnografice, toponimice, 
onomastice, doreşte frenetic să convingă 
despre semnificația lor în climatul acela, care 
întreținea marea dorință a românilor de 
dincolo de Prut: Unirea cu Regatul României. 

Pătrimea finală a cărții e legată de Sibiu, 
oraş de asemenea „cercetat”, din perspectiva 
desluşirii vieții lui Ilarion Buiuc şi a urmașilor 
săi stabiliți în România; desigur, amfitrioană 
fiindu-i aceeaşi Mariana Buiuc. Finalmente, 
acest efort minuţios „al descoperirii” o 
răsplăteşte astfel: „,...m-a făcut să cred iarăşi 
că binele învinge răul, iar greutățile sunt 
temporare”. 

Încât revenirea sa la Chişinău o trăieşte 
într-o stare (i-aş zice) lirică: „Prin geamul 
mașinii/ .../ am zărit munții, iar în fața 
noastră un curcubeu s-a făcut poartă.” 

lar cuvintele din troparul Sfântului 
Ilarion cel Nou (din pagina finală) par să şi le 
merite însăşi: 

„Cu scurgerile lacrimilor tale ai lucrat 
pustiul neroditor şi cu suspinele cele dintru 
adânc ai făcut ostenelile tale roditoare, 
strălucind cu minunile, Ilarioane...” 

Pachetul de acasă 


Povestiri din „Tărâmul Tuberozelor” 


Iacob NAROȘ 


O carte închinată florilor, dar şi 
cultivatorilor de tuberoze dintr-un sat numit 
Hoghilag, de lângă Sibiu, saşi la început şi 
români azi, (Nicolae Suciu, Povestind vei 
dobândi, Editura Limes, Colecţia Lakoni, 
Editor: Mircea Petean, Floreşti, judeţul Cluj, 
2018); ea cuprinde 12 proze scurte precedate 
de o introducere a autorului, În loc de 
argument, şi întărită de o prefață semnată de 
loan Marcos, cu titlul Glose la un proiect. 
Darul acestor flori pentru oamenii locului, 
după cum spune legenda, vine tocmai din 
partea lui Dumnezeu și a Sfântului Petru când, 
în peregrinările lor pe pământ, neavând 
altceva de oferit locuitorilor de pe meleagurile 
Râului cu Spini, au găsit pe fundul sacului 
bulbii acestor flori „cu miros de rai”, în care 
cultivatorii îşi vor vedea bogăţia lor sufle- 
tească. 

loan Marcos remarcă varietatea scrie- 
rilor narative, a tehnicii expunerii, expresi- 
vității, densității şi profunzimii, asta doar în 
urma rescrierii în limbaj critic a prozelor din 
volum. Să luăm câteva aspecte sesizate, prima 
ar fi expresia creatoare, avem compuneri 
stratificate prin interstiții comprimate. Câteva 
proze merită pomenite mai amplu, schița 
Libertatea de a nu fi singur, ne plasează în 
lumea deceniilor 7 şi 8. Avem de a face cu Ilie 
Dejeu, profesor sancționat pentru lovirea unui 
elev, fără soţie, care, spre a nu fi singur, este 
atras către vechituri. Frânturi de amintiri de pe 
vremea când era profesor, la fel, i se ofereau 
numai clase de rebuturi, fenomen destul de 
frecvent şi-n alte părţi, clasele A și B fiind 
pentru „aleşi”, iar în C şi D, ce-a mai rămas. 

În Piața Păduchilor, fostul profesor de 
biologie, spre a nu fi singur, se întreține cu 
Daniel Mercea, fost elev de-al său care-l 
ironizează pentru obiectele expuse ca ieşite 


din comun, niciunul întreg (păpuşi, chiloți, 
maşini de tocat carne, pălării, cutii de 
ciocolată şi de bomboane fondante, pantaloni, 
fuste şi chiar poze, 
singurele „neandica- 
pate”). Până la ur- 
mă, alți trei vânză- 
tori arțăgoşi îl iau la 
rost pe eroul nostru 
pentru că le-ar răpi 
clienţii, deși Ilie nu 
vinde nimic, ci doar 
vrea să vadă oa- 
meni. După somaţie, 
profesorul Dejeu 
chiar că nu mai vine 
din cauză că se îm- 
bolnăveşte. Pentru 
el, cel mai de preţ lucru al omului e să aibă 
libertatea de a nu fi singur... 

Urmează două proze care se apropie de 
teatru, Datoriile victimelor, unde două perso- 
naje — Irina şi Denis, aflați în derivă — discută 
aiurea despre atentate, decibeli, modă, bebe- 
luși abandonaţi la tomberon, statul cu picio- 
arele în tavan şi chiar despre propunerea de a 
se căsători. Tipic pentru Denis este faptul că e 
veșnic în concediu fără plată, după cel medi- 
cal. Ineditul acestuia: este racolat de către un 
regizor să-şi scrie experienţele unui om „mar- 
cat de scârbă față de o societate bolnavă”, 
după piesa lui Ionesco, Datoriile victimelor, 
adică dintr-o poziție strâmbă încearcă să vadă 
lumea drept. A doua proză de aceeaşi factură, 
Femeia văzută prin gaura cheii, pleacă de la 
următoarea idee: Un tablou al unui prieten 
pictor este obiect de dispută pentru Geta şi 
soțul ei, cine e acea femeie? Se ceartă pe 
această temă, la uşa femeii misterioase se face 
coadă, toți vor s-o privească pe gaura cheii. 


NICOLAE SUCIU 


POVESTIND 
VEI DOBANDI 

Apare femeia, se produce panică, cel cu pso- 
riazis, spre surprinderea celor din jur, intră în 
odaia acesteia... 

De la Mircea Petean aflăm că primele 
două volume ale lui Nicolae Suciu au apărut 
la „Limes”, în curs de apariţie e un al treilea 
volum, Sindromul de exaltare în Sud-Estul 
Noii Europe, roman inspirat din realitățile 
şcolii româneşti văzute în spirit tragi-comic. 
Așadar, Nicolae Suciu ne apare ca romancier, 
autor de proze scurte și chiar al unui volum de 
teatru. Răzvan Ducan şi Nicolae Băciuţ, 
alături de prefațatorul loan Marcos, au avut 
cuvinte de apreciere cu ocazia lansării acestei 
cărți, după cum aflăm, pentru prima oară în 
această localitate. De subliniat varietatea 
lexicului folosit, câteva cuvinte dau culoarea 
necesară mediului şi personajelor dubioase: 
gigea, ciumete, hăndrălău, cuplărai, sarsanele, 
se îniaptă, hoher, sau unele sunt pocite inten- 
ționat: propie, angresare, sihiatru, neandica- 
pat. 

În schița Secretul stereotipului asistăm 
la conturarea destinului a două personaje, Eva 
şi Adam, care, sătui de interiorul lor mic bur- 
ghez, sunt scoşi din plictiseală de un telefon 
prin care sunt somaţi să-şi retragă afirmația de 
pe „feisbuc” referitoare la tăiatul pădurii. 
Adam are un tic, repetă aceeaşi onomatopee: 
„E-e!”, handicap de care încearcă să-l scape 
Eva prin diverse tertipuri, inclusiv imitarea 
lui. Tema comunicării imposibile din cauza 
condiției umane în continuă degradare face ca 
Adam și Eva să apară într-o relaţie răsturnată. 
Eva încearcă să-şi salveze soţul aflat în im- 
posibilitatea de a vorbi, prin diferite metode, 
dar e convinsă că nu va putea conviețui așa pe 
mai departe. Sfârșitul cuplului e sugerat şi de 
moartea ceasului care cade pe podea și bate de 
13 ori. 

O altă schiță, precum Până nu se scurge 
nisipul din clepsidră, ne prezintă pe Ovi şi 
pasiunea lui pentru vechea maşină Wartburg 
pe care o contemplă în cimitirul de maşini. 
Amintiri şi trăiri frenetice se petrec în timp ce 
acesta îşi contemplă mașina din spatele 
gardului, cu gândul către Lacrima, a cărui 
nisip din clepsidră s-a scurs înainte de vreme. 

Purgatoriul nostru cel de toate zilele are 
în atenţie o vizită făcută de prof. Frez Burlacu 

la sanatoriul de recuperare pentru pensionari 
unui bunic al prietenului său, veteran de 
război şi fost contabil. Cunoaştem o lume în 
aşteptare, un purgatoriu de zi cu zi. La intrare, 
un barcagiu care îi împarte pe locatari în nouă 
categorii: bolnavi cu susținători, fără, cei care 
au dat piept cu moartea, care au văzut moartea 
o dată, de două ori, cei care se roagă, doar râd, 
care plâng tot timpul şi cei care nu se roagă, 
nu plâng, nu râd. Unii fac comparații cu un alt 
azil numai pentru bogați, alţii filozofează pe 
tema pensionării ca anticameră a morții. O 
idee acidă apare: școala să ţină un curs: „Cum 
să ajung pensionar?”. Alte reflecții amare se 
înfiripă între locatari, unul oferă flori de 
ambrozie fiecăruia ca să le pună la presat 
într-o carte. Musafirii află că unul dintre 
locatari a decedat în somn, cel cu ambrozia 
repetă povestea. 

În Peisaj cu corbi — Solomon Sfetnic, 
scriitor, autor al romanului Goana după aur, 
îşi împarte cartea gratis, atât la lansare, cât şi 
cu ocazia „Festivalului Berii”, cu un zâmbet 
de fericire, dar imediat este ros de întrebări, 
dacă ei îi vor citi romanul, dacă nu a plecat 
prea repede din zonă... Așa că revine şi-şi 
găseşte cartea aruncată la tomberon în tufe, în 
rigole. Suferă, o singură persoană, fostă elevă, 
îl felicită. Şi mai surprins e, când, la piață, 
găseşte la tarabă cărțile lui cu reducere de 
vânzare. Intră în clenciuri cu vânzătorul când 
susține că el e autorul. Insistă şi, până la urmă, 
ia şi bătaie... 

O altă schiță, Virtuţile trecutului — 
George în scaunul cu rotile, ajutat de soția sa, 
Veturia, care-l îndeamnă să scrie despre cole- 
ga acesteia, Gabi Palcu şi Gabi, pompierul, 
amândoi morţi, dar ciudați în felul lor. Astfel 
că sfârşeşte împăcat cu sine, simțindu-se 
eliberat. 

În Ieșirea din scenă — proză scurtă — 
Ducu Pucă ia cuvântul în consiliul managerial 
totdeauna primul, după care rămâne cu mâna 
ridicată, gest de neînțeles de către ceilalți, mai 
ales pentru Grigore, din fața acestuia. Când 
Grigore este pregătit să-i dea o lecție, Ducu 
întârzie, în momentul interpelării, acesta îl 
reclamă pentru imitație (modeling şi bullyng) 
după care se ceartă. Grigore mai amintește şi 
de escrocheriile lui şi ale partidului aflat la 


putere, inclusiv preşedintele. Se ajunge la 
amenințări şi jigniri directe, Gore o ia razna, 
se suie pe masă şi leşină. 

Ultima schiță din volum, Povestind vei 
dobândi, are în centrul ei pe Ghiţă Natu, care 
stă la bariera din copilărie şi aşteaptă. 
Misterul se îmbină cu aduceri-aminte din 
copilărie, cu muncitorul care şi-a uitat vesta în 
vagon şi, când a vrut să şi-o recupereze a fost 
împuşcat şi apoi pus pe şine de către soldați să 
se creadă că a fost un accident. Până la urmă, 
bariera dispare, un şantier îi va lua locul, 
pentru Natu așteptarea a luat sfârşit... Atracția 


spre copilărie, așteptarea răbdătoare în faţa 
barierei, ne fac să înţelegem că dincolo de ea 
se află copilăria pierdută. Când bariera se 
deschide, trecutul dispare, dar apare perspec- 
tiva trecerii spre o altă lume, linia moartă este 
depăşită. 

Constatăm că prozele lui Nicolae Suciu 
evoluează de la simplu la complex, fapte 
aparent banale capătă implicaţii şi sensuri 
esențiale. Expunerea face casă bună cu 
dialogul, dramaticul îşi face şi el loc, se 
foloseşte introspecția şi eseul cu mare artă. 


Restaurare 

Așa am început cu toţii, să ne 
împrietenim cu cartea prin ceea ce se numea 
în clasele primare şi gimnaziale, „lectură 
particulară”. Aşa am ajuns să trecem, mici 
fiind, dincolo de simpla răsfoire a unor pagini 
şi dincolo de reprezentarea prin desene a 
imaginilor unui fir 
epic. Lectura parti- 
culară nu putea fi 
decât suplimentară. 
EC Adică o lectură care 
; i | avea să completeze 
PARTICULARE. conținuturile oferite 
aa de manualul de 
limba română. Toate 
acestea, până urma 
să prindem gustul de 
a vedea, în imagini 
create de mintea 
noastră, ce se 
petrece dincolo de 
simplul răsfoit al foilor și dincolo de mirosul 
discret, dar provocator, al acestora. În scurt 
timp, lectura avea să devină pentru noi o 
plăcere. Ceva fără de care jocul parcă nu mai 
era joc, şcoala parcă nu mai era şcoală, iar 
ambianța în familie lăsa de dorit. Cu alte 
cuvinte, lectura particulară era pătrățica în 
care copilul de atunci se putea simți în largul 
său, păşind vrând-nevrând, pe calea autocu- 
noaşterii, aşa cum o vedea marele Emil Cio- 
ran: „Trebuie să citeşti nu ca să-l înţelegi pe 
altul, ci pentru ca să te înţelege pe tine însuţi”. 

Astăzi, când răsfoiesc cartea dlui Ion 
Brad, sincer să fiu, mă încearcă, vizavi de 
lectură, sentimentele nutrite odinioară. Simt 
mirosul cărților de altădată, aud glasul 
personajelor mele preferate şi reconstruiesc 
„clipurile” acţiunilor lor în cel mai ascuns 
ungher al făpturii mele mentale. 

Ca un neîntrecut prestidigitator, domnul 
ambasador lon Brad, în ciuda vârstei de 89 de 


Ilon Brad 

Lectură 


și libertate 


Nicolae SUCIU 


ani, pe care o va împlini în curând, pare tot 
mai în formă, „scoțând din mânecă”, spre 
uimirea spectatorilor/ cititorilor, „porumbel” 
după „porumbel”, fiecare dintre aceştia 
simbolizând o lume. 

Lecturi particulare (vol. I şi II), apărută 
la editura Amarol, 2018, chiar dacă aminteşte 
cititorilor de vârsta curată a copilăriei, repre- 
zintă în primul rând o provocare la lectură. 
Mai bine-zis, un semnal de alarmă pentru 
lumea de azi, care, fascinată de mirajul „clik”- 
urilor şi al „like”-urilor, tot mai greu se 
încumetă să citească cu adevărat o carte. 
Cartea aceasta este o provocare pentru toate 
vârstele. Ion Brad, acum, e profesorul de 
literatura română, care ne recomandă, spre 
lectură, cărți demne de a fi citite; acum pare a 
fi colegul nostru de clasă, care nu vrea să 
piardă nicio ocazie în a citi şi răsciti cărțile 
venite cadou la domiciliu, de la prieteni; acum 
este omul de cultură, scriitorul erudit, care, 
excelând în toate genurile literare, se 
identifică cu conştiinţa celui care vrea să-și 
respecte statutul cultural și să nu se confunde 
cu cei care doar frunzăresc cărțile sau le 
cumpără numai pentru a-şi înfrumuseța 
biblioteca cu cotoare cât mai împopoţonate. 

Am onoarea să precizez că dl lon Brad, 
şi prin această carte, reiterează deviza lui 
Mircea Eliade despre literatura modernă: „Se 
ştie că povestirea epică şi romanul, ca şi 
celelalte genuri literare, prelungesc pe un alt 
plan şi în vederea altor scopuri narațiunea 
mitologică” (Aspecte ale mitului, Ed. Univers, 
1978, p. 178.). Şi cum „mitul e acel ceva între 
noi şi nimic”, literatura modernă şi chiar 
antiliteratura are rolul de salvare a omului din 
braţele nimicniciei. De aceea lectura n-ar 
trebui să fie ceva exterior vieții omului, mai 
cu seamă în ziua de zi. 

Structurată în două volume distincte, 
cartea se deschide cu Lecturi particulare, un 


cuvânt înainte semnat de însuși autorul, în 
care sunt amintite cărțile anterioare: Cărțile 
prietenilor mei (2014); Alte cărți ale priete- 
nilor mei (2016) şi Oameni și cărți (2017) 
care, orice s-ar spune, prefigurează volumele 
de faţă, dedicate miracolului lecturii, „cea mai 
de preț zăbavă”, cum pe bună dreptate mărtu- 
riseşte cronicarul Miron Costin. Nu întâm- 
plător, autorul rememorează frumoșii ani 
petrecuţi la liceul Sfântul Vasile cel Mare din 
Blaj, când fusese numit bibliotecar-adjunct al 
lui Septimiu Muntean, secretarul general al 
liceului, şi unde profesorii le recomandau ele- 
vilor, cu deosebită seriozitate, cărți importante 
(şi este citată lista cu toate titlurile cărților, în 
număr de 133), pentru „formarea gustului 
nostru literar” (p. 3). În finalul acestui inedit 
„cuvânt înainte”, autorul precizează că, 
intrând în al optzeci şi nouălea an, poate 
recunoaște că „ultimele mele energii, cu care 
reuşesc să birui bolile şi bătrâneţele” nu pot fi 
altele decât „dragostea de lectură şi de scris” 
(p.7). 

In spatele unor semnificative titluri ca: 
Artiştii români în străinătate (1830-1940), O 
permanență: Ion Agârbiceanu, Doar din 
pământul patriei, Statele unite ale românilor, 
Nopți albe, zile negre, Mari poeți ai iubirii, 
Chemarea apelor, Centenarul Unirii Basa- 
rabiei, Neuitatul Pavel Dan, Manuscrisul unei 
flori de măr, Permanenţa lui Liviu Rebreanu, 
Grecia, de departe, de aproape, Să vezi și să 
nu crezi! Aslavital, Elogiul unui autor de 
manuale școlare, O scrisoare-savant basara- 
beană, Maxime militante şi altele din cele 54 
cuprinse în volumul I, reprezintă tot atâtea 
opere literare recomandate pentru lectura par- 
ticulară, evident, cu inserările aferente, a cel 
puţin nouă poeţi, zece prozatori, nouă critici 
literari, la care se adaugă cărțile comemo- 
rative ale Centenarului Unirii, o serie de scri- 
sori, antologii, păreri despre manuale şcolare, 
cărți despre cugetări/ aforisme, muzeistică, 
lingvistică şi note despre festivaluri — toate 
demonstrând pe de o parte, vasta rază de 
cuprindere a lecturii autorului, iar pe de altă 
parte, conferind cărţii o tentă postmodernă, 
prin inserările atât de frecvente, prin dezvă- 
luirea mecanismelor de producere, la vedere, a 
modului în care autorul şi-a realizat scrierea, 
prin juxtapunerea şi amalgamarea unor 


registre stilistice, şi nu în ultimul rând, prin 
relativizarea relaţiei dintre ficțiune şi viață. 

Volumul al II-lea nu e mai prejos decât 
primul, impresionând şi el prin titlurile 
articolelor-recenzii: Sfântul Papă loan Paul 
al II-lea din nou în Grădina Maicii Domnului, 
Din nou despre Liviu Rebreanu, Fereastră 
spre altădată, Medicina în actualitate, Ce-o 
da Blajul, Eminescu într-un volum monumen- 
tal, Din nou despre filosofia și viața lui 
Lucian Blaga, O garsonieră în iad, Ion 
Agârbiceanu, Doamna Astra, Scriitorii din 
Apolodor, Eu v-am citit pe toți, Primul tratat 
românesc de medicină, Teofil Răchițeanu — 
poetul Apusenilor, Zaharia Stancu, poetul, 
Pantheonul Blajului, Ion Creangă roman- 
cier?, Povestind vei dobândi şi altele din 
totalul celor 51, acestea fiind tot atâtea titluri 
şi autori de cărți demne de lecturat. Şi în acest 
volum sunt recenzate cărțile a șase poeți, 12 
prozatori, printre care şi subsemnatul, 8 critici 
literari, 7 antologii, o monografie, o carte 
comemorativă (Romulus Rusan) etc. 

În pasta fină a recenziilor se întâlnesc 
numele unor semnificativi autori ai literaturii 
române, poeţi, prozatori, critici, regizori, 
oameni de știință etc., din diferite epoci 
istorice. Alături de Ion Agârbiceanu, Lucian 
Blaga, Liviu Rebreanu, Pavel Dan, Zaharia 
Stancu, Dumitru Popescu, în Lecturi parti- 
culare sunt promovate nume ca loan Popa, 
Ecaterina  Oproiu, Mircea Popa, Maria 
Daniela Pănăzan, Monica Grosu, Lorinczi 
Francisc Mihai, Angela Martin, Theodor 


Codrescu,  Filoteea Barbu, Constantin 
Cubleşan, Niculae Gheran, Vistian Goia, 
Traian Iancu, Nicolae Suciu, Florentin 


Popescu și mulți alții. 

DI Ion Brad dovedește, şi prin această 
carte, că este unul dintre cei mai prestigioși 
scriitori români de azi, aşa cum atât de 
îndrituit o mărturiseşte şi Florentin Popescu 
pe coperta patru a volumului I: „Domnul Ion 
Brad, un scriitor prestigios, cu o operă vastă, 
care acoperă, practic, cam toate genurile şi 
speciile literare — de la poezie și proză până la 
dramaturgie, de la critică literară până la 
memorialistică şi publicistică, este unul dintre 
cei mai interesanți seniori ai literelor noastre 
de azi şi fiecare nouă carte a domniei sale e 
firesc să fie primită cu reală curiozitate și cu o 
nerăbdare pe măsură”. 

Prozatorul,  eseistul și dramaturgul 
clujean Adrian Țion a publicat recent o carte 
(Editura Casa Cărții de Știință, Cluj-Napoca, 
2018) dedicată compozitorului, dirijorului şi 
poetului Constantin Rîpă, căruia 1-a fost 
hărăzit, încă de la naștere să slujească zeiţei 
Euterpe, muza poeziei lirice şi a muzicii, aşa 
că nu întâmplător autorul şi-a intitulat 
volumul Constantin Rîpă — Muzicianul și 
opera. 

După cum se exprimă A. Ţ., în ambele 
posturi, cea de muzicolog și dirijor, cât şi în 
cea de poet, dl C-tin 
Rîpă este cunoscut 
ca un spirit noncon- 
formist, într-o con- 
tinuă luptă cu hime- 
rele, cu imaginarul, 
specific artiștilor cu 
vocație. Aşa se ex- 
plică faptul că exi- 
gentul şi  elevatul 
profesor universitar 
de la Academia de 
Muzică „Gheorghe 
Dima” din Cluj-Na- 
poca este autorul 
mai multor tratate 
de Teoria muzicii, dar şi a zece volume de 
versuri şi două de eseuri. 

Caracterizat de A. Ţ. drept „un artist 
complex, temerar, dinamic, înzestrat cu 
inspiraţie debordantă extinsă în polimorfism 
de substanţă”, acest spirit rebel, cu rădăcini în 
mediul rural, dar educat în spirit academic, cu 
personalitate, a ajuns astăzi la o performanţă 
artistică remarcabilă. În cele cinci decenii de 
profesorat s-a implicat activ în viața instituţiei 
clujene, de numele său, legându-se, printre 
altele, înfiinţarea corului „Antifonia” în 1969, 


Adrian Țion 

IS 

cu care a repurtat succese răsunătoare atât în 
țară, cât şi peste hotare, singurul ansamblu 
coral din România care a avut curajul să 
abordeze în repertorul său muzica modernă a 
secolului XX. 

În capitolul Cuvântul mărturisitor sunt 
analizate cu acribie cele două cărți ale 
eseistului C-tin Rîpă: Jumătatea mea de veac 
XX (Editura Eta, Cluj-Napoca, 2002) și 
Deceniul meu de veac 21 (Editura Eta, Cluj- 
Napoca, 2013), în care ni se relevă o altă 
latură a personalităţii sale, aceea de diarist și 
de comentator literar, filozofic, deseori, 
ştiinţific, totul trecut, firește, prin filtrul 
propriei sale sensibilităţii, nu o dată 
extravagante, pasionale, dar fără fasoane 
intelectualiste. În calitate de diarist, mereu 
vioi şi entuziasmat în gândire, ia în zeflemea 
pe Adrian Păunescu cu megaspectacolele 
cenaclului „Flacăra” şi linguşirea „marelui 
cârmaci al neamului” (Ceauşescu), scrie fără 
pudibonderii „despre eros ca manifestare 
sexuală”, „condamnă vehement perversiunile 
sexuale”, suferă în fața complexului de 
inferioritate al românului, deplânge faptul că 
noi, românii, nu avem în sânge cultul valorilor 
aidoma altor popoare; scepticismul său cu 
privire la nivelul culturii şi artei noastre te 
dezamăgeșşte, dar te şi invită la o autodepăşire 
permanentă. Apetenţa sa pentru cunoaştere 
n-are limite; are observaţii pertinente despre 
cultul rațiunii şi cultul frumuseţii când vine 
vorba despre „fausticul lui Goethe”; după el, 
„omul mistic”, Balzac, şi-a irosit viaţa, scriind 
„pentru a trăi în realitatea veşniciei”, apoi se 
domoleşte când notează despre viaţa la ţară, 
cu cele patru anotimpuri, pe care omul urban 
nu le trăieşte cu fervoarea celor de la sate; 
pune deasupra gândirii filozofice şi celei 
ştiinţifice gândirea artistică; consideră că, 


după 1989, se impune o nouă stabilire a 
scărilor valorilor; îl apreciază pe Blaga, 
fiindcă „îmbracă ideea în metaforă”; teatrul 
contemporan suferă de  „convenţionalism 
intelectual”; datorită preocupărilor sale pentru 
folclor, stabileşte originea poeziei în 
Antichitate şi scrie despre „rolul textului 
literar în cântare”; pledează pentru „percepția 
estetică pur sonoră a muzicii simfonice”; 
profesorul Rîpă susține că diletantismul 
bântuie critica muzicală, în schimb, apreciază 
rolul muzicologului, acesta fiind în măsură să 
recepţioneze şi să interpreteze corect o operă 
audiată; suferă că publicul meloman se 
desfată mai mult cu muzica unui Bach, 
Schubert, Bizet, Beethoven şi nu cunoaște 
creaţiile din secolele XX şi XXI ale unui: 
Karlheinz Stockhausen, Pierre Boulez sau 
Iannis Xenakis. Fireşte, ca orice mare om de 
cultură, şi dl C-tin Rîpă, mare apărător al 
valorilor, a avut un mentor; acesta a fost 
compozitorul Sigismund Toduţă căruia îi 
consacră unul din cele mai frumoase omagii 
în cartea amintită. 

A. ȚŢ. apreciază virtuțile de portretist 
amuzant şi pitoresc ale profesorului exigent 
cu ucenicii săi şi cu el însuși, prezentat aici cu 
obiectivitate, ca om care recunoaşte că „este 
produsul unui sistem de învățământ defec- 
tuos”, dar îi și taxează predispoziţiile la fine 
exagerări ale înțepăturilor adresate celor din 
anturajul său. La 55 de ani, acest demn și 
ilustru bărbat de ispravă al culturii române, 
care nu s-a lăsat „prostit de lozinci”, scria, cu 
responsabilitate, una din cele mai memorabile 
reflecții: „Cel mai important lucru în viaţă mi 
s-a părut a fi cinstea profesională”. 

Autorul acestei monografii vorbeşte cu 
persuasiune şi sagacitate despre spiritul ludic 


ce caracterizează al doilea volum amintit mai 
la deal; de data aceasta dl Rîpă, înzestrat de 
obicei cu o gândire deductivă, rațională, justă, 
este surprins mai concesiv, mai lax, dar are 
momente când devine și caustic, asta ca să 
nu-i uităm diatribele tranșante din prima carte. 
Gravitatea sa este scoasă în evidență când 
constată, pe zi ce trece, pierderea afectelor 
omenești şi a „producţiilor artistice proprii 
societății rurale”. 

O altă secțiune a cărții (Poezia — desene 
în peniță), destul de stufoasă, se ocupă cu 
aceeași migală de întreaga creaţie poetică a 
acestui muzician de frunte din capitala 
Ardealului, care este convins că „Poezia a fost 
dintotdeauna starea de răgaz a omenirii”, deși 
„astăzi nimeni nu-şi mai permite răgaz”. lată 
ce crede A. Ţ. despre producţia poetică a dlui 
C-tin Rîpă: „În cadrul poeziei lui (...) se poate 
vorbi despre o explozie pozitivă, vital 
angajantă în plin postmodernism, acesta 
asumat cu dezinvoltură, dar şi program bine 
stabilit estetic. Coarda interioară a acestui 
lirism psalmodiază pe traiectul mai vast al 
aplicaţiilor sale componistice, fără să le 
ilustreze explicit, dimpotrivă urmând un drum 
propriu, intim, paralel, o ieşire izbutită din 
paradigma muzicală, reuşind să-şi afirme 
originalitatea şi vigoarea proprie. Este o 
poezie a maturității şi a tinereții perpetuate, 
reinventate, eterne”. 

Înainte de a citi antologia de poeme, 
aşezată la finele cărții, celor care doresc să 
cunoască mai bine viaţa şi opera dlui C-tin 
Rîpă le recomand interviul, din ianuarie 2018, 
intitulat C-tin Rîpă consideră că „Poezia 
trebuie lăsată în starea ei naturală de 
exprimare”. 

Poetul David Dorian a publicat la Editura 
Şcoala Ardeleană, Cluj-Napoca, 2018, cartea 
Nostalgia lecturilor. Structurat în cinci capitole, 
volumul prezintă, într-un mod inedit, date despre 
autor, despre cărți şi evenimente culturale 
importante. 

În primul capitol, Sub zodia întrebării, 
autorul se prezintă pe sine, dar nu oricum, ci, în 
postura de intervievat. Astfel, ne întâlnim cu două 
interviuri captivante, 
intervievatori fiind doi 
cunoscuţi scriitori: 
Nicolae  Băciuț şi 
Victor Știr. În con- 
tinuare, citim un eseu 
în care poetul David 
Dorian ne poartă în 
lumea unei cărți de 
referință, anume Inter- 
viuri literare, autor 
Vasile Netea, din care 
cităm: „Interviul — de 
al cărui farmec am 
fost captivat încă din 
adolescență — consti- 
tuie una din cele mai spontane şi mai directe, şi 
totodată astăzi una din cele mai utilizate forme de 
mărturisire publică a unui scriitor, de informare 
asupra existenței, activității şi proiectelor sale. [...] 
Interviurile aduc noi surse de informație istoriei 
literaturii române”. 

Capitolul Evocări cuprinde cinci texte 
despre întâlniri și evenimente culturale. Mă opresc 
asupra ultimului în care se vorbeşte despre Luca 
Onul, text botezat de David Dorian, cu titlul A 
învățat să moară, după versul celebru al lui 
Eminescu: „Nu credeam să'nvăţ a muri vr'odată”. 
Citez finalul: „Această smerită rugă, care cu 
siguranță e plăcută lui Dumnezeu, ne dezvăluie un 
caracter dăruit cu risipă de bunătate. Cine l-a 
cunoscut pe Luca Onul nu va uita cuvintele de 
întâmpinare și încurajare pe care le adresa tinerilor 
poeţi care citeau în cenaclul literar «George 
Coşbuc», cenaclu a cărui existenţă i se datorează 

în măsură covârșitoare. Plecarea lui lasă un loc 
vacant în cercul magic al poeţilor”. 

În al treilea capitol, Jurnale paralele, 
autorul ne aduce în atenţie cărți scrise de Mircea 
Cărtărescu, loan Pintea și Niculae Vrăsmaş. 

Capitolul patru, cu același nume ca şi cartea 
Nostalgia  lecturilor, cuprinde 31 de eseuri 
deosebit de interesante şi diverse ca şi informaţiile 
pe care le conţin. Este greu să le amintești pe 
toate, fie şi numai titlurile, de aceea ne vom referi 
la câteva dintre ele. Textul de început, Magia 
muntelui, ne fascinează printr-o prezentare avizată 
a romanului Muntele vrăjit scris de Thomas Mann. 
În acest eseu, David Dorian a sintetizat atât de 
mult, încât a cuprins, cu înțeles, în cinci file o 
operă de 1175 pagini. În eseul Un Ecclesiast al 
zilelor noastre (I) autorul se confesează: „Când 
isprăvești de citit o carte, se coboară tristeţea şi 
regretul despărțirii de lumea fictivă, mai adevărată 
decât cea reală, în care te-ai retras vremelnic, de 
parcă în zorii ploioși ai unei dimineți ai pierdut o 
ființă apropiată.” Un text emoţionant este cel 
intitulat: Aproapele nostru deosebit. Eseul Joc de 
rol feminin prezintă cartea Marilenei Toxin: Joc 
de rol. Autoarea, fiind o fostă colegă de clasă, prin 
amintirile din copilăria sa povestite în carte, îl 
emoţionează puternic pe sensibilul David Dorian. 
Amintirile, depozitate adânc în inconştient, odată 
conştientizate pe neaşteptate, după mulți ani, îl 
năucesc şi, descărcându-și sufletul scrie la rândul 
său în textul dedicat celei cu care a copilărit: „Am 
locuit amândoi, în acea perioadă a şederii sale la 
Bistriţa, pe acelaşi cvartal ce azi se cheamă centrul 
istoric, în case săseşti cu unghere întunecate, 
ganguri ce respirau sărăcie. Lucrurile, văzute prin 
ochii fetiţei care a cunoscut suferinţa, înstrăinarea 
într-o familie cu probleme, au prins miraculos 
viață. După ce am terminat de citit cartea, am ieşit 
afară, pe aceleaşi străzi ale copilăriei, sufocat de 
nefericire. Prin debutul ei târziu, Marilena Toxin a 
reuşit să-mi producă o surpriză năucitoare, 
aducându-mi înaintea ochilor fetița maturizată 
devreme, apăsată de responsabilități, să reînvie 
umbrele și luminile unui trecut sufocant”. 


În scrierea Amintiri de cristal, David Dorian 
spune: „Victor Ştir dovedeşte, mai limpede ca 
oricând, că este un poet profund, de mare calibru. 
Așa cum spunea cel mai mare critic de poezie 
Gheorghe Grigurcu, numai handicapul provinciei 
în care locuieşte îl face mai puţin vizibil. Locul 
său este, neîndoielnic, alături de cei mai 
reprezentativi poeţi ai generaţiei sale.” Remarcăm 
eseul Profunzime şi candoare din care spicuim: 
„Volumul de versuri Ninge, Editura Studis, laşi, 
2013, semnat Veronica Ştir, recitit recent, mi-a 
relevat, la o nouă și mai atentă lectură, laturi 
surprinzătoare ale acestei autoare atât de discrete, 
despre care lumea literară ştie puţine lucruri. 
Veronica Ştir a absolvit Filologia clujeană și este 
membră a Uniunii Scriitorilor.” 

Citind titlul ultimului capitol, Sinestezii, 
gândul ne duce la definiţia din dicționar a 
cuvântului sinestezii: „o tehnică literară de 
transpunere metaforică a datelor unui simț în 
limbajul altui simț”. Desigur, o mare curiozitate 
de a afla ce conţine acest capitol format din patru 
secţiuni. 

În Calmul marilor adâncimi se vorbeşte 
despre o expoziţie de pictură a lui Marcel Lupșe, 
numită de autor: „...un act în care se omagia însăşi 
Cultura.”. 

Apoi, urmează textul Timiditatea unei 
remarcabile actrițe unde citim cuvinte emoţio- 
nante despre minunata Ada Milea. Cât despre 
eseul „ Buchetul” lui Florin Săsărman, menţionăm 
faptul că David Dorian ne spune mai întâi o 
poveste despre mitul orfic, iar mai departe, 
aprecieri prezentate cu talentul unui critic de artă: 
„Nu întâmplător, cântecele lui Florin Săsărman 
sunt construite pe supra-cuvintele unor poeţi 
melodici ca Serghei Esenin, Cezar Ivănescu, 
Nichita Stănescu, Lucian Blaga, Octavian Goga, 
Adrian Păunescu. [...] De acum aceste versuri se 
vor auzi pentru cel ce a ascultat compact discul lui 
Florin Săsărman, într-un anumit fel. Poezia lui 
Macedonski, de care cantautorul bistriţean e 
pasionat până la a-i releva virtuțile orfevriere, ne 
va însoți cu sonorități inconfundabile”. În 
Cunoașterea ca umbră a lucrurilor autorul vor- 
beşte despre expoziţia personală a plasticianului 
bistriţean Macedon Retegan. 

Mă întorc la începutul cărții Nostalgia 
lecturilor pentru a face scurte referiri la cele două 
interviuri. Observ că a meritat ca David Dorian să 
adune cronicile sale într-o carte după cum îl 
îndemna Victor Ştir, când l-a intervievat: „V. Ș.: 


Scrieţi, rar când o faceţi, comentarii literare, 
cronici de profesionist al genului. Să ne aşteptăm 
şi în acest domeniu la şapte volume, de acum 
încolo? Întrebam de șapte bănuind că sunteţi 
inițiat în numerologie şi cabalistică, șapte fiind 
cifra desăvârşirii. D. D.: Vă înțeleg ironia... Sunt 
cam leneş în ultima vreme. Cifra şapte s-ar potrivi 
mai bine la cei șapte ani secetoşi în care am intrat. 
Mi-am îngăduit o pauză prelungită cu scrisul, 
fideli ideii că trebuie să avem şi perioade de 
relaxare, timpi de expirație, nu numai de inspi- 
rație... Altfel ne-am sufoca, am sufoca poate şi 
cititorii. Uneori nu mai crezi în scris, nu mai crezi 
în nimic. Chiar şi marii mistici au perioade când 
se îndoiesc de credinţa lor. Într-adevăr, mai scriu 
despre câte o carte, ca să arăt că cei ce scriu 
poezie sau proză pot face şi critică literară, pe 
când mulţi critici literari nu sunt decât poeți sau 
prozatori ratați. Fac distincție clară între creatorii 
de literatură de ficțiune și comentatorii de texte 
literare. Nu ştiu dacă merită să-mi adun puţinele 
mele cronici într-o carte.” 

Din interviul realizat de Nicolae Băciuţ cu 
David Dorian, reproduc un crâmpei impresionant: 
„N. B. La un moment dat, un alt David Dorian 
intra în literatură, coborând vârsta debutului în 
volum la un prag care te pune pe gânduri: 9 ani. 
Crezi în familii literare? A fost o experiență 
literară pasageră, un experiment neinspirat? Când 
şi cum trebuie să iasă în lume un autor care are 
părinți scriitori? D. D. E o întrebare la care încă 
mai meditez... A fost o scânteie de cometă pe 
cerul aşteptărilor mele această «producere» a 
fiului meu la nouă ani. Nici o mistificare, sau 
încercare de ingerință grosolană în evoluţia 
firească a unui copil. De fapt, eşti sau nu eşti poet, 
te manifeşti la nouă ani sau la nouăzeci de ani - mi 
se pare totuna! Am supralicitat poate asupra 
evoluţiei lui; din motive obscure, fiul meu nu a 
mai confirmat, mai exact, nu a mai scris deloc. 
Cred că e un mare intuitiv, iar statutul de „copil- 
precoce” l-a îndepărtat definitiv de fascinația 
încercată inițial faţă de cercul de prieteni şi de 
preocupările [...] tatălui său. A observat, probabil, 
că satisfacțiile sunt minime şi că oamenii mari 
sunt la fel de mari... mincinoşi. Concret, fiind 
invitat la Uniunea Scriitorilor, la o dezbatere cu 
cei mai precoce mânuitori de condei, nu i s-a plătit 
nici măcar biletul de drum, cum i se promisese”. 

Recomand, cu căldură, cartea Nostalgia 
lecturilor, scrisă de David Dorian, pentru calitatea 
de a fi utilă sufletului şi spiritului omenesc. 

la Judecată poeţii se îndreaptă 
cu nişte cărți de poezie 

în ghiozdane 

repetând la fiecare colț de stradă 
un fel de crez al lor: 

cabotinii n-au voie să rostească 
verbele 

cabotinii n-au voie 

să se joace de-a v-aţi ascunselea 
printre semnele de exclamare 


Carul cu fân 
eu plâng 
tu mână mai departe 


bunicule 
carul cu fân 


Poezia 


Mişcării literare 


eu plâng 

şi am să culeg câteva 
stele. Întinsă așa 

în apropierea-depărtarea 
amurgului 

în cânt de osii 


eu plâng 


iar cerul cerne 
ploaia în creștet 

Laura GHERMAN 


prin sită deasă 
îşi revarsă 
mireasma cea de 
sfânt 


eu plâng 
tu mână mai departe bunicule 
carul cu fân 


... 


n-am motive să mă dezmeticesc 

în dimineaţa asta de august 

şi-n multe alte dimineți 

stau ghemuită sub plapuma caldă 

ca-n uterul mamei 

şi-mi închipui că visez într-o Lume 

cu ochii întredeschiși 

de parcă Facerea omului mijeşte în această 
reverie 

dintr-o dimineață de august 


îmi duc leneş mâinile la obraji 

pe urmă îmi pipăi genunchii 

să simt dacă semnele timpului 
dispar în dimineţile poticnite și line 
în care ţi-e lene să te dezmeticeşti 
şi-ţi laşi privirea să se rostogolească 
prin cotloanele camerei 


poate, poate 
vreun scrâncet de colț 
s-a aciuat în cana de cafea 


rămasă de aseară lângă pat 
sorbită pe jumătate 


citisem până târziu 

din eseurile lui Ernesto Sabato 
şi acum 

n-am motive să mă dezmeticesc 
în dimineaţa asta de august 


cuvintele articulate şi-au pierdut semnificația 
şi e mult mai bine să taci 

să stai ghemuită 

ca un bulgăre luminos de pământ 

în pântecul Lumii 


ghemuită 

în holul spitalului de urgență 
îmi beau cafeaua de dimineaţă 
de la un aparat 

în care se preling 

nişte lacrimi 


dincolo 

mama se zbate între lumile 

de care citisem în unele cărți 

dar niciodată nu le-am simțit atât de aproape 
ghemuită în mine cum stau acum 

ŞI privesc prin geamuri uriaşe 

cum se amestecă lapoviţa cu luminile orașului 
în zori 


printre tuburi de oxigen și perfuzii 
ne facem declaraţii 

parafrazând iubirea 

doar şoaptele şi ochii 

ochii 


câtă duioșşie în sufletele acelor oameni 
străini şi simpli 

care mă privesc 

compasiunea lor mă face să mă strâng 
şi mai adânc 

într-un căuş 

murmurând frânturi de rugăciune 


nişte doctori îmi explică ceva 
într-o limbă pe care n-o cunosc 


şi-mi cer semnături 
de parcă eu... 


plouă mărunt 

inima 

s-a transformat într-un sens giratoriu 
prin care trec ambulanţe 

prima, a doua, a treia... 


Laura Gherman a terminat Facultatea de 
Istorie și Filosofie din cadrul Universităţii Babeş 
Bolyai, Cluj-Napoca, secţia Filosofie (1999). E 
profesoară de filosofie la Colegiului Naţional 
Andrei Mureşanu, Bistriţa. A debutat editorial cu 
volumului Suflet de tinichea, apărut la Editura 


Karuna, Bistriţa, în 2010. 


lângă un vechi cimitir dintr-un oraş provincial 
ei sapă adânc! 

ei sapă adânc! 

noapte de noapte buldozerele scrâşnesc 
oseminte 

la ce-ar fi bune pomelnicele? 

în groapa comună o să construiască 

civilizația contemporană a Progresului 


dialectica hegeliană ne spune clar 

cum ceva se poate naște doar atunci când ceva 
piere 

zgândărim moartea 


hai să nu le lăsăm hodină 

celor care ne-au legănat! 

să ridicăm zgârie nori și benzinării 

hai să turnăm asfalt şi beton peste testele lor! 
poate copiii 

o să înceapă să se joace de-a Paradisul 
zvârlind cu țigle în dimensiunile timpului 


frământ o carte veche (Ţuţea) în mâini 
până reușesc să o decopertez 

filă cu filă 

de parcă nu cu ochii, ci cu degetele 
pipăi cuvântul REVELAȚIE 

ionuca mă întrerupe brusc 

exuberantă 

se miră că astăzi a trecut 

ca şi cum tragi o linie pe un caiet 
întrebându-mă „Unde a plecat timpul?” 
doar ea s-a jucat... 

de-a samuraii şi de-a prințesa incașă 
împărțind ciocolata în trei părți 

riguros de egale 


apoi o zbughește din cameră 

fără să-i pese de trecerea timpului 

are prea multe de împărțit cu Silviuca 
mult mai importante, desigur 

decât toate socotelile mele cu file dezlipite 
şi împrăștiate 


pe masa de lucru 

despre umanismul renașterii 
fără să împart cu nimeni cafeaua 
în trei părți 

riguros de egale 


Drumul clopotarilor 


a fost dimineaţa în care 
ti-ai așezat visele 

în raniță 

unul câte unul 


iar paşii tăi 

iviți din neuitatele tăceri 
căutau clopote în arpegiu 
sfios 

prin schitul copilăriei 


a fost dimineaţa în care 

te-ai trezit plin de 

transpiraţii reci 

străin de tine 

şi nu-ți doreai decât să te întorci 
Acasă 

să auzi din nou ceasul bunicii 
ticăind 


a fost dimineaţa în care 

ai învăţat crezul 

şi poate actul de căință 
sperând că Rahmaninov 

nu şi-a pierdut diapazonul 
după un vraf de partituri prăfuite 
uitate pe noptiera 

din camera eternei dimineți 
ci-l ţine în dreptul 

inimii 

aşa de strâns, înspre 


a fost dimineaţa în care 
te-am întâlnit pe drumul 
clopotarilor 

Prometheus 


Viorel BUCUR, 


poem despre neiubire 


uneori 

îmi este dor de clipele fericite 

în care nu te iubeam: 

mă trezeam dimineaţa fără nici un fior 

fără nici un gând 

în care să-i strâng de gât pe toţi cei ce 
te-atingeau 

deseori 

cu voie sau fără de voie 

cu fapta sau cu vorba 


pe toți 
în afară de tine 


(tu erai mereu acolo 
nu ardeai 
nu tremurai ca un pui de pasăre ținut prea 
strâns în pumn 
nu mă pândeai printre deschiderile umplute 
doar cu aer verde ale genelor 
ca şi când ar fi crescut între noi un gard de 
nuiele răsucite de salcie) 


erau vremuri binecuvântate semănând cu 
mirosul de îngeri 
plutind uniform către noi dinspre bisericuțe de 
lemn 
înghesuite pe dealuri ca nişte feţe plânse de 
femei devorate de dureri nemiloase 
iubeam atunci cu furie 
tot ce-mi cădea în privire 


războaie 

tratate de pace 

miros de benzină şi fum de țigară 

tramvaie înghițind liniştea mare 

şi târând după ele persoane strivite între uşile 
strânse 

oameni urâţi 

oameni frumoşi 

în mai puţine cuvinte: numai lucruri esențiale 


pe tine 
doar 
nu te iubeam 


încă 
şi doamne ce bine-mi era 


uneori 

aud în urechi bătând inima 

cu două ciocane de sânge într-un perete de sticlă 
de-abia apoi apare un chip 

păşind pe nişte călcâie de lemn 

iar zgomotul se mută cuminte în partea de 
nord a peronului 

şi umple nimicul ca întunericul o seară târzie 


drum spre casă 
îți spun: 


stai cuminte 
cu apa ai venit cu apa te vei duce mai departe 

la fel cum 
vin şi pleacă trupurile înecaților 
dansând în ritmul mărunt al valurilor 


îmi spui: 

dacă o singură dată ţi se va uda piciorul 
căzut prin gaura țărmului 

în a douăsprezecea zi 

în talpă îți va creşte o rădăcină de apă 


şi fiecare zi 
va fi o oră în care va bate clopotul 


îti spun și îmi spui: 

cuprinde-mă 

şi rupe din mine o frunză 

ca şi când mi-ai smulge din tendoane 
palmele lipite între ele cu sângele înecaţilor 
apoi 

ajunge să-mi închizi ochii 

şi apa mă va duce acasă 


Viorel Bucur este scriitor român născut la 16 
noiembrie 1955 în Bogata de Mureş, România, 
stabilit în oraşul Karlsruhe, Germania. Este 
absolvent al Institutului Politehnic Iaşi. 
Actualmente lucrează într-un Institut de Medicină 
Preventivă din oraşul în care locuieşte. 

A publicat poezie şi proză în revistele 
literare româneşti: Discobolul, Tribuna, 
Convorbiri literare, Poezia, România literară, 
LitArt, Familia, Dacia Literară, Boema. 

A semnat volumele: Golul din mine, poezii 
(Editura Ardealul, Târgu Mureş), Rugă într-o 
biserică goală, poezii (Editura Casa Cărţii de 
Ştiinţă, Cluj-Napoca), Omul Negru și alte arătări 
de pe Hotar, proză scurtă (Editura Eikon, Cluj- 
Napoca), şi Numele Clarei, roman (Editura Eikon, 
Bucureşti). 


goană peste gânduri 


mâine voi şti ce n-am fost niciodată 

amăgit de cântece reci niciodată cântate 
înaintând tot mai adânc în ciobul de iarnă 

ca o umbră sfioasă ce-mi şlefuiește pe ascuns 
obrazul de idol 


ce mare sărbătoare 
se iscă pe sub buza prăpastiei 

ca şi când ar ţipa de singurătate căderea în gol 

ca şi când 

tu dispărând 

ti-ai lăsa zălog coapsele-scară de marmură 

ŞI nimic din ce s-ar zămisli după tine 

n-ar mai fi decât o urcare nesfârşită spre cer 

a copilului născut mort înfăşat într-o perdea 
de ninsoare 


cândva 

tineam într-o mânî chipul mamei 

în cealaltă 

colţul năframei cu care-şi acoperea buzele 

nefăcute 

împingeam bucata de cer ce-i întuneca 
noaptea albită de gânduri 

curgând de pe streşini 

ca un câine ce astupă cu botul o gaură din gard 


şi eram atât de mort 
încât simţeam pășind peste mine cireada de vite 
de parcă putrezind aș fi înţelenit păşunea imensă 


tac 
aştept să se întâmple ceva 
şi nimic nu mă poate convinge de contrar 


forma mea de aer 


fata care va sta mâine alături de tine 

va fi mai bătrână cu o singură zi în timp ce tu 

vei simți în tine tinerețea învesmântată în 
doliul ultimei nopți 

aşa să-i vorbeşti 

dacă vrei să nu fii sufocat în strânsoarea 

umbrelor 
deşteptate de ivirea nedorită a soarelui 


eram o copilă şi îți spuneam 
lasă-mă să fiu o singură dată aerul luând 
forma mea sub pătura ta galbenă 
lasă-mă să îmbobocesc şi-apoi vom mai vedea 
lasă-mă să-ți arăt cum se înţelenesc cărările 
neumblate 
ca nişte râuri săgetate de grindină 


trebuiau să vină odată şi-odată 
pietrele gemene ca niște ochi însemnați în 
lumini diferite 


stăteam față-n față şi ne potriveam ultimii paşi 
între noi durerile altora 

şi tramvaiul tăindu-ne calea dar nu ne păsa 
atârnam unul spre altul 

între noi doar durerile altora 

şi nu ne păsa 

cum stam spânzurați 

ca nişte frânghii în casa vânzătorului de lanţuri 


părul vântului 


când dealul a-nceput să arunce în el 

cu bulgări de lut 

a vrut la fel 

să dea din carnea lui 

până când 

degetele i s-au făcut de lut 

pumnii i s-au făcut de lut 

braţele şi umerii 

i s-au umplut de pârâiaşe galbene 

izvorâte parcă din rămăşiţele fără culoare 

ale cercurilor polare 

apoi a curs şi dealul 

de a rămas după el 

doar cărarea suspendată peste văile nerostite 

ca o panglică scăpată din părul neiertător al 
vântului 


iubim și murim 


unii intră în noapte 

la fel cum un vârf de aripă 

despică o apă dulce 

şi-o scurge de sângele înghețat al peştilor 


neapărat să plouă, domniță 
să te mai mângâie o dată uşor ca biciul 
dresorului 
astfel încât 
nici măcar ultima picătură căzută să nu-ţi mai 
curgă formele 


în preajma ta totul este simplu şi frumos 

ca frunza arborelui 

ca pasărea ce străbate cu o viteză ameţitoare 
cerul 


ca norii ce par batiste multicolore fluturând pe 
frânghii la uscat 


fier înroșşit și rugină 

iubim şi murim 

ca un plămân de granit ce-și sugrumă propria 
respirație 


Stea 

Alexandru TURCAN 


Pe malul apei cu pușca pe umăr 


„doar tu îmi eşti plăcere-n lume” (Jon Kalman Stefansson) 


Ploaia nu mai contenea de două zile. Un 
sfârșit de iunie morocănos și umed, semănând 
a miez de aprilie. Bătrânul gropar a ajuns 
acasă. Locuia la capăt de sat, pe o ulicioară cu 
salcâmi şi castani. Imediat s-a spălat în 
ligheanul maroniu. Cu gâtul săpunit, privea pe 
geamul cenuşiu, tulbure, somnoros. O să mai 
vină soarele? se întreba el, trăgând o duşcă din 
rachiul de pere. Mereu aceeași singurătate cu 
gust de moarte. El, groparul satului, el, Ilie 
Cordoş, numai el ştia să sape gropile pentru 
cei decedați, el cunoştea dimensiunile, năravul 
pământului, împotrivirea gliei. Anul trecut 
şi-a îngropat nevasta la el în grădină, măcar că 
unii săteni au cam bombănit, că ar fi trebuit în 
cimitir... Adică nu era el stăpân pe viaţa lui, 
atât cât era ea? 

Avea noroc cu nepotul Valentin, care îl 
vizita adesea. Un băiat cu braţe vânoase, ochi 
albaştri, păr negru, mătăsos. Adesea își linge 
discret buza de jos, 
în timp ce-şi 
netezeşte părul. Are 
un cercel masculin 
în ureche şi un inel de argint pe degetul mic. 
Cu gesturi virile îşi admiră zmeura de pe un 
deget, adică un semn din copilărie. Ceea ce-l 
face foarte simpatic e o ureche obraznică, 
nealiniată, ieşită din obişnuință, dar şi faptul 
că râde cu ochii. Exact, bunicul îl adora, îl 
răsfăța, mai ales că Valentin îl ajuta la orice 
munci, de câte ori se nimerea pe la el. Uneori 


Proza 


Mişcării literare 

fuma în curte, sub nucul adormit, în timp ce 
vorbea la telefon cu iubita lui, Dumitrana ori 
cu prietenul Şerban. 


În seara asta Valentin nu e în apele lui. 
S-a certat cu fata, cu Dumitrana. Orgoliul îl 
împiedică s-o sune, să discute. Preferă să tragă 
o dușcă puternică din tuica de pere. Bunicul 
vine lângă el, pe neașteptate. Un păianjen ne- 
gru şi laş se ascunde la rădăcina nucului. 

— Te ghicesc, copile! Eşti crizat, nu? Te 
pot ajuta? 

— Nimeni nu mă poate ajuta. Îmi rezolv 
singur problemele. 

— Ce prunc încăpățânat poţi fi! Fata te-o 
supărat? 

— Nu vreau să-mi spun problemele ni- 
mănui. 

— Dar eu... ce sunt pentru tine? Băutura 
te agită? 

— Dacă am luat o hotărâre, mă ţin de ea 
— zice Valentin. 

— Şi dacă e una proastă? 

— Şi atunci! Nu vreau să ştie nimeni ce 
simt. 

— Cine te-o înrăit aşa? Hai şi culcă-te 
aici! Sună acasă şi spune-le că dormi aici. 

— Rămân şi mă îmbăt! 

— No, tare bună soluţie ai găsit! 

Ilie s-a dus la culcare. Valentin fumea- 
ză. Îl sună pe Şerban, care soseşte într-o 
jumătate de oră. Fără vorbe, țigările şi rachiul. 


Şerban e calm, generos, echilibrat. Îl lasă pe 
Valentin să-și revină, nu insistă niciodată să-i 
schimbe stările, îl înțelege mereu. 

— Faci ceva pentru mine? îl întreabă 
Valentin. 

— Desigur, spune! 

— Du-te în camera bunicului... 
doarme deja... şi adu puşca. 

— Nu înţeleg. 

— Păi bunicul are permis de armă. 

— ŞI... ce-ţi veni acum cu... puşca? 

— Nu mai face pe speriatul! Nu omor pe 
nimeni! Sunt băiat crescut la munte, călăresc, 
tai lemne, mă joc cu şerpii şi ştiu purta o 
puşcă. 

— Tu ce ai azi? — întrebă deodată Şerban. 

— Doar atât îți spun: pe mine o singură 
dată mă f..e cineva, a doua oară nu mai are 
ocazia. 

— Dumitrana te-o supărat în halul ăsta? 

— Du-te şi adu pușca! 

Valentin mai trage o duşcă de rachiu. 
Frunzele nucului îşi tremură  răcoarea 
nocturnă. Undeva, zgomot de pisică. Şerban îi 
dă pușca. 

— Și-acum ce vrei să faci? întreabă 
Şerban. 

— Doar atât: să mă plimb pe malul apei 
cu puşca pe umăr. 

— Să te cred? 

— N-am treabă dacă nu mă crezi. Aş- 
teptă-mă aici, nu stau mult. 


sper că 


Valentin dispare în întuneric. O sună pe 
Dumitrana: „Hai pe malul apei să ne lămu- 
rim!” Acolo sunt pietre inegale, acoperite cu 
ierburi. Acolo murmură apa cu melodii nebă- 


nuite. Dumitrana apare, cam după trei țigări 
fumate de Valentin. 

— Ce-i cu... puşca asta? 

— Te temi? Te simţi vinovată de ceva? 

— Parcă nu ştii cât de mult te iubesc. 

— Şi-atunci de ce...? 

— Ce „de ce”? Că n-am putut veni într-o 
seară la întâlnire? 

— Erai cu altul? Mă subordonezi? Nu 
sunt eu pe locul întâi în viaţa ta? 

— Normal că ești. Acum te simt violent, 
impulsiv, parcă nu ești tu. 

— Dacă vreau, murim acum amândoi. 
Mă crezi în stare? 

— Vezi că-mi rupi mâna! Te cred, te 
cred! 


Ea se lasă moale pe umărul lui, dar el nu 
schițează vreun gest. Noaptea se scurge tăcută 
în valuri de întuneric umed. Dumitrana îl 
mângâie pe obrazul fierbinte şi izbucneşte în 
plâns : 

— Hai să fie totul ca înainte! Nu pot trăi 
fără tine, crede-mă! Nu fi copil, nu inventa 
mereu povești fără sens, nu mai fi orgolios şi 
suspicios! 

Apoi s-a auzit o împuşcătură greoaie, 
putredă, groaznică. 

— Ce s-a întâmplat? strigă Șerban la doi 
paşi de ei. 

— Stai calm, am apăsat din greşeală 
trăgaciul — zise Valentin. 

— Asta mai lipsea acum... 

Şerban recuperă arma şi îi privi pe cei 
doi, deja îmbrățişați pe iarba udă, formând 
parcă un singur trup, în zvârcoliri de şarpe ce 
caută adăpost, căldură şi siguranță. 


Semn vechi, detaliu 

Piramida din grăunţe 


Goleşti sacul cu grâu 
Să curgă-n piramidă 


Tragi cu mâna de-a curmezișul 
Mişcarea schimbă poziţia seminţelor 


Percepi că fiinţele nu s-au născut în cer 


Aidoma unui circular neobişnuit 
In clipele de care depinde omul 
Instalaţi-l într-un fotoliu pe culme 


Ritmul treierișului continuă 


Citiţi apoi inteligibil 
Comparaţia dintre munte şi grăunte 


leşite din sac 

Grăunţele 

Nu se mai împacă cu statu-quo-ul 
Şi nu mai rodesc 

Decât speranţe-n 

Pâinea cea întru Fiinţă 


Poeți din 


Voivodina 
Timp vorace 


După câteva voturi de blam 
Individul a fost aruncat într-un fotoliu 

Ioan BABA 


Lipsit de o dimensiune fundamentală 
El viermuia 

Jucând extrema stângă 

În penuria cotidiană 


Se zice că l-ar fi înmatriculat greşit 
Căci nu locuieşte-n limba mamei 
Vorbind nu l-au auzit 

Cu toate că strigătele-i sunt deja 
Aproape desăvârșite 


Mulțimea observase lipsa lui de profunzime 
Căci dialogase uşor cu cei care au crezut altfel 
Şi au fost reduși la tăcere 

Cel mai greu e însă cu cei din taraful propriu 
Căci trecutul rămâne un capitol deschis 


În oglinda victimelor 
El se simte 
Ca pescarul pe ape învolburate 


Desființarea centrului 


S-au întâlnit adversarii obeliscului piramidal 
Intr-o adulație civică orchestrată 


De la primul fluier 
S-au atacat până la cuțit 


Mulțimea de pe gradenuri 

Avidă de spectacole 

S-a-nflăcărat zgomotos ca la o coridă 
Ole! Ole! Ole! 


Dirijorii au revenit pe post 

Incapabili să restabilească liniştea 

Au exclus echipa gazdă 

Încât oaspeţii n-aveau adversar pe măsură 


Componenţa rămasă-n joc 

S-a divizat în două 

Mulțimea să fie satisfăcută 

Dar la ce bun 

Fiindcă regula jocului prevede pornirea de la 

centru 

Iar pe covorul verde apăruse o termită 
devoratoare 

Poruncise celorlalte crucișătoare 

Să mişune prin toate careurile 

Să roadă plasele şi mai ales 

Să desființeze centrul 


Rasă nouă de mandrili 


Ca printr-o surdină 

Urla lupoaica şi cu lupul dintr-un vârf 
Învrăjbind turma 

Se-ntărâta cu lumea de pe Culmea 
Lupoaica cu o coamă de dârloagă 
Neagră cu ochii de mercur 

Urlătoarea Nimenea 


Lumea a ieșit din pepeni în prigoană 
După lupoaica cu părul schimbat 


Căţeaua când urlăăă 

Ce durere prelungită ascunde 
Şi ce noroc în vârfuri 

Când lupii uită scara 
Alunecă de-odată 

Pe coaja unui cantalup 
Rostogolindu-se vertiginos 
Spre hăul dracului 

Drept răsplată pentru faptă 
Sus doar o fustă 

Două fotolii debusolate jos 
Iar lumea cântă 

Ca faliții mediocri şi sucili 
Fugeau cu curul după scaune 
E-o rasă nouă de mandrili 
Aflată în proliferare... 


loan Baba (n. Ion, la Seleuş, 25 noiembrie 
1951, P.A. Voivodina, Serbia, este poet, jurnalist şi 
publicist, istoric literar, lexicograf, traducător, 
editor. A publicat 45 de volume de poezie, istorie 
literară şi lexicografie, monografii, antologii şi 
traduceri din limba sârbă în limba română şi 
invers. A fost redactor șef şi responsabil al 
Programului în limba română al Postului de Radio 
Novi Sad şi redactor responsabil al Programului în 
limba română la Televiziunea Voivodinei. Din 
anul 1995, redactor-şef şi responsabil al revistei de 
literatură artă şi cultură transfrontalieră Lumina, 
care apare sub egida C.P.E. Libertatea din 
Panciova, a redactat peste 90 de volume ale 
revistei şi 40 de cărţi în „Colecţia Lumina”. 

În peste 120 de reviste din ţară și străinătate 
a publicat 1300 de unităţi bibliografice iar poeziile 
i-au fost traduse în limba sârbă, maghiară, slovacă, 
ruteană, engleză, rusă, suedeză, franceză, polo- 
neză, spaniolă, italiană şi bulgară. Este inclus în 
peste 80 de antologii publicate în ţară şi străinătate. 
Despre opera sa poetică, în enciclopedii, dicţio- 
nare, bibliografii şi alte cărţi, sunt publicate peste 
150 de prezentări critice şi eseuri, iar în periodice, 
câteva sute. În diverse reviste şi volume aparte a 
publicat traduceri din creația mai multor autori 
contemporani ai literaturii române și sârbe. 

A participat la numeroase simpozioane şi 
reuniuni. 

În Serbia, România şi Republica Moldova 
i-au fost decernate peste 60 de premii (13 medalii, 
11 plachete, diplome, busturi, statuete şi trofee 
literare, tablouri şi alte obiecte artistice) majo- 
ritatea pentru poezie, apoi traduceri literare, 
jurnalistică şi filme documentare TV. 

Este membru al Uniunii Scriitorilor din 
România și al Societăţii Scriitorilor din Voivodina. 

Trăieşte la Novi Sad. 


Ieşirea din oglindă 

Pe urma disensiunilor vânătoreşti 
Din măduva contaminată a lupului 
leşeau urlete derizorii 


Cu masca realității 


O iarnă de cuvinte fierbinți 
A fost aprinsă dinadins 


E greu să navighezi împotriva curentului 


Dar cum nimic nu e gratuit 

Intri impunător în salonul bărbierului 
Care rade mustața 
Celui ce atârnă pe zidul opus 


Plăteşti această banală realitate vânătorească 


Cu bani grei 
Şi ieşi din oglindă 


În abis 


Doamne câtă răbdare mai trebuie 
Cât o să mai dureze dezastrul 
Se-ntrebau zilnic 

Constatând că aşa nu se mai poate 


Trebuie timp 
Să zburăm peste abis 


Doamne cât îi mai trebuie timpului 
Să înghită dezastrul 

Se tot întrebau 

Până la capătul răbdării 

Şi răsturnarea 

Când tot s-a prăbușit întocmai în abis 


Cutia de rezonanță 


Când s-a făcut curăţenie generală 
Cutia de rezonanță 

Păstrată de la o generație la alta 
Cu fel de fel de acte răposate 

A fost exilată-n pivniță 


Clovnii cu obraji pudrați 
Şi interiorul viermuit 
Au bătut cuie-n ea ca-n sicriu 


Vasko ar fi spus acum 

— Te-au împrejmuit c-un palid zid 
Al tăcerii 

Te-au împrejmuit c-un zid întunecos 
Cu minciuni 

Era o vreme (i)rațională 
In care se păstrau 
Doar valorile de ultimă modă 


In anvelopa timpului cenușă 
In condiţii vitrege 
Cutia nu s-a dezmembrat 


Tânjind după niţel aer şi lumină 
Cântecul înaripat 

Zgârie acum piatra 

Enunţă solilocuri meditative 
Ca-ntr-o surdină 


Vocea-năbușită şi redusă la tăcere 
Provoacă întrebări externe 
Suplinind perenitatea şi schimbarea fețelor 


Când vor începe lucrările de restaurare 
Se întreabă lumea taciturnă 
Cu cap de gâscă sub aripă 


Justeţea călătoreşte spre libertate 


De la o vreme încoace 
Neofiții cu limba de lemn 
Nu se mai aud în vacarmul acesta infernal 


Para(n)tezele lor 
Sunt copleşite de truisme 


Limba(j)urile meta-umane 
Sunt transportate la chirurgie 
Cu explicaţia că au făcut — ce n-au făcut 


De la o vreme încoace 

În lipsă de actori principali 
Practicile vicioase 

Sunt suspendate 

Justeţea călătoreşte spre libertate 


Speranţa virtuală se plimbă 
Prin negura timpului 


Vasile BARBU 


Să nu întreb 


Doamne, mare-i lumea Ta 
cea mică, 

lungi mai sunt cărările-ți 
scurte 

în timp ce iubirea 
n-ajunge unde plecase. 


Doamne, ce vor 

cei ce nu-ntreabă nimic? 
Stau de pază 

pe liniştea lacrimilor mele 
Iară să le văd faţa. 
Numără premierele, 
închid jaluzelele, 

sprijină absenţele, 
deschid ranele... 


Doamne, 

spune-mi şi ne-ntrebat 
ca să ştiu şi eu 

să nu întreb umbrei. 


Miniaturi de Bistriţa 


kk 

Zis-ai odată 

că eu de dragul singurătăţii scriu. 
Fireşte! 

Că doar despre ce ţii ascuns în inimă 
poţi cu dreptate scrie. 


Xe e e 


Bat clopotele la Mănăstirea Dumbrava. 


Îmi amintesc de Sfânta Troiță 
de la Uzdin. 


Xe e e 


Poetul e pe rug. 
Unde sunt păgânele chibrituri? 


Xe e e 


Visele mele nu sunt pentru transplant. 
Pentru că anestezia murmură a suferință. 


Xe e e 


Să plec unde n-o fi Ea. 
Unde o fi acel UNDE al Ei? 


Xe de e 


Acolo unde e tristeţe 
se destramă gândul de cântece. 


Xe e e 


Marginea de lume 

în care trăiesc 

e închisă într-o cuşcă 

de la care TU ai pierdut cheia. 


XX 

Amintirile trăiesc 

Prin niște umbre 

care au revenit 

să salveze nimicul din mine. 


În Pind 


In Pind e răgaz 
pentru bucuria simțurilor, 

pentru misterul cerului, 

pentru farmece 

şi dor... 

Pentru cântul frescelor stâncilor. 
Din Aminciu şi din Meteora. 
Pentru o lume 

a Înălţării. 


O lume a liniștei 

de a părăsi cele lumești. 

O lume a alungării păcatului. 
O lume armânească. 

De legendă. 


Vasile Barbu s-a născut în anul 1954 la 
Uzdin. 

Este preşedintele S. L. A. „Tibiscus” din 
Uzdin, de la înfiinţare, în anul 1990, şi directorul 
editurii cu acelaşi nume. 

La Uzdin a înființat Cenaclul de creaţie 
literară în grai bănățean „Cea Ventilă”, primul 
Cenaclu de literatură dialectală în Banatul sârbesc. 

Împreună cu Ion Gh. Olteanu din Făget, el a 
înființat, în anul 1996, Festivalul de creaţie literară 
în grai bănăţean „George Gârda/ Todor Creţu — 
Toşa”, care a avut loc, alternativ: un an la Făget — 
un an la Uzdin. Azi, acest Festival se numeşte 
„Todor Creţu Toşa — Petru Dimcea” şi are loc la 
Uzdin. 

Este poet, publicist, editor... Până în prezent 
a publicat 41 de cărţi şi a obţinut mai multe premii 
literare. 

În domeniul scrisului dialectal, a publicat o 
plachetă de poezie intitulată Năloagă în fondroc şi 
alta, împreună cu Ionel Stoiţ, intitulată Ștroalie 
goalie. 

In anul 1990 a fondat la Uzdin publicaţia 
Tibiscus pe care o conduce până azi. 

Este preşedintele Uniunii Scriitorilor în Grai 
Bănăţean din Voivodina. 


Banat să fii 


... ŞI dor, şi ducă 

şi liniște-n casa Panoniei 

şi părul tău ud 

ce-mi în somn apare. 

Banat să fii al îmbujoratelor mirese 
Banat al soldaţilor neînarmați 
măreți la trup 

al fetelor frumoase 

legănate de sfinții fericirilor. 

Banat ești, 
al cailor din povești, 
al stânelor cu oi 


al cuvintelor pământului de sub picioare. 


Eşti Banat al pruncilor 
al îngerilor noştri buni, 
al aripilor soarelui şi al Lunii. 
De mied. 


E prea puţin a iubi Banatul! 
Primul lucru cum nu-i altul. 
Şi mă rog umbrelor duzilor 
de gânduri albe. 

Mă rog de zări şi lut, 

de copii, păsăret, 

la crucile neclintitelor dave. 
Mă rog de pomi, 

la trupul mândrelor, 

la poezia răchiei, 

pe paginile calendarelor. 
Mă rog, Banat, zilnic 

în genunchi 

şi pentru totdeauna. 

Mă rog şi te rog 

să nu atingi ecoul... 

E cu nărav. 

Nărav bănăţean. 

Şi durează, bre!... 


Miniaturi poetice 


K kk 


Strig poeților 
până dincolo de glasul meu. 
Strig a tăcere... 


K 3 


Poeţii sunt 
până la sfârşitul lumii. 
Lor. 


Kk k 

Şi când întreabă poeții — 
ei cerșşesc; 

Cuvinte. 


Kk k 

Azi poeții plâng. 
Mâine își vor aminti 
cu ardoare 

de ziua de ieri. 


Gabriel BABUT 


Rest 


din toate 

a rămas doar obsesia 

față de spini 

flăcările 

din hotare 

după punctele de dispariție 
zboară insectele 

un adevăr vine după altul 
ierovoam piere 

din cauza poverii 
cuvintelor 


amos ce vezi 
nu văd nimic 


dacă zic 


Ce 


vin 

iubito 

trăieşte 

respiră 

ziua a fost lungă 
din pâine 

apă 

şi umbre 


ce a fost 
de la început 


n-a fost 
cuvântul 


Spațiu 


se arată 

că s-au rătăcit 

pe lângă şosea 

sunt porcii lui orwell 
un monah sparge lemne 
natura e moartă 

este condamnată la veşnicie 
nici un semn 

care ar fi anunțat locul 
unde iacob a îngropat-o 
pe rahela 


se deschide cartea 
intru în spaţiul cititorului 


pe ce drum s-o iau 


domnule 
pe aici am mai fost 


Umbrela 


omul deschide umbrela 
veşnica umbră 

cade 

nu pot de pe noi 

să lepede pielea 
păcatelor 

din poezii citesc 

lui hamlet 

cum că vrăjitoarea 


işcarea literară $ 115 


i-a spus de tot o vorbă 
dragoste 


e timpul pentru retragere 


cine e omul 
cu umbrelă 


nu eşti tu 
nu sunt eu 


Gabriel Băbuţ este poet, traducător şi critic 
literar, născut în anul 1970. A publicat până în 
prezent la editura Comunei Literare din Vârşeţ trei 
cărți de poezie în limba sârbă, Redosled (2011), 
Mahovina (2014) şi Melanholija (2017), şi, la 
Editura Tibiscus din Uzdin, volumul în limba 
română Absența obligatorie. A mai publicat, tot în 
limba sârbă şi tot la editura Comunei Literare din 
Vârşeţ două traduceri ale poeziilor lui Nichita 
Stănescu și Tristan Tzara. A mai tradus în limba 
sârbă şi din Ana Blandiana, lon Caraion, 
Constantin Noica, precum şi din Paul Verlain, 
Rimbaud, A.P. Cehov... 


Descoperire 


îmi iau rămas bun 

de la sisif 

cu el e totul în regulă 
cu mine 


se întoarce 


spre piatră 


Perfectul 


timpul este 

un dar 

vocile de acompaniament 
în surdină slăbesc 

maria magdalena 

înghite smirna 

şi vinul 


timpul trecut 
presează 

cum ar fi 
să nu fii 


Obiectul 


odată acel obiect 
era în mâna ta 
instrumentul lui 
orfeu 


putregaiul 


să-l lași 
după tine 


Dramă 


trecând strada 
urmăresc orbul 


(poet) 


bip 
bip 


Dispariţia 


chiar că nu trebuie 
totul să-nţelegi 
pâinea dragostei 
era pe masă 

când răsuna 
pentru a doua oară 
îmbrac haina 


grăbesc 
păşind 


stric 
cărarea 


Rezolvare 


nu este nimic rezolvat 
aplauzele din teatrul absurdului 


nu ajută 


o uşoară sucire 
coadă 

în direcția spre 
kolhida 

salutăm argonauţii 
şi omului mort 

de chirico şi îngerii 
opresc la lumina 
semaforului 


a fost aruncat omul 


am încredere în el 
îl las 


să cadă 


Semnul 


drumul adevărului 

ŞI viața 

mielul atenționează apostolii 
nu aduce pacea 

ci sabia 

printre ikebana 

ŞI irişi 


citesc 

din evanghelii 

că nu mi-aş păstra 
sufletul 


aici totul se 
termină 


ce aţi fi dorit 


Epilog 


suntem blestemaţi 

de acord cu mâncarea zilnică 
totuşi 

s-a ivit ocazia 

de partea cealaltă 

pământul şi-a deschis gura mare 
unul dintre noi a zis 

lasă-mă 

aici 

şi pleacă 


vina 


nu se uită 


(În româneşte: bmv) 


Stea 

Casa noastră 


Fiecare dintre noi a venit de undeva. 
Unii şi-au urmat firul viselor răzlețe, 
Alţii, duşi de bătaia vântului, 

şi-au ancorat pribegia 

sub creanga de salcâm aplecată, 

şi aşa rând pe rând, umăr la umăr, 
am ridicat casa noastră comună. 

Cu geamuri jur împrejur, 

cu uşile veșnic deschise, 

casa celor veniţi și plecați — 

Casa noastră. 


Şi tu ai venit de undeva, 

călare pe coasta şesului statornic al Voivodinei, 
aducând cu tine 

stolurile de rândunici 

prevestitoare ale unor noi sosiri. 


Casa paulicenilor 


Se zice că şi ei au venit de undeva, 
urmând vuietele vântului iernatic. 
Îmi zise bătrânul Kalapiă 

că se trag de prin Caucaz... 

S-au perindat printre bulgari, 
apoi peste Dudeştii Vechi... 

şi mai la urmă, 

după ce s-au săturat 

de hoinăritul secular 

au bătut parul între două ape 
şi-au zis: 

Vasile MIC 


— Aici e casa noastră! 

În ea s-a născut 

prietenul drumeților şi hoinarilor, 

Josif Vasilcin. 

I-au dat prenume biblic 

pentru a-l scuti de primejdiile pământești, 

dar nu le-a putut neglija, cu una cu două. 

Se zice că acesta era cel mai mare sprijin 

al bărbaţilor căsătoriți 

mai ales în vremea furtunilor şi iernilor geroase, 

când trenul cu muncitorii din schimbul trei 

rămânea omeţit în gară... 

Dădea câte o mână de ajutor, 

un lemn de foc, un litru de lapte, 

puţin soare în fereastră... 

Îi cunoştea pe cei de sus, 

pe cei cu priza soarelui, 

pe cei cu întrărupătoarele, 

pe cei ce vijeliile şi viscolele le ţineau în 
mâneci. 

Era un om bine-ntocmit cu toate, 

acest Vasiltin, 

un fel de ghid terestru al ținutului Panonic, 

însă nu-i erau străine dealurile, 

curmezişurile Dunării, iarba abundentă 

de la marginea drumului... 

Dacă îl luăm pa acesta drept exemplu 

pentru creșterea copiilor, 

ajungem la concluzia firească 

că palcenii sunt un popor eteronom 

pe care i-a înzestrat creatorul 

cu abundența dragostei, 

având-o întotdeauna şi pentru tine călătorule. 


Purificarea 


Ori de câte ori a fost vorba de casă, 
paulicenii nu s-au sfiit 

să ne vorbească 

de iernile lungi 

ce-au învelit șesul chinuit 

în nişte zăpezi spectaculoase, 

urmate de tot felul de minuni adiacente 
ce au înlocuit, în zilele acelea, 

cerul cu pământul. 


Mi-au zis că atunci 

s-au frământat 

prin satele vecine 

ŞI cei mai mulți copii din flori, 

ce se asemănau toți ca unul, 

cu nişte țurțuri ascuțiți 

şi rezistenți la tot felul de calamităţi 
şi boli contaginoase. 

Mai ales cele reieşite din suferințe 
blestemuri şi diochi. 


În ziua când s-a născut 

vreunul dintre ei, 

femeile frigide 

s-au masturbat ritualic 

în fața oglinzii 

amenințând eternitatea cu degetul arătător. 


Casa fictivă 


Pentru ea termenul de casă 

era mai apropiat de sfera imaginarului meu, 
decât de terminologia iminentă. 

Zicea că o casă își începe viața 

atunci când prin ușile ei 

intră adierea vântului proaspăt 

izbit de aripa de fluture 

şi împletit jur împrejur 

cu trei fire catifelate 

smulse din respirația fecioarei. 


În satul ei ritualurile casnice 

au înțelesuri opuse 

convingerilor parțiale 

cu care ne-am alimentat oportunitatea 
în clipa când ne-am împletit 

degetele de la picioare. 


Valentin Mic s-a născut în anul 1974, la 
Satu Nou, unde termină şcoala generală în limba 
română iar apoi frecventează Liceul român 
(1989-1993) şi Academia Pedagogică la Vârşeţ. 
În anul 2016 a încheiat studiile de masterat la 
Facultatea de Ştiinţe Politice Administrative şi 
ale Comunicării la Universitatea Babeş-Bolyai 
din Cluj-Napoca, unde în momentul de față 
frecventează studiile doctorale. 

Încă din timpul studenţiei desfăşoară o 
activitate de ziarist. 

În anul 1989 devine membru al Cenaclului 
literar „Tinerele condeie” din Vârşeţ, condus de 
prof. lon Berlovan. Debutează în acest an la 
rubrica „Alfabet literar” a revistei Tribuna 
tineretului cu poezia Cine-i mai știe dedicată 
eroilor căzuţi în revoluția anticomunistă din 
România. Publică în diferite reviste literare şi ia 
premii la concursurile de poezie. Poeziile îi sunt 
incluse şi în câteva antologii editate în 
Voivodina şi în România, iar despre poezia sa au 
scris mai mulți critici literari. Societatea 
„Tibiscus” îi acordă în anul 2013 premiul 
„Ziaristul anului”. A publicat mai multe cărți de 
literatură, monografii şi lucrări științifice. Din 
anul 2007 este şi membru al Asociaţiei ziariştilor 
profesioniști din România, iar din anul 2008, 
membru al Asociaţiei Scriitorilor din România. 
A participat la mai multe simpozioane şi 
congrese din domeniul ziaristicii în ţară şi 
străinătate. 


Curtea 


Curtea paulicenilor 

nu e nici din aproape 
asemănătoare curților boierești, 
imagine ce într-un fel 

s-ar subînțelege să fie atașată 
descrierilor precedente 

ce mi le asum întru totul. 

Ele se formează în spațiul deschis 
al cugetului 

îngrădite de cuvinte 

şi gropi sentimentale. 


Paulicenii nu mor de foame 
Dac-ai avut norocul 


să te aşezi vreodată 
la masă cu paulicenii, 

în ziuă de sărbătoare 

sau de ocazie festivă, 

ai devenit unul dintre aleşii sorții 
ce s-au aflat 


în mijlocul unui eveniment gastronomic 


de proporţiile imaginarului. 
Îmi amintesc şi-n ziua de astăzi 
de munţii de hrană gustoasă 
pregătită în cinstea mea 

de parcă regele bulgarilor 

le-ar fi onorat ospăţul 

şi nu un român bănăţean 

cu ceva merite 

în domeniul relațiilor umane. 
Când te-ai aşezat la masă cu aceștia, 
uiţi de tine însuți, 

absolvind pe nevăzute 
examenul de cosmopolit. 


De ziua victoriei 


Îmi amintesc încă 

cu efecte clare, 

de iernile petrecute în satul natal. 
Miercurea mâncasem fasole roşie 


iar seara am ros boabe fierte de porumb 


adunați în jurul mesei 
toate trei cercuri gradate 
ale casei noastre. 

Era soluţie bună 

se ignorăm sărăcia 

şi hoţii de toate soiurile. 


Stăteam îngrămădiţi în jurul mesei, 
bunicii, părinții şi noi copiii 
şi scuipam din toate colțurile, 


Notă: 


fără vreo ordine stabilită 

ghija boabelor fierte 

într-o farfurie de tinichea smălțuită. 

Pe parcursul războiului civic 

din fosta Iugoslavie 

cele trei cercuri vicioase ale casei noastre 

am mâncat aproape 

cantitate identică de fasole şi de boabe de 
porumb 

câte cartuşe rătăcite 

au întrerupt miile de poveşti iernatice. 


Din când în când 

am tras rafale asurzitoare 
peste liniştea satului pitoresc 
să nu ne condamne cineva 
că războaiele au trecut 
neobservate 

pe lângă noi. 


Păşind pe lama cuvintelor 


Cred în creaturi mistice, 
balauri cu şapte capete 

femei cu trupul de leu... 

Mă compar din când în când 
cu Sfinxul 

ŞI nu cedez uşor amenințărilor. 
Eu sunt primul şi ultimul, 
totul şi toatele. 

Eu sunt rege şi slugă 

eretic şi credincios, 

figură biblică 

ŞI chiar proroc când e nevoie. 
Sunt poet şi pot fi ce vreau, 
păşind onest pe lama cuvintelor. 


Bulgarii bănăţeni (bulgară: 6anamcku Gvneapu, banatski balgari; numiţi şi palkene sau palchene) 
sunt o minoritate catolică bulgară care locuiesc predominant în Banatul românesc. Religia lor este 
romano-catolică şi se trag dintr-un grup de paulicieni din nordul şi nord-vestul Bulgariei (din 
împrejurimile Nicopole, Ciprovţi, Sviştov). Bulgarii bănăţeni locuiesc în această regiune din secolul XVII 
şi vorbesc o limbă aparte, o formă codificată a dialectului bulgar oriental, cu influențe lexicale din 


germană, maghiară, română şi sârbocroată. 


Sunt singurii bulgari care utilizează alfabetul latin. 

Ana Niculina 
URSULESCU 


Povestea lui Teiuș Supăratul 


Teiuş stă îmbursucat cu spatele spre 
casa vecinilor. Nu este supărat pe ei. Cum să 
fie supărat pe nişte oameni care îl admiră?! 
Nimeni nu se supără pe oamenii care îi 
admiră. Nu-i aşa? Este! Dar el este supărat rău 
de tot! De ieri este supărat, numai că, de azi 
dimineaţă, supărarea e mai mare. Şi e mai 
mare deoarece nimeni nu acordă nici o atenție 
suspinelor sale. Teiuş a plâns cu obidă toată 
după amiaza. Atât de tare a plâns, că cerului 
însăşi i s-a făcut milă de el şi a trimis pe 
pământ o ploaie zdravănă. Teiuș fixează cu 
privirea o frunzuliță mică şi verde picată la 
picioare lui, cine ştie de ce şi când. Ar vrea să 
o îmbrățişeze pentru că e micuță, pentru că e 
singură şi pentru că nimeni nu o ia în seamă. 
Dar nu poate. Oricât s-ar strădui — nu poate! 

La urma urmei de ce să-i fie milă de ea? 
E tânără, chiar foarte tânără, nu ar greşi dacă 
ar spune că e insuportabil de tânără şi liberă. 
La ce bun să se străduiască el să o îmbră- 
țișeze, dacă frunzulița se poate abandona în 
braţele vântului?! Şi vântul o poate consola 
mai bine decât el, pentru că vântul e bătrân şi 
înțelept, pentru că a văzut multe la viața lui, 
pentru că a bătut... ehei!... pe unde n-o fi 
bătând el... şi pentru că a văzut la viaţa lui 
milioane de frunze... 

Teiuş ridică, în sfârşit, ochii spre cer şi 
vede norii — prietenii lui — că se adună la colț 
de stradă. Or veni pe strada lui sau o cotesc la 
baba Sanda, să se joace cu nesuferitele de 
pisici care în vremea asta sar gardul şi urcă 
prin pomii din preajmă?! Poate l-au trădat şi 


ei, norii! În sfârșit, credeţi că mai există azi 
cineva care să-şi țină cuvântul? 

A încercat să facă socoteala câți ani are. 
Nu-i poate număra. Cum să-i numere dacă nu 
ştie să numere? Şi nu ştie să numere pentru că 
nimeni nu l-a chemat la școală. La grădiniță 
merg Nuca şi cu Gigi, Gineta-Cucuieta care 
trage ghetele după ea și foarte des îşi descarcă 
năduful la rădăcina unui copac nevinovat, 
lovindu-l sălbatic, cu piciorul. Atunci Gineta- 
Cucuieta strânge din dinți, se uită, ca o fiară, 
spre obloanele închise ale propriei ei case, iar 
lacrimi o iau la vale, mari şi grei, pe obrajii 
rotofei şi îmbujoraţi... Gigi o place pe Gineta, 
asta se vede de la o poștă, mai ales că, 
văzându-i lacrimii, îi trece brațul pe după cap, 
strângând-o lângă el. Nuca îi ia mâna şi aşa 
merg tustrei spre grădiniță. 

Niciodată nu a ştiut Teiuş ce își vorbesc 
copiii în drum spre grădiniță. Ce ar putea să-și 
vorbească trei copii în drum spre grădiniță? 

După ei, la distanță onorabilă, mărșă- 
luiesc Titu, Viorel şi Țucu, elevi de clasa a 
treia, înnebuniți după fotbal. Nu e greu să știi 
despre ce vorbesc elevii de clasa a treia, îşi 
spune Teiuș de fiecare dată când cei trei trec 
pe lângă el: elevii de clasa a treia vorbesc 
despre fotbal. Numai şi numai despre fotbal! 

Ilenuţa, Anişoara, Dorina şi Mihaela 
apar în zonă la ora şapte şi cincizeci de 
minute. Cinci minute le despart de poarta 
şcolii. Merg repede, au grijă să nu-și boţească 
dantelele şi panglicile, să nu calce strâmb în 
vreo băltoacă rătăcită, să nu treacă de cineva 

fără ca să-i fie dat bineţe. Merg ţinându-se de 
mână toate patru şi se despart doar dacă 
cineva le iese în cale. Atunci se împart în 
formaţii de câte două, lasă omul să treacă și 
pornesc, în viteză, să se adune din nou, să facă 
un zid din fermitate şi dragoste, un zid 
împotriva celorlalți, împotriva greutăților care 


se vor ivi, vrei — nu vrei, în viață. 


Ana Niculina Ursulescu este ziaristă, 
scriitoare, traducătoare, actriţă amatoare. S-a 
născut în 4 noiembrie 1957, la Uzdin. A făcut 
şcoală la Uzdin, Vârşeţ şi Novi Sad, este licenţiată 
în drept, dar... a decis să fie redactor la Novi Sad și 
nu avocat. Are afinități deosebite pentru reportaj şi 
reportaj documentar. Redactează emisiuni din 
cultură şi, din 1986, emisiuni pentru copii. Din 
2010 este şi redactoarea secțiunii în limba română 
a Teatrului radiofonic a Postului de Radio Novi 
Sad. 

A fost redactor şef la revista multilingvă 
pentru copii Prichindel-Klinac, înființată de 
Fundaţia „Europa” din Novi Sad. A fost primul 
director artistic al Trupei româneşti de teatru 
experimental „Thalia? din Novi Sad 1998-2002. 
Între 2003 şi 2013 a fost membră a Consiliului 
Artistic al Teatrului Românesc din Voivodina de 
pe lângă Teatrul „Sterija” din Vârșeț . 

A scos 10 volume de poezie, proză și note 
de drum şi a fost inclusă în antologii ale literaturii 
române din lugoslavia, Serbia și România, în 
manualele şcolare pentru şcolile elementare 
româneşti din Voivodina. A primit mai multe 
premii. 

Este membră a Asociaţiei Scriitorilor din 
Voivodina. 


Teiuş ar vrea să aibă o Anişoară sau o 
Ilenuţă de partea lui, când vin vânturi grele şi 
ploi peste el... 

Da, dar el nici măcar la şcoală nu se 


poate duce. Nimeni nu l-a chemat. lar dacă 
l-ar fi şi chemat cineva, cum să meargă? Cum 


să meargă, dacă nu ştie nici câți ani are? Aţi 
pomenit aşa ceva? Un elev care să nu ştie câți 
ani are? A încercat el într-o zi să numere 


primăverile care i s-au perindat deasupra 


capului.  Primăverile le recunoaște după 
mireasma florilor de cais pe care vântul le 

poartă până deasupra creştetului său şi pe 
urmă o lasă să cadă, ca o cascadă mirositoare, 
deasupra lui. Verile le recunoaște după curcu- 
beele ce însoțesc ploile scurte, înviorătoare. 
Toamnele după tristeţi, iar iernile după 
zumzăitul copiilor care pleacă să colinde. Şi 
după bradul împodobit ce se poate vedea prin 
fereastra vecinilor. Dar poți şti câte au trecut? 

Nici să scrie nu știe. Nici să citească. 
Nimeni nu s-a ocupat de educaţia lui. L-au 
lăsat în plata domnului, analfabet şi fără 
maniere. Cum să nu se supere? Cum să nu 
stea îmbursucat? Păi va sta așa, morocănos și 
trist, toată viața! Niciodată nu se va mai 
bucura de nimic. Degeaba i-a spus aseară Lia 
Ciocârlia, ascunzându-se în enorma coroană a 
lui Tei-Bătrânul, rușinoasă şi speriată de 
propria ei îndrăzneală, că de cântat cântă în 
fiecare zi de dragul lui. De dragul lui Teiuş. 
Nu i-a dat crezare. Cum să o creadă? Să cânte 
Lia de dragul lui? Ea, cea mai frumoasă dintre 
frumoase? Ea — care cântă cel mai frumos pe 
lume? Păi e de-ajuns să-i auzi glasul de la o 
poştă şi să zâmbeşti. E de-ajuns să înceapă a 
doini ca să te cutremure nişte lacrimi pornite 
din adâncurile sufletului... Nu i-a dat crezare. 
Ea — un miracol al naturii, să pună ochii pe 
Teiuş care a fost blestemat de la naștere să nu 
se poată clinti în vecii vecilor? 

Teiuş a oftat prelung şi înveninat. Aşa 
de jalnic, că Tei-Bătrânul s-a lăsat înduioșat și 
a cuvântat, împotriva obişnuinței şi princi- 
piilor sale: 

— Fătul meu! Nu e blestem, e o nemăr- 
ginită satisfacție să stai cu rădăcinile înfipte în 
pământ acolo unde Dumnezeu a rânduit, aşa 
cum El le rânduie pe toate. Să fii reazăm 
cerului când norii se înfurie şi să stai de pază 
stelelor, când întunerecul amenință că le va 
înghiți. Să fii patria păsărilor călătoare care își 
caută cuibul când se-ntore din depărtări. Să 
stai drept, cu fruntea sus, între furtuni și 
fulgere. Să priveşti cu înțelepciune şi pace 
spre oamenii care trec pe lângă tine, în drumul 
lor între leagăn și mormânt. Şi să ştii, fiul 
meu, că pentru unii dintre ei, trăinicia ta 
înseamnă mângâiere. 


Nedeliko TERZIĆ 


Incotro, domnia voastră Eminescu? 
Lui Mihai Eminescu 


Ce fel de ţinuturi în faţă, 

există acolo vânturi 

care trec prin oase 

din faţa cărora trebuia să plec? 

Să fie acolo iernile eterne 

sau durează ca o clipă de avertisment? 
Voi putea oare să merg mai departe, 
sau poate-mi va plăcea acest ținut geros 
dacă aci există o latură a vieţii. 


Kk k 


Nu ştiu ca strămoşii mei să fi dăunat 

cu ceva şi cuiva 

şi ce ar trebui să fac 

în numele lor, păcatul să nu mi se atribuie. 
Dacă ceva există mie sortit 

deja acum voi începe să restitui 

ca să dispară blestemul nevăzut, 

iar dacă cineva trebuie ca să plătească 
fie, imediat acum, 

căci tot ce-i de valoare-n viață 

cu viaţa se plăteşte, 

iar eu am prețul în paltonul meu şifonat. 

În subsuoara transpirată 

port o grămadă de hârtie goală 

de culoare-ngălbenită 

obişnuită să suporte 

multă povară necunoscută şi fără de limite 
iar în acea grămadă de hârtie, destulă: 
hrană, băutură, îmbrăcăminte, încălțăminte, 
acoperişul meu este chiar ea, 

cu gândurile la păstrarea familiei 


în pieptul meu de sticlă. 
In acea grămadă-mi este viața-ntreagă. 


kk 


Domnule Eminescu! 

Ceea ce am reținut 

înainte de toate plecările mele 

pe drumuri ştiute şi neştiute, este că: 
Domnia voastră cu acel bagaj 
parcă ați intrat în eternitate? 


Dublura totdeauna vine la timp 
Lui George Coșbuc 


Domnul George Coşbuc, adormit 

pe o străveche bancă 

sub un cireş corpolent 

iar în coroana împărătească şi spătoasă 
trei roiuri de albine fără număr 

poartă războiul 

cum să-şi vâre capul în corole. 


Kk k 


În turmă doisprezece vitei 

pasc iarba pe lângă picioare 

iar cel de al nouălea după mărime 
îi linge fruntea ridată 

şi cu limba lui cea lungă 

din păr îi răsuceşte o buclă. 

El doar întoarce capul cu blândeţe 
şi nu scapă din mâini 

borcanul plin cu negrul pământ. 


3 k 


Pluteşte în visurile dulci 
peste livezi nemărginite 

Nedeljko Terzić (născut în 12 mai 1949) este 
un distins scriitor şi ziarist sârb. A fost directorul 
Teatrului „Dobrica Milutinović? din Sremska 
Mitrovica, ziarist şi redactor la Sremske novine şi 
redactor-şef şi responsabil al Editurii. Intreaga sa 
viață şi-a dedicat-o culturii şi creației literare. 
Trăieşte în Serbia la Sremska Mitrovica, Sirmium- 
ul de adineauri, cea de-a patra capitală a Imperiului 
Roman. 

Este membru al Societăţii Scriitorilor din 
Voivodina și al Asociaţiei Scriitorilor din Serbia, al 
Asociaţiei Ziariştilor din Serbia şi al Societăţii 
Ziariştilor din Voivodina. Este membru al „Cercului 
Lumina — Honoris Cuasa” Panciova şi unicul 
membru din Serbia al Asociaţiei Scriitorilor din 
Germania „Deutche Haiku-Gesellschaft”. A debutat 
în 1967 şi scrie poezie, proză, texte satirice, 
dramatice, micropoeme haiku, critică literară, cât şi 
poezie şi proză pentru copii. 

Poeziile sale sunt traduse în limbile engleză, 
germană, japoneză, rusă, italiană, franceză, 
maghiară, armeană, greacă, suedeză, bulgară, alba- 
neză, turcă, poloneză, chineză, spaniolă, macedo- 
neană, slovenă, slovacă, română, ucraineană, 
ruteană, rromă, esperanto şi în idiomul goranilor. 


şi păşunile cu flori extraordinare 

albastre şi lipsite de miros 

în timp ce peste ogoarele delimitate 

blând se zgâlţâie ca într-o agitație 

cu privirea căutând întinderile de necuprins. 


Kk k 


De banca pe care 

respirația caldă a bovinelor, 

boarea de primăvara şi uşorul vis, 
l-au capturat pe deplin, 

se apropie un domn invizibil, 

Henry Wadsworth Longfellow 

în compania Reginei Ostrogoţilor 
trezindu-l totdeauna la timpul oportun 
să nu rătăcească într-un târziu 

pe undeva și pe deplin în vis. 


Stănescu e aci? 
Lui Nichita Stănescu 
Pe granule de nisip o picătură de vin rubiniu 


o picătură de rouă, de sânge, de ploaie, 
o pată de viaţă. 

Pe grăuntele de nisip granule de nisip, 
praf de nisip, picătura de vin alb, 

o picătură albă de moarte. 

Pe un grăunte de nisip, grăunţele înfruntă 
furtuna, coşava, uraganul, taifunul, 

ştiind că nu vor supraviețui, 

că aci le este sfârşitul, 

dar stau granulele pe un grăunte de nisip. 


Kk k 


În fereastra albastră un ghiveci de flori 
umplut cu flori şi pământ, 

plin cu miros de pe Terra 

şi flori în miros. 

Frunzele sunt aplecate 

peste ciorchinul vestejit 

de pe broderia veche străvezie 

ca un roi de meduze 

câteva pete-ngălbenite 

de vinul 

cu care bulgărul de pământ a fost stropit. 


Kk k 


Stropii de rouă de pe frunzele subțiri-alungite 
alunecă zilnic spre grăuntele de nisip 

şi nicicum să-l transforme 

în bulgăr de pământ 

din care să răsară o floare. 

Fereastra-i fără adresă 

în ea poștaşii timpului grăbit 

lasă scrisorile 

pentru cineva care s-a transformat 

în granule de nisip, într-o picătură și floare, 
convins că poate se menține 

în vârful unui ac subţire 

cu care croitoresele din casă 

şi mama lui care le-a dat un sfat 

ca din nori şi vechile cârpe 

să facă insule 

şi să plutească-n cer până la epuizare. 


Kk k 


În fereastra verde fără adresă 

clipa bate, 

de trei ori scurt şi odată până la sfârşit. 
Stănescu e aci? 


Tălmăcire din limba sârbă 
de Ioan BABA și Virginia POPOVIC 


Vasile Dâncu, poetul de la Runc 


Niculae VRĂSMAŞ 


Deşi ne-am născut în același an şi am 
auzit despre el, încă din vremea când eram la 
Bucureşti, nu l-am întâlnit pe Vasile Dâncu 
până după retragerea mea în locurile 
natale, unde am participat în anul 
2004 la cea de a I-a ediţie „Fire 
de tort”, desfășurată la Bistriţa 
şi în județ. M-am simţit foarte 
stingher atunci, intrând în plă- 
cutul birou al poetului loan 
Pintea de la Centrul Judeţean 
de Cultură, în care nu era 
decât o singură persoană, pe 
care nu o  recunoșteam. 
Aveam în fața mea un bărbat 
înalt, frumos şi impunător, cu 
o eleganță naturală, atât ca 
înfățișare, dar mai ales ca 
vorbă, care a trebuit să-și repe- 
te numele în fața mea, pentru că 
aveam impresia că nu este cel 
despre care auzisem doar câte ceva, 
până atunci. Am fost cucerit şi obligat, 
chiar după primele minute, să-mi schimb ime- 
diat părerea, schiţată într-un prealabil fişier, 
punând la locul potrivit, o nouă şi reală 
imagine despre omul pe care îl aveam în faţa 
mea. Totul a plecat de la un tablou supra- 
realist de pe peretele biroului, despre care mă 
aşteptam să nu-i placă, după cum am afirmat 
eu mai la început, că nu mă dau deloc în vânt 
după pictura abstractă. Răspunsul său, sur- 
prinzător de elevat, m-a făcut să-mi dau ime- 
diat seama că stau de vorbă cu un om foarte 
cult, dar mai ales cu un suflet de mare artist. 

Am petrecut împreună, în acelaşi grup, 
câteva frumoase zile, pe meleagurile bardului 
Coşbuc, ocazie cu care am stat de multe ori de 
vorbă cu poetul de la Runc, dar și cu alte 
multe personalități someşene, pe care nu le 


cunoscusem până atunci personal, precum 
Sever Ursa, marele prieten măierean al frate- 
lui meu Teo, din vremea când era profesor la 
Sângeorz-Băi, pe viitorii mei prieteni: 
scormonitorul de istorie rodneană, 
Liviu Păiuș, talentatul scriitor 
măierean Icu Crăciun, pe profe- 
sorul Emil Bălăi, pe Ofilat 
Varvari, care pregătea atunci 
monografia comunei, publi- 
cată ulterior, una dintre cele 
mai bune lucrări de acest 
gen, care mi-a vorbit şi el 
foarte frumos despre talen- 
tatul Teo care i-a realizat, la 
şcoala din comună, cel mai 
dotat cabinet de științe natu- 
rale de pe atunci în zonă, pe 
scriitorii Aurel Podaru, Cornel 
Cotuţiu şi Andrei Moldovan, 
continuatori ai tradiției literare în 
oraşul de pe Someşul bistriţean şi 
artizani actuali ai unei trainice grupări 
literare pe care aș numi-o „Şcoala de la 
Beclean”. 
Dintre toţi aceștia, figura lui Vasile 
Dâncu, poetul țăran filozof şi neîntrecutul om 
de litere, autodidact, a fost prima care mi-a 


rămas adânc întipă- 
rită în memorie, cu In memoriam 
toate că nu l-am mai 


văzut de atunci, până la o altă întâlnire literară, 
petrecută chiar în Runcul său natal, dar şi după 
aceea, la alte întâlniri culturale, la Beclean și 
Bistriţa. Am descoperit, printre altele, încă din 
primele noastre discuţii, că a fost de mai multe 
ori în Bârgăul meu natal şi îmi cunoștea chiar o 
parte din familie. Mi-a vorbit despre unchiul 
meu lon, pe care l-a cunoscut, vizitându-l în 
restaurantul său unic, ştiut de toată lumea 

satelor cu denumirea „La Vrăsmaș, la Prund”, 
singurul între Bistriţa şi hanul „La Ioana”, din 
Piatra Fântânelelor, unde autobuzul de Vatra 
Dornei avea opriri prelungite pentru masă, la 
fel ca vechile poştalioane care opreau înainte în 
vechiul local „La Luncan”, situat aproape de 
străvechea „Piaţa Capitală” a Prundului, făcând 
legătura dintre Transilvania și Bucovina, drum 
despre care se spune că l-a străbătut şi 
Eminescu, în călătoriile sale, spre Blaj sau 
Viena, dar, cu siguranță, după 1940, în localul 
unchiului meu, despre care își amintea foarte 
bine şi Vasile Dâncu, se opreau mulți oameni 
de vază, între care şi poetul Ion Th. Ilea, născut 
în acelaşi an cu unchiul, Valentin Raus, Teodor 
Ghiţan, precum şi alte personalități din judeţ și 
din toată țara. Vasile Dâncu mi-a povestit, cu 
mult har, lucruri şi fapte pentru mine inedite. 
De atunci m-am simţit foarte aproape de el, 
mai ales după ce am reușit să-i citesc puţin 
sufletul, prin razele pe care le-a emanat în 
poeziile sale. 

Când mă gândesc la poetul Vasile Dâncu, 
care este și pentru mine, ca pentru mulți alții, un 
model, îmi imaginez imediat „Runcul” (şi nu 
Runcul Salvei, denumire care mie mi se pare a 
fi o subjugare, cel puţin toponimică, dar care 
este necesară pentru precizarea geografică a 
localității), o veche vatră a dacilor liberi, undeva 
ascuns între văile de la poalele Ţibleșului, 
străvechi „sat de haiduci şi poeţi”, în care au 
slujit ca preoți bunicul şi tatăl lui Coşbuc, o 
adevărată oază actuală de țărani autentici, plini 
de înțelepciune, foarte primitori și politicoşi, dar 
şi cu multe personalități, trecute și actuale, care 
fac cinste acestei aşezări, oameni de certă 
valoare, dintre care nu putem să omitem pe fiul 
Sebastian, al poetului, un deosebit om de cultu- 
ră, fost viceprim ministru, pe nepotul George 
Vasile Dâncu, scriitor şi director al editurii 
clujene Școala Ardeleană, dar şi pe preotul-poet, 
loan Pintea, harnicul director al Bibliotecii 
Judeţene George Coşbuc, din Bistriţa. 

Cu ocazia primei ediții a sărbătorii 
„Zilele culturale ale comunei Runcu Salvei”, 
desfășurată duminică, 23 august 2009, la care 
au participat ansamblurile: „Pană de Păun” 
din Telciu, „Someşul” din Beclean, „Mureşul” 


126 + Mişcarea literară 


din Târgu Mureş, Fanfara de la Dej, „Flori 
Bârgăuane” din Josenii Bârgăului și „Roata” 
de la Runc, a avut loc şi lansarea a două cărți, 
scrise de runcani: Casa Teslarului a preotului 
loan Pintea, volum apărut la Editura Cartea 
Românească în 2009, prezentat de George 
Vasile Dâncu şi Slove rurale, apărut la editura 
clujeană Eikon, tot în 2009, autorul acesteia 
fiind poetul ţăran Vasile Dâncu, despre carte 
vorbind scriitorii Constantin Cubleşan şi 
Nicolae Bosbiciu. 

Runcul Salvei, satul cu dealuri între 
dealuri, este un adevărat izvor de școală 
literară, din care au ţâșnit, până acum, patru 
membri ai Uniunii Scriitorilor. 

La această primă întâlnire a fiilor satu- 
lui, Vasile Dâncu, poetul de la Runc, cel care 
a locuit, dintotdeauna, într-o casă de pe unul 
dintre dealurile comunei, de unde s-a încu- 
metat a relua periplul lui Cristofor Columb, 
peste mări secate, sau a încercat să lupte cu 
morile de vânt, dar şi cu gândul la Homer, a 
primit Titlul de Cetăţean de onoare. Poetul 
„țăran” — după cum se şi mândrea atunci când 
i se spunea așa — este primul Cetăţean de 
Onoare al comunei natale. 

Dansurile şi cântecele ansamblurilor 
prezente, la această manifestare, între care şi 
„Flori bârgăuane”, au adus omagiul lor 
poetului Vasile Dâncu de la Runc, autorul mai 
multor volume de versuri, dintre care repro- 
ducem în continuare: 

„Cu aripa ce vine/ voi zbura departe,/ 
zbor invizibil,/ zbor fără motor/ nu va fi radar/ 
să-l poată detecta./ Voi lăsa aici/ invidii şi do- 
rințe/ şi satul cu dealuri/ demne ca-mpărații./ 
Un dangăt de clopot/ mă va însoţi un timp,/ 
dar nici o plecare/ nu schimbă peisajul./ Se 
vor zidi case,/ se vor planta livezi/ mai de 
folos ca lupta/ cu morile de vânt.” (Cântec). 

Poetul Vasile Dâncu a luat „aripa ce 
vine” cu care va „zbura departe”, spre eter- 
nitate, în cel de al 80-lea an al vieţii, lăsând în 
urmă „satul cu dealuri demne ca-mpărații”, 
care „nu schimbă peisajul”, dar va rămâne 
marea lipsă a poetului care o să-şi continue, în 
ceruri, cântecele sale, iar cele lăsate nouă vor 
rămâne nemuritoare. 


Cu Dante în Paradis 


LASZLO Alexandru 


„Ochiul este lumina trupului. 
Dacă ochiul tău este sănătos, 

tot trupul tău va fi plin de lumină. ” 
(Matei, 6, 22) 


(Urmare din numărul trecut.) 


Spuneam în fragmentul din numărul 
trecut că mesajul generat de drumul parcurs de 
Dante devine tot mai liric, că acesta se 
transformă într-o simfonie de glorie la adresa lui 
Dumnezeu. 

lată componentele de  neşters ale 
Paradisului: lumina şi cîntecele de slavă, pe 
care îngerii şi duhurile fericite le închină în 
elogierea lui Dumnezeu. 

Sînt cîteva personaje proeminente în 
Paradis, dar el nu mizează pe personaje. Infer- 
nul este cel epic. Opera literară epică insistă, 
după cum o ştim de la şcoală, asupra persona- 
jelor şi a întîmplărilor. lată încă o trăsătură 
estetică interesantă a Divinei Comedii: pornim 
din epica Infernului, trecem prin scolastica 
Purgatoriului şi ajungem în lirica Paradisului. 
lar aici nu personalitățile sînt importante, ci 
stările sufleteşti, construcțiile de muzicalite ale 
poeziei, jocurile de lumini, explozia de sclipiri. 

Cîteva personaje există totuşi. Beatrice, 
de pildă, călăuza lui Dante, este o prezenţă 
uluitor de polimorfă. Ne amintim că Beatrice 
apăruse mai întîi în Cîntul II din Infern. Poemul 
începea cu un Dante rătăcit prin pădure: Nel 
mezzo del cammin di nostra vita, mi ritrovai per 
una selva oscura, che la diritta via era 
smarrita”. Ce să se facă? Îi vine cineva în 
întîmpinare. Cine anume? Virgiliu, poetul 
preferat, care se oferă să-l ajute să scape de cele 
trei bestii: la lonza, il leone, la lupa. În Cântul 
II, Dante este deja cuprins de îndoieli: de ce să 
vin cu tine? lo non Enea, non Paolo sono. Eu nu 
sînt Enea, nu sînt Pavel, cei doi care au avut 
deja privilegiul de a ascende în lumea de apoi. 
De ce mă iei pe mine? Eu sînt doar un Dante din 
Florenţa. Și atunci Virgiliu îi povesteşte că a 


venit la el o doamnă, trimisă din ceruri, de unde 
s-a văzut că Dante s-a rătăcit. lată că Beatrice a 
coborit chiar şi în Infern, pentru a-i sări în 
ajutor. Cu ochi strălucitori şi îndemnuri 
fierbinți, plină de graţie, l-a convins pe marele 
poet să-l ajute. Apoi o regăsim pe Beatrice la 
sfîrşitul  Purgatoriului: apare triumfal, 
maiestuos, pe un car alegoric, foarte diversificat, 
de o simbolistică debordantă, în cadrul unei 
defilări care ne impresionează, de-a lungul unui 
cînt întreg. Este foarte nemiloasă. Îl ceartă pe 
Dante, ca pe ultimul nemernic, încît el nu mai 
ştie,  sărmanul, cum să obţină iertarea. 
Izbucneşte în plîns. Dar ea nu-l scuteşte nici 
atunci: m-ai trădat după ce-am murit! Te-ai 
abătut de la calea cea dreaptă! Pînă la urmă 
Dante n-are nimic de obiectat, îşi recunoaște 
păcatele. Este momentul de umilinţă, obligatoriu 
pentru ștergerea greșelii, constituie așadar un 
pasaj ceremonial: nu poți să fii iertat, dacă nu îți 
ceri iertare, dacă nu regreți. lar căinţa trebuie să 
fie sinceră, nu cum s-a întîmplat cu Guido da 
Montefeltro, celebrul sfătuitor de înșelăciune 
din Infern, care a regretat în mod ipocrit şi a 
comis mai 


departe 
aceleaşi viclenii. Eseu 


118. „Chassolver non si può chi non si 
pente, 

né pentere e volere insieme puossi 

per la contradizion che nol consente” .? 


Aşadar căinţa trebuie să fie autentică. lar 
Dante regretă sincer, plînge. Beatrice îl umileşte 
îngrozitor, ca apoi să-l ridice din disperarea în 
care l-a prăbuşit. Îi spune: bine, acum meriţi să 
vii cu mine. Du-te, spală-te în cele două rîuri, 

Lete şi Eunoe, ca să putem urca împreună în 
Paradis. 

Beatrice este cea care îi vine în ajutor. Ea a 
fost împărăteasa care l-a pedepsit, l-a înjosit, l-a 
călcat în picioare. Tot ea este călăuza care îl 
înalță, îl transportă în zbor, îi citeşte gîndurile şi-i 
dă explicații în legătură cu Paradisul. Ea este cea 
care îl iubeşte, în 
timp ce el o iubeşte și 
i-o spune de nenumă- 
rate ori şi îi declară că 
este doamna mai pre- 
sus de toate a vieții 
sale. Aşadar este un 
personaj extrem de 
complex, care spre 
finalul ascensiunii îl 
părăsește, pentru a-şi 
ocupa locul de slavă, 
pe unul dintre jilțurile 
sfinte din Roza albă a 
Empireului. Și, din- 
colo de momentele 
sale de prezenţă efectivă, comentatorii au identi- 
ficat în ea, pe bună dreptate, simbolul grației 
divine. După cum vă spuneam, mîntuirea este 
posibilă doar dacă intervine harul divin, să com- 
penseze şi să însoţească forța rațiunii, încarnate 
în poem de Virgiliu. Numai rațiunea nu este 
suficientă pentru mântuire, avem nevoie de har, 
care este întruchipat de Beatrice. 

Cacciaguida este unul din personajele cele 
mai faimoase din Divina Comedie, este un 
strămoș al lui Dante, bunicul tatălui său. Doar 
Sfîntul Toma din Aquino mai apare, asemeni 
lui, pe parcursul a trei cînturi, ceea ce este o 
raritate în Divina Comedie. Se plasează chiar la 
jumătatea Paradisului, în cînturile XV, XVI şi 
XVII, iar asemenea mărunte indicii nu sînt 
întîmplătoare la Dante, marchează o simbolis- 
tică şi o importanță subcutanată. Cacciaguida 
are mai multe tipuri de discurs. În primul rînd, 
se prezintă: tu eşti „sîngele meu” („0 sanguis 
meus”), i-o spune direct, cu multă demnitate, în 
limba latină, pentru a marca momentul ceremo- 
nios al întîlnirii. Apoi face o recapitulare a 
trecutului Florenței, cetatea dinainte de viaţa lui 
Dante, cu trei generaţii, care era un tîrg mic, dar 
virtuos. Oamenii se cunoşteau între ei şi se 
ajutau. Locurile de frunte erau ocupate pe merit, 
de cei cu adevărat virtuoşi, care îmbinau valo- 
rile sufleteşti cu cele civice și militare. Oamenii 
luptau pentru credință şi bună-cuviință. Toate 
lumea trăia armonios şi liniştit. Ce se întîmplă 
acum, pe vremea lui Dante? Aici se dezlănţuie o 


det 


DANTE ALIGHIERI 


LA DIVINA COMMEDIA 


- CIRANNA a FERRARA 

filipică, o invectivă prelungită asupra Florenței 
contemporane, care nu întîmplător l-a trimis 
abuziv pe poet în exil. Este un loc de perfidie și 
moravuri dubioase, un bîrlog unde nemernicii s- 
au instalat în fruntea bucatelor, iar virtuoşii sînt 
exilați sau chiar uciși. În al treilea cînt al 
discursului susținut de Cacciaguida apare un alt 
episod interesant. Dante, personajul, înțelege 
toate lucrurile prezentate de strămoșul lui 
glorios şi le cunoaşte. Dar îi cere sfatul în 
legătură cu o problemă foarte delicată. Pe 
vremea cînd se desfăşura expediţia sa din lumea 
de apoi, care l-a îmbogăţit cu o imensă cunoaş- 
tere asupra orînduielilor lumii, poetul trebuia să 
îndure de fapt, în viaţă fiind, condiția de exilat. 
El depindea de puternicii zilei, care oricînd 
puteau să-l omoare. Oare nu era mai bine să-și 
țină gura? Să nu dezvăluie în poemul său toate 
învățăturile de virtute şi demnitate pe care le 
descoperise? Să fie prudent? Să nu-şi rişte 
pielea? lar străbunul  Cacciaguida, foarte 
impunător, îi răspunde. Tu ai datoria de-a spune 
adevărul, cu orice risc. Hrana pe care o dai 
poate să fie amară la început, dar va fi apoi 
fertilă. Dacă oamenii vor ști să înţeleagă 
duritatea cuvintelor tale, pentru a le extrage 
adevărul, vor pricepe că tu exprimi o critică 
justă, chiar dacă este extrem de dură, şi vor 
învăța să regăsească drumul virtuții. Tu ai 
această obligaţie şi nu poţi să dezertezi de la ea. 


124. „Indi rispuose: «Coscienza fusca 

o della propria o dell'altrui vergogna 
pur sentiră la tua parola brusca. 

127. Ma nondimen, rimossa ogni menzogna, 
tutta tua vision fa manifesta; 

e lascia pur grattar dov’ è la rogna. 

130. Ché se la voce tua sarà molesta 

nel primo gusto, vital nutrimento 

lascerà poi, quando sarà digesta.» ”* 


Este ca un îndemn general, către artistul şi 
omul vizionar, de-a le vorbi celor din jurul său 
cu toată francheţea şi de-a le atrage atenția, 
atunci cînd ei greşesc. Arma scriitorului respon- 
sabil rămîne una singură: vorba deschisă, sin- 
ceră. Cei vinovați n-au decît să se perpelească în 
propriile lor remuşcări. Adevărul deranjează la 
început; acceptarea lui ajută mai apoi. 

Un alt personaj interesant este Sfîntul 
Toma. Trebuie să ne amintim că viața creştină 
nu era doar lapte şi miere, nici măcar pe vremea 
lui Dante. În interiorul Bisericii existau neînţe- 
legeri, facțiuni, „bisericuţe”. Conflicte destul de 
consistente erau, de pildă, între franciscani şi 


dominicani. Franciscanii sînt şi azi un ordin 
călugăresc care insistă pe umilință, pe sărăcie, 
devotament, deschidere față de nevoile aproa- 
pelui, empatie. De cealaltă parte stăteau domini- 
canii, care se revendicau de la personalitatea 
Sfintului Dominic, un mare luptător. Ca vred- 
NICI urmaşi ai săi, aveau reputația unui ordin 
călugăresc feroce. Fi au dat mari inchizitori, 
călugări militari care, cu forța pumnului şi a 
sabiei, impuneau cuvîntul Domnului. Circula 
chiar o vorbă sarcastică, s-a zis că numele lor nu 
vine de la Sfîntul Dominic, ci de la Domini cani, 
„cîinii lui Dumnezeu”. Unii dintre ei fireşte că 
erau mai moderați şi au insistat pe linia 
studiilor, au dat mari oameni de litere, teologie 
şi filosofie. Aşadar existau mari diferenţe între 
franciscani şi dominicani. Ce face Dante? El nu 
poate să-i ia pe unii, să-i lase pe alții. Sînt cu 
toții creştini, slujitori ai lui Dumnezeu, fiecare 
în felul lui. Iar poetul vrea să îmbrățişeze totali- 
tatea. Aşa că Sfintul Toma, un călugăr domini- 
can, face elogiul Sfîntului Francisc, personali- 
tatea de referință a „adversarilor” săi ideologici. 
lar apoi Bonaventura da Bagnoreggio, un 
franciscan, închină o laudă fierbinte Sfintului 
Dominic. lată că, prin aceste hagiografii încru- 
cișate, se recompune sinteza credinţei în cadrul 
Paradisului. 

Cu aceasta ieşim din cele nouă ceruri şi 
intrăm în Paradisul propriu-zis, care se află în 
Empireu. Aminteam de cifra 3, care structurează 
întreaga expediţie. În al treilea volum al 
poemului dantesc avem trei spații de mîntuire: 
cerurile, Empireul şi sălașul lui Dumnezeu. Sînt 
trei momente succesive ale viziunii. Ca să 
înțelegem asta, trebuie să insistăm pe un lucru 
fundamental: Dante nu stă pe loc! El merge 
înainte. Astfel încît totul este văzut din mișcare, 
e impregnat de dinamism, iar unul și acelaşi 
lucru are aspecte diferite, în momente succesive. 
La fel se întîmplă și cu Empireul. Sînt trei forme 
ale sale (iarăşi cifra trei!). Intîi călătorul zăreşte 
o lumină vie, care îl orbeşte. Apoi se iveşte în 
faţa ochilor săi un rîu cu flăcări de aur, din care 
trebuie să soarbă, ca să se purifice. Şi apoi vede 
un amfiteatru, pe care îl contemplă minuţios. 

Cum descrie așadar Beatrice ansamblul 
Empireului, de care cei doi se apropie? 


37. "Con atto e voce di spedito duce 
ricominciò: «Noi siamo usciti fore 

del maggior corpo al ciel ch’è pura luce: 
40. luce intellettual, piena d'amore; 
amor di vero ben, pien di letizia; 

letizia che trascende ogni dolzore».”5 


Iată o minunată descriere poetică. Aşadar 
nu mai avem deloc materie în acest spațiu divin. 
Observați şi figura stilistică predominantă, 
anadiploza, prin care se leagă finalul versului de 
începutul celui următor (pura luce/ luce intel- 
lettual; piena d’amore/ amor...; pien di letizia;/ 
letizia...), pentru a marca, inclusiv stilistic, 
omogenitatea şi puritatea ce învelesc Empireul 
în trei trăsături spirituale: lumina, iubirea și 
bucuria. 

Am zis că asistăm la trei viziuni succesive 
ale Empireului. Mai întîi o strălucire orbitoare: 


46. „Come subito lampo che discetti 

li spiriti visivi, si che priva 

dall'atto l'occhio di più forti obietti, 
49. così mi circunfulse luce viva 

e lasciommi fasciato di tal velo 

del suo fulgor, che nulla m’appariva.”® 


Dante şi-a pierdut brusc vederea, ca după 
lovitura unui fulger. La apariția viziunii divine, 
bietele noastre simțuri pămînteşti sînt copleşite, 
devin neputincioase. În al doilea moment, totuşi, 
ființele privilegiate, cărora li se îngăduie hiero- 
fania, se bucură de limpezirea contururilor. 


61. „E vidi lume in forma di rivera 
fulvido di fulgore, intra due rive 
dipinte di mirabil primavera. 

64. Di tal fiumana uscìan faville vive, 
e d'ogni parte si mettien ne’ fiori, 
quasi rubin che oro circunscrive.”” 


Cred că acestea sînt printre cele mai 
melodioase versuri pe care le-am citit vreodată 
în limba italiană. Este un admirabil joc de 
aliterații în „f” şi „r”, prin care forma de la 
suprafață transpune perfecțiunea conţinutului 
luminos, pe care poetul o are de comunicat. 

Aşadar lumina orbitoare se preschimbă 
într-un rîu de flăcări şi aur. Putem să ne 
închipuim curgînd o apă strălucitoare, fierbinte, 
cu limbile de foc sărind afară ca peştii zbur- 
dalnici şi aşezîndu-se peste florile de pe țărm, la 
fel cum e cuprinsă o montură de giuvaer într-un 
inel de aur. O viziune extraordinară. De acolo, 
printr-un paradox al geometriei, imaginea în 
lungime, a apei curgătoare, se metamorfozează, 
devine o figură rotundă, fiindcă Dante îşi conti- 
nuă drumul. Unul şi acelaşi concept, Empireul, 
este văzut în al treilea mod, ca un imens 
amfiteatru, la candida Rosa, Roza albă, ce se 
desfășoară pe înălțime şi cuprinde mii de jilțuri, 
pe care stau duhurile fericite. Abia aici, pentru 

prima dată, călătorului i se dă harul de-a le 
vedea trupeşte, ca-n ziua Judecăţii de Apoi. Pînă 
acum el a zărit doar contururi şi lumini, dar 
harul său a crescut, după ce-a sorbit din rîul de 
foc, puterea vederii 1 s-a întărit și, pe îndelete, îi 
poate admira pe toți cei aflați acolo. 

Deasupra miraculosului trandafir zboară 
numeroase grupuri de îngeri, pentru a menţine 
legătura cu Dumnezeu, ca roiurile de albine 
harnice, care se scufundă febril în petalele florii 
şi apoi se înalță din nou în văzduh, către izvorul 
iubirii eterne. 


1. „In forma dunque di candida rosa 

mi si mostrava la milizia santa 

che nel suo sangue Cristo fece sposa; 

4. ma l’altra, che volando vede e canta 
la gloria di colui che la “nnamora 

e la bontă che la fece cotanta, 

7. si come schiera d'ape, che s'infiora 
una fiata e una si ritorna 

là dove suo laboro s"insapora, 

10. nel gran fior discendeva che s’adorna 
di tante foglie, e quindi risaliva 

là dove ‘l suo amor sempre soggiorna.”’ 


Îngerii care pendulează între Bunul 
Dumnezeu şi Roza albă au chipul roşu (simbolul 
mp iubirii divine), 
aripile de aur 
(simbolul perfec- 
Hunii) şi înfăți- 
şarea mai albă 
decît zăpada (sim- 
bolul purității). 
Atunci cînd co- 
boară între peta- 
lele florii, îngerii 
transmit pe rînd, 
de la un nivel la 
celălalt, sentimen- 
tele de pace şi 
smerenie, pe care 
le-au dobîndit în 
zborul spre 
Demiurg. 

La o foarte mare distanță, în virf, stă 
Sfînta Fecioară. Sub ea sînt dispuși mii de îngeri 
şi duhuri fericite. În realitatea fizică, Dante n-ar 
fi putut răzbate cu privirea pînă la ea, dar în 
Paradis nu există atmosferă şi nu există 
obstacole, totul îi stă în fața ochilor, deși el 
pricepe înălțimea şi depărtarea ameţitoare la 
care se află cu toţii: imaginea divină, fără să fie 
de nimic împiedicată, străbate universul şi 

ajunge pînă la fiecare om, după cum este el 
demn sau nu s-o primească. 

Structura amfiteatrului este împărțită în 
două jumătăţi: credincioșii în Cristos care va 
veni şi credincioşii în Cristos care a venit. Şi 
printre aceştia, de-o parte se află bărbaţii, de altă 
parte stau femeile. S-a comentat că situaţia reia 
ceremonialul ebraic şi pe acela de la începu- 
turile Bisericii creştine, cînd femeile stăteau 
separat de bărbaţi, în interiorul locului de cult. 

Intr-o parte îi avem așadar pe Adam şi 
Moise, respectiv pe Sfînta Fecioară cu mama ei, 
Sfinta Ana. Dincolo, printre credincioşii în 
Cristos care a venit, se află Sfinta Lucia, 
respectiv Sfîntul Petru, Sfîntul Ioan 
Evanghelistul, Sfîntul Ioan Botezătorul, Sfîntul 
Francisc, Sfîntul Benedict, Sfîntul Augustin. 
Sigur că poemul nu-şi propune să epuizeze lista 
miilor de duhuri fericite, înregistrează doar 
numele cele mai reprezentative, prezenţele 
exemplare. 

Dar locurile de beatitudine, în această 
imensă „sală a tronului” sînt distribuite, în 
funcție de Cristos, nu doar la stînga și la dreap- 
ta, ci și pe înălțime: la picioarele duhurilor 
miîntuite, într-o altă zonă și despărțiți după ace- 
leași criterii, stau copiii inocenți din Vechiul 
Testament, care au murit înainte de instituirea 
obligaţiei botezului, respectiv copiii botezați din 
Noul Testament. Rigoarea teologiei se împle- 
tește cu structura poeziei. 

Cum continuă călătoria? Am ajuns împre- 
ună cu protagonistul în anticamera misterului 
divinității. Văzul lui Dante se acutizează: 


55. „Da quinci innanzi il mio veder fu 
maggio 

che ‘l parlar mostra, ch’a tal vista cede, 

e cede la memoria a tanto oltraggio. 

58. Qual è colui che sognando vede, 

che dopo ‘l sogno la passione impressa 

rimane, e l'altro a la mente non riede.” 


Aşa rămîne el, cu vederea hipertrofiată şi 
cu vorbirea retezată, după ce i-a perceput, în 
toată magnificența lor, pe sfinții din Empireu. 
Memoria nu rezistă, solicitată cu asemenea 
intensitate. Ființa reține doar sentimentul 
omului trezit din vis, care mai simte zbuciumul 
emoției. Ştie că se apropie momentul de 
cumpănă, țelul întregii sale expediții, vederea 
lui Dumnezeu, înțelegerea tainei finale a 
universului. Sigur că el nu poate urca trupeşte 
pînă acolo. Între timp Sfîntul Bernard i-a luat 
locul Beatricei, pe neobservate, în postura de 


călăuză, iar aceasta şi-a ocupat jilțul triumfal din 
Empireu. lar noul îndrumător îl îndeamnă să-și 
ridice privirile spre Sfinta Fecioară, să o implore 
pentru harul de-a vedea taina ultimă. Ceea ce 
Dante face. Şi, din acest moment, expediția lui 
devine o aventură a privirii. O situație extra- 
ordinară! De acolo, de la picioarele amfitea- 
trului, despre care afirmă că avea circumferința 
mai mare decît diametrul Soarelui — și atunci 
închipuiți-vă cît era tot Empireul, în desfăşșu- 
rarea sa! — de acolo, de jos, Dante urcă din 
priviri spre Fecioara Maria. 

lar Sfîntul Bernard, în prima jumătate a 
cîntului final din Paradis, declamă o impre- 
sionantă rugăciune către Maria, una dintre cele 
mai celebre din întreaga poezie italiană, îi 
imploră ajutorul pentru ca Dante să-şi poată 
împlini țelul călătoriei. Sfînta Fecioară privește 
în Jos, spre cel care exclamă înflăcărat: 


37. „Vinca tua guardia i movimenti umani: 
vedi Beatrice con quanti beati 
per li miei prieghi ti chiudon le mani!” 


Toţi cei de aici, din Empireu, o imploră cu 
mîinile unite şi înălțate pe Maria să-l ajute pe 
drumeț în finalizarea ascensiunii spre cunoaş- 
tere. Putem percepe situaţia și în mod simbolic. 
S-a comentat că intercesiunea Sfintei Fecioare, 
spre mila şi iubirea lui Cristos, este funda- 
mentală. De aici şi marea importanţă a cultului 
marian în cadrul Bisericii. 

Se profilează apoi o imagine uluitoare, în 
cadrul poemului: Sfînta Fecioară priveşte în Jos, 
doar din ochi îl ascultă pe Sfîntul Bernard, dă de 
înțeles că îi acceptă rugămintea și apoi își 
întoarce din nou privirile spre înălțimi, către 
Dumnezeu. lar Dante călătoreşte, pe raza 
privirilor Sfintei Fecioare, în sus, pentru a-l 
cunoaşte pe Demiurg. Și ce vede el? La început 
observă doar un punct. Vă spuneam că Dante se 
află mereu în mişcare, iar acest lucru îi modifică 
adesea perspectiva asupra celor din Paradis. În 
cadrul triplei revelații, succesive (iarăşi cifra 
trei!), mai întîi Dumnezeu este numai un punct. 
El este principiul de bază al punctului nodal, ce 
cuprinde toate substanțele, fenomenele şi 
legăturile dintre ele, din întregul univers: 


85. „Nel suo profondo vidi che s*interna, 
legato con amore in un volume, 

ciò che per l'universo si squaderna: 

88. sustanze e accidenti e lor costume 
quasi conflati insieme, per tal modo 


che ciò ch”i” dico è un semplice lume.”"! 


Sinteza universului. Dar Dante îşi încor- 
dează privirile, pentru a-şi continua drumul, ca 
să înțeleagă mai bine. Şi atunci vede trei cercuri, 
în trei culori diferite şi avînd aceeaşi dimen- 
siune. Unul (Fiul) părea că se reflectă din 
celălalt (Tatăl), ca un curcubeu din altul. Al 
treilea cerc (Sfîntul Duh) parcă era din flăcări 
provenite din celelalte două. Aici găsim o expri- 
mare poetică, desigur, alegorică, a misterului 
Sfintei Treimi. 


115. „Nella profonda e chiara sussistenza 
dell'alto lume parvermi tre giri 
di tre colori e d'una contenenza; 
118. e Pun dall'altro come iri da iri 
parea reflesso, e ‘l terzo parea foco 
che quinci e quindi igualmente si spiri.” 
Totuşi Dante simte că încă n-a ajuns la 
capăt. El vrea să vadă mai mult, să ştie mai 
mult. Observaţi un alt paradox: revelația se 
slujeşte de rațiune! De obicei revelația se baza 
pe sentiment. La Dante, nu. El vrea să meargă 
înainte în descoperirile sale. Şi atunci ce vede? 
ÎI vede pe Isus, în cercul din centru şi observă 
un chip uman. Pentru că aşa cum omul a fost 
creat după chipul lui Dumnezeu, dacă parcur- 
gem drumul invers, înseamnă că Dumnezeu are 
o imagine omenească, acolo, în străfundurile 
sale cele mai îndepărtate. Şi Dante aproximează, 
în versurile sale, misterul Întrupării, care este 
încă una din marile taine ale credinței creştine. 
După cum spune: 


127. „Quella circulazion che sì concetta 
pareva in te come lume reflesso, 
dalli occhi miei alquanto circunspetta, 
130. dentro da sé, del suo colore stesso, 
mi parve pinta della nostra effige; 
per che ‘l mio viso in lei tutto era messo.” ”? 
A ajuns călătorul în miezul misterului 
universal, filosofic, teologic. Ce-i mai rămîne? 
O lumină fulgerătoare îi blochează posibilitatea 
de vorbire. El continuă să înțeleagă. Vin infor- 
mațiile — dacă se poate spune aşa —, imaginile 
revelației continuă să se acumuleze în el, dar nu 
ni le mai poate comunica. Puterea lui Dumnezeu 
— aceea care iubeşte şi care din iubire a creat 
lumea şi o învirte — îl antrenează pe însuşi 
privitor, iar Dante intră în rotația întregului 
univers, îndată ce-a dobîndit revelația, pe care 
nu ne-o mai poate descrie: 


142. „All'alta fantasia qui mancò possa; 

ma già volgeva il mio disio e “l velle, 
si come rota ch'igualmente è mossa, 
145. lamor che move il sole e laltre 


stelle.”!+ 


Este momentul final, este ultimul vers din 
toată Divina Comedie. Călătorul şi-a atins țelul, 
dar nu ni-l mai poate exprima. Vederea lui 
Dumnezeu depăşeşte cuvintele, pentru că 
vorbele noastre transmit idei, concepte, or 
Dumnezeu este mult dincolo de orice 
concreteţe, aşadar Dumnezeu nu poate fi închis 
în vorbe şi nu poate fi transmis prin explicații. 
El poate fi eventual intuit, simțit. Ca atare 


Note: 


1. „Căci nu te poţi mîntui dacă nu te căieşti, dar nici 
nu poţi să te căiești şi totodată să păcătuiești, din 
cauza contradicției ce nu ţi-o permite” (Infern, 
cîntul XXVII). 

2. „Apoi a răspuns: «Conștiinţa pătată, fie de 
propria, fie de-a altui ruşine, sigur că se va supăra 
de vorba ta apăsată. Şi totuși, dînd la o parte orice 
minciună, toată viziunea ta fă-o cunoscută; şi 
lasă-i la scărpinat pe cei cu rîie. Căci dacă vocea 
ta va izbi la primul gust, hrană vitală va dărui 
apoi, cînd va fi mistuită»” (Cîntul XVII). 

3. „Cu ţinuta și vocea de călăuză grăbită a reînceput: 
«Noi am ieşit din trupul mai mare la cerul ce-i 
pură lumină: lumină a minţii, plină de iubire; 
iubire de adevăratul bine, plin de bucurie; bucurie 
ce întrece orice duioşie»” (Cîntul XXX). 

4. „Ca fulger brusc ce spulberă putințele vederii, 
încît lipseşte ochiul de obiectele mai mari, astfel 
mi-a scăpărat în jur lumină vie şi m-a lăsat cuprins 
în atare văl cu scînteierea sa, că nimic nu mai 
zăream” (Cîntul XXX). 

5. „i-am văzut lumină în formă de rîu auriu de 
fulgerare, între două țărmuri pictate-n minunată 
primăvară. Din aste valuri ieșeau flăcări vii şi de 
fiecare parte se lăsau pe flori, ca rubinul pe care 
aurul îl cuprinde” (Cîntul XXX). 

6. „În formă de albă roză aşadar mi se-arăta armata 
sfîntă, pe care cu sîngele său Cristos şi-a făcut-o 
mireasă; dar cealaltă, care zburînd vede şi cîntă 
slava celui ce-o îndrăgosteşte şi bunătatea ce-a 
făcut-o astfel, ca roiul de albine, cînd una 
pogoară-n flori şi alta se-ntoarce acolo unde 
munca şi-o îndulceşte, în floarea mare cobora, ce 


poezia aici încetează şi Divina Comedie se 
încheie. 

Este un demers uluitor, prezentat într-o 
asemenea formă de Dante. Un aspect interesant 
a fost remarcat de comentatori: atunci cînd 
misticii, călugării pustnici, marii solitari intră în 
transă, cînd au o revelaţie şi declară, mărturisesc 
că l-au văzut pe Dumnezeu, sau măcar o parte 
din Paradis, demersul lor este fideist, ține de 
convingerea sufletească. Dante este singurul 
poet, din cîți cunosc eu, care pătrunde la temelia 
universului cu ajutorul raţiunii şi ne transmite, 
prin intermediul versurilor, o epifanie. Pentru 
mine, asta e o situație fabuloasă. 


se-mpodobeşte cu multe foi, şi-apoi urca la loc 
unde iubirea sa mereu sălăşluiește” (Cîntul 
XXXI). 

7. „De aici încolo vederea mi-a fost mai mare decît 
vorba, care la asemenea viziune cedează şi 
cedează memoria la atîta exces. Cum e acela care 
visînd vede şi după vis rămîne cu toată patima 
imprimată, iar altceva în minte nu-i revine” 
(Cîntul XXXIII). 

8. „Să-nvingă paza ta pornirile omeneşti: vezi 
Beatrice şi cîți fericiți cu rugile mele îţi întind 
mîinile lipite!”. (Cîntul XXXIII) 

9. „În adîncul ei am văzut că se includ, legate cu 
iubire într-un volum, cele ce prin univers sînt 
despărțite; substanţe şi accidente şi-nsușşirile lor, 
aproape topite laolaltă, astfel că tot ce spun eu e 
doar o palidă lumină” (Cîntul XXXIII). 

10. „În adînca şi clara esenţă a luminii înalte mi-au 
apărut trei cercuri în trei culori şi-o singură 
măsură; şi unul din altul părea reflectat, cum e un 
curcubeu din altul, iar al treilea părea foc ce 
dincoace şi dincolo la fel se inspiră” (Cîntul 
XXXII). 

11. „Acea rotire, ce părea concepută în tine ca lumina 
reflectată, de ochii mei cîtva-mprejur privită, 
înăuntrul ei, cu însăşi culoarea sa, mi s-a părut 
pictată cu efigia noastră; aşa că vederea mea în ea 
era toată adîncită” (Cîntul XXXIII). 

12. „Înaltei fantezii aici i-a lipsit puterea; dar deja-mi 
răsucea dorința şi voința, ca roata ce la fel 
e-nvîrtită, iubirea ce mişcă soarele şi toate stelele” 
(Cîntul XXXIII). 


(Conferință susținută la Uniunea Scriitorilor din Cluj, miercuri, 28 martie 2018) 

Alexandra Ionuţa 
ANDRECUŢ 


Lupta lui Zoe cu marea 


Zoe trânti ușa plină de mânie. În urma 
sa, parfumul dulceag cu aromă de lemn de 
santal şi mosc, deloc potrivit pentru o fată ca 
ea, mai persistă câteva secunde în încăperea 
prost aerisită, înainte de a se risipi printre 
cratițe şi obiecte aruncate la întâmplare. 

Era sătulă. De bunica, de Caleb, de 
Ruben şi de Carmen, de Dumnezeul care nu 
mai dădea semne de viață şi poate chiar şi, 
mai ales, de ea însăşi. Avea doar șaptespre- 
zece ani şi nu iubea nimic la această viaţă. 
Încă de mică avusese senzaţia că existenţa ei 
nu era decât un tren în care urcase cu un aer 
trist, pentru a se așeza cu spatele într-un 
vagon cu geamuri murdare. Toate zilele 
acelea care i se întâmplaseră şi pe care nu le 
trăise, toți acei pași de acasă la mare şi de la 
restaurant înapoi acasă, toate elasticele pe care 
le pierduse şi paginile pe care le rupsese din 
caiete de şcoală şi lumea; lumea asta plină de 
ea şi de iubiri şi de ură, lumea asta netrăită, 
văduvă şi absurdă; lumea şi cerul și praful şi 
ei, cei care îneacă fumul şi cei care se 
îneacă... unde se duceau? Unde se ducea ea şi 
ce avea să facă de acum încolo? 

Îşi aminti de el. De ochii lui negri şi de 
cămaşa de lucru murdară, de cum o privea, 
mereu obraznic, încercând să descopere mai 
mult decât ar fi dorit Zoe să ofere, de cum îl 
ignorase mereu şi de cât de proastă putuse să 
fie pentru a-şi imagina că aşa ceva nu i s-ar 
putea întâmpla niciodată. 


Se îndreptă spre faleză, cu paşi mărunți, 
mânioasă pe sine, şi pe el şi pe lume. Pe toate 
fetele din lume şi pe oricine le considera mai 
prejos. Ar fi vrut să poată spune că singurul 
frig pe care îl îndurase vreodată a fost frigul 
de picioare, când vântul a bătut prea tare şi ea 
s-a îmbrăcat prea subțire, când ar fi trebuit să 
îşi ia adidaşi în loc de sandale şi să nu umble 
desculță. Dar nu... Adunase în sine atâtea 
friguri încât îi pocneau și îi șuierau printre 
oase, ca marea într-o scoică aruncată de valuri 
pe țărm. Chiar acum i se stârneau furtuni între 
tâmple, iar vântul i se izbea de cutia craniană 
cu ecou. 

Grăbi pasul. Avea încă întipărită în 
minte perechea de ochi mici şi negri, cu 
mişcări rapide și nehotărâte de om uşor ametit 
de băutură. Se plimba de la mare la ea, se 
întorcea buimăcită spre cer (poate, poate 
Dumnezeu nu s-a trezit încă) şi se pironea iar 
asupra siluetei tremurânde. Făcu un pas în 
spate, apoi înaintă în 
slow-motion. Bărba- 
tul purta ochelari de 
soare aurii, cu lentile 
aproape transparente şi o pălărie albă ce îi 
acoperă toată fruntea. Zoe se încruntă vizibil 
speriată, fără a se opri din mers, încercând să 
găsească o cale de ieşire. Zadarnic... ÎL căută 
cu privirea pe bătrânul Tobias, paznicul din 
port, dar acesta adormise probabil pe puntea 
vreunei bărci, răpus de noaptea groasă care 
tocmai trecuse peste plajă. 


Premiile 


Mişcării literare 

Acum, soarele răsărise deja şi îşi ocu- 
pase locul, maiestuos şi reconfortant, iar plaja 
se umpluse de turiștii care îşi continuau 
nepăsători vacanţa. Era ca şi cum Zoe trăise 
un coşmar pe care îl simţea încă, adâncit în 
fiecare por al ființei sale, dar despre care 
nimeni nu avea idee. Nici măcar ea nu mai 


putea fi sigură dacă ceea ce își amintea se 
întâmplase cu adevărat sau dacă doar visase. 


Alexandra lonuţa ANDRECUȚ, originară 
din Bistriţa, este studentă în anul I, la Universitatea 
Babeș Bolyai, Cluj-Napoca, Facultatea de Litere, 
secția Limbi moderne aplicate. A primit nume- 
roase premii literare. În septembrie a.c. a fost 
laureată a Festivalului-Concurs Naţional Avan- 
garda XXII, Bacău, obţinând Premiul II pentru 
Proză. A publicat povestiri, eseuri în câteva anto- 
logii creative, în suplimentul Mesagerul literar și 
artistic şi în revistele Mișcarea literară, Caiete 
Silvane, Nord literar, Izvoare filosofice şi Pro 
Saeculum. 


Ajunse la intrarea pe plajă. Făcu patru 
paşi pe nisip, apoi se opri brusc, lăsând 


şuviţele de un verde-albăstrui să se mai 
unduiască puțin în briza sărată, înainte de a 
poposi stângace pe tricoul negru, ud de 
sudoare. Trase adânc aer în piept, cât să îşi 


pună ordine în minte şi încercă să găsească 


altceva la care să se gândească. Oricât şi-ar fi 
dorit să nu aibă dreptate, acela nu putea să fie 


doar un vis şi, pe deasupra, încă nu reușea să 


înțeleagă ce se întâmplase adineauri. 


— De ce? De ce eşti așa? Nu vezi că tu 


mă provoci? 
Rămase năucită. 
— Poftim?! 


Caleb oftă din greu, condamnând-o din 


priviri. 

— Am ştiut de când ai venit că nu eşti 
bună aici. Greşeala mea că te-am angajat. 

— An-ga-jat? spuse Zoe pe un ton ironic 
şi pentru o clipă i se făcu milă de toți 
nenorociţii, copii şi adulți, care primesc un 
salariu de nimic şi nu reuşesc să spere la mai 
mult decât la un job fără obligații și fără acte. 

— Hai, hai! Nu mă lua cu poveşti 
acuma... că o fată decentă nu umblă noaptea 
singură pe plajă şi nici... nici nu se îmbracă 

aşa! exclamă el făcând un gest repezit spre 
ținuta sa. 

De fapt, gândi Zoe, era aproape dimi- 
neață... Dar ce mai conta asta acum? Privi în 
Jos. La tenișii murdari, la pantalonii scurți, la 
picioare împânzite de vânătăi și îşi încrucişă 
braţele peste tricoul polo cu logoul localului. 
Încă o dată simţi că era mai mult decât putea 
ea înțelege. Oricât ar fi încercat, nu reuşea să 
priceapă cum, o fată de șaptesprezece ani, în 
pantaloni scurţi, la plajă, pe o căldură ce se 
anunţa ameţitoare chiar și pentru păsări, putea 
trece drept altceva decât atât. O fată. De şapte- 
sprezece ani. În pantaloni scurţi. Pe plajă. Pe o 
căldură ce se anunţa ameţitoare chiar şi pentru 
păsări. 

Ecoul uşii trântite îi trecu ca un fior 
printre coaste. Ce rost mai avea să poves- 
tească ceva din tot ce i se întâmplase? Se simţi 
iar singură, ca un vapor solitar, unic şi în port, 
şi pe mare, ca şi cum nu trăia vidul existențial, 
ci ea însăşi era vidul. 

Îşi desfăcu șireturile cu mişcări anemice 
şi îşi scoase papucii. Îi făcea bine să simtă iar 
fierbințeala nisipului şi bucăţelele mici de 
scoică strivindu-1-se sub talpă, ca şi cum i-ar 
fi spus că nu e singura care se destramă. Privi 
marea. Răbdătoare, încăpăţânată, lovind ţăr- 
mul cu armată de valuri încărcate de tandreţe 
şi îşi dădu seama că, dacă aceea era realitatea, 
ea nu mai visase nimic. Se aşeză pe nisip şi 
închise ochii, întrebându-se încă o dată ce 
însemna vulpea aceea aproape înecată, care o 
chema din mare în fiecare noapte, de îndată ce 
adormea şi până când se iveau zorii. Chiar 
alaltăieri visase că o urmărea pe plajă, fugind 
după coada ei roşie, unduită prin nisip, până 
când animalul s-a pierdut în valuri. 

— Zoe, Zoe... 

Dar Zoe se trezea de fiecare dată înainte 
de a ajunge la ea, cu şiroaie de apă curgându-i 
pe frunte şi pe gât, ca şi cum intrase 
într-adevăr în mare. 

Privi în cealaltă parte, aproape de aleea 
cu tarabe, la clubul în care lucra Carmen și se 
simți aproape fericită şi, cu siguranță, mult 
mai norocoasă decât fetele în bikini și tocuri 
care urcau pe scenă noapte de noapte și se 
legănau de pe un picior pe altul, amăgindu-se 
că ceea ce fac ele se putea numi dans. Carmen 


era una dintre aceste fete. Zoe o cunoscuse cu 
doar câţiva ani în urmă când se mutase în 
cartierul lor şi nu îi plăcuse niciodată nici ceea 
ce făcea şi nici felul în care gândea. Avea 23 
de ani şi nu visa decât să fie întreținută de 
alții. Zoe își aminti de coregrafia monotonă și 
prost sincronizată, de muzica fără gust şi de 
costumele extravagante şi zâmbi cu amără- 
ciune, gândindu-se la pantalonii săi scurți care 
ajungeau la o palmă şi jumătate deasupra 
genunchilor. 

De fapt, singura dată când văzuse cu 
adevărat o vulpe fusese la unul din specta- 
colele din club, iar Carmen o purta pe umeri. 
Îi era imposibil să uite costumul de baie din 
latex sau pantofii cu puf, asortaţi cu măști 
colorate şi piei de animale moarte, ca o cari- 
catură proastă a oamenilor din Neanderthal. 
Încă se întreba ce dracu căutase ea acolo şi ce 
inconştient o lăsase să intre. Îşi aminti apoi de 
grupul de copii de vreo treisprezece ani, care 
fumau şi se pipăiau lângă scenă. Ce tristă i se 
păruse lumea atunci și cum ar fi putut fi altfel, 
gândi ea, cu un Dumnezeu absent pe care îl 
doare în cot de propria-i creaţie? 

De fapt, mersese pentru Ruben. Fratele 
lui Carmen era un băiat cu ochii verzi și doar 
doi ani mai are decât Zoe. Pentru a supra- 
viețui, Ruben se îmbrăca în clovn şi anima 
străzile pline de turişti, dar, chiar și fără 
costum, avea glume bune și lui Zoe îi plăcea 
când o făcea să râdă. Şi el... unde era acum? 
Pentru o clipă, crezu că i-ar plăcea să îl vadă. 
Să se cufunde în brațele lui ascunse în 
mânecile galbene și largi, să îl sărute pe 
buzele unse de vopsea şi să îi spună că nu a 
fost vina ei, că nu a știut şi... Nu. I se întorcea 
stomacul doar gândindu-se că mâinile acelea 
arse de soare ar fi putut să o atingă. ÎL iubise 
vreodată? Zoe răscoli adânc în sine şi îşi 
spuse că, oricum ar fi fost, acum îl ura din tot 
sufletul. Nu o rănise cu nimic. Niciodată; şi, 
totuşi, îl ura. ÎI ura pentru că nu fusese acolo. 
Pentru că nu a auzit-o când nu a avut destul 
glas să strige, dar mai ales îl ura pentru că era 
bărbat şi pentru ea, bărbaţii nu mai erau acum 
decât sudoare, și vânt şi alcool. 

Caleb se apropie şi o prinse de mână. 
Încercă să tipe, să urle, să arunce cu lovituri la 
întâmplare, dar, ca în coșmarurile acelea din 


care te trezești plângând, rămase înțepenită și 
mută, ca şi cum inerția sau tăcerea i-ar fi adus 
vreo salvare. Caleb își înfășură mâna în jurul 
taliei ei şi o trase mai aproape. Zoe îi putea 
simți acum burta umflată de bere lipită de 
hainele sale şi respirația întretăiată în urechea 
stângă. Îi ura pe toţi încă de atunci și, în 
special, pe bunica, fiindcă nu îi spusese nici 
de data aceasta nu ieși, e târziu şi nici nu o 
învățase să se teamă. Îşi ura mama despre care 
nu ştia cum arată, şi tatăl care era bărbat şi pe 
sine și îl ura pe Dumnezeul la care se rugase 
de atâtea ori şi care se încăpăţâna cu înverşu- 
nare să îi demonstreze că nu există. 

Crezu că face câțiva pași în spate, dar se 
prăbuși în nisip. Îi simţi mâna aspră 
smulgându-i tricoul cu nepăsare şi pipăind-o 
plină de dorinţă. Își întoarse capul spre mare 
şi clipi doar cât să dea drumul unei lacrimi. 
Abia se crăpa de ziuă iar ea nu putea să îşi dea 
seama unde se termina ţărmul şi începeau 
valurile, unde se termina ea, Zoe, şi începea 
lumea. Zoe. Își repetă numele de câteva ori, ca 
pentru a nu se uita pe sine, îl repetă până la 
epuizare, ca şi cum, pronunțându-l, ar fi 
deschis vreun univers secret în care ar fi putut 
să scape. Închise ochii şi se rugă să se termine 
şi să uite. Mai ales să uite. Te rog. Te rog. 
Apoi se opri. Îşi aminti că Dumnezeu nu 
există şi se opri. Zoe. Zoe. Îl repetă iar şi iar. 
ŞI iar. Până când deveni chiar ea un dumnezeu 
neputincios, până când nu se mai simți și 
rămase inconștientă pe plajă. 

Se plimbă plictisită prin apă, încur- 
cându-se în algele aduse de valuri, gândindu- 
se la cum marea spală orice urmă și între- 
bându-se dacă nu ar putea, oare, să o curețe și 
pe ea. Până la urmă, de la cerurile de un roz 
caramelizat și până la venele care i se ramifică 
încordate pe braţe, viaţa ei se risipește zi de zi 
precum firele de praf luate pe sus de furtună. 
Se amestecă cu pungi de gunoi şi cu dale, 
dansează în vânt şi se regăseşte la marginea 
mării. Se leagă de talpa papucilor, se lasă 
călcată în picioare şi târâtă în locuri care nu 
devin niciodată acasă, apoi se rătăcește printre 
conducte şi țevi de canalizare. 

Păpuşa pentru care a plâns când avea 
şapte ani? Nici nu-și mai amintește cu ce era 
îmbrăcată. Paharul preferat pe care l-a spart 

câteva luni mai târziu? Apa are același gust şi 
dintr-un altul. Să meargă mai departe? Să 
ajungă la mingea de fotbal care a lovit-o în 
cap când bunica era la serviciu? Sau la serba- 
rea la care şi-a uitat poezia? Se străduieşte 
acum să le regăsească aroma. Cum s-a simțit 
în prima zi de şcoală sau când a mers după 
mult timp să își viziteze educatoarea la 
grădiniță, când s-a tuns prea scurt, iar regula 
era de o îngheţată şi trei bucăţi de ciocolată pe 
zi... Nu mai reuşeşte acum să simtă decât 
melancolie şi plastic. Plastic, ca mirosul din 
magazinul cu jucării pe care îl deschiseseră 
aproape de plajă. Ca emoțiile pe care nu mai 
ştie dacă le-a avut în prima zi de şcoală, dar, 
Zoe, cu siguranță le-ai avut, ai uitat, toată 
lumea le are. 

August e deja târziu şi septembrie se 
joacă timid printre umbrelele de pe plajă. 


Înconjurată de apă, Zoe nu se mai simte nici 
tristă, nici vinovată, nici asuprită. Nu mai vrea 
să plângă, dar nici nu poate forța vreun 
zâmbet. Ştie deja că orice s-ar întâmpla de 
acum o vă lăsa rece, paralizată în afara 
oricărei reacții. Cărţile o vor plictisi, filmele 
vor părea toate mute şi orice evadare va fi un 
efort prea mare pentru a merita măcar 
încercarea. În ceștile sparte, nu toarnă nimeni 
nici cafea, nici ceai sau măcar apă, cât să îţi 
umezeşti gura şi, de aceea, nimeni nu se 
osteneşte să le spele. 

Respiră adânc. Zoe. 

Vin. 

Poate că e timpul să înţeleagă cu 
adevărat ce înseamnă să fii luat de val şi să 
pună în sfârşit capăt acestei lupte cu marea. 


(Alexandra lonuța Andrecuţ a primit Premiul Saloanelor Liviu Rebreanu 2018 pentru Proză 
scurtă — manuscris și Premiul Revistei Mișcarea literară.) 

Steaua dulgherului 


Eugène GIDALI 


Pianul 


Doamna Margulies făcea tot posibilul 
pentru educaţia copiilor. Era imperios necesar 
şi totul i se părea insuficient; matroana trăia 
cu teama că nu face destul. Condiţiile de 
şcolarizare fiind dificile la Sărata, Bubi 
băiatul ei, elev în clasa a treia, stătea în gazdă 
la cumnata ei, la Margit, la Alba Iulia. Bubi şi 
Irina Margulies, nepoata orfană de tată, tre- 
buiau să devină oameni instruiți, să cunoască 
limbi străine şi, bineînţeles, să ştie să cânte la 
pian. Pentru început, Madam Margulies a 
decis achiziția faimosului instrument. 


Ocazia s-a ivit când familia Adler din 
Cluj emigra în Israel. S-a scos la vânzare 
conţinutul casei. Din bibliotecă, ziaristului 
Izsak i s-au vândut trei volume. Cărțile erau 
greu de vândut. Doamna Margulies ofta de 
fiecare dată când cumpărătorii treceau, dis- 
trați, prin faţa rafturilor. Volumele frumos 
legate, cu titluri în caractere aurite, Goethe şi 
Victor Hugo, Shakespeare şi Baudelaire rămâ- 
neau să troneze acolo, aidoma anticelor cita- 
dele, trufaşe şi inexpugnabile. 

Seara, obosită, doamna Adler îi explica 
soțului: 

— Cărțile nu pot fi vândute. Oamenii nu 
mai citesc în ziua de azi. 

— Spui asta, Elisabeth, de parcă noi 
le-am fi citit! 

Campania de lichidare, care începu cu 
mare tam-tam, se desfăşura acum într-un ritm 
mai lent. Țiganii, în prima zi, au cumpărat 
repede argintăria şi vechile păpuşi. Mobilierul 


sculptat a fost achiziționat de un văr de la 
Bucureşti, activist de partid. Serviciul de por- 
telan Rosenthal a plecat la familia Popescu. 
Dintre toate obiectele cu care se mândrise 
familia, rămase doar pianul de concert şi două 
tablouri: un Petrașcu şi un Modigliani. 

Ginecologului Munteanu i s-au propus 
picturile. 

— Poate vă iau legumele lui Petraşcu. 

— Dar nudul de Modigliani, nu, domnule 
doctor? 

Doctorul a zâmbit. 

— Văd eu destule femei în pielea goală la 
spital. 


Apoi au venit de la sate Ibolyka şi 
Mariska, să care acasă rufăria şi hainele vechi. 
Slujiseră în casă ani de zile şi cunoşteau pe 
dinafară conținutul dulapurilor. Unele lucruri 
erau nepurtate. Domnul Adler le privea, 
plictisit. Se întoarse spre Elisabeth: 

— Vezi, ai păstrat până și ţoalele 
socrilor, ca să nu mai vorbim de ale noastre. 
Asta ca să avem cu ce să ne ocupăm acum, 
când avem atâtea pe cap! 

Colivia cu canari a fost dusă de Ibolyka 
la ţară. Copiii Adler au plâns la despărțire, iar 
soții au rămas deprimaţi o săptămână, când 
setterul irlandez, frumosul Rex, a plecat, şi el, 
scâncind trist. 


Doamna Margulies sosi de la Sărata cu 


autobuzul de dimineaţa. Când a intrat la 
Adleri în casă, a rămas cu gura căscată. Locu- 


işcarea literară + 13 


ința aceasta, care fusese una dintre cele mai 
frumos aranjate din Cluj, părea acum un câmp 
de bătălie. În mijlocul ei, doamna Adler, ne- 
coafată, nemachiată, avea aerul unui general 


roman care-şi contemplă legiunea împrăștiată 


după înfrângere. 


Eugene Gidali s-a născut în 1948 la Târgu- 
Mureş. Este medic. 

Mama era din satul lui Ion Creangă şi i-a 
transmis dragostea de limbă română. 

A învăţat la Liceul Unirea din Târgu Mureş. 
În clasa a noua şi a zecea a participat la 
Olimpiadele de limbă şi literatură română şi a ieşit 
primul la concurs. 

A absolvit Facultatea de Medicină la Târgu- 
Mureş şi s-a specializat în radiologie la București 
şi la Strasbourg. 

A trăit 33 de ani în Franţa iar de patru ani 
locuieşte din nou în oraşul natal. 

A publicat versuri în limba franceză (revista 
Traversees, Belgia). 

l-au apărut două volume de proză în limba 
română: În caravela lui Columb şi Întoarcerea 
medicului rătăcitor, şi o piesă de teatru, Cafe 
Caravelle, (Editura Napoca Star, Cluj-Napoca). A 
publicat proză scurtă în reviste din România şi 
Israel. 


— Și ce faci cu tabloul de Modigliani, 
Elisabeth? 


— ÎI ducem în Israel, draga mea. Am fost 


cu el la Patrimoniul Cultural Naţional. 
Expertul l-a examinat și a decis: 

— Acest tablou este decadent. Poate 
pleca în Israel. 


Pe Doamna Margulies o interesa pianul. 
Adlerii îl moșteniseră de la bunicul, indus- 
triaşul, cel ce avusese două fabrici. Pianul 
acesta negru nu avea nici o zgârietură. Clapele 
de fildeş păreau noi, imaculate. Când le 
atingeai... parcă ar fi fost pielea unui bebeluş. 
Sub marca BOSENDORFER - WIEN era 
fixată o plăcuţă de alamă cu inscripția HORS 
CONCOURS. 

— Pianul nostru a fost la Paris, la expo- 
ziţia de la 1900. ÎL vindem pentru cinci mii de 
lei. 

Doamna Margulies a cumpărat pianul 
fără să se tocmească. 

S-a înțeles cu un şofer de camion, care 
transporta de obicei piatră de la Alba la Cluj. 
Într-o noapte de sâmbătă spre duminică, pia- 
nul, acoperit cu pături şi cu o plapumă veche, 
şi-a schimbat domiciliul. 

Bineînţeles, domnul doctor Margulies 
nu putea să se ocupe de pian. Ca întotdeauna, 
era prea ocupat cu bolnavii. Cu darul lui de 
sinteză, s-a mulţumit să tragă concluzia: 

— Fanny, tu pe toate le aranjezi... acuma 
duci pianul negru, la negru, la Alba. 

La destinaţie norocul le-a surâs: pianul a 
încăput în dormitor la Margit, după ce masa și 
scaunele au fost evacuate. 


De un an, Bubi lua lecţii de pian la 
Doamna Stella, de pe strada Lenin, care îl 
aştepta de două ori pe săptămână la uzatul ei 
pian Petroff. Stella Warschawski era din 
Cernăuţi şi se refugiase în Ardeal în patruzeci, 
împreună cu mama ei. Era o femeie de vreo 
patruzeci şi cinci de ani, înaltă şi zâmbitoare 
şi se ţinea drept. Cu părul vopsit în alb- 
argintiu, era coafată a la Maria Antoaneta. Îşi 
dădea pe față cu o cremă groasă şi o învăluia 
un parfum puternic, care i-a displăcut lui Bubi 
din prima zi. 

— În loc de machiaj, ar face bine să-și 
zugrăvească locuinţa, spunea Margit. 

Într-adevăr, camera Stellei avea pereții 
cenuşii, iar prin colţuri, aproape negri. 

Odată, Bubi a auzit-o pe Stella spu- 
nându-i mamei sale: 

— Muttica, de ce să mai zugrăvim, dacă 
tot plecăm? 

La începutul orelor, un domn mai în 
vârstă veni şi el. 

— Vă deranjez, doamna Stella? 

— Nu, deloc, domnule Tauber. Când sunt 
cu ăştia mici, avem timp să discutăm. 

Bubi îl cunoştea. 

„Dolfi Tauber! — îşi spuse —, ăsta a venit 
să-i facă curte Stellei. Oraşul îl vorbeşte. E 
mare crai.” 

După explicațiile de rigoare, Stella puse 
o foaie de partitură în faţa lui Bubi: 

— Începem cu asta... pentru un timp; 
după aceea urmează Czerny. 

Czerny! 


După informaţiile lui Bubi, cine a ajuns 
la Czerny, putea să se considere pianist. 

Czerny îl obseda pe Bubi. Irina cânta 
deja Czerny, pe când el, el era doar pe undeva, 
pe la do-re-mi. 

— Şi după Czerny o să-l învăţ pe Beetho- 
ven? 

— O să ajungem şi la Beethoven, numai 
să fii mai atent. 

Pe perete era şi portretul lui Sviatoslav 
Richter. 

— Doamna Stella, Richter este evreu? 

— Da, Bubi, toţi sunt evrei. 

— Nu toţi, că tovarăşul Gheorghiu-Dej 
nu este evreu. 

— Nu, şi nici nu cântă Czerny, adăugă 
Stella şi se uită rapid în jur. 

Când venea Bubi la Stella, la patru după 
amiază, o întâlnea pe scară pe Daciana 
Drăguţ, care-şi termina ora. 

— Daciana, şi la ora ta vine Dolfi 
Tauber? 

— Nu..., dar tu nu pleci încă la Pales- 
tina? 

— Nu, numai tanti Margit s-a înscris. 

Bubi își mușcă buza; despre plecare 
n-avea voie să vorbească. 

— Fi, o să pleci şi tu, că voi toţi plecaţi. 

Daciana era brunetă, avea două codițe 
negre şi groase, întotdeauna frumos împletite 
şi doi ochi negri sclipitori. 

Îi plăcea lui Bubi. 

— Şi tatăl ei, secretarul de partid, este un 
bărbat frumos, observă Stella... Bubi, te rog 
să-i dai pace lui Soliman când doarme. 

Motanul Soliman, gras şi lingușşitor, îl 
intriga pe Bubi. Torcea rar şi se tolănea leneș 
pe pian. 

— Nu te-am trimis la ore de pian ca să te 
joci cu motanul, zicea doctorul Margulies. 

Noroc că tata nu-l putea controla tot 
timpul. 

Peste vreo două luni, Bubi se puse în 
sfârșit să mai exerseze acasă pe pianul 
Bosendorfer. 

Lucrurile începuseră să meargă binişor 
la Stella, când la ora de pian apăru iar Dolfi: 


— Stella, am venit numai să-ţi spun că 
astă-seară nu sunt liber..., mă duc la mătușa. 

Lui Stella îi trecu cheful. 

„Dolfi o fi auzit că sunt înscrisă să plec 
în Israel”. 

— Irinica nu mai vine la ore de pian?... 
Încă n-a primit Margit pașaportul? 

— Nu încă, doamna Stella. Dar Irina nu 
mai merge la școală, aşa că de ce-ar mai face 
şi ore de pian? 

Irina era mai bună la pian decât Bubi. 
Ştia să cânte „Dunărea Albastră”... şi exersa 
în fiecare zi, de dimineaţa până seara. 

Era frumos. Până și domnul Katz, 
cofetarul, vecinul din fundul curţii, venea să o 
asculte. Se așeza în micul fotoliu dintre pian și 
geam, singurul din camera lui Margit, şi, 
visător, o asculta cântând pe Irina. 

Odată, când Irina nu era acasă și Katz 
era aşezat în fotoliu, la Margit, Bubi se aşeză 
la pian: 

— Dezső bácsi, azi vă propun să vi-l joc 
pe Brahms! Şi se puse pe clămpănit. 

„La urma urmei, se poate improviza şi o 
fantezie de Brahms”. 

Katz asculta. Asculta deja de vreo două 
minute, apoi se ridică din fotoliu: 

— Bravo, Bubi. Îl joci bine pe..., cum ai 
zis că-l cheamă? 


De când domnul Tauber nu mai venea, 
Doamna Stella se ocupa mai mult de el. 

Într-o după-amiază, când urca scara, 
iat-o iar pe Daciana coborând. Avea o fustă 
plisată, sandale frumoase și ciorapi albi bine 
întinşi, nu în acordeon, ca celelalte fete. 

„Are picioare frumoase”, îşi zise Bubi, 
cunoscător. 

— Uite noutatea! îl întâmpină Daciana. 
Nu mai avem profesoară de pian. Pleacă 
doamna Stella! 

— Şi pianul? 

— Pianul ei? Nu valorează mare lucru, 
spune tata. O să mi-l cumpere pe al vostru, 
când ai tăi vor primi pașaportul. 


(Eugene Gidali a primit Premiul Saloanelor Liviu Rebreanu 2018, pentru Proză scurtă — 


manuscris, şi Premiul Revistei Mișcarea literară.) 

Mărturisesc 


Zgomotul lucrurilor în cădere, 
roman de Juan Gabriel Vásquez 


romanul l-am citit 


demult, intenționam să scriu despre carte, dar 
am amânat momentul aşa, anapoda. Constat 
că bine am făcut. Intre timp, despre Juan 


S Juan Gabriel Vásquez 
E Zgomotul lucrurilor 
în cădere 


Gabriel Vásquez 
s-au adunat ca de la 
sine mai multe in- 
formaţii, date bio- 
grafice, un interviu 
(or fi fost mai multe, 
prin alte publicații 
decât cele răsfoite 
de mine) apărute 
ulterior informației 
din Observator cul- 
tural, aceea că ro- 
mancierul Juan Ga- 
briel Vásquez, cel 
mai important scri- 
itor columbian al 


momentului, a fost prezent la Festivalul Inter- 
național de Literatură de la Timişoara, ediția a 
VII-a, 23-27 octombrie 2018. Dintre multele 
cărți pe care le-a publicat începând din 1997 
până în prezent, romancierul este cunoscut 
cititorilor români datorită celor două romane 
apărute în traducerea lui Marin Mălaicu- 
Hondrari, la Editura Polirom, laşi, Zgomotul 


Cartea străină 


lucrurilor în cădere 
(2015) şi Forma ru- 
inelor (2017). Zgo- 


motul lucrurilor... este, pe neocolite spus, o 
ficţiune de nota zece bazată pe o realitate 
stocată deja în istoria Columbiei, epoca celui 
mai mare traficant de narcotice pe care l-a 
avut această țară şi moartea dictatorului Pablo 
Escobar. Nota de merit i-am dat-o demult, iată 
însă că, recent, alţii i-au dat note şi mai mari, 
inclusiv pentru noul roman, Forma ruinelor, 
din care, în ziua de 24 octombrie a.c., la 

Virgil RAŢIU 


Muzeul de Artă din Timișoara, Juan Gabriel 
Vâsquez a citit un fragment, cea mai recentă 
carte a sa tradusă anul acesta în limba română, 
după cum notam mai sus. Cezar Gheorghe a 
realizat un interviu cu scriitorul columbian, 
dialog publicat în Observator..., cu titlul: 
„Scriem romane pentru că acestea ne conduc 
la alte tipuri de adevăr”. 

Juan Gabriel Vásquez s-a născut în 
1973, la Bogotá. După ce şi-a încheiat studiile 
de Drept la Universidad de Rosario din oraşul 
natal, a plecat la Paris, unde a obţinut un doc- 
torat în literatură latino-americană la Sorbona. 
A trăi în Belgia și la Barcelona înainte de a se 
întoarce în Columbia. A publicat până în pre- 
zent şapte romane şi un volum de proză 
scurtă, o biografie a scriitorului Joseph 
Conrad şi un volum de eseuri. A tradus din 
operele lui Victor Hugo, E. M. Forster, John 
Hersey şi John Dos Passos. 

Prezenţa columbianului în România a 
prilejuit opinii diverse, mai cu seamă așezarea 
lui în opoziţie totală față de realismul magic al 
lui Gabriel García Márquez, scriitorul 
cufundându-se în istoria reală a continentului 
său, dar mai ales în istoria teroarei şi, în 
acelaşi timp, fascinației de coşmar, traversate 
de Columbia de-a lungul secolului XX. La 
Timişoara a spus: „Sunt columbian, romanele 
mele sunt obsesiv columbiene, scriu numai 
despre Columbia şi despre impactul pe care 
istoria acestei țări l-a avut asupra vieții mele”. 
Distanțarea de Márquez, Juan Gabriel 
Vásquez o descrie astfel: „Opera mea nu 
reprezintă o revoltă conştientă împotriva lui 
Márquez. Motivul pentru care e atât de diferit 
este pentru că experiențele noastre sunt atât de 
diferite. García Márquez provine dintr-o 
cultură foarte diferită. Suntem amândoi 
columbieni, dar el vine din Caraibe. Eu vin de 


undeva din interiorul ţării. Acestea sunt două 
culturi [...] diferite. Eu m-am născut în 
Bogotă, un oraş cu opt milioane de locuitori, 
aflat la 2.600 deasupra nivelului mării. El s-a 
născut într-un orăşel cu 5.000 de oameni, la 
nivelul mării, lângă coastă. El s-a născut în 
1927 [...], eu m-am născut în 1973 [...]. 
Experiențele noastre, viziunile noastre despre 
lume, interesele noastre și demonii noștri nu 
puteau fi mai diferite. În alt sens, cărțile mele 
aparțin unei familii din literatura sud- 
americană care este diferită de realismul 
magic”. În continuare Juan Gabriel Vâsquez 
mărturisește că e interesat de explorarea 
acelor evenimente publice, a acelor fapte 
istorice şi politice care se întâlnesc cu viața 
privată a indivizilor. Bogotá, mare oraş, 
cosmopolit, atmosfera de groază a acestei 
capitale e descrisă în Zgomotul lucrurilor... 
astfel: „Oraşul în care trăiam începea să se 
desprindă de cei mai violenți ani din istoria 
recentă. Nu mă refer la simple înjunghieri şi la 
focuri de armă răzlețe, la reglări de conturi 
între traficanţii de rând, ci la violenţa care 
trece dincolo de meschinele resentimente şi de 
meschinele răzbunări ale indivizilor meschini, 
la violența acelor mulțimi cu nume care se 
scriu cu majusculă: Statul, Cartelul, Armata, 
Partidul. [...] ... La televizor [...] faţa victimei 
în alb-negru... Era politicianul conservator 
Alvaro Gomez, fiul unuia dintre cei mai 
controversați preşedinţi ai secolului, el însuși 
candidat la preşedinţie de mai multe ori. 
Nimeni nu a întrebat de ce îl omorâseră, nici 
cine... [...] Aveam paisprezece ani în acea 
seară din 1984 când Pablo Escobar a ucis sau 
a dispus uciderea celui mai cunoscut dintre 
urmăritorii săi, ministrul de justiție Rodrigo 
Lara Bonilla (doi  ucigaşi plătiți, pe 
motocicletă, într-o curbă de pe strada 127). 
Aveam şaisprezece ani când Escobar a ucis 
sau a pus să fie ucis Guillermo Cano, 
directorul ziarului El Espectador (la câţiva 
metri de birourile redacției, asasinul i-a tras 


opt gloanţe în piept). Aveam nouăsprezece ani 
şi eram deja un adult, deşi încă nu votasem, 
când a murit Luis Carlos Galân, candidat la 
președinție, a cărui asasinare a fost şi încă este 
diferită în mintea noastră, pentru că au dat-o 
la televizor: mulțimea care-l sărbătorea pe 
Galán, apoi rafalele pistolului mitralieră, apoi 
trupul prăbuşindu-se pe podiumul de lemn, 
căzând fără sunetul căderii sau cu zgomotul 
acoperit de agitația manifestanţilor şi de 
primele țipete. Şi, la puţin timp după, a fost 
faza cu avionul companiei Avianca, un 
Boeing 727-21, pe care Escobar l-a făcut să 
explodeze în aer — undeva pe cerul dintre 
Bogotá şi Cali — pentru a ucide un politician 
care nici măcar nu se afla în avion”... 

Așadar, acesta este zgomotul lucrurilor 
în cădere. Un trup de om găurit de o rafală de 
puşcă mitralieră, prăbuşindu-se, fără să se 
audă zgomotul căderii, al izbirii de pământ, 
din pricina vuietului unei mulțimi care roia în 
jurul său, aclamându-l... 

Pablo Escobar, faraonul unor proprietăți 
imense ale narcotraficanţilor, preşedintele 
Columbiei, dictatorul, a fost omorât în 1993. 

Editorul ne comunică pe scurt: „În anii 
'90, când Bogotá abia se trezea din coșmarul 
celei mai violente perioade din istoria sa, 
tânărul universitar Antonio Yamaha (naratorul 
— n.m.) se împrietenește într-o sală de biliard 
cu Ricardo Laverde (eroul principal al roma- 
nului — n.m.), un fost puşcăriaş care se reco- 
mandă drept pilot. Laverde va fi însă curând 
împușcat mortal (de nişte motociclişti, într-o 
mare intersecție din Bogotá — n.m.), iar 
Yamaha face o adevărată obsesie pentru trecu- 
tul misterios al prietenului său. Cercetările pe 
care le întreprinde îl ajută să înțeleagă meca- 
nismele ascunse prin care războiul împotriva 
drogurilor a modelat viaţa familiei lui 
Laverde, dar şi pe a sa”. 

Vâsquez este un stilist desăvârşit, un 
virtuoz al structurilor narative de o rară 
complexitate — titrează Time. 

Războiul și Marea Unire în opera lui Liviu Rebreanu 


Iacob NAROȘ 


1918 este anul Marii Uniri a Românilor. 
Trecem în revistă câteva evenimente impor- 
tante ale acestui an în care este profund impli- 
cat Liviu Rebreanu, având în vedere faptul că 
viața unui scriitor se împleteşte strâns cu 
opera: 

27 martie/ 9 aprilie 1918: Sfatul ţării 
de la Chişinău hotărăşte unirea Basarabiei cu 
România. Profund impresionat, Liviu Re- 
breanu va pregăti o lucrare documentară 
despre frații eliberați de sub stăpânirea țaristă, 
semnată cu pseudonimul Ion Jalea. Cartea se 
va tipări în vara anului 1918, având titlul 
Basarabia (Descrierea — Istoria — Unirea), în 
colecţia „Scriitori celebri”, Editura Steinberg, 
32 de pagini, plus o hartă a Basarabiei după 
charta Marelui Stat Major rusesc, „Charta 
fizică şi orografică.” De ce aici, în această 
colecţie şi de ce sub pseudonim? Din graba 
plecării la Iaşi în refugiu, probabil şi teama de 
a nu fi arestat după ce a fost reclamat de către 
Herz că este ofiţer austro-ungar şi nu s-a pre- 
zentat la mobilizare, de unde şi pseudonimul 
ales. Ion Jalea, alias Rebreanu, a fost decriptat 
mai întâi de Tiberiu Rebreanu, (vezi confe- 
rința „Ce nu ştim despre Liviu Rebreanu? 
Contribuţii la biografia lui Rebreanu” — 15 
februarie 1977). Stancu Ilin vine cu dovezi 
mai clare (vezi Misterul unui pseudonim, în 
Manuscriptum, XVI, nr. 3, 1985, p. 9-10 şi în 
volumul Liviu Re- 


Caietele breanu în Agora, 
Liviu Rebreanu | 1998, pp. 66-70 şi 
140). Argumentul 


constă într-o scrisoare a lui H. Steinberg către 
Rebreanu în legătură cu onorariul pentru acest 
volum. 

15 iulie: Arestat de autoritățile germane 
şi chestionat, ca cetățean austro-ungar nesu- 
pus la mobilizare. Voalat şi uneori direct, se 
afirmă că delațiunea aparține lui A. de Herz 
(în Calvarul denumit Henric Adler). Folo- 

sindu-se de o clipă de neatenție a păzitorilor 
lui, tânărul Liviu evadează de la comandatura 
germană. lată şi ce spune Rebreanu despre 
acest episod: „Scriam. Lucram la cartea mea 
cea mai grea. Trăiam ascuns, şi când — mulțu- 
mită nu ştiu cui — s-a aflat în lumea autorită- 
ților militare de ocupaţie că sunt un «nesupus» 
austro-ungar, am fost arestat. Am fugit din 
sala birourilor unde urma să fiu anchetat și am 
stat ascuns multă vreme în pivnițele muzeului 
Kalinderu.” (vezi Liviu Rebreanu, Opere, 
vol. 19, p. 39). 

15-31 iulie: Periplul groazei. Ascuns o 
vreme în casele unor prieteni (Irina Savu, H. 
Steinberg, pictorul Steriade, compozitorul 
Kiriac, Marin  Simionescu-Râmniceanu  — 
ultimul aflat la Focşani), Rebreanu izbutește 
să fugă în Moldova, cu ajutorul unor socialiști 
(în special Titel Petrescu). Pentru detalii, vezi 
„Între socialiști şi contrabandiști”, în Cultura, 
II, nr. 10, 11, 23 febr. — 2 martie 2006 şi 
republicat în Rebreniana, vol. II, p. 221. lată 
câteva detalii asupra acestei împrejurări 
extrase din articolul semnat de Gh. Cristescu, 
cu titlul „Cum l-am cunoscut pe Liviu 
Rebreanu”, apărut în revista Saeculum (nr. 2, 
anul 2002, pp. 57, 58), sub îngrijirea lui Ion 
C. Rogojinaru. Prima apariţie a fost în Revista 
noastră din Focşani (nr. 113-115, oct. — dec. 
1985), cu prezentarea lui Petrache Dima. 
Gheran vine cu câteva observaţii recente, mai 
întâi, el n-a băgat de seamă că acel Gh. 
Cristescu-Plăpumaru, primul secretar general 
al PCR, între anii 1921-1924 e cel care l-a 
contrat pe Ceauşescu în privința istoriei 
partidului comunist, ca atare a refuzat să fie 
decorat de acesta. Citat ca martor la procesul 
fruntașilor comuniști, Rebreanu a declarat sub 
jurământ că acuzatul Cristescu l-ar fi scăpat 
pe scriitor de sub urmărirea inamicului în 
timpul războiului. Gheran a fost reticent cu 
aceste date, deoarece n-a apucat să stea de 


vorbă cu Cristescu fiindcă acesta încetase din 
viață. Aşa că a studiat evocarea acestuia 
semnată Ghiţă Cristescu şi datată 8 august 
1969. lată pe scurt ce relatează Cristescu: 
„Muntenia a fost ocupată de germani până la 
Focșani, între anii 1916-1917. Într-o seară, a 
fost sunat de Rebreanu care îi cere ajutor, cu 
recomandare de la pictorul Steriade. Cristescu 
îi promite să-i trimită un om de legătură care 
să-l treacă în Moldova liberă, un anume Pa- 
nait Popescu, secretarul partidului socialist.” 
Până şi Niculae Gheran pare a fi convins de 
veridicitatea celor petrecute între 15 iulie — 1 
august 1918, deoarece se potriveau cu cele 
spuse de Rebreanu (vezi Exilul, în Opere, 23, 
pp. 437, 438, şi comentate la pp. 563, 564). O 
primă nedumerire pentru Gheran este provo- 
cată de un episod din Calvarul, unde se 
precizează interviul lui Rebreanu prin care 
spune că a apelat la Titel Petrescu, fruntașul 
socialist. Întrebarea e de ce nu pomenește 
despre Gh. Cristescu, confuzie de nume? Sau 
cele scrise de Cristescu sunt fabulații ale unui 
scenariu de aventuri? 

Din scrisoarea lui Rebreanu către Marin 
Simionescu-Râmniceanu se poate observa că 
el n-a trecut prin atâtea aventuri povestite de 
Cristescu, însoţit de acel contrabandist din 
Focşani. Acest refugiu întârziat al lui Rebrea- 
nu în Moldova a fost determinat de cel puţin 
trei cauze: Denunţat de către „un amic binevo- 
itor” că nu are o situație militară clară (cf. 
Rampa, din 2 ian. 1955); este arestat de către 
germani pentru că scria împotriva lor (cf. 
Adevărul, din 28 nov.1935) şi fuga ar fi fost 
determinată de-o invitaţie la centrul de recru- 
tare austriac (cf. Vremea din 1 dec. 1935). 

Din arhive şi alte colaborări ale lui 
Rebreanu, amintirile unor contemporani, după 
Gheran, doar prima variantă pare mai apro- 
piată de adevăr, în sprijinul acestei păreri stă 
romanul Calvarul. Aşadar, reiese din studiul 
documentelor, ne asigură Gheran, că Rebrea- 
nu nu a semnat nicio pagină împotriva germa- 
nilor, dar nici pentru Puterile Centrale. „Tră- 
darea” lui a fost de fapt o atitudine politică 
neutră, deoarece în acea perioadă era ocupat 
cu elaborarea romanului Ion. Dacă a scris câte 
ceva a fost despre viaţa artistică şi teatrală 
presat de nevoi materiale şi de soţie. A. de 


Herz — dramaturgul de succes bulevardier — a 
fost deranjat de o cronică critică asupra piesei 
Îți place bluza mea, ca atare, l-a denunţat pe 
Rebreanu nebănuind ce ar fi putut să i se 
întâmple până la urmă. Pe de altă parte, după 
mărturisirea lui Rebreanu: „Am fugit apoi în 
Moldova şi am scăpat mulțumită ostenelii şi 
lărgimii de suflet a trei socialişti!...”, s-ar pă- 
rea că au fost mai mulți cei care l-au ajutat... 

31 iulie: Ajuns la lași, este găzduit în 
casa cumnatului său, Mihail Sorbul (căsătorit 
cu sora lui Fanny), care se întorsese de pe 
front. Peste câteva zile, va închiria o cameră 
modestă pe strada Păcurari, nr. 79. În oraş va 
fi primit cu ostilitate, bănuit a fi „spion 
neamț”. 

Într-un interviu luat de Felix Aderca și 
intitulat De vorbă cu Liviu Rebreanu (II), iată 
ce spune scriitorul despre a fi sau a nu fi 
„Spion și trădător”: 

„Spion şi trădător 

Ciudată a fost îndeosebi situația mea de 
ardelean în vechiul regat, după izbucnirea 
războiului împotriva Austro-Ungariei. Ca fost 
ofițer în armata austro-ungară, la retragerea 
trupelor noastre din Bucureşti, am cerut să fac 
parte din armata română şi să plec şi eu. Mi 
s-a oferit un post la... biroul de informaţii. 
Am răspuns că pot fi cel mult militar, că 
Dumnezeu nu mi-a dat însuşiri prea com- 
plexe. Şi astfel, nevoind să fiu spion, am fost 
silit să rămân pe loc, în situaţia grea de-a fi 
acuzat oricând de trădare.” (în Liviu Rebrea- 
nu, Opere, vol. 19, ediție critică de Niculae 
Gheran, Interviuri şi anchete 1921-1939, Edi- 
tura Minerva, Bucureşti, 2000, p. 39). 

11 august: La lași sosesc, după 11 zile 
de singurătate, Fanny şi Puia Rebreanu, în- 
treaga familie rămânând aici până la 27 
septembrie. 

26 septembrie: Ludovica Rebreanu 
scrie la Bucureşti. Nu ştie nimic de soarta 
celor trei băieți aflați pe front (Iuliu, Emil şi 
Virgil). 

22 octombrie: Liviu participă, la Chişi- 
nău, alături de alți gazetari, la deschiderea 
anului judecătoresc, fiind admonestat de arde- 
leni pentru colaborarea de la Lumina, unde, la 
insistenţele lui Fanny, continua să scrie fără 

vehicularea numelui său (cf. N. Gheran, Cu 
Liviu Rebreanu și nu numai, 2007, pp. 52-63). 

Dariu Pop vine cu o mărturie prin care 
se vede starea de spirit a eroului din Calvarul, 
adică nimeni altul decât Rebreanu aflat la 
capătul puterilor şi cuprins de resemnare: 

„Rebreanu a plecat din Chişinău fiind 
bătut de studenți. Pe urmă, câțiva oameni de 
seamă i-au luat apă- 
rarea şi ura stârnită 
împotriva lui s-a 
mai potolit. În de- 
cembrie 1918, am 
revenit şi eu la 
Bucureşti. Primul 
meu drum a fost la 
el şi l-am invitat la o 
partidă de biliard 
sub Louvru (sub 
hotelul Louvre), dar 
Fanny, nevasta lui, 
s-a opus categoric să 
iasă ziua în lume, se 
temea de studenți. 
Am liniştit-o că fiind cu mine nu i se poate 
întâmpla nimic, eu fiind îmbrăcat în uniformă 
de ofițeri de Vânători de Munte. 

Aşa l-am scos zilnic la plimbări şi 
Rebreanu şi-a reluat contactul cu lumea 
bucureşteană care l-a reprimit apoi, după ce 
s-a convins că nişte colegi ticăloşi l-au adus în 
situația pe care şi-o descrie în Calvarul.” 
(Aceste cuvinte au fost scrise pe cartea cu 
dedicație de la Rebreanu, Calvarul, la pagina 
236, primită de Niculae V. Ilieşiu). 

13 noiembrie: Revine la Bucureşti. 

18 decembrie: Începe Calvarul, confe- 
siune literaturizantă, avându-l ca personaj 
„fictiv” pe Remus Lunceanu. 

(Din Niculae Gheran, Rebreniana, stu- 
dii, articole, cuvântări, volumul I, Editura 
Academiei Române, București, 2017, capi- 
tolul Cronologie, pp. 34, 35) 


ale e Alte ji 


4/te jurnale » 
jurnale e Alte juma 
Alte jurnale » A 
jurnale e Alte jurnal, 
Alte jurnale » 
onale e Alte jur, 


Basarabia (Descrierea — Istoria — Unirea) 


Din dorința de a face Basarabia cunos- 
cută lumii, ca pământ românesc, care, după un 
veac, se reîntoarce în sânul României, de sub 
cnutul țarist şi cizma căzăcească, Liviu 

Rebreanu s-a folosit de lucrarea Basarabia în 
secolul al XIX-lea de Zamfir C. Arbore, 
apărută la Editura Academiei Române, Insti- 
tutul de Arte Grafice Carol Gobl, 1898, 790 
de pagini, plus două hărți. Prima parte se 
intitulează Basarabia, ea începe cu o descriere 
geografică asemănătoarea Ardealului făcută 
de către Nicolae Bălcescu: 

„Spre miazănoapte ţinuturi muntoase, 
brăzdate de ape dulci, acoperite cu roduri 
bogate, îmbrăcate de podoabe dragi de păduri, 
spre miazăzi câmpii cât vezi cu ochii.” Rând 
pe rând, se trec în revistă repere majore ale 
locurilor: Orhei, Hotin, Soroca, Nistru, Chişi- 
nău, Buceag şi râurile: Cogâlnicul, Ialpuch, 
Şaga, Cunduc. Rebreanu vede Basarabia ca 
„trup din trupul României, fâşia dintre Prut şi 
Nistru, de la granița Bucovinei de pământ şi 
până la Marea Neagră.” 

Trecutul Basarabiei a fost expus migra- 
tiei tătarilor şi colonizării bulgare, sârbe şi 
muscăleşti. Localităţi ce amintesc de lupte ale 
lui Ştefan cu turcii, tătarii, cazacii şi polonii. 
O scurtă istorie a năvălitorilor începe în 1814, 
cu cazacii hatmanului Nahivaico care ard 
Tighina şi Chilia; în 1816, polonezii ocupă 
Hotinul; la 1632, cazacii jefuiesc Ackker- 
manul, Chilia şi Ismailul. În secolul al XVI- 
lea, ruşii, sub Petru cel Mare, apar în Moldo- 
va, la 1739, cazacii ard Soroca, iar ruşii ocupă 
Hotinul. După 1767, Rusia devine vecină cu 
Moldova pe la Nistru. În 1812, Turcia cedează 
Rusiei Basarabia, are loc procesul de rusi- 
ficare a românilor basarabeni. În continuare, 
Rebreanu prezintă date geografice asupra 
acestei regiuni, dar şi administrativ-teritoriale 
privind împărțirea pe judeţe: Ismail, Bolgrad, 
Akkerman, Bender, Bălţi, Soroca, Chişinău, 
Orhei şi Hotin. Judeţele sunt împărțite în stane 
şi plăşi. O trecere în revistă a reliefului zonei 
(dealuri, platouri, râuri, lacuri sărate şi 
vecinătatea Mării Negre pe o distanță de 100 
de kilometri este văzută alături de climă. 
Populaţia e majoritar română, trei sferturi la 
acea dată din aproape două milioane cât avea 
Basarabia, la care se adaugă colonişti germani 
în 1814, apoi, ucraineni, ruşi, polonezi, 
bulgari, transilvăneni, țigani, lipoveni, găgăuți 
şi armeni. Localitățile sunt înşirate şi ele, 
orașe, sate şi cătune: 12 orașe: Chişinău, capi- 


tală, Akkerman, Bender, Bălți, Orhei, Soroca, 
Hotinul, Ismail, Chilia, Bolgrad, Reni şi 
Cabul. Urmează 49 de târguşoare, sate şi 
cătune. Basarabia era considerată pe atunci 
grânarul Europei, doar creşterea vitelor, 
cultura viței de vie și puţină industrie, adică 
fabrici şi ateliere. Religia era în limba rusă ca 
şi învățământul. Se înregistrează 9 ziare 
cotidiene, 33 de reviste lunare și săptămânale, 
şi 50 de tipografii. Dintre primari, 65 la sută 
erau români, iar dintre funcționari, 50 la sută 
erau români, dar rusificaţi. 


Unirea 


Pentru a participa la proclamarea Unirii 
Basarabiei cu România, de la laşi spre 
Chişinău, au plecat cu trenul următoarele 
oficialități: Al. Marghiloman împreună cu 
generalul Hârjeu, ministru de război, general 
Mircescu, I. Mitilineu, secretar general la 
Interne, Garoflid, secretar general la Domenii, 
Al. Corteanu, secretar general la Finanțe, I. 
Bărbătescu, director general al Siguranţei 
Statului, M. Pherechyde, şeful de cabinet al 
primului ministru, Al. Kiriacescu, şeful cen- 
zurii presei, maior Hârjeu, şef de cabinet al 
Ministrului de Război, colonel Condeescu, din 
Jandarmeria rurală, Romulus Voinescu, 
inspector al Siguranţei, colonel Gârleşteanu, 
T. Marinescu, subdirector la Interne, V. lones- 
cu, comisar de siguranță. 

Primul ministru Marghiloman cu cei 
amintiţi mai sus au sosit la Chișinău marţi, 9 
aprilie, ora 10 dimineaţa. Au fost primiţi pe 
peronul gării de către d. Inculeţ, președintele 
„Sfatului Țărei”, Halipa, vicepreședinte, Ciu- 
gureanu, preşedintele Consiliului de Miniştri, 
general Brătescu, ministru de război, toți mi- 
niştrii basarabeni precum şi generalii Istrati, 
Broşteanu, Rășcanu şi Anastasiu, Schmidt, 
primarul oraşului Chişinău, arhimandritul 
Guric și alte notabilităţi ale orașului. 

Timp de două zile s-au purtat discuţii cu 
cei 140 de membri ai „Sfatului Țărei”, Primul 
Ministru Marghiloman a prezentat acestora 
propunerile în vederea Unirii, urmând ca în 
aceeași zi să se şi răspundă. Dintre deputații 
susținători înfocaţi se amintesc: C. Stere şi dr. 
Cazacu, doar secția țărănească a fost la 


început împotrivă. La vot, pentru vot deschis 
au ieşit 87 pentru şi 24 contra. Pentru Unire 
s-a votat astfel: 84 voturi pentru, 3 contra şi 
36 abţineri. Delegația din România este 
invitată în sala de şedinţe şi i se comunică 
rezultatul votului. Al. Marghiloman proclamă 
„Unirea Basarabiei cu România.” Din partea 
basarabenilor ia cuvântul I. Buzdugan, secre- 
tarul „Sfatului Țărei”, care citeşte declarația 
următoare: 

„Republica Democratică Moldoveneas- 
că, adică Basarabia, ruptă de Rusia acum mai 
bine de o sută de ani din trupul vechi al 
Moldovei, în puterea dreptului istoric şi de 
neam, pe baza principiului ca noroadele sin- 
gure să-şi hotărască soarta lor, de azi înainte şi 
pentru totdeauna se unește cu mama sa Ţara, 
România...” 

Sunt arătate și bazele acestei uniri pre- 
cum şi câteva condiții ca: păstrarea autono- 
miei provinciale, competenţe în votarea buge- 
telor locale, controlul organelor zemstvelor și 
oraşelor, armata pe baze teritoriale, vot uni- 
versal, egal, direct şi secret, toate libertăţile să 
fie garantate prin constituţie. Slujba s-a ținut 
la catedrală în limba română, sărbătoarea s-a 
ținut şi la Iaşi şi București. Regele Ferdinand 
a oferit un prânz de gală basarabenilor, prințul 
Carol, prințul Nicolae, principesele Elena şi 
Maria au intrat în horă în Piaţa Unirei, unde, 
la 1859, s-a jucat şi pentru Unirea Moldovei 
cu Ţara Românească. De subliniat că acest 
capitol, Unirea, nu are un corespondent 
documentar în sursa citată, el fiind o cronică 
aparte a evenimentelor de la Chişinău, între 8- 
12 aprilie 1918. 

Interesant mi se pare faptul mai puțin 
observat de-a lungul anilor că de românii din 
Bucovina, Rebreanu s-a preocupat mai puţin, 
dedicându-le doar un singur articol intitulat 
Desconsiderarea neamului românesc în Buco- 
vina, apărut în Ordinea, III, nr. 588, 6 dec. 
1909, p. 1, semnat „|. r.” Se pare că situaţia 
românilor bucovineni, aflați la data respectivă 
în graniţele austriece, nu a mai fost reluată în 
alte scrieri, asta, probabil, şi din cauza 
atitudinii scriitorului față de Curtea de la 
Viena, de la care se spera un sprijin pentru 
românii bucovineni. (vezi Liviu Rebreanu, 
Opere, vol. 16, Însemnări de o zi, 1909-1943, 

Editura Minerva, Bucureşti, 1995, pp. 27 şi 
465). 

În conferinţa intitulată În Cernăuţiul eli- 
berat, 1943, din ziarul Bucovina, Rebreanu 
face elogiul armatei române precum și o 
pledoarie patetică pentru integritatea pămân- 
tului strămoşesc: „Laudă soldatului român — 
cel mai viteaz, disprețuitor de moarte, îndu- 
rător de osteneli și suferințe, entuziast şi 
veşnic spontan, mulțumindu-se cu puţin, iute 
în atac, şi dârz la apărare, strălucit pedestraș 
ca şi tenace cavalerist, iscusit pionier şi genist, 
priceput la motoare şi mecanizare...” (Opere, 
vol. 20, cap. Addenda II, pp. 312, 313 şi 
comentat în pp. 86 şi 222). 

Să vedem care este părerea lui Rebreanu 
despre război în interviul intitulat Marele 
romancier despre viața, opera şi concepția sa 
artistică, capitolul intitulat „Pe timpul războ- 
iului am fost obiectul unor fantastice legende” 
(din Liviu Rebreanu, Opere, vol. 19, pp. 229 
şi 403): „Toţi literaţii din vremea aceea s-au 
aranjat cum au putut mai bine. Eu nu făceam 
încă parte din categoria binecuvântată a 
scriitorilor cu trecere. Cu publicistica până 
atunci nu avusese darul să mă facă cunoscut. 
De aceea am rămas în Bucureşti. Aici, conti- 
nuând gazetăria nu încetam să fac propagandă 
anti nemțească. Prinzând de veste nemţii mă 
arestează.” De fapt, Rebreanu a lucrat pentru 
gazetele de orientare progermană în timpul 
ocupaţiei, a lucrat la Lumina condusă de C. 
Stere, doar cu ştiri din sfera artei şi teatrului. 


Pentru că era considerat cetăţean ungar, a fost 
urmărit de către autoritățile germane deoarece 
nu se prezentase la mobilizare, asta pare a fi 
vina arestării determinată bineînţeles, de acel 
denunț mârşav. 

Într-un răspuns al lui Rebreanu despre 
război (LR, Opere, vol. 19, p. 187), avem o 
altă părere: „Nu cred în pacea eternă... Agre- 
sorul nu se poate defini decât la sfârşitul 
războiului, de către învingător. Cel învins va 
fi socotit întotdeauna agresor spre a se 
justifica condiţiile păcii care vor stârni viitorul 
război.” 

Într-un interviu acordat lui Radu Tudo- 
ran intitulat Literatura și războiul (Opere, vol. 
29, pp. 40 şi 321), Rebreanu se pronunță 
asupra rolului reportajului de război. Printre 
altele, scriitorul susține că reportajul e docu- 
ment pentru scriitori, el dă o viziune amplă şi 
clară a frontului. Astfel că Rebreanu, deși nu a 
văzut nicio tranșee, nici o rețea de sârmă 
ghimpată, la scrierea Pădurii spânzuraților s- 
a folosit de asemenea reportaje din presa 
austriacă a vremii. El precizează că scriitorul 
nu putea participa la război ca scriitor, dar cu 
talent a dat viaţă acestei viziuni directe prin 
ficţiunea literară. Înainte de toate, el trebuie 
să-şi facă datoria de cetățean, dacă nu poate 
fără a fi soldat. În partea a doua a acestui 
studiu urmează să fie abordate alte eveni- 
mente şi întâmplări prin care este nevoit să 
treacă Rebreanu, atât de bine reprezentate în 
romanul Calvarul. 

Stea, detaliu 


A v 


Când stelele sunt la îndemână 


Ce structură trebuie să aibă cel care are 
privilegiu de a atinge cerul? Un prototip adamic 
de lut/ de lemn/ de ceară/ de bronz dă probe 
pentru astral. În peisaj citadin, Arcade 
în metal nepieritor, cu lei de strajă, 
dau mărturie despre Ascensiune. 
Nu contează că ferestrele au gratii, 
păsările ies din chingile încor- 
setării oricum. Cel care a fost 
obişnuit cu odăile stelare, care 
ştie cum e să locuieşti pe o stea, 
găseşte artificiul evadării din 
cădere. Stele numărate, compli- 
cații organizate, stabile, sunt 
construite precum nişte locații. 
Un bloc stelar cu nenumărate 
apartamente. Chiar metrul croito- 
rului dă măsură pentru nemăsura- 
bile. Detaliile stelelor în bronz poartă 
o mie de capete/ de chipuri/ de ochi. 

Într-o organizare impecabilă, sculptorul 
Ionel Tănase ne propune o gamă variată de 
alternative care vorbesc aceeaşi limbă artistică: 
convingerea de netăgăduit în simbol, un model 
astral de curăţire şi simplificare, mergând cu 
mesajul până la unități de bază ale materiei şi 
energiei. E conferențiar universitar doctor la 
Universitatea de Artă și Design, Cluj-Napoca şi 
autor a zeci de expoziţii personale și de grup, în 
țară şi străinătate, cu stagii de studii în Franţa, 
Italia, Belgia... El scrie poezii în lemn, în bronz, 
în piatră, dar ţine şi un discurs rațional, căci o 
veioză Fiat lux ordonează haosul şi o lumină 
lunară îndrumă cunoașterea. Din mâna lui, o 
Perseida roz, din ploaia periodică de stele, apare 
într-o fotografie de lemn. Un Fulg nepieritor a 
căzut ca în dorul lui Labiş. Melancolia în bronz 
poartă în sine hotărâre şi finețe. Prometheus, 
încremenit, învață cum să imortalizezi flacăra. 
Un Bachus restant, reminiscență din seria 
anterioară, a început să facă din dopuri de plută 
o colecție spiralată. 

Pasaje, ca o trecere prin zid, Porți 
medievale deschid nenumărate semne. Pe lângă 
zeii care colindă prin oraș, pe lângă simbolurile 


lonela-Silvia NUȘFELEAN 


altor culturi, sunt Semne vechi, autohtone, în 
lemn, cu lumini albastre, patinate de timp, în 
piatră şi bronz, Semne vechi numerotate, 
care se simt bine în aer, dar care au 
stabilitate. Leul, ca simbol solar, 
suveran, încarnarea Puterii, Înţelep- 
ciunii, Prosperităţii, întâlnit pe 


steaguri, emblema Sfântului 
Evanghelist Marcu, regăsit chiar 
pe unele morminte creştine, 


devine aici ocrotitor al casei. 
Dacă în India şi Tibet, elefantul 
are rol de animal ce sprijină 
lumea, artistul, împrumutându-l, 
dă construcțiilor un calm medi- 
tativ, cunoscător. Sălaşuri organi- 
zate piramidal, cu piloni, înclinații 
înspre același punct, tes un suport 
pentru echilibru. Și, în această locuire tih- 
nită, o Cină cu linguri de lemn/ bronz, dispuse 
stelar, Pachetul de acasă în piatră vorbesc 
despre trăinicia şi religia Casei. 

Încrezător că Marea Unire a însemnat 
„construcție continuă, zidire şi jertfă”, pentru 
Anul Centenar, sculptorul lonel Tănase a 
configurat o Cruce, din multiple cruci, mai 
multe vieți răstignite, jertfite, o machetă 
monument în cinstea făuritorilor de ţară. Nu 
lipsesc din colecţia sa figuri emblematice ale 
istoriei precum Nicolae Titulescu. Convins că 
mesajul artistic trebuie să comunice linişte, calm 
şi demnitate, mergând până la profunzimea unui 


Boson, sculptorul TRO 
Ionel Tănase organi- 
zează minuțios „vâ- 

nătoarea de stele”, dând mărturie despre centrul 
regal care are influență majoră asupra spaţiului 
terestru. În timp de răscruce, linii în toate 
direcțiile, în toate punctele cardinale, vorbesc 
despre echilibru, încrederea nețărmurită în 
simbol, în adevărul care e atât de simplu, 
sculptorul adâncind, cu stoicism, dalta până la 
esențe. 

Deschiderea colocviului din cadrul Zilelor George Coșbuc, Arcadie Suceveanu — Marele Premiu George Coșbuc 2018 
12-14 oct. 2018, la Biblioteca Judeţeană George Coșbuc 
din Bistrița. În imagine: Alexandru Câţcăuan, organizator, 
Valeriu Stancu — președintele juriului, Nichita Danilov 
și Cristian Niculae, viceprimarul Bistriţei. 


a i 7 334 
Lectură publică la Colegiul Naţional Liviu Rebreanu, Bistriţa. Stere Bucovală, Moni Stănilă, Dumitru Crudu 
In imagine: Valeriu Stancu, Arcadie Suceveanu, președintele 
Uniunii Scriitorilor din Moldova, Victor Munteanu, Olimpiu 
Nușfelean. 


Vasile Barbu, Gabriel Cojocaru, Virgil Raţiu, Participanți la Zilele George Coșbuc în satul natal al poetului 
George Vulturescu, lon Cristofor, Alexandru Vakulovski 
la Liceul Sanitar din Bistriţa 


148 + Mişcarea literară 


loan Pintea prezintă colecția de manuscrise la inaugurarea Prezentarea albumului Amurgul manuscriselor, 
Sălii de donații Nicolae Manolescu, în prezența autorului, cu manuscrisele acad. Nicolae Manolescu 
11 oct. 2018, la Biblioteca Judeţeană George Coșbuc din 
Bistriţa. Le este alături Gabriel Chifu. 


VO boa uR A 


AAIR CU VOL ut] 

Nicolae Manolescu Gabriel Chifu 


Întâlnire cu Nicolae 
Manolescu 


Lansarea volumului de proză Statuia comandorului Olimpiu Nușfelean, Alexandru Câţcăuan, Nichita Danilov, 


de Varujan Vosganian. Prezintă Olimpiu Nușfelean. Arcadie Suceveanu, Nicolae Manolescu, Al. C. Miloș, Valeriu 
Stancu, Stere Bucovală, George Vulturescu, loan Pintea, 
Gabriel Chifu 

Acad. Nicolae Manolescu la Zilele prozei, desfășurate Irina Petraş deschide colocviul dedicat prozei 
la Cluj-Napoca, Chiuza și Maieru în 11-13 oct. 2018 la Hotelul Decorale din Cormaia. 


Acordarea premiilor Colocviului la Liceul Tehnologic Liviu La Cormaia — Irina Petraș, Nicolae Manolescu, 


Rebreanu din Maieru. În imagine: primarul Vasile Borș, Menut Maximinian, Andrei Moldovan, loan Pintea, 
Andrei Moldovan, președintele Societăţii Scriitorilor Răzvan Voncu, Hanna Bota, Simona Antonescu, 
din Bistrița-Năsăud, acad. Nicolae Manolescu, Menuţ Olimpiu Nușfelean, Ovidiu Pecican, Victor Cubleșan, 

Maximinian Daniel Moșoiu 


Zilele prozei — 
2018 


= p emy 
La dezbaterea de la Cormaia 


La Liceul Tehnologic Liviu Rebreanu din Maieru 


150 + Mişcarea literară 


az Rr 


lon Pop vorbește despre Echinox la prezentarea de carte Cărţi și reviste despre fenomenul Echinox 
desfășurată la sediul Filialei Cluj a USR, 20 oct. 2018. li sînt 
alături Adrian Popescu, Gheorghe Perian, Irina Petraș. 


Szőcs Géza, lon Pop, Alexandru Călinescu Muzică folk cu Adrian Ivanițchi la recitalul de poezie 
de la Clubul Colegiului Academic. Alături, Dumitru Chioaru, 
Horia Bădescu, Eugen Uricariu. 


Echinox 50 


— 


y 5 
lon Mureșan Aurel Pantea Olimpiu Nușfelean loan Moldovan 

Dinu Flămând, Alice-Valeria Micu loan Moldovan, Gheorghe Perian, Rareș Moldovan, 
Ruxandra Cesereanu 


lon Cristofor, Al. Cistelecan Călin Teutișan Kocsis Francisko, Traian Ștef, Viorel Mureșan, 
Dumitru Chioaru 


loan Groșan, George Vasile Dâncu, Al. Cistelecan loan Groșan 

CITITOR DE REVISTE 


Aurel PODARU 


România literară (nr. 
bs ret 48/ 2018), La Cro- 
literară nica edițiilor, de citit 
Răzvan Voncu, Un 
teolog blând: Ion Agârbiceanu. Este vorba de 
volumul lon Agârbiceanu, Articole cu caracter 
ecleziastic (1903-1945), ediție îngrijită, notă 
asupra ediţiei, note şi comentarii de Ilie Rad, 
prefaţă de Pr. prof. univ. dr. Stelian Tofană, 
Editura Tribuna, Cluj-Napoca, 2018. „Spuneam că 
este remarcabil şi echilibrul cu care, într-o 
Transilvanie multiconfesională, în care românii 
înşişi erau împărţiţi între două biserici surori, Ion 
Agârbiceanu ştie să fie catolic fără să îi jignească 
pe ortodocşi, mărturiseşte cronicarul, printre multe 
altele, despre Ion Agârbiceanu. Are un bun spirit 
românesc şi o la fel de bună conștiință creştină, iar 
blândeţea îl ajută să depăşească bariera 
confesională fără a-și renega credinţa.” Cine are 
urechi de auzit, să audă! Mai semnează: Mihai 
Zamfir, Mircea Mihăieş, Ioana Revnic, Adrian G. 
Romilă, Daniel Cristea Enache, Mircea 
Anghelescu, Sorin Lavric, Marius Miheţ, loan 
Holban, Mircea A. Diaconu, Alex Ştefănescu, 
Angelo Mitchievici, Petre Tănăsoaica şi alții. 


A România 


Din Viața  Româ- 
nească (nr. 10/ 2018) 
ne-a reținut atenţia 
editorialul lui Nicolae Prelipceanu, intitulat 
Turnir. Cităm: „Puțin cam medieval intitulat, 
concursul acesta între poeţi de valori aproape 
egale îți pune în față, dacă vrei să vezi, lumi 
diverse, imagini ale unor lumi ce sălășluiau în 
interiorul poeziei lor, pe care altfel le-ai fi ignorat. 
Stai într-o sală imensă, cu asistență numărată dar 
atentă tocmai de aceea şi asculți. Şi nu-ţi vine să 
crezi că lumea are atâtea posibilităţi, chiar dacă 
ştii de zeci de ani că e așa. Pentru că sunt 
adevăruri pe care, oricât de bine le-ai şti, pe 
dinafară desigur, tot te miri de câte ori le constaţi 
încă o dată. 

Am fost la mai multe astfel de înfățișări, 
unde se întâlnesc — n-o să spun înfruntă, pentru că 
de fapt nu e o înfruntare, chiar dacă la sfârșit unii 


aţa Românească 


câştigă, alții pierd — două filiale ale Uniunii 
Scriitorilor, mai precis poeţii lor și, de fiecare 
dată, mi-a trecut prin față acest carusel al 
imaginilor şi al ideilor şi al modurilor de a 
exprima lumea interioară, cât şi cea, uneori, 
exterioară. 

l-am auzit pe poeți, unii bălmăjind versuri 
care, spuse altfel, mai răspicat, ti-ar fi dat fiori de 
bucurie şi de uimire. Pentru că, din păcate, prea 
adesea, poeţii îşi citesc versurile fără tragerea de 
inimă cu care, sunt sigur, le-au scris. Dar, la urma 
urmelor, poezia nu e scrisă numai pentru rostirea 
ei răsunătoare pe scene cu atât mai mult, cu cât 
lumea, cea adevărată, nu aceea închipuită de ei, nu 
se mai înghesuie să-i asculte, aşa cum o face cu 
maneliștii sau vedetele internaţionale de muzică a 
zilei. Azi, când totul e rostire, însă, poate că ar 
trebui să regăsim și la modul în care se poate 
transforma în rostire exteriorizată ceva conceput 
pentru rostirea pe dinăuntru. Pentru că poezia e — 
nu-i așa? — pasăre care zboară pe dinăuntru, cum 
spunea cândva un mare poet de pe alte meleaguri, 
ca să mă exprim clasic şi învechit. Azi, prea 
adesea, poezia scapă în spaţiile libere, exterioare şi 
atunci, trebuie să o dirijezi aşa cum se dirijează 
dronele şi, mai ales, să nu o pierzi din vedere, căci 
orice pasăre care scapă din colivie şi dă de aer 
liber are tendinţe pe care nu le mai poţi controla.” 

Antonio Patraş, Paul Diaconescu, Bogdan 
Ghiu, Geo Vasile, Radu Constantinescu, Aurora 
Dumitrescu, Gheorghe Grigurcu, Gellu Dorian, 
Mircea V. Ciobanu, Irina Petraş, Tudorel Urian 
sunt doar câteva nume importante ale literaturii 
române de azi care semnează, printre alții, în acest 
număr. 


Orizont (nr. 10/ 
2018). Cornel Ungu- 
reanu scrie despre 
Istoria literară, în apropierea  Centenarului. 
Versiunea Mircea Popa (în memoria lui Aurel 
Sasu): „Mircea Popa ilustrează, cum puţini, o 
tradiție ardelenească a cercetării, una împlinită pe 
linia lui Prodan, Popovici, Zaciu. E greu, dar nu 
imposibil să observi că e animat de pasiuni de 

istoric şi abia pe urmă de istoric al literaturii. 
Lungile stadii în arhive decupează pagini uitate, 
cărți imprevizibile, ştiri noi, importante pentru 
înțelesurile scrisului românesc. Istoricul, istoricul 
literar nu ignoră geografia literaturii. El are 
itinerarii pe care le străbate cu vioiciune, fără a-și 
sublinia, orgolios, opţiunile pentru cutare loc. 
Locul este biblioteca, fie a Academiei din 
București sau din Cluj. E în arhive din Arad, de la 
Timişoara sau de la Oradea. Dacă drumurile îl duc 
la Budapesta sau la Viena e foarte bine: e mult de 
lucru şi acolo. Paginile se adună, aşa că ele s-ar 
putea grupa în cărți cu titlul: Pagini din Bihor, 
Scriitori din Sibiu, Publicaţii din Oradea, Autori 
români din exil. O parte din aceste cărți s-au 
publicat, fireşte cu alte titluri (cu titluri în care 
putem recunoaşte o geografie literară flexibilă), 
altele vor apărea sau sunt în curs de apariţie.” 

La ancheta „Dacă aţi întâlni un peştişor de 
aur care v-ar putea îndeplini trei dorinţe literare, 
care ar fi acestea?” răspund: Alexandru Călinescu, 
Simona Constantinovici, Alina Gherasim, Ciprian 
Apetrei, Florin Toma, Dan Negrescu, Marius 
Vasileanu şi Simona Preda. Ancheta este realizată 
de Cristian Pătrăşconiu. 


În Nord Literar (nr. 
10/ 2018), de citit Ion 
Pop — Cetăţean de 
onoare al judeţului Maramureş. Laudatio: Săluc 
Horvat, Teodor Ardelean şi Gheorghe Mihai 
Bârlea. Noi, însă, vom decupa un fragment din 
cronica literară semnată de Gheorghe Pârja la noul 
roman al lui Eugen Uricaru: Permafrost. 

„Eugen Uricaru are cu adevărat o vocaţie a 
secretului, ne spune cronicarul deja pomenit, 
citându-l pe Alex Ştefănescu. Este atât de 
convingător în construcţia ficţiunii, încât ea pare 
reală. Cartea lui Uricaru, privită din acest unghi, 
va deveni un izvor de istorie despre Revoluţie, 
până istoricii vor reuși să  limpezească 
evenimentele. Destinul personajelor pare 
plauzibil, acestea părând venite din lumea care a 
devenit subiect epic pentru autor. Eugen Uricaru 
este un maestru al detaliului, încă un argument de 
a ne pune întrebări în legătură cu cele întâmplate 
în acele zile şi acele nopți. Şi planul fantastic, atât 
de drag autorului, se ţese perfect în covorul 
realității. Nu de puţine ori autorul își sprijină 
personajele din roman pe unele din realitate, cu 
care ne-am întâlnit prin preajmă. Permafrost este 
un roman de ficțiune, dar în țesătura acţiunii se 
întâlnesc fapte care au intrat în vizorul 
cercetărilor. Ca un paradox, din povestea 
conturată coboară printre noi umbrele care au 

dominat tainic schimbarea și în România. Rămân 
la părerea că Eugen Uricaru a scris o ficţiune 
documentată istoric. Permafrost este un roman 
captivant. Face bine și genului, căruia îi dă aură, 
dar şi nouă cititorilor.” 

În sumar, printre alţii: Gheorghe Glodeanu, 
Daniela Sitar-Tăut, Delia Muntean, Echim 
Vancea, Ana Bantaş, Antoaneta Turda, Manuela 
Pintea, Nicolae Silade, Violeta Dorca, Traian 
Parva Săsărman, Raluca Hăşmăşan, Lucian Perţa. 


Apostrof (nr. 10/ 
2018): „Dacă istoria 
a fost cândva «învă- 
țătoarea vieții» şi acum nu mai este, atunci 
societatea noastră este bolnavă, afirmă, printre 
multe altele,  loan-Aurel Pop, preşedintele 
Academiei Române, în eseul său intitulat Istoria 
azi sau oboseala istoriei. Dacă istoria nu a fost 
niciodată «învăţătoarea vieţii», atunci ne îmbătăm 
cu iluzii și facem «vorbe de clacă». Oricum, 
tendința de abandonare a studierii trecutului arată 
o profundă criză a conștiinței umanităţii, care 
umanitate a trecut — se pare demult de faza de 
zenit. Ce ne rămâne de făcut, nouă, istoricilor? 
Să-i convingem pe contemporanii noştri că viața 
vine din trecut şi merge încă spre viitor și că 
trecutul nu este niciodată mort, ci este viață 
trăită.” Ion Vartic, Liviu Malița, Romulus Bucur, 
Alexandru Sereş, Andrei Doboş, Mircea Petean, 
Corin Braga, Iulian Boldea, Constantin Cubleșan 
sunt doar câţiva dintre cei mulți și buni care 
semnează în acest număr, al cărui Dosar este 
dedicat revistei Echinox — 50. 

248-249/ 2018), o Discobolul 

revistă care urcă me- 

reu pe scara valorică. Capitolul dedicat Centena- 
rului Marii Uniri conţine texte semnate de Ion 
Pop: Un moment tragic din istoria Bucovinei de 
Nord, loan Scurtu, Regina Maria și Conferinţa de 
Pace din 1919, Nicolae Bolea, Dr. loan C. Pop, 
primul prefect al județului Alba de după Marea 
Unire. Încolo, poeme de Aurel Pantea, proză de 
Cornel Nistea, multă (da? bună!) poezie tânără, 
cronici de întâmpinare, proză scurtă și fragmente 
de roman, eseu şi nelipsitele rubrici ale revistei: 
Teme la alegere, Piaţa cărților, Traduceri, 
Oameni care au fost, Archaeologica. 


Discobolul (nr. 247- 


Cafeneaua literară 
(nr. 10/ 2018). „S-ar 
putea spune că, pen- 
tru Andrea H. Hedeş, 


Cafeneaua 


literară 


poezia este epifania ei, aceasta fiind propria 
modalitate de a accede la sacru, de a transcende 
realul, profund. Orele aspre pot fi contrapunctate 
de orele contemplative, calme, când spiritul obosit 
de sicitatea realului se poate dezmărgini, desco- 
perind plenitudiea clipei celei repezi şi identitatea 
astrală: «sunteţi grămăjoare/ de rugăciuni” (Ana 
Dobre, Dinspre orele aspre spre orele astrale). 
Mai semnează: Gheorghe Grigurcu, Lidia Lazăr, 
Victoaria  Mileșan, Virgil Diaconu, Victoria 
Fonari, Adrian Simeanu, Miron Ţic şi alţii. 


cititorilor săi: evocări, opinii critice, interviuri, 
poezie şi proză de bună calitate, recenzii de carte, 
alte texte semnate de Ion Brad, Ion Vlad, Ion 
Buzaşi, Constantin  Cubleşan, Irina Petraş, 
Gheorghe Glodeanu, Radu Mareş, Dumitru Cerna, 
Mircea loan Casimcea, Gabriela Genţiana Groza, 
Maria-Daniela Pănăzan, Victor Ştir, Icu Crăciun, 
Liana-Tereza Biriș, lon Radu Zăgreanu, loan 
Cerghizan, loana Raluca Petran, loana Moldovan, 
Victor Moldovan, Maria Rodean, loan Şimon, 
Florentina Toniţă, Aurel Podaru. 


Ramuri (nr.  10/ O revistă semicente- 


2018). De neocolit nară — Echinox se 
intitulează editorialul 
semnat de Adrian Popescu în revista Steaua nr. 
10/2018. „Cred că, înainte de Grupul de la 
Păltiniş, echinoxiştii au considerat cultura înaltă 
salvatoare din marasmul comunist şi au construit 
drumurile simbolice spre literatura modernă 
majoră din Vest.”, menționează editorialistul. 
Despre spiritul şi climatul echinoxist scriu Aurel 
Şorobetea, Marta Petreu şi Al. Cistelecan. 100 de 
cărți de proză în 100 de ani se intitulează sondajul 
lansat de revista Steaua la iniţiativa Irinei Petraş şi 
a lui Victor Cubleşan, cu prilejul Centenarului 
Marii Uniri şi al celei de-a 12-a ediţii a Zilelor 
prozei. „Din răspunsuri, se poate vedea că pentru 
prima bună jumătate a perioadei lista de mari cărți 
de proză nu mai pune probleme, tulburările 
istorice s-au spulberat și se pot număra calm şi 
aşezat valorile. Cea de-a doua e încă ezitantă, n-a 
trecut destul de mult timp, hoaspele nesfîrșitei 
tranziții înceţoşează încă privirea. Dar că nu e prea 
greu să înşiri 100 de cărți bune pare, totuși, un 
adevăr acceptat de toată lumea. Semn bun e şi 
numărul mare de titluri din literatura ultimelor 
decenii.” La întrebarea „Care sunt, în opinia 
domniilor voastre, cele mai bune o sută de cărți de 
proză românească apărute în perioada 1918- 
20187”, pe lîngă autorii sondajului, răspund: 
Simona Antonescu, Dumitru Cerna, Icu Crăciun, 
Grigorie M. Croitoru, Gheorghe Glodeanu, 
Olimpiu Nuşfelean, Doina Curticăpeanu, Gellu 
Dorian, Horia Gârbea, Adrian Lesenciuc, Menuţ 
Maximinian, Andrei Moldovan, Laura Poantă, Ilie 
Rad, Virgil Stanciu, Cornel Cotuţiu, Radu 
Voinescu. 


interviul realizat de 
Cristian Pătrăşconiu cu loan Stanomir, pe tema 
lucidităţii patriotice. La întrebarea: Ce e 
luciditatea patriotică şi de ce avem nevoie de ea?, 
ni se oferă următorul răspuns: „Luciditatea 
patriotică este, înainte de toate, patriotism, adică 
atașamentul senin și profund faţă de valorile care 
ne definesc, ca parte a unei comunităţi. Edmund 
Burke evoca, memorabil, acele insule de loialitate 
în jurul cărora se edifică o mulțime: vecinătăți, 
parohii, şcoli, locuri de memorie. Ca unul care 
sunt îndatorat lui Burke aş spune că primul cerc al 
lucidităţii patriotice este cel al spaţiului în care ne 
naştem şi la care visăm. De aceea, luciditatea 
patriotică exclude beţia de cuvinte şi demagogia, 
dar îmbrățișează o anumită nostalgie fără de care 
viața noastră ar fi un imens pustiu [...] Luciditatea 
patriotică este asemeni unor borne pe care le 
stabilim pentru a nu cădea pradă cântecului 
himeric, al fanatismului şi al demagogiei. Ea este, 
în accepțiunea mea, incompatibilă atât cu politica 
etnocratică, cât şi cu delirul PC al progresismului. 
Ca orice lectură conservatoare, ea este anti-utopică 
şi deliberat opusă elanului de remodelare 
ideologică. Totalitarismul este culminaţia acestei 
patologii a modernităţii”. Alte semnături: Gabriel 
Coşoveanu, Adrian Popescu, Nicolae Prelipeanu, 
Gabriela  Gheorghişor, Dumitru Ungureanu, 
Gabriela Rusu-Păsărin etc. 


Revista de cultură 
Paveldaniştii (nr. 7-8, 
primăvară — toamnă, 
2018), dedicată Centenarului Marii Uniri, oferă 


TI à PAVELDANISTII 


DAN Revistă semestrială editată de Asociația Culturală „Pavel Dar J= -3 
Se distribuie gratuit! 

Uniunea Scriitorilor din România atrage atenţia 
asupra degradării continue a limbii române 
și a nivelului de cultură din spaţiul public 


Uniunea Scriitorilor din România, ca organizaţie de breaslă a profesioniştilor literaturii şi 
moștenitoare a tradiției cultivării limbii române, îşi manifestă profunda îngrijorare față de 
degradarea continuă a limbii române folosite în spațiul public, ca și a nivelului cultural general, în 
special din partea celor care, prin rolul lor social, sunt luaţi drept exemple de către categorii largi 
de cetăţeni. 

Limba română nu este un simplu instrument de comunicare. Ea este o componentă esenţială 
a identităţii și un lant al unităţii naţionale, chiar în epocile mai îndepărtate, în care statul român 
nu exista. Însă chiar şi atunci, păturile luminate ale societăţii s-au preocupat de cultivarea limbii, 
preocupare pe care unul dintre precursorii modernității, lenăchiţă Văcărescu, o echivala cu 
patriotismul. 

Limba este, de asemenea, instrumentul gândirii. Cineva care vorbeşte şi scrie incorect este 
puţin probabil să gândească bine, cu atât mai mult, cu cât incorectitudinea exprimării este primul 
şi cel mai elocvent semn al absenței unei culturi corespunzătoare, deci al lipsei pregătirii şi 
competenţei. 

Astăzi, în anul în care aniversăm Centenarul Marii Uniri, limba română vorbită şi scrisă în 
spațiul public — de către politicieni, oameni de media, „vedete” ale divertismentului şi alte 
categorii de persoane cu apariții publice frecvente — a atins un nivel îngrijorător de scăzut, din 
punctul de vedere al corectitudinii gramaticale şi ortografice, ca şi al vocabularului utilizat. În 
pofida existenţei unor instituţii cu funcții de reglementare, această degradare este continuă și nu 
se întrevede niciun semn că s-ar opri. 

Degradarea limbii române vorbite este însoțită şi amplificată de o la fel de îngrijorătoare 
prăbușire a nivelului cultural general. Nu doar că emisiunile culturale au dispărut aproape cu totul 
din programele de radio şi televiziune, dar şi nivelul cultural al celorlalte emisiuni a scăzut 
inadmisibil. Atât prin temele abordate, cât și prin calitatea prestaţiilor participanților la viața 
publică, exemplul pe care îl primește societatea românească (în primul rând, tinerii) este 
descurajant. În loc să cultive valorile, să ofere repere și modele — de care istoria noastră, ca şi 
prezentul, nu duc lipsă —, viața publică românească oferă contra-exemple, ruinătoare moral şi 
dăunătoare intelectual. 

Cauzele acestor fenomene (de la dezinteresul față de învăţământ la erodarea instituţiilor) 
sunt cunoscute. Uniunea Scriitorilor din România îşi manifestă adânca preocupare în fața acestor 
semnale îngrijorătoare cu privire la starea intelectuală și morală a spațiului public şi, mai ales, 
față de efectele devastatoare, în timp, ale lipsei de reacţie în fața acestor evoluţii negative, care 


z periclitează însăși identitatea națională. Uniunea Scriitorilor își exprimă 
Comunicat USR disponibilitatea de a pune la dispoziţia celor în cauză întreaga ei 
experiență culturală, pentru corectarea acestei stări de lucruri. 

Uniunea Scriitorilor din România face un apel la toți actorii vieții publice, ca şi la 
instituţiile care, prin natura lor, pot contribui la oprirea degradării limbii şi a nivelului cultural, să 
dea dovadă de responsabilitate şi să acționeze decis pentru corectarea acestor disfuncționalități, 
înainte ca ele să se transforme în adevărate obstacole în calea funcționării României ca stat 
european modern. 


Comitetul Director al Uniunii Scriitorilor din România 

